
Előhang. 

A  magyar  szellem  egyik  legjellemzőbb  vonása  az,  hogy 
éppen  olyan  eredendő  erővel  tör  előre,  mint  gyökerei  felé. 
A  mai  és  holnapi  magyar  sors  keresése  sohasem  homályo- 
sitja  el  az  ósors,  az  ősműveltség  és  őshaza  kérdéseit.  Nincs 
korszak,  mely  néhány  új  vonással  ne  gazdagítaná  a  mégis 
csak  homályba  rejtőző  ómagyar  arcot.  Egyre  tisztábban  lát- 
juk a  történelmi  rengéseket,  s  az  őskultúrák  arcát,  melyeknek 
színjátékai  között  a  magyarság  született,  de  az  ómagyar  lé- 
lekre s  kultúrára  ma  már  csak  következtethetünk.  A  múlt 
magyar  irodalomtörténete  a  volgai  lovas  alakját  idézte  elénk. 
Ma  már  tudjuk,  hogy  ezzel  a  romantikus  történelmi  képpel 
távolról  sem  merítettük  ki  a  keletkezés  nagy  kérdését.  Hon- 
foglalás előtti  életünk  nem  volt  egyoldalú  katonasors,  a  leg- 
újabb kutatások  éppen  azt  bizonyítják,  hogy  nagyon  élénk 
részünk  volt  Kelet-Európa  gazdasági  életében  is.  A  fejlet- 
tebb, bonyolultabb  élet  pedig  bizonyára  fejlett  műveltséget 
zsendített  életre. 

A  magyar  ősműveltség  a  kereszténység  befogadásakor 
sem  pusztult  el  teljesen,  hiszen  Bornemisza  Péter  még  a 
XVI-ik  században  is  nyilvánvalóan  pogány  eredetű  bájoló 
imádságokat  jegyez  fel.  De  az  ősműveltség  a  kereszténység 
felvétele  után  élőszó  utján  öröklődő  életet  élhetett,  mert  a 
magyar  irodalmat  a  kereszténység  alapította  meg  a  maga 
vallásos  céljainak  szolgálatára.  Első  magyar  nyelvű  emlékünk, 
a  Halotti  Beszéd*  valószínűleg  idegennyelvű  szentbeszéd  for- 
dítása s  nyelvi  jelentősége  megbecsülhetetlen.  De  úgy  a  Ha- 
lotti Beszéd,  mint  első  nyelvemlékeink  egész  sorozata,  több- 
nyire csak  azt  a  friss  műveltséganyagot  jelzik,  mely  a  keresz- 


*  A  „XIII.  század  elejéről. 


ténység  befogadásával,  mint  új  réteg,  az  ősműveltségre  rá- 
borult, s  alig  mutatják  a  magyar  lélek  magatartását  az  új  dol- 
gok áramlása  közepette.  Az  ómagyarság  a  korai  Árpádok 
alatt  belsőleg  tovább  élt,  heves  kitörésekben  lázadva,  ma- 
kacs elzárkózottságban  bujdosva  és  lassú  átalakulásban  oldód- 
va. Megnyilatkozásairól  azonban  irodalmi  síkon  alig  lehet  szó. 

A  középkor  keresztény  irodalma  nemzetközi  keresz- 
tény műveltségből  táplálkozott,  de  egyre  több  magyar  ele- 
met szívott  magába,  ezek  azonban  csak  napfoltok  a  vallásos 
eszme  egyeduralkodó  fényében.  A  kereszténységben  átala- 
kult magyar  alakja  Temesvári  Pelbártban  szemlélhető,  a  su- 
garak benne  futottak  össze,  de  az  ő  munkássága  is  latin  nyel- 
vű volt. 

Irodalomtörténetünk  első  fordulópontja  a  humanizmus, 
mely  azonban  szélesebb  rétegeket  nem  érintett  s  később  a 
protestantizmus  erein  keresztül  szívódott  fel  a  magyarság 
testébe.  A  nagy  fordulópont  mindenképen  1526,  a  mohácsi 
vész,  illetve  a  XVI-ik  század.  Irodalmi  nyelv  lesz  a  magyar, 
végig  árad  az  országon  a  protestantizmus,  felszabadítja  az 
összegyűlt  történelmi  „ellenzékiséget".  A  magyar  tudat  ki- 
lombosodik, jelentkezik  a  társadalmi  élmény,  merész  szár- 
nyakat kap  a  társadalmi  bírálat,  megmozdul  a  középkor  me- 
rev nagy  rendjébe  szorított  ember,  fölzendül  az  emberi  test 
és  lélek  lírája.  De  a  vallásos  eszme,  bár  kiszélesedett,  még 
mindig  pántjai  között  tartja  az  irodalmat.  Csakhogy  e  pán- 
tok között  immár  sok  minden  elfér. 

A  vallásos  gondolat  uralkodó  szerepe  nem  szűnik  meg 
a  XVII-ik  században,  melyet  a  katholikus  reformáció  korá- 
nak nevezhetünk.  Eltekintve  az  ellenreformátor  Pázmánytól: 
ebben  a  században  írja  meg  Zrínyi  Miklós  a  keresztény  hős- 
költeményt, a  „Szigeti  Veszedelmet".  E  században  indulnak 
meg  a  nemzeti  küzdelmek,  melyek  átnyúlnak  a  XVIII-ik  szá- 

zadba,  s  minden  nemzeti  színezetük  mellett  a  vallásos  ihletet 
is  magukban  hordozzák.  Bukásuk  után  pedig  egyelőre  nincs 
átfogó  nagy  eszme,  mely  a  helyükbe  léphetne,  egészen  a 
magyar  felvilágosodás  hirdetőinek  jelentkezéséig.  Tehát  a 
vallásos  eszme  uralkodó  szerepe  az  irodalomban  egészen 
1772-ig,  Bessenyeiék  jelentkezéséig  számítható,  ö  az  idők 
közös  fonala  és  a  végső  ok,  s  1772-ig  minden  korszakos  ren- 
dülés és  rengés  megfér  a  keretei  között. 

Világos  tehát,  hogy  két  nagy  korszakra  kell  feloszta- 
nunk a  magyar  irodalom  történetét:  a  régi  magyar  iroda- 
lomra, melyben  a  keresztény  vallásos  eszme  az  uralkodó,  s 
az  új  magyar  irodalomra,  melyben  a  vallásos  eszme  helyét 
birtokába  veszi  az  ember.  Az  új  magyar  irodalom  kezdete: 
1772,  mikor  Bessenyeiék  végleg  leszámolnak  a  múlttal,  s  az 
irodalom  középpontjába  immár  végérvényesen  az  embert,  a 
világot  s  a  nemzeti  művelődés  gondolatát  teszik.  Ha  pedig  az 
irodalom  egy  nemzet  lelkületének,  életformáinak,  történel- 
mi magatartásának  és  sajátságos  végzetének  a  költői  megnyi- 
latkozása, akkor  a  magyar  irodalom  tulajdonképeni  kezdeté- 
nek időpontját  a  XVI-ik  századba  kell  helyeznünk. 

Könyvem  a  magyar  irodalom  történetének  első  nagy 
korszakát  tárgyalja.  A  termés  csoportosítását  a  döntő  jelen- 
tő^gű  áramlások  szerint  vittem  végbe.  Ezek:  a  középkor,  a 
humanizmus,  a  protestantizmus,  a  katolikus  reformáció,  a 
nemzeti  küzdelmek  s  az  utánuk  következő  átmeneti  évtize- 
dek. Merev  határokat  nem  csinálhatunk.  Az  áramlások 
messzire  nyúlnak,  belső  jelentőségük  megelőzi  és  túléli  az 
időpontokat,  gyakran  egymásba  is  folynak.  A  szellem  és  az 
élet  igazságát  többre  becsültem  a  rendszer  merevségénél. 

Irodalom:  A  könyv  adatai  szempontjából  lásd  Pintér 
Jenő  irodalomtörténeteit.   Horváth  Tibor:   Árpád,   1936. 

9 


Az   omagyarsag. 

Az  ómagiyarság  kora  az  őshazában  kezdődik  és  a  ke- 
reszténység megszilárdulásáig  tart.  Óriási  korszak  ez  s  meny- 
nyi történelmi  rendülést  és  vállalkozást,  erőszakos  hatást  és 
bévülről  rügyező  sorsfordulatot  rejthet  magában.  Szellemi  ar- 
ca őstörténetünknél  is  rejtelmesebb.  Annyi  biztos,  hogy  a 
magyarság  még  a  honfoglalás  előtt  két  népelemnek,  a  finn- 
ugornak s  a  turknak  összeömléséből  keletkezett.  De  a  két 
„összetevő"  őstörténete  és  ősműveltsége  csak  a  tájat,  a  ta- 
lajt jelzi,  melyből  az  „új  nép"  kiszakadt. 

De  mit  is  keresünk  a  csaknem  teljesen  szétfoszlott  óma- 
gyar irodalomban?  Az  őshaza  és  az  eredet,  a  beírt  történe- 
lem előtti  út,  a  honfoglalás  és  a  kalandozások  mondáit.  E 
mondák  egyrészt  keleti  kútfőkben  találhatók  meg,  másrészt 
az  árpádházi  királyok  alatt  keletkezett  latinnyelvű  történel- 
mi művekben,  az  ú.  n.  Gestákban  tükröződnek  megtépve  az 
idők  viharaitól,  s  az  Árpádok  udvarának  szemléletmódján  át- 
szűrve. Ugyanígy  történt  a  honfoglalás  és  a  kalandozások 
mondáival  is.  Azok  a  gestaírók  dolgozták  fel  őket,  akik  a 
legnagyobb  hagyományőrző  rétegnek,  a  népnek  „csácsogá- 
sait"  megvetették.  Mindazonáltal  olykor  merítettek  a  meg- 
vetett népi  mondakincsből.  De  az  általuk  merített  s  átszíne- 
zett anyag  természetesen  nem  mutatja  az  ősi  mondaréteg 
eredeti  gazdagságát. 

Az  ősi  mondahagyományból  a  gestaírók  felszívták  mind- 
azt, ami  a  nemzeti-udvari  dicsőség  képeinek  megfestéséhez 
szükséges  s  e  törekvésükben  használható  volt.  De  keresztény 
érzületük  alapján  megvetették  s  lenézték  mindazt,  ami  mito- 
lógiai ízű  volt,  egy  lerombolt  világ  tovább  kisértő  szellemé- 
nek a  megnyilatkozása,  ösköltészetünk  legértékesebb  elemeit 
ítélték  halálra.  Arany  János  nagyon  jól  látta,  hogy  a  mítosz, 

az  eltemetett  pogány  mitoez  hiányzott  naiv  eposzunkhoz,  a 
„naggyánövés"  e  nélkülözhetetlen  eleme.  A  keresztény  vi- 
lágszemlélet csak  a  XVII-ik  század  Zrínyijében  fejlődött 
eposzi  méretekké.  Zrínyi  Miklós  „Szigeti  Veszedelme"  pótol- 
ja a  középkor  hiányzó  nagy  magyar  s  keresztény  hőskölte- 
ményét. 

Irodalomtörténetíróink  a  gestaírók  műveiben  tükröződő 
mondák  alapján  eleinte  színes,  nagy  képet  rajzoltak  a  ma- 
gyar ősmondák  világáról.  Később  a  kételkedés  jött,  mely 
hol  tudós,  hol  pedig  tudákos  módszerekkel  rendre  lerontotta 
ezeket  az  elméleteket.  Holott  igen  valószínű,  hogy  a  „túlzók" 
csupán  tárgyi  vonatkozásban  tévedtek.  Ma  már  bizonyos, 
hogy  a  honfoglaló  rajok  magukkal  hozták  a  hun  mondát,  a 
gestaírók  azonban  csak  e  monda  tudatát  vették  át  eredeti 
forrásából,  tartalmát  pedig  külföldi  kútfőkből  varrogatták 
össze.  Az  őstörténeti  kutatás  ma  már  a  mondát  igazolja:  a 
magyarság  eredetét  magyar-ugor  s  hun  rajok  feltehető  érint- 
kezésében keresi.  A  történeti  magyarság  ebből  az  egyesülés- 
ből alakult.  Ez  volt  az  első  „török  hatás".  A  második  a  bol- 
gár-török hatás,  s  a  honfoglaló  magyarság  még  két  nyelvet 
beszélt:  a  finn-ugort  s  a  törököt.  A  harmadik  török  hatás 
az  uj  hazában  érte  népünket,  a  mai  tudományos  felfogás 
szerint  ugyanis:  „Tiszántúl  és  Erdélyben  a  hunok  íttlakásától, 
tehát  az  V.  századtól  fogva  a  honfoglalásig,  tehát  a  IX.  szá- 
zad végéig  meg  nem  szakadt  török  népi,  tehát  török  nyelvi 
folytonosság  van". 

A  magyarság  az  új  hazában  nem  csupán  idegen,  hanem 
rokon  törzseket  is  talált  (Mén  Marót).  Maguk  a  törzsek  le- 
telepedésük után  egyelőre  még  igen  laza  egységet  alkottak. 
Szent  Istvánnak  egységesítő  műve,  nemzet-alapítása  tehát  ne- 
héz történelmi  feladat  volt.  Műve:  a  királyi  hatalom  egysé- 
gesítő  erejének   érvényesítése   s   a   kereszténység   nem  hatot- 

ták  át  általános  és  egyenlő  mértékben  az  országot.  A  társa- 
dalmi, érzületi  és  szellemi  ellentétek  egész  sokasága  kelet- 
kezett és  gyarapodott.  Gondoljunk  csak  az  őslakók  és  a  hon- 
foglalók, a  bensőleg  is  kereszténnyé  vált  magyarok  s  a  tit- 
kon pogányok,  vagy  félig  pogányok,  a  római  kereszténység  s 
a  magyarság  egyes  törzseihez  és  az  őslakókhoz  régebben  el- 
jutott keleti  kereszténység,  az  udvari  ember  s  a  mezei  úr  (le- 
gendáinak 6  még  Tinódi  is  a  „XVI-ik  században,,  paraszt  urak- 
ról" beszélnek)  ellentéteire.  A  magyarság  haladt  az  egységes 
birodalmi  gondolat  felé,  de  törzsi  ősemlékezései  is  folyton 
felütötték  fejüket.  Ennek  a  különös  árpádkori  lelkiségnek  a 
Gesták  az  egyedüli  kifejezői.  A  Gesták  ezért  inkább  irodal- 
mi művek,  mint  történetiek,  inkább  a  kor  lelkületét  fejezik 
ki,  mint  történelmi  életünk  valóban  megtörtént  eseményeit. 
Jakubovich  Emil  Gestáinkban  régi  hősi  énekeink  nyomait 
fedezte  fel.  A  finnugor  őskultura  mellett  az  ótörök  emléke- 
ket is  figyelembe  vette,  s  e  megbővült  látókörbe  helyezte  ősi 
énekeink  kérdését.  Azt  az  eredményt  szűrte  le,  hogy  mon- 
dáink s  így  Gestáink  forrását  is  a  szájhagyomány  útján  to- 
vábbélő hősi  énekek  alkották.  Szilády  Áront  is  nagyon  meg- 
lepte a  XVI-ik  század  hatalmas  históriás  ének-kultúrája.  Le- 
hetetlennek tartotta,  hogy  igen  mélyre  nyúló  hagyományok 
nélkül  egyszerre  a  XVI-ik  században  nőtt  volna  ki  a  földből. 
„Minden  nyom  arra  mutat,  hogy  őskori  nemzeti  epikánk  tör- 
téneti énekeink  krónikaszerű  láncolatából  állott .  .  .  minden 
kornak  megvoltak  a  krónikaszerző  lantosai.  Az  ezek  nyo- 
mán támadt  első  történetírók  mit  tettek?  Kivagdalták,  kiol- 
lózták .  .  .  legtöbb  esetben  tönkre  tették  az  eredeti  képek 
arányait".  Jakubovich  eredményei  abban  különböznek  Szi- 
lády felfogásától,  hogy  szerintük  ősi  epikánk  távolról  sem 
volt  krónikaszerű  (Gestáink  modora  sem  krónikás  modor!), 
hanem    mint   az   ősi   ugor   és     türk    énekek:     a   megdicsőült, 

istenült  ősök  kinyilatkoztató  énekeinek  sorozatából  állott. 
Az  énekmondó  egyénisége  egészen  eltűnik  ezekben  az  éne- 
kekben, az  ős  szelleme  szólal  meg  bennük. 

Irodalom:  Hóman  Bálint:  Magyar  történet  I.  kötet;  Ja- 
kubovich  Emil:  Honfoglaláskori  hősi  énekeink  előadóformá- 
ja; Melich   János:   A  honfoglaláskori  Magyarország. 

A  keresztény  középkor. 


A  kereszténység  felvételével  a  magyarság  Európa  ke- 
resztény kultúrájának,  a  középkori  kereszténységnek  áram- 
vonalába  jutott.  Az  új  vallás  térhódítása  párhuzamosan  futott 
a  keresztény  magyar  állam  megszervezésével  és  a  még  törzsi 
szerkezetű  társadalom  mélyreható  átalakulásával.  Az  egész 
átalakulás  alapfeltétele  a  keresztény  lélek  volt,  az  új  közös- 
ség csakis  az  ő  alapjaira  épülhetett.  A  pogányság  nyomait  és 
emlékeit  azonban  az  új  rend  nem  irthatta  ki  egykönnyen,  s 
ezért  maga  az  irodalom  is  elsősorban  eszköz  volt  a  pogány 
lélek  ellen  s  a  keresztény  magyar  lélek  megteremtéséért  fo- 
lyó harcban.  Lelki  gyakorlat  volt  az  irodalom,  új  irány  a  bel- 
ső életnek,  kötelező  lelki  törekvésekre  szoktatta  az  embert. 

Az  irodalmi  műveltség  kéziratos  könyvek,  ú.  n.  kódexek 
útján  terjedt,  melyeket  szerzetesek,  papok  és  apácák  írtak 
és  másoltak.  A  „könyv"  tehát  még  csak  a  szellemi  vezetőré- 
teghez jutott  el.  Az  irodalmi  műveltséget  a  nép  felé  elsősor- 
ban az  egyházi  szentbeszéd  közvetítette.  A  reánk  maradt 
kéziratos  könyvek  anyagának  keletkezési  idejét  bajos  meg- 
állapítanunk, mert  legtöbbjük  másolat.  Legfeljebb  a  másolás 
időpontjáról  beszélhetünk. 

Az  irodalom  nyelve  latin  s  magyar  volt.  A  nemzeti 
nyelv  jelentőségét  az  irodalom  még  nem  ismerte.  A  latinság 
századokon  át  kultúrnyelve  volt  a  magyarságnak.  Olykor  a 
magyar  nyelv  kulturális  szerepe  el  is  törpült  mellette.  Éppen 
ezért  régi  magyar  nyelvemlékeink  jelentősége  elsősorban 
nyelvi  jelentőség. 

Legtöbb  nyelvemlékünket  s  a  legfontosabbakat  a  XV-ik 
században  s  a  XVI-ik  század  elején  másolták.  Mintha  a  kor 

a  halál  előtti  végső  erőfeszítéssel  meg  akarta  volna  örökíteni 
magát.  Ámde  e  művek  nemcsak  korukat,  hanem  az  egész  kor- 
szakot jellemzik.  Századokon  át  érlelődött  és  fejlődött  mű- 
veltséganyag végső  megfogalmazásai. 


A  keresztény  középkor  vallásos   irodalma. 

E  vallásos  irodalmat  két  csoportra  oszthatjuk.  Az  egyik 
a  vallásos  ^szakirodalom''.  Ide  tartoznak  a  szent  beszédek, 
melyeknek  irodalmi  lendületéről  többnyire  alig  beszélhetünk, 
az  imádságok,  a  szerzetesi  élet  szabályai,  erkölcsi  intelmek 
és  tanácsok,  s  rokonaik.  A  másik  csoportnak  már  nagyobb  az 
irodalmi  igénye,  mert  a  vallásos  kedélyt,  a  vallásos  eszmék- 
től megindított,  izgalomba  hozott  emberi  szellemet  akarta 
kielégíteni.  A  magyar  kódexirodalom  lelkigyakorlatainak 
kezdetlegessége  és  egyhangúsága  helyett  tehát  magasabbren- 
dű irodalmi  eszközökre  volt  szüksége.  Ide  tartoznak  a  szent 
énekek,  a  példák,  a  legendák,  a  vallásos  hősköltemények,  s 
a  látomások,  mint  a  vallásos  ihlet  végső  elragadtatásai. 

A  magyar  középkor  vallásos  irodalmának  színvonala 
élénken  emelkedik  a  korszak  vége  felé.  Ebben  az  időben  a 
kolduló  szerzetesek,  elsősorban  a  ferencesek  élénk  kapcso- 
latban állottak  az  akkor  már  Európaszerte  diadalra  jutott 
misztikával.  A  misztika  már  a  kereszténység  kétségbevonha- 
tatlan európai  diadalának  a  gyümölcse.  Vallási  gyakorlat 
ugyan,  de  célja  már  nem  a  vallási  igazságok  beidegzése,  te- 
hát a  lelki  fegyelem  gyakorlása,  hanem  inkább  a  keresztény 
lélek  szárnyaltatása.  A  misztika  felszabadította  a  keresztény 
ember  érzelmi  világát,  megteremtette  az  Isten  szeretetébe  s 
érzelmi  átélésébe  merülő  vallásos  kedélyt.  Kialakult  a  legma- 
gasabbrendű  keresztény   életforma:   az   elmélkedésbe  merülő 

egyén,  s  az  elmélkedés  alapja  az  olvasmány  lett,  az  elmél- 
kedtető  irás.  Kódexeink  tele  vannak  ilyen  elmélkedtető  ol- 
vasmányokkal, s  ezeknek  szelleme  túlnő  a  vallásos  szakiro- 
dalom keretein.  Az  egyénhez  szóltak,  az  egyén  lelkét  akarták 
táplálni,  közelebb  jutottak  az  emberhez  és  éppen  ezért  egé- 
szen önkéntelenül  is  irodalmi  eszközöket  használtak. 

Az  irodalom  anyaga  nemzetközi.  Az  Egyház  nemzetek 
feletti  tényező  volt,  s  e  kiváltságos  helyzetét  nem  utolsó  sor- 
ban az  a  nemzetközi  irodalmi  anyag  biztosította,  melyet  gondo- 
san átszűrt  az  egyház  őrködő  tekintete.  Magyar  nyelvű  nyelv- 
emlékeink legnagyobb  része  tehát  fordítás,  átköltés,  átdol- 
gozás. Irodalmi  szempontból  mint  nyelvi  megoldások  érde- 
kelnek bennünket,  magasabb  fokon  pedig  az  a  szempont  ve- 
zérel, hogy  mennyire  sikerült  a  saját  életünkhöz,  sorsunkhoz 
hajlítanunk  őket. 

Ez  az  irodalmi  anyag,  ha  nagyobbrészt  nem  is  eredeti, 
mégis  fontos  tényező  a  magyar  irodalom  s  még  inkább  az 
európai  magyar  szellem  fejlődésének  történetében.  Hiszen 
pontosan  kifejezi  az  első  nagy  európai  kultúráramlatot, 
mely  szellemünkbe  hatolt.  A  félbarbár  s  a  kultúra  előcsar- 
nokában forrongó  népek  számára  a  kereszténység  adta  meg 
az  élet  új  gyújtópontját,  az  új  értékrendszert,  a  földi  világ- 
gal szemben  az  égi  világot,  a  pogánnyal  szemben  a  szentet. 
Megteremtette  a  belső  élet  vonzóerejét.  Hőst  csinált  a  szent- 
ből, magányos  belső  életéből  pedig  izgalmat,  mesét,  ese- 
ményt, olykor  kalandot  alakított.  A  középkori  keresztény 
irodalom  elsősorban  a  belső  élet  ingerlő  zártságát  töri  fel  8 
vetíti  eseménnyé,  történetté.  A  hősök  mind  a  belső  élet  hősei. 
Szenvedéseik,  küzdelmeik,  kínzatásuk,  önsanyargatásuk  és 
önfeláldozásuk  mind  belső  célért,  magasabbrendű  szellemi 
örömért  történik.  S  így:  új  erények,  belső  képességek,  lelki 
vonások  fejlődnek  ki  bennük.  Az  európai  műveltség  s  az  euró- 

pai  népek  nagy  iskolája  ez  a  folyamat.  Ezek  az  erények 
ezek  a  képességek  Európa  magasabbrendű  szellemi  életének 
útját  egyengették,  s  mint  fejlődésképes  belső  erők,  mint  az 
európai  lélek  belső  formái:  akkor  is  megmaradtak,  amikor 
ismét  új  célok  és  új  élmények  kerültek  az  emberi  érdeklődés 
középpontjába. 

Irodalom:  Fábián  István:  Kúdexirodalmunk  és  a  misz- 
tika. 

A  líra. 

Három  patak  egyesül  a  magyar  középkor  vallásos  lírájá- 
ban: a  Szentirás  zsoltárainak  fordításai,  a  középkor  egyhá- 
zi énekkincsének  átültetései,  s  gyérebben  eredeti  vallásos 
versek.  „Világi"  vers  alig  maradt. 

Irodalmi  tudat  hijján  a  költőiség  csak  gyéren  s  vélet- 
lenül tör  elő.  A  költő  ilyenkor  egy-egy  pillanatra  ösztöneire 
hallgat  anélkül,  hogy  ennek  teremtő  jelentőségét  belátná. 
Megkapnak  „Az  istenes  élet  reguláinak"  üde  képei,  egyszerű- 
ségük a  népdaléval  rokon: 

„Piros  rózsát,  ha  szednek 
Pünkösd  idejében. 
Miként   annak  illatja 
Is   megvigasztalja. 

ígyen  Urunk  Jézusnak 
öt  mély  sebet  gondolván 
Keresztfán  függesztvén 
Vigasztalja  szivünket 
örök  kárhozattól. 


2  Féja,   A  régi  magyarság. 

Gyenge  rózsa  meghenrad 
Mikor  hőség  éri. 
Szűz  Mária  hervada 
Szent  keresztfa  alatt." 

A  Vinkler-kódex  két  verse  a  szerzetesi  élet  érzelmi  me- 
legségéről tadósit.  Egészen  egyedülálló  ez  a  közvetlen  derűs, 
szent  Ferenchez  illő  hang: 

Asztalnak  szent  dicsérete. 

„A  szent  alázatosság 

Szerzetös  asztalát 

ékösiti,  dicséri 

és  felmagasztalja, 

az  szent  vesztegségtartás 

őtet  igön  gyöngyözi 

és  megverágozza, 

az  szent  áhitatosság 

őtet  megédösiti 

és  érdömösiti. 

Az  alázatos  szerzetös 
nagy  édösön  eszik, 
mert  ő  méltó  reája 
amit  eszik,  iszik 
és  őneki  a  Krisztus 
nyájaskodó  barátja 
és  ő  asztalnoka, 
mert  előtte  mi  vagyon 
mind  a  Krisztus  szerzötte, 
kiről  adjunk  nagy  hálát." 

.Jó  és  gonosz  szerzetösnek  dicséreti  és  szidalma. 

^Az  jó  szerzetösnek 
szive  Krisztus  kerté, 
mert  ő  benne  plántálta 
verágoknak  szépségét, 
mert  szent  alázatosság 
verágzik  őbenne 
mint  kék  viola 
szeretetnek  rózsája 
tisztaságnak  lilioma 
benne  kevélyködnek. 

Szerzetösnek  gonosza 
mit  terólad  mondjunk, 
teljes   szived  méröggel 
és  nagy  álnoksággal, 
mert  engödetlenség 
és  az  gonosz  gyűlölség 
tégöd  mind  elgyőzött, 
az  kevélység  meghatott 
és  ekképen  ördög  bír 
kivel  viszön  nagy  kínra.** 

Az  átültetések  közül  messze  kimagaslik  az  „Énekek 
Éneke";  Halábori  Bertalan  prózai  fordításában  maradt  reánk. 
Már  Kazinczy  Ferenc  észrevette  nyelvének  költői  szépségét: 
„Mely  gyönyörű  nyelv .  .  ,  kivált  Halábori  Bertalannál  a 
Bereg  vármegyében  nemzettnél!  S  mivé  leve  ez  a  gyermeki 
uyájasságu  szép  nyelv  az  által,  hogy  benne  erőt  véve  az  el- 
mélkedő ész,  s  mindent  igazított,  törvényszerűbbé  tett  és 
inkább  szóla   az   olvasó  hideg  értelméhez,  mint  érzékéhez. ** 

(Erdélyi  levelek.)  Bertalan  pap  nyelvében  első  nyelvemlé- 
künknek a  Halotti  Beszédnek  tömör  ereje  forr  össze  a  Ka- 
zinczy által  dicsért  ^nyájasságga^^  A  kifejezés  ereje  tömör, 
de  vonásai  „nyájasak**,  „öntött  szavak,  kik  egyre  olvadób- 
bak"  .... 

Salamon  éneklése. 

„Én  mezei  virág  vagyok.  És  völgyeknek  lilioma,  miként 
liliom  tövisek  között:  ugyan  én  barátom  leányok  között.  Mi- 
ként nemes  fa  erdei  fák  között:  ugyan  én  szeretőm  fiak  kö- 
zött. Kit  én  kivánok  vala  annak  árnyékában  ülök.  És  ő  gyü- 
mölcse édes  én  torkomnak.  Király  engem  borpincébe  vőn. 
Én  bennem  szerelmet  szerze.  Virágokkal  ékesítsetek  engem. 
Mert  szeretet  miatt  ellankadék.  ő  balja  én  fejem  alatt  és  ő 
jobbja  engem  megölel.  Ó  Jeruzsálemnek  leányai  esketlek 
benneteket  kecskéire  és  szarvasaira:  én  szeretőmet  fel  ne  ser- 
kentsétek. Fel  se  ébresszétek:  mig  ő  nem  akarja.  Én  szere- 
tőmnek szava  ime  ez  hegy  közbe  szökdösve  jött,  dombokat 
által  szökött.  Én  szeretőm  kecskéhez  hasonlott  és  gimbor- 
jnhoz.  íme  ő  mi  falunk  alatt  áll,  ablakon  néz  és  rostélyon 
kakucsol.**  íme  én  szeretőm  szól  énnekem:  kelj  fel  én 
barátom,  én  galambom,  én  jó  termetem:  siess  és  jöjj.  Mert 
immár  tél  elmúlt,  hideg  eltávozott  és  elment.  Mi  földünkbe 
virágok  jelentek.  Irtásnak  ideje  bejött.  Mi  földünkbe  gerli- 
ceszó  hallatott.  Fügefák  bimbóztak,  virágos  szőllők  illatokat 
adtak.  Kelj  fel  én  barátom,  én  szépem,  én  galambom  és  jöjj 
el.  Erős  kőlyikakba,  kőrakások  vermébe.  Mutasd  meg  te  or- 
cádat énnekem,  te  szód  hangosoljon  én  filemben,  mert  édes 
te  szód  és  ékes  te  orcád.  Fogjátok  meg  magatoknak  az  kis 

**   Kukucskál. 

ravaszokat.  Kik  szőlőt  pusztítanak:  mert  mi  szőlőnk  meg- 
virágzott.  Én  szeretőmnek  és  ő  nekem,  ki  virágok  között  ül. 
Míg  nap  támad  és  árnyékok  elhajolnak  és  szeretőm  tér  meg. 
Légy  olyan  mint  kecske:  avagy  Bethel  hegybeli  gimborjak.^^ 

Az  egész  Döbrentei-kódex  Bertalan  pap  kezeírása  s  ta- 
nújele annak,  hogy  a  XVI-ik  század  legelején  immár  milyen 
dús  hangszer  volt  a  magyar  nyelv. 

Figyelemreméltó  a  Szent  László  királyról  szóló  ének, 
megtaláljuk  benne  László  király  emberi  arcát: 

„Te  arcra  teljes  szép  piros  valál 
Tekintetedben   embereknél   kedvesb 
Beszédedben  ékes,  karodban  erős 
Lám  mindet  Te  ejted,  ki  tevéled  küzdik. 

Tagodban  ékes,  termetedben  díszes 
Válladtól  fogva  mindeneknél  magasb 
Csak  szépséged  császárságra  méltó 
Hogy  szentkorona  téged  méltán  illet. 

Testedben  tiszta,  lelkedben  fényes 
Szivedben  bátor,  miként  vad  oroszlán, 
Azért  neveztek  bátor  Lászlónak, 
Mikoron  méglen  ifjudad  voltál." 

Vásárhelyi  András  éneke  Szűz  Máriáról  már  a  magyar 
Boldogasszonykultusz  sajátoságos  ízeit  hozza: 

„Halottaknak  megszabadítója. 
Törököknek  megnyomorgatója. 
Királyoknak  jó  tanácsadója. 
Magyaroknak   megoltalmazója.*^ 

A  világi  énekek  egyike  Mátyás  király  halálát  siratja. 
Fennmaradt  egy  virágének  töredéke.  Apáti  Ferenc  feddő- 
éneke  már  a  társadalmi  kritika  hangját  csendíti  meg,  tehát 
a  holnapot  jelzi. 

Elbeszélő  költészet. 

A  félig  keresztény  és  a  már  teljesen  megtért  tömegeknek 
egyaránt  szemléltetni  kellett  a  keresztény  életet  s  a  keresz- 
tény sorsot.  Ez  a  szükségérzet  a  középkor  vallásos  epikája- 
nak  szülője.  A  szemléltetés  módja  szélesmedrű  volt,  a  vallá- 
sos kedély  és  képzelet  minden  erecskéje  utat  talált  benne. 
Tehát  a  középkori  irodalom  nagy  műfaja  a  legenda,  melyben 
a  korszak  egész  világképe,  az  ember,  az  ég  s  a  föld  viszonya 
kibontakozott. 

Az  alkotó  szellem  elfojthatatlan  szabadsága  is  ebben  a 
műfajban  talált  utat.  A  legendaíró  olykor  még  a  Szentírás 
anyagával  is  szabadon  bánt,  így  Ádám  és  Éva  bűnbeesésének 
bibliai  történetéből  egész  kis  költői  elbeszélést  alkotott.  A 
paradicsomból  kiűzött  ősszülők  bűnbánatot  tartanak.  Ádám 
a  Jordán  vizében  áll  s  Éva  a  Tigrisben.  A  vízben  állva  böjtöl- 
nek napokig  s  az  örök  hullámok  mossák  tisztára  őket.  De 
Éva  megint  gyenge,  másodszor  is  bűnbe  esik.  Ismét  hallgat 
a  sátánra,  s  a  bűnbánat  betelte  előtt  kilép  a  folyóból  új  bűn- 
hődés és  szenvedés  felé. 

Még  a  lírai  hang  is  erőteljesebben  tör  ki  a  legendák  te- 
remtő szabadságában,  néha  mintha  valami  nagy  kozmikus 
líra  hangjait  hallanánk:  „Ha  énnekem  ezer  szám  volna  és 
annyi  nyelvem,  mint  az  égnek  csillagi  és  mindazok  zengené- 
nek, még  sem  tehetnék  eleget  te  neked  az  te  méltóságos 
nagy  jó  voltodról  óh  én  szent  asszonyom*\ 

A  legenda  a  bibliai  életet  is  középkori  keresztény  életté 

alakítja:  Mária  ^eleredvén  .  .  .  Jeruzsálem  felé,  megyén  vala. 
Nem  az  világi  népeknek  módja  szerint,  mikoron  vendégség- 
be mennek  más  városba.  De  mint  illik  vala,  mennynek-föld- 
nek  királyné  asszonyához  alázatosan,  lefüggesztvén  ő  sze- 
meit . .  .  Nem  nézvén  tétova,  fejét  lehajtván  .  .  .  Nem  drága 
öltözetben.  Mezítelen  lábbal.  Nem  aranyos  csizmában,  mint 
a  mostaniak,  olvasója  is  kezében  lévén,  olvasván  és  imádkoz- 
ván, mint  alázatos  szerzetes.^* 

S  megjelennek  a  kor  jellemző  hősei:  Szent  Elek,  ki  meg- 
szökött nászéjszakájáról,  a  földi  boldogság  küszöbéről,  hogy 
egész  életét  szegénységben  és  önkéntes  vezeklésben  élje, 
szent  Ferenc,  a  keresztény  életstílus  költője,  a  világegyetem 
megértő  testvére.  A  magyar  legendairodalomba  beáramlot- 
tak kelet  és  nyugat  jellemző  vallásos  mondái.  Legendairo- 
dalmunk a  keresztény  világműveltség  nagy  gyűjtőedénye. 

A  legenda  mellett  a  kor  másik  jellegzetes  műfaja  a  pél- 
da. A  példa  a  legteljesebb  költői  szabadsággal  alkotott  erköl- 
csi célzatú  mese.  Kisebb  igényű  műfaj,  mint  a  legenda,  de 
a  középkori  lélek  még  elemibb  erővel  tör  fel  benne. 


Az  együgyű  apáca. 

„Treverensiomban*  raktak  vala  egy  klastromot,^  kiben 
lakoznak  vala  szent  apácák.  Ez  apácák  között  ilyen  régi  szo- 
kás vala,  hogy  ők  senkit  be  nem  vesznek  apácaságra,  hanem- 
ha csak  hét  esztendős  volt,  avagy  kevéssé  kevesebb.  Ezt  ke- 
deg'  teszik  azért  a  sororok  az  ártatlanságnak,  együgyűség- 
nek  megtartására.  Vala  kedeg  egy  soror  ugyanazon  klastrom- 
ba, mely  soror  idővel  nem  vala  ifjú,  de  az  világi  dologban 
oly  igen  ifjú  vala  és  gyermek  vala,  hogy  velági  embert  alig 
választhat,  esmérhet  vala  meg  baromtul.  Ez  kedeg  azért  vala. 

mert  minekelőtte  az  szerzetben  ment  vala,  ezekről  semmi  es- 
mereti  nem  vala,  azaz,  hogy  sem  barmot  sem  velági  paraszt- 
embert nem  tud  vala  minemő.  Sem  pedig  az  szerzetben  nem 
szokott  vala  réseken,  ablakokon  velági  embereket,  férfiakat, 
asszonyállatokat,  leányokat  nézni,  kakucsolni^,  hanem  csak 
szokott  vala  lappagni^  Jézusnak  sebének  likában,  vermében. 

Annakokáért  mikoron  egy  napon  ez  együgyű  soror  vol- 
na az  kertben  és  látá  tehát  az  kertnek  falán  beszökék  egy 
kecske.  Kit  mikoron  látna  az  együgyű  soror,  nem  esmeré 
meg,  mi  volna  az.  Tahát^  monda  az  sorornak,  ki  ő  mellette 
áll  vala:  Kérlek  tégedet,  jó  soror,  hogy  mondjad  meg  énné- 
kem, micsoda  ez?  Ez  ő  társa  látván  ez  sorornak  együgyűsé- 
get, pakocsában^  monda  neki:  Ez  az  velági  asszonyállat. 
Mert  mikoron  az  velági  asszonyállatok  megvénhesznek,  ak- 
koron oztán^  szarvak  kél  és  szakálok  leszen.  Tehát  az  együ- 
gyű soror  alétá',  hogy  igazat  mondana,  és  örül  vala,  hogy  ő 
ilyen  bölcsességet  tanólt  volna.  És  ez  együgyű  soror  az  ő 
együgyű  példájával  mivelkedeteivel  az  egyéb  sororokat  meg- 
vigasztalja vala. 

Ezeknekutána  ez  együgyű  soror  esek  nagy  nehéz  kór- 
ságban úgy,  hogy  csak  alég  szólhat  vala.  Mikoron  az  beteg- 
gel bánó^"  ez  beteg  sorort  meglátogatta  volna,  tahát  ime  látá 
az  beteggel  bánó,  hogy  az  cinterim^^  teljes  vala  nagy  sok 
szép  fegyverösökkel,  kik  lovoknak  nyerge  mind  aranyos  va- 
la. Ezen  órában  kezde  az  szűz  vonagodni^^;  és  mikoron  az 
sororok  ő  hozjá  közelben  jövének,  kezde  ez  beteg  nagy  tiszta 
szóval  ivölteni,  mondván:  Adjatok  helt;  hagyjátok  ide  jönni 

^  A  trieri  püspökségben.  ^  Kolostor.  '  Pedig.  '*  Kukucs- 
kálni. '  Lappangani.  *  Tehát.  ^  Tréfából.  ®  Azután.  *  Vélte. 
*"  Ápoló.  **  A  kolostor  temploma  körüli  temető.  *^  Vonag- 
lani (haldoklás  közben). 

ez  urakat.  Mert  látja  vala  az  cellát  teljesnek  csodálatos  ékes- 
ségő  és  fényes  személyekkel;  és  láttatik  vala  őnekik  lenni 
aranyos  ruhájuk.  Ezenképpen  ez  boldog  szíz  elnyugovék 
Úrban." 

(Példák  könyvéből). 

Irodalom:  Katona  Lajos:  Középkori  legendák  és  példák. 


Udvari  irodalom. 

A  vallásos  irodalommal  szemben  a  latinnyelvű  Gestákat 
udvari  irodalomnak  tekinthetjük.  A  királyi  udvar  légköré- 
ben keletkeztek,  a  királyi  udvar  szellemét  fejezték  ki.  A  kö- 
zépkori magyar  irodalomnak  a  Gesták  a  csúcspontjai.  A  ma- 
gyar régiség  képe  elsősorban  bennük  tükröződik,  a  Gesták 
szívták  magukba  az  élet  szélesebb  területeinek  a  nedveit,  s  a 
szűk  vallásos  nézőpont  fölé  emelkedtek.  íróit  az  egész  ma- 
gyarság élete,  érzülete  és  gondolkodása  irányította,  akár 
egyet  értettek  vele,  mint  a  hivatalos  udvari  felfogással,  akár 
kárhoztatták,  mint  a  hegedősöknek,  a  népi  énekmondóknak 
„csacska  énekeit",  de  tekintetbe  vették  mindenképen  s  szá- 
moltak vele.  Hol  a  magyarok  teljes  „történetét"  írták  meg 
egészen  a  legmélyebb  múltba  visszatérve,  hol  pedig  csupán 
egy  korszakét.  Belső  mélységben  az  akkori  magyar  élet  egé- 
szét bejárták. 

A  Gesták  anyaga  igen  változatos.  Külföldi  és  hazai  kút- 
fők és  hagyományok  voltak  a  forrásaik.  íróik  a  külföldi  kró- 
nikákat éppenúgy  felhasználták,  mint  a  felsőbb  társadalmi 
rétegek  hagyományait  s  a  törzsek  ősi  mondáit,  de  természe- 
tesen egész  anyagukat  a  királyi  udvar  levegőjén  és  felfogá- 
sán szűrték  át.  £  gazdag  szőttesbe  azután  saját  korunknak  a 

színeit  is  beszőtték.  íróikat  választékos  írói  magatartásra 
való  törekvés  jellemzi,  ami  az  udvari  ember  sajátossága.  Kö- 
zös forrásuk,  a  Szent  László  korabeli  ős-Gesta,  elveszett. 

Az  első  Gestát  III.  Béla  király  névtelen  jegyzője  írta  a 
magyarok  bejöveteléről,  a  honfoglalásról.  Az  eseményt  ki- 
szélesítette és  megszépítette.  Nemcsak  históriát  irt,  hanem 
ódát  is  a  hódító  magyarokról,  a  katonáról. 

A  második  Gesta  körülbelül  egy  évszázad  múlva  kelet- 
kezett, szerzője  Kézai  Simon,  Kún  László  király  udvari  pap- 
ja. Kézai  műve  élénken  tükrözi  a  Gesták  szellemének  fejlő- 
dését. Műve  már  nem  olyan  egyhangú  „hősköltemény",  mint 
a  névtelen  jegyzőé,  hanem  mélyen  belenyúl  a  magyar  életbe, 
korának  társadalmi  viszonyaiba.  Nemcsak  színeket  és  felfo- 
gásmódot merít  korából,  hanem  társadalmi  alkatát  is  jellem- 
zi. Műve  a  magyar  társadalmi  és  politikai  gondolatnak  első 
komoly  megnyilatkozása. 

Másik  jellemző  vonása  Kézai  krónikájának  a  nagy  ide- 
gengyűlölet, elsősorban  a  németgyűlölet.  Szár  László  fiainak 
(Endre,  Béla,  Levente)  nemzeti  ellenhatása  diadalmaskodott 
8  Kézai  e  diadal  szemüvegén  keresztül  nézi  Szent  István  ko- 
rát is.  Menti  István  minden  cselekedetét,  melyek  a  nemzeti 
szellem  mérlegén  kárára  billentenék  az  egyensúlyt.  A  bűnök 
Gizellát  és  környezetét  terhelik,  mely  Péterrel  együtt  „né- 
met vadsággal  dühöngve  megvetette  az  ország  nemeseit,  a 
föld  javait  pedig  a  svábokkal  és  olaszokkal  együtt  felfuval- 
kodottau  és  telhetetlen  szívvel  falta.  Az  erődöket  és  várakat 
és  az  ország  minden  méltóságát  pedig  a  magyaroktól  elvette 
és  a  németek  és  olaszok  kezébe  adta".  A  Szent  István  után 
felszabaduló  nemzeti  szellem  hangja  ez,  mely  Endrétől  kezd- 
ve uralomra  jutott  és  megcsinálta  a  középutat  Szent  István 
idegen  hadai  és  a  pogánysághoz  visszaszító  Jánusok  és  Vat- 
hák  között. 

A  magyar  Gesták  harmadik  komoly  állomása  a  Bécsi 
Képes  Krónika,  mely  Márk  barát  műve.  A  díszes  kézirat 
Nagy  Lajos  király  számára  készült.  Már  határozottan  az  író 
szólal  meg  benne,  az  elbeszélő,  kit  a  történések  izgalmának 
a  sodra  vezérel.  A  névtelen  jegyző  lenézi  a  parasztok  „csá- 
csogásait",  Kézai  fölényes  bírálattal  intézi  el  a  mondákat,  a 
Bécsi  Képes  Krónika  azonban  valósággal  felszívja  őket.  Mint 
komoly  írói  tehetség:  ő  merített  legtöbbet  a  mondakincsből, 
de  ugyanezért:  ő  alakíthatott  rajtuk  legtöbbet.  Legenda, 
monda  s  valóság  az  elbeszélő  kedv  szerves,  természetes  hul- 
lámaivá válnak  nála,  igazi  epikus  művész.  Az  árpádházi  ki- 
rályokról Kézai  többnyire  szűkszavúan  beszél,  Márk  barát 
krónikájában  viszont  már  az  Árpádház  fejlett,  gazdag  mon- 
dakincsét kapjuk.  Elődjeinek  szokott  egyszinűségével  szem- 
ben a  jellemek,  az  egyéniségek  egész  sokasága  bontakozik  ki 
művében:  a  józan,  fontolgató  Géza,  az  erős,  mindenki  fölé 
növekedő  László,  a  fondorkodó  Vid  ispán,  a  hűség  hőse: 
Erney,  Toldi  Miklós  őse:  Bátor  Opus,  a  férfierő  nyughatatlan 
lávája. 

Salamon  király  veszte. 
(Részlet  a  Bécsi  Képes  Krónikából). 

„A  király  a  győzelem  után  átkelt  a  befagyott  Tiszán 
Tokajnál  és  megszállott  Péter  fiának  kúriájában.  Itt  érte- 
sült, hogy  Géza  egyesült  László  és  Ottó  hercegekkel  és  erős 
sereggel  feléje  közeledik.  Az  utálatos  Vid  pedig  bujtogatta 
a  királyt  e  szavakkal:  „Megint  tönkretesszük  seregét,  az  elő- 
kelőket megöljük,  őt  megriasztjuk.  Most  cselédeket  szedett 
össze,  kaszásokat  toborzott  és  ezeknek  seregébe  veti  erejét: 
semmi  kétség,  egy  pillanat  alatt  elnyeljük  őket;  a  csehek  se- 
regét pedig,  amíg  a  többi  társaim  nyugszanak,  én  magam  a 

bácskaiakkal  a  korai  halál  veszedelmébe  döntöin*\  De  Erney, 
ki  mindig  békeszerető  volt,  mikor  ezt  hallotta,  sírt.  Salamon, 
mikor  látta,  hogy  sír,  ezt  mondta:  Erney  ispán!  Ugy  látom, 
te  a  herceg  embere  vagy,  csak  szinlelésből  maradsz  mellet- 
tem. Erney  meg  válaszolt:  „Nem  ugy  uram  de  nem  tetszik 
nekem,  hogy  te  testvéreiddel  harcolsz  és  a  vitézek  egymást 
gyilkolják,  az  apa  a  fiút,  vagy  a  fiú  az  apát^\  Azután  Vid 
ispánnak  ezt  mondta  Erney:  „Te  biztatod  urunkat,  hogy 
testvéreivel  harcoljon,  mert  amint  mondod,  csak  kaszásokat 
és  villásokat  szedtek  össze.  Meglátod,  hogy  amit  ezer  kaszás 
vág,  tízezer  villás  nem  tudja  majd  összeszedni  és  csak  Isten 
tudja  számát  adni.  Nekünk  illendő  a  királyért  meghalni,  de 
bár  jobb  tanácsot  követnénk'^ 

A  király  hát  bizakodva  Vid  beszédében,  megindult  se- 
regével és  szerdán  megszállott  a  Rákoson.  De  Géza,  László 
és  Ottó  hercegek  és  az  egész  magyar  hadsereg,  amely  velük 
volt,  megszállottak  Vác  táján.  És  ottan  volt  egy  nagy  erdő 
és  senki  sem  tanyázott  benne,  csak  Vác  nevű  szentéletű  re- 
mete, akinek  nevéről  nevezte  el  később  Géza  herceg  az  ott 
alapított  várost.  Mikor  így  az  említett  sereg  Salamonra  vára- 
kozott, egy  reggelen  a  hercegek  lovaikon  tanácskozás  céljá- 
ból azon  a  helyen  állottak,  ahol  most  Péter  apostol  kőkápol- 
nája  áll,  és  arról  beszélgettek,  hogy  miképen  kellene  har- 
colni. És  amint  ott  állottak,  szent  László  fényes  nappal  égi  lá- 
tomást látott  és  így  szólt  testvéréhez  Gézához:  „Láttál  vala- 
mit?" Felel  az:  „Semmit".  Erre  folytatta  szent  László:  „Amíg 
itten  tanácskozunk,  íme  az  Ur  angyala  leszállt  az  égből,  arany 
koronát  hozva  kezében  és  azt  fejedre  tette:  amiből  biztosan 
tudom,  hogy  győzelem  adatik  nekünk  és  Salamon  leverve, 
számüzötten  fut  ki  az  országból,  a  királyságot  és  koronát  pe- 
dig az  Ur  neked  adja".  Mire  Géza  igy  szólt:  „Ha  az  Úristen 
velünk  lészen  és   megoltalmaz  bennünket   ellenségeinktől    és 

ez  a  látomány  beteljesül,  itt  ezen  a  helyen  a  szűz  szent  isten- 
anyának, Máriának  templomot  építek/' 

Erre  tábort  bontottak  és  megszállottak  a  Cinkota  nevű 
tanyán.  Egy  Mogyoród  nevű  hegy  feküdt  a  seregek  között 
és  csütörtök  pittymallatkor  meg  akartak  ütközni,  de  a  ke- 
letkező sűrű  sötét  köd  megakadályozta  őket  ebben.  A  követ- 
kező éjjel  azután  paripáikat  kantárszáron  tartva,  lestek  a  nap- 
felkeltét. Pénteken  szürkületkor  a  király  fellovagolt  a  Mo- 
gyoród hegy  nyergére  és  megparancsolta  a  poggyászhordozók- 
nak, hogy  maradjanak  a  hegy  oldalán,  hogy  az  ellenség  csa- 
pataikat őrségnek  gondolja,  ne  teherhordozóknak.  Vid  pedig 
igy  szólt:  „Mihelyt  seregünket  megpillantják,  tüstént  meg 
fognak  futni".  De  a  hercegek  is,  reggelre  kelvén, 
elrendezték  csapataikat  és  László,  midőn  felfegyverkezett,  a 
földre  borult,  a  mindenható  jó  Isten  kegyelméhez  fohászko- 
dott és  fogadalmat  tett  szent  Mártonnak,  hogyha  az  Isten 
győzelmet  ad  nekik,  ott  azon  a  helyen  szent  Márton  tisztele- 
tére templomot  fog  építeni,  ami  meg  is  történt.  Középre  he- 
lyezkedett a  bihariak  serege,  László  balfelől,  Ottó  meg  jobb- 
ról állott,  Gézát  pedig  a  nyitrai  sereggel  középre  állították; 
ezenkívül  mindkét  oldalon  háromszor  három  csapatot  állítot- 
tak fel  négyes  sorjában.  És  mikor  a  király  leszállott  a  hegy- 
ről, Géza  serege,  mely  alacsonyabb  helyen  állott,  Salamon 
egész  seregénél  magasabbnak  látszott.  Aminek  láttára  Erney 
igy  szólt  Vid  ispánhoz:  „Csodálnám,  ha  ezek  a  csapatok  meg- 
futnának előlünk,  mert  hiszen  a  Duna  van  a  hátuk  mögött; 
inkább  azt  hiszem,  azt  tették  fel,  hogy  győznek  vagy  meg- 
halnak." László  herceg  pedig  nagy  lován  körben  lovagolt  se- 
rege előtt,  hogy  buzdítsa  és  lelkesítse  övéit  és  amint  lánd- 
zsájával megérintett  egy  bokrot,  csodálatos  módon  egy  kis 
fehér  menyét  ült  a  lánzsájára  és  végig  futva  azon,  ölébe 
szaladt." 

Géza  és  László  megnyerték  a  csatát.  ^Mikor  pedig  Lász- 
ló sóhajtozva  lovagolt  a  holttestek  között,  megpillantotta 
Erney  ispán  holttestét  és  tüstént  leugrott  lováról,  átölelte  őt 
és  sirva  szólott:  „Erney  ispán,  békeszerető  ember!  Siratlak 
téged,  mintha  testvérem  volnál,  mert  szived  és  eszed  békes- 
séges vala".  És  fölemelte  saját  kezével,  megcsókolta  és  meg- 
hagyta katonáinak,  hogy  Bácson  tisztességesen  temessék  el. 
És  mikor  tovább  ment,  megpillantotta  Vid  holttestét  és  így 
szólt:  „Fájlalom  halálodat,  bár  mindig  ellenségünk  voltál. 
Bárcsak  győztél,  megtértél  volna  és  békességet  szereztél  vol- 
na közöttünk.  De  csodálkozom  azon,  hogy  noha  nem  szár- 
maztál hercegek  nemzetségéből,  miért  óhajtottad  mégis  a 
hercegséget,  sem  királyok  véréből,  miért  vágytál  mégis  a 
koronára?  íme,  szivedet,  mely  a  hercegségre  sóvárgott,  lánd- 
zsa járta  át,  és  fejedet,  mely  koronát  kívánt,  kard  hasitotta 
szét."  De  azért  őt  is  eltemettette.  Hanem  Géza  és  László  ka- 
tonái, kik  a  Vid  keltette  harcban  testvéreik,  vagy  fiaik  ha- 
lálán keseregtek,  tüstént  leugrottak  lovaikról,  keblét  késsel 
felhasították,  azután  szemeinek  estek  és  azokra  földet  dob- 
tak, mondván:  „A  te  szemeid  sohasem  laktak  jól  kinccsel  és 
méltósággal,  most  hát  lakják  jól  kebeled  és  szemed  földdel." 
A  csehek  hercege,  Ottó  pedig,  ki  életét  tette  érettük  kockára, 
gazdagon  megjutalmazva  hazatért." 

Salamon  pedig  futott.  Pozsony  és  Mosony  várába  vette 
be  magát. 

Arany  János  azt  vallotta  középkori  mondakincsünkről 
„Naiv  eposzunk"  c.  tanulmányban,  hogy  meg  volt  bennük  a 
lehetőség  egy  naiv  eposz  kialakulásához.  Gondolatát  a  bécsi 
krónika  irodalmi  levegője  megerősíti. 

Irodalom:  Hóman  Bálint:  A  Szent  László-kori  Gesta 
Ungarorum.  A  magyar  történetírás  első  korszaka.  Horváth 
Cyrill  irodalomtörténete. 

Magyar  szentek  legendái. 

A  legendaírók  igen  korán  feldolgozták  a  magyar  szen- 
tek sorsát,  hiszen  ők  nyújtották  a  közeli,  a  legtermészete- 
sebben hihető  példát  a  keresztény  életre.  A  magyar  szentek 
legendáit  két  csoportra  oszthatjuk:  latinnyelvűekre  és  ma- 
gyarnyelvűekre.  A  különbség  azonban  nem  csupán  nyelv- 
beli. A  két  csoport  élénken  tükrözi  a  középkori  magyar  lé- 
lek fejlődését  is. 

A  XI.  század  végén  s  a  Xll-ik  század  elején  készült  a 
két  Gellért-legenda,  a  két  István-legenda  s  Imre  herceg  le- 
gendája. E  latinnyelvű  korai  legendák  szelleme  teljesen  val- 
lásos. Idegen  származású  papok  írták  őket,  kiknek  egyetlen 
szempontjuk  a  keresztény  vallás  megerősítése  volt.  A  ke- 
reszténység megalapításának  s  az  egyház  szervezésének  mun- 
kás és  küzdelmes  korszakát  ábrázolják  e  legendák.  Szelle- 
mükre nézve  jellemző,  hogy  a  László-legenda  egészen  elmossa 
az  uralkodónak,  a  katonának,  a  hősnek  az  alakját,  holott  ép- 
pen az  ő  alakjában  forrott  össze  a  vallásos  hős  a  nemzeti  hős- 
sel. Megy  mereven  a  maga  útján  s  tágranyilt  szemét  egyetlen 
mozdulattal  lezárja,  ha  a  mulandó  földi  élet  eseményeire 
kellene  pillantania. 

A  későbbi  kézírásos  könyvekben  is  megjelennek  a  ma- 
gyar szentek  legendái,  de  már  magyar  nyelven.  E  legendák 
kialakulására  már  döntő  hatást  gyakoroltak  a  Gesták,  a  val- 
lásos irodalom  összefonódott  az  udvari  irodalommal.  így 
azután  a  legenda  nemzeti  színezetet  kap.  A  jámbor  író  Gel- 
lért püspök  vesztét  már  a  kegyetlen  Péternek  tulajdonítja, 
akár  Kézai.  A  történelmi  hűség  itt  még  gyengébb  lábon  áll, 
mint  a  gestákban. 

A  középkor  vége  felé  az  ember  valóságérzéke  egyre  job- 
ban  növekedett.   A   legenda   csodálatos   köntösén   egyre   job- 

ban  átütnek  a  valóság  körvonalai.  Boldog  Margitnak,  IV. 
Béla  király  lányának  legendája  már  pontos  életrajz  s  hi- 
vő képzelet  mellett  a  valóság  ízei  jelentkeznek  benne.  A 
szent  életének  tüneményes  belső  mámora  és  szárnyalása  mel- 
lett megjelenik  az  elgyötört  test  valóságos,  szinte  naturalisz- 
tikus képe:  a  királylány  önkínzásoktól  gyötörve,  féregtől  ki- 
nozva,  éhezve,  önmagát  sanyargatva,  ostorozva,  apró  ellensé- 
ges indulatok  között  szenvedve  áll  előttünk.  De  mindezek 
dacára  egyre  tisztultabb  lelki  békét  és  fölemelkedést  teremt 
a  margitszigeti  kolostorban. 

Irodalom:  Horváth  Cyril:  A  magyar  irodalom  története. 

Temesvári  Pelbárt. 

(1435(?)— 1504). 

Ha  a  középkori  vallásos  irodalom  legkimagaslóbb  alak- 
ját keressük,  Temesvári  Pelbártnál  kell  megállapodnunk. 
A  középkor  vallásos  irodalmának  minden  útja  összefut  ben- 
ne: a  legenda,  a  példák,  a  hittudomány,  a  tudományágak, 
mint  a  hittudomány  függvényei,  a  vallásos  képzelet  gazdag- 
sága, a  szónoki  képesség  és  az  írástudás,  s  az  újkor  első  friss 
leheleteként  a  fejlődő  valóságérzék.  Életéről  nem  sokat  tu- 
dunk. Temesvárott  született,  mint  ferencrendi  szerzetes  a 
krakkói  egyetem  hallgatója  volt,  1483-ban  a  budai  rendház- 
ban él  és  tanít,  ír  és  szónokol.  Munkái  közül  a  Szűz  Máriát 
dicsérő  Stellárium  és  a  szent  beszédeit  tartalmazó  Pomerium 
a  legnevezetesebb. 

A  középkor  határmesgyéjén  teljes  erővel  fellángolt 
benne  a  középkor  egész  naiv,  tiszta  hite.  De  ugyanolyan  erő- 
vel   izgatta    őt   már   a   vallás    világának   minél    közvetlenebb, 

minél  érzékelhetőbb  emberi  ábrázolása.  „Jámborul  bizonyára 
elképzelhetjük  —  írja  a  Stelláriumban  —  hogy  a  világ  te- 
remtése előtt  a  Szentháromság  személyei  közt  tanácskozás 
folyt  ennek  a  világnak  a  megteremtéséről . .  .  Első  kérdés: 
Vájjon  kell-e  teremteni  angyali  természetet?  ...  Az  első  kér- 
dés tehát  a  Szentháromság  tanácsában  tárgyalás  alá  került". 
Az  egyházi  zsinat  képe  ez,  égi  mezőkre  vetíteve.  Isten  gon- 
doskodott, hogy  az  „égi  haza  polgárok  hiján  ne  maradjon", 
akár  a  földi  király  az  államáról.  Az  isteni  Gondviselés  nála 
a  józan  emberi  megfontolás  alapján  cselekszik:  „A  Szenthá- 
romság személyeinek  tanácsában  egy  második  terv  keletke- 
zett arról,  hogy  mikor  kell  a  megtestesülésnek  történnie, 
avagy  a  világ  kezdetétől  fogva,  a  bűnbeesés  után  mennyi 
időre  halasztható  el?" 

Egészen  valószerű  módon  érzékelteti  a  szent  család  me- 
nekülését Egyptomba:  „Ki  tudná  eléggé  átérteni,  mennyi 
nélkülözésen,  fáradságon  és  könnyhullatáson  ment  akkor  éj- 
jel-nappal keresztül  Mária  ilyen  pusztaságon,  ahol  még  egy 
vendégfogadó  sem  volt,  csak  folytonos  küzdés,  aggodalom 
és  remegés!"  De  rögtön  mellette  ragyogó  szökőforrásként 
csap  fel  a  vallásos  ihlet:  „Szomjúhozol  —  mondja  Mária  ke- 
resztfán kínlódó  fiának  —  mért  nem  tudtam  Neked  vizet 
nyújtani  én,  aki  mikor  csecsemő  voltál  égből  patakzó  szűzi 
tejjel  tápláltalak!" 

A  keresztény  irodalom  először  átfestette  a  földi  életet 
az  égi  mezők  színeivel,  beléje  lehelte  az  isteni  tájak  lelkét. 
Utóbb  az  égi  sorsot  alakította  földivé,  érzékelhetőbbé,  em- 
beribbé. A  Stelláriumban  Mária  csodálatos  testi  szépségéről, 
s  ékességéről  szól,  mind  a  nagyság,  mind  a  szin  és  külső  báj 
szempontjából: 

„Ami  a  nagyságot  illeti .  .  .  sem  nagyon  magas,  sem  na- 
gyon kicsi  nem  volt,  hanem  olyan  nagyságú,  mely  megfelel  a 


3  Féja,  A  régi  magyarság. 

női  alkatnak.  Színe  fehér-piros  volt.  Haja  nem  lehetett  fodor, 
mert  ilyen  csak  a  nagyon  hideg  természetű  embereknek  van. 
De  ritkás  és  szőke  sem  volt,  mert  az  ilyen  hajfürtök  tompult 
és  taníthatatlan  elmére  vallanak.  A  vörös  haj  viszont  forró 
vérmérsékletre  vall,  tehát  bizonyára  barnába  hajlók  voltak  a 
szent  szűzi  fürtjei,  szemei  pedig  feketék."  Arca  a  ^tejnek  és 
rózsának  színeivel  volt  telefuttatva."  ,,Szentséges  szája  von- 
zó, kellemes  és  minden  édességgel  teli.  Ajkai  pirosas  színűek, 
nem  nagyon  duzzadtak,  az  első  ajak  kissé  előre  nyúló  s  tel- 
tebb a  felsőnél  s  ez  igen  illik  hozzá.  Az  előbb  említett  arc- 
ismerők szerint  ugyanis  ez  a  nagylelkűség  és  hősiség  vonása. 
Fogai  hófehérek,  egyenesek,  egyformák  és  ragyogók.  Álla 
vonzó  szabású,  egy  kissé  négyszögű  alakra  hajló.  Nyaka  nem 
nagyon  testes,  nem  is  sovány,  de  szép  ívelésű.  Kezei  fehérek, 
arányosak.  Ujjai  gömbölyűek,  vékonyak,  hosszúak,  kecsesek. 
Lépése  nyugodt,  fegyelmezett.  Járás  közben  magáratartóan 
szemérmes,  s  fejét  kissé  a  földre  hajtja,  mint  szemérmes  és 
alázatos  szűz.  Hangja  tiszta  és  csengő,  édes  és  kellemes.  Ál- 
landóan szerette  a  csendet,  keveset  beszélt .  .  .".  Pelbárt  le- 
gendájában az  ájtatos  szerzetesnek  Mária  ebben  a  csodála- 
tos testi  ragyogásban  jelenik  meg. 

Pelbárt  ragyogó  színekkel  festett  soraiban  éreznünk 
kell  a  nagy  ragyogásnak,  a  reneszánsznak  sugarait.  Szinte 
reneszánsz-képet  festett  Máriáról  a  szentéletű  szerzetes,  ki 
Mátyás  udvarának  reneszánsztól  áthatott  világa  ellen  dör- 
gött a  szószékről,  de  íme  eredendően  magában  hordozta  az 
újat,  mely  ellen  tudatosan  még  küzdött.  Pelbártban  a  szo- 
ciális érzés  is  megmozdult,  ezt  prédikálta  a  törvényről:  „A 
törvény  olyan,  mint  a  pókháló,  amely  megfogja  a  kisebb  ál- 
latokat, a  nagyobbak  azonban  átjutnak  rajta.  A  dongó  beléje 
jutva  széttépi  s  kirepül  belőle,  a  kis  légy  azonban  fennakad 
benne.   így  hágják  át  a  törvényt  az  előkelők  és  fejedelmek 

és  nem  fogják  el  őket,  sem  büntetésben  nincs  részük.  A  kis 
embereket  azonban  sújtja  a  törvény'\  £  kis  szikra  majd  a 
protestáns  irodalomban  nő  tűzzé. 

Az  idézetekre  nézve   1.  Brisits  Frigyes:  Temesvári  Pel- 
bárt  műveiből  c.  munkáját. 


Az  első  magyar  biblia. 

Az  egész  Szentírást  először  Tamás  és  Bálint  deákok  for- 
dították magyarra,  kik  1438  végén,  vagy  pedig  1439  elején 
futottak  Szerémségből  Moldvába,  mint  husziták  Márkiai  Ja- 
kab pápai  vizsgálóbiztos  üldözése  elől.  Fordításukból  csak 
részletek  maradtak  reánk. 

A  középkor  óriási  katedrálisán  az  első  repedést  ugyan- 
azon kinyilatkoztató  könyv  okozta,  melyre  az  egész  középkor 
épült:  a  Szentírás.  A  hatalmas  katedrálisban  az  alap,  a  gyökér 
kérdése  izgatott  egyre  többeket.  A  XV-ik  században  útnak 
indult  egy  szellemi  áramlat,  melynek  a  Szentírás  közvetlen 
emberi  élményt  jelentett,  s  ezt  az  élményt  szegezte  a  tekin- 
télyre épülő  középkori  szellemi  katedrális  ellen.  £  mozga- 
lomban jelentős  szerepük  volt  a  világi  elemeknek,  ezért  vilá- 
gias vallásos  mozgalomnak  is  nevezhetjük.  A  hivő  keresztény 
lelket  tekintették  zsinórmértéknek,  s  a  keresztény  lélek  jogait- 
hirdették a  tekintély  rendjével  szemben.  A  hívőt  egyenjogú- 
nak  vallották  a  pappal. 

£  mozgalom  prófétája  a  csehországi  Húsz  János  volt, 
kit  Zsigmond  király-császár  végeztetett  ki  a  konstanzi  zsina- 
ton. Húsz  vallásos  reformjai  nagy  hatást  gyakoroltak  a  ma- 
gyar papságra  is.  Tamás  és  Bálint  papok  az  ő  tanítása  nyo- 
mán fordították  le  az  egész  Szentírást  anyanyelvünkre,  hogy 
a  keresztény  hivők  közvetlen  élményévé  lehessen. 

•3 

A  magyarság  azonban  a  kitárult  bibliából  elsősorban 
szociális  igazságot  merített.  A  magyar  huszitizmust,  mint  val- 
lásos mozgalmat,  Márkiai  Jakab  hamar  megtörte,  de  a  vilá- 
gias vallásosság  nyomán  a  XV-ik  században  megindultak  or- 
szágszerte a  parasztlázadások.  Pozsony  megyében  Balázs  bíró. 
Nyírségben  Márton  bíró  parasztserege  nőtt  ki  a  földből,  Er- 
délyben pedig  Budai  Nagy  Antal  állott  a  mozgalom  élére.  A 
husziták  csehországi  mozgalmaival  szemben,  melyek  már-már 
a  vagyonközösség  elvét  hirdették,  mértékletesség  jellemzi 
e  magyar  mozgalmakat.  Budai  Nagy  Antalnak  egészen  ko- 
moly sikerei  voltak  kétszer  is  megverte  a  nemesi  seregeket 
8  Kolozsmonostoron  egyességet  kötött  a  nemességgel.  Az 
egyezség  rendezi  a  püspöki  tized  ügyét,  biztosítja  a  jobbá- 
gyok szabad  költözködési  és  végrendelkezési  jogát.  Legérde- 
kesebb pontja  pedig  a  következő:  „Évente  az  Ur  mennybe- 
menetele ünnepe  előtt  minden  falunak,  vagy  mezővárosnak 
két-két  okos  örege  gyűljön  össze  a  Bábolnahegyen  avégett, 
hogy  megtudják,  nem  sértette-e  meg  szabadságukat  valame- 
lyik nemes.  A  történtekért  senkit  ne  vonjanak  felelősségre 
(t.  i.  a  lázadásért).  Keressék  meg  a  szent  királyok  leveleit 
s  ha  megtalálták,  a  szent  királyok  adta  szabadság  lépjen  élet- 
be, ha  nem,  a  most  kötött  egyezség  lesz  irányadó  mind- 
örökké". Az  egyezségben  a  parasztság  tehát  csupán  jogainak 
biztosítását  követelte,  együttműködésre  ajánlkozott  s  fölve- 
tette a  parasztországgyűlés  tervét.  Később  a  nemességnek  si- 
került levernie  a  parasztokat,  s  a  kolozsmonostori  egyezség 
megsemmisült. 

A  világias  vallásos  mozgalom  nálunk  nem  öltött  hatá- 
rozott alakot,  de  mélyen  átjárta  az  egész  magyar  életet.  Elő- 
készítője a  protentántizmusnak  éppenúgy,  mint  a  Dózsa-féle 
lázadásnak.  Az  ő  méhében  kezd  a  Szentírás  az  emberi  nyug- 
talanság és  teremtő  hevülés  forrása  és  melegágya  lenni.  Reá 

hivatkozva  és  támaszkodva  alakul  ki  nálunk  az  újkori  ember 
és  a  társadalmi  tudat.  Mígnem  az  Ige  könyve,  a  Biblia,  a  XVI. 
század  vallási  forradalmán  keresztül  Károlyi  Gáspárnak,  az 
^istenes  vénembernek"  fordításában  szellemileg  és  nyelvileg 
ismét  konzervatív  erővé  nyugszik. 

Irodalom:  Tóth  Szabó  Pál:  A  huszita  mozgalmak  és  ura- 
lom története  Magyarországon.  Meg  kell  jegyeznünk,  hogy 
Tamás  és  Bálint  pap  bibliafordításáról  a  fenti  álláspont  a 
legelfogadottabb.  Vannak  azonban  vélemények,  melyek  sze- 
rint az  első  magyar  biblia  nem  a  huszita  mozgalom  terméke. 

A  humanizmus. 

A  királyi  udvar  Mátyás  király  korában  nemcsak  a  ma- 
gyarhoni műveltség  központja,  hanem  otthona  az  egész  kö- 
zépeurópai kultúrának  is.  A  középkor  szellemi  határait 
és  korlátait  feszegető  humanizmus  szivesen  húzódott  meg 
a  világi  vagy  a  véle  rokonszenve©  egyházi  udvar  védőszár- 
nyai alatt,  ahol  a  klasszikus  ókor  élményétől  megittasulva 
a  teljesebb  és  korlátlanabb  emberi  életet  élhetett,  műveket 
és  életstílust  alkothatott.  A  műveltség  alulról  induló  szerves 
felépítése  még  ismeretlen  fogalom  volt,  de  az  udvarban  a 
humanista  szellem  nap  és  csillag  lehetett.  Pályát  futhatott 
be  és  ragyoghatott.  S  a  humanista  és  a  reneszánsztól  ittasult 
szellemeket  többnyire   elsősorban  a  nagy  pálya  izgatta. 

A  humanizmus  egyelőre  teljesen  nemzetközi  mozgalom 
volt,  hiszen  a  nemzetközi  keresztény  műveltség  leváltását, 
vagy  átszinezését  akarta.  Nyelve  elsősorban  a  latin  nyelv, 
melynek  itt  Közép-Kelet-Európában  megvolt  a  maga  külö- 
nös jelentősége:  az  egymás  mellé  sodródott,  sőt  egymásba 
nyúló  népek  számára  a  természetes  életközösség  és  kultúr- 
közösség  nyelve  lett. 

Az  első  magyar  humanista  udvart  Vitéz  János,  a  későb- 
bi esztergomi  érsek  alapította  még  nagyváradi  püspök  ko- 
rában. Mátyásnak  már  csak  ki  kellett  szélesítenie  ezt  a  ha- 
gyományt, ami  annál  könnyebben  ment,  mert  Mátyásban 
forró  latin  vonzódások  éltek,  s  kortársaitól  meg  nem  értve, 
eleitől  fogva  tudatosan  középeurópai  politikát  csinált.  Cseh 
király  és  osztrák  herceg  is  volt.  Kancellárjai  magyarok,  cse- 
hek, osztrákok  s  németek  is  voltak,  udvarának  középeurópai 
levegője  s  közismert  bőkezűsége  ide  vonzotta  a  vándorló  hu- 
manistákat. 

A    humanista    szellemek    együttműködésének    módja:    a 

38 


vitatkozás,  a  szónoklás  és  a  levél  volt  mindenek  felett.  Az 
élőszó  kultusza  lobogott  magasra,  a  túlbő  humanista  egyéni- 
ségek mindenek  felett  a  szónoklás  zuhatagában  törtek  ki.  A 
humanista,  mint  korszakalkotó  emberi  nyugtalanság  „kalan- 
dos életet"  élt,  országok,  udvarok,  hatalmak  között  forgott. 
Egyéni  életük  is  az  új  emberi  korszak  egyelőre  szinte  kielé- 
gíthetetlen nyugtalanságát  példázza.  író,  tudós,  diplomata  és 
Bzónok  a  legtöbb,  mert  országokon  átnyúló  pályát  csakis  az 
egyéniség  csillogásával,  a  lélek  sokarcú  kibontakozásával  le- 
hetett befutni. 

Később  felvetődött  közöttük  a  szellemi  társulás  gondo- 
lata is.  Celtes  Konrád  a  dunai  tudós  társasággal  kísérlete- 
zett, mely  szellemi  igényt  tartott  egész  Kelet-Közép-Európá- 
ra. De  milyen  szellemi  területeken  dolgoztak  a  humanisták 
elsősorban?  Egyetemes  volt  náluk  a  világegyetem  iránti  ér- 
deklődés. Nagyon  izgatta  valamennyit  az  állampolitikai  gon- 
dolat. Az  udvar  légkörében  természetesen  az  uralkodónak 
szellemi  tápláló  forrásai  és  igazolásai  akartak  lenni.  Meg- 
előzve a  reformációt  hittudományi  munkáikban  már  vitatták 
és  hirdették  az  emberi  ész  fontosságát  a  középkor  gyermeki, 
alázatos  hitével  szemben.  Költőik  többnyire  a  klasszikus  köl- 
tészetet korszerűsítették.  Érzéki  verseikben  a  test  lázad  és 
követel  sokszázados  lefojtottság  után.  írtak  történelmi  műve- 
ket díszes  ünnepélyes  prózában;  klasszikus  hasonlatoktól  és 
ragyogó  szónoklatoktól  hemzsegő  dicsőítő  hősköltemények 
rendszerint  ezek,  de  a  mindennapok  sziporkáit  és  csillámlá- 
sait  Í8  szívesen  megörökítették.  Egyes  képviselői  már  áttértek 
a  latin  nyelvről  a  magyarra.  Báthori  László,  pálos  szerzetes 
lefordította  a  Szentírást,  de  műve  elveszett  s  fennmaradt 
Magyar  Gábor  neve,  ki  latinul  és  magyarul  és  Gergely  deá- 
ké, ki  magyarul  verselt.  Műveikből  azonban,  sajnos,  semmi 
sem  maradt. 

A  magyar  humanizmus  irodalmi  útja  nem  állt  meg  Má- 
tyás udvarában.  Hatása  több  százados  hatás  lett  s  legelső- 
sorban is  az  egész  szellemi  folyam  beleömlött  a  protestáns 
korba,  tehát  a  legközvetlenebb  jövőbe,  s  eleven  vérkeringés 
volt  időkön  keresztül  minden  magyar  Íróban.  Mátyás  alakja 
pedig  egyre  nőtt  eközben,  az  irodalomban  éppenúgy,  mint 
a  néplélekben. 

Irodalom:  Kardos  Tibor:  Magyar  reneszánsz  irók.  Csáuki 
Dezső:  Mátyás  udvara.  Békési:  Magyar  irók  Hunyady  Mátyás 
korában  s  Ábel  Jenő  idevágó  értekezései. 


A  reneszánsz  —  ember. 

Mit  teremtett  a  humanizmus  és  a  reneszánsz  Magyar- 
országon? Elsősorban  két  nagyszabúsú  és  korszalkalkotó  te- 
remtményéről kell  beszámolnunk:  Mátyás  királyról  és  a  hu- 
manista történetírásról.  Mátyás  király  alakja  eszménykép  és 
iránytű  volt  korszakok  szellemi  élete  számára.  A  humanista 
történetírás  pedig  tovább  építette  és  kiszélesítette  az  udvar 
történelmi  és  birodalmi  hagyományát. 

Máyás  király  igazi  reneszánsz  ember  volt  s  elsősorban 
testi  és  lelki  életének  páratlan  összhangja  tette  azzá.  Föl- 
szabadult, izmaiban,  erejében,  rejtelmes  belső  gazdaságában 
gyönyörködő,  az  életet  finom  örömökkel  élvező  test.  Vidám, 
egészséges,  elpusztíthatatlan  ösztönök  táplálták  óriási  szelle- 
mi erőfeszítéseit  és  hatalomvágyát.  Történetírója,  Bonfini, 
azt  írja  róla,  hogy  testéből  többször  különös  illat  párázott, 
mint  Nagy  Sándoréból.  Nem  csupán  az  udvaronc  hizelkedése 
ez.  Bonfini  azt  akarta  éreztetni,  hogy  Mátyásban  milyen 
ragyogó  értelmet  nyert  a  szép  emberi  test. 

Pályája  tüneményes  volt.   Családja   a   mélyből,   csaknem 

az  ismeretlenségből  sugárzott  elő  néhány  nemzedék  előtt. 
Mögötte  véres  tragédiák  árnya  sötétlett.  Friss,  őserejű  vér 
lüktetett  benne  s  a  szerencse  két  kézzel  segítette.  Nagy  szel- 
leme természetesen  s  bámulatos  eréllyel  helyezkedett  bele 
a  királyi  méltóságba.  Friss  vére  pedig  lehetővé  tette,  hogy 
emellett  nagyon  ember  maradjon.  Minden  ebédjét  magas- 
röptű viták  fűszerezték,  a  pohár  mámora  közben  szellemi  má- 
morok nyíltak  ki,  de  ebéd  előtt  benézett  a  konyhába  is.  Ke- 
ménykezű uralkodó,  méltóságteljes  minden  mozdulata,  de  a 
„cseh  hadjáratban  hiányzott  neki  a  szükséges  pénz,  ezért 
tehát  szavakkal  és  holnapra  vonatkozó  ígéretekkel  tartotta 
fenn  hadseregében  a  lelket.  Amikor  a  zsold  kifizetésének 
napja  elérkezett,  amelyet  már  nem  tudott  ígéretekkel  tovább 
halasztani,  a  gyalogos  és  lovaskapítányok  kockázásában  vett 
részt:  egész  éjjel  játszott  és  folyton  nyert.  Tízezer  aranyat 
nyert  azon  az  éjszakán  és  még  mielőtt  tovább  vonultak  volna, 
kifizette  belőle  katonái  zsoldját."  (Bonfinius.) 

A  reneszánsz-ember  legfőbb  ereje  az  egyéniség  varázsa. 
A  középkor  megkövesedett  életformái  lassan  repedezni  és 
omlani  kezdtek,  szelleme  félig-meddig  már  kihülőben  volt.  A 
merevedni  készülő  emberi  életet  Európaszerte  a  reneszánsz- 
egyéniségek óriási  forrósága  mentette  meg.  Mátyás  is  éltető 
és  melegítő  nap  volt,  pótolhatatlan  egyéniség  a  magyar  sors 
számára.  „Midőn  a  magyarok  az  annyi  eredménnyel  felruhá- 
zott királyt  elvesztették,  hirtelen  akkora  félelem  fogta  el 
őket,  hogy  úgy  érezték,  mintha  a  királyukkal  együtt  bátor- 
ságukat, erejüket,  merészségüket,  a  magyar  nevet  is  elvesz- 
tették volna.  Sőt  ezzel  kimutatták,  hogy  inkább  kaptak  ők  a 
királytól  erőt,  bátorságot  és  bölcsességet,  mint  az  tőlük"  — 
írja  egyik  humanista  történetírónk. 

A  reneszánsz-ember  szélsőségeket  bírt  egyesíteni  magá- 
ban, ezért  gyakorolt  olyan  átfogó  emberi  hatást.  „Attila  óta 

először  vette  rá  a  nyakas  magyart  az  engedelmességre"  Má- 
tyás király,  de  ugyanakkor  demokrata  is  volt,  széles  rétegek- 
kel érintkezett,  ajtaja  nyitva  állott,  emberek  egész  tömegét 
emelte  fel  a  mélyből.  Óriási  pompát  fejtett  ki  s  egyszerűen 
öltözködött.  Nagy  műveltsége  mellett  közvetlen  emberi  han- 
gon beszélt  és  írt.  A  kemény  hadvezér  a  táborban  is  szívesen 
áldozott  a  szerelemnek,  amiért  Pannóniai  János  versben  di- 
csérte őt.  Egyéni  életét  is  korlátlan  szabadsággal  intézte,  de 
mélyen  vallásos  volt,  sőt  babonás:  „semmibe  sem  fogott  a 
horoszkóp  tanácsa  nélkül/* 

Egyénisége  nyomában  legendák  és  mondák  szállottak. 
Alakja  teremtésre  ingerelte  a  szellemet.  Sikerült  a  magyar 
birodalmi  gondolat  értelmévé  emelkednie.  Szellemi  hatása 
századokat  sugárzott  be  s  elöntötte  az  irodalmat  és  a  nép- 
költészetet, az  egész  magyar  lelket. 

Irodalom:  Kardos  Tibor:  Magyar  reneszánsz  irók. 


Pannóniai  János. 

Mátyás  korán  elhunyt  pécsi  püspöke  e  korszak  tagadha- 
tatlanul legkiválóbb  költője.  Csodagyerek  volt,  kiben  az  élet 
háromszoros  lánggal  égett,  s  hamarosan  el  is  égette  egészen. 
Latinul  irt  s  lírai  lénye  csaknem  csirájában  elpusztult,  de  ez 
a  csíra,  ez  a  keménylevelű  kis  virágbimbó  gazdag  lehetősé- 
gekről beszél. 

Ifjúságát  Olaszországban  töltötte  s  örök  sóvárgás  élt 
benne  az  olasz  műveltség  után,  költővé  mégis  a  magyar  föld 
tette.  Ha  nem  jön  haza,  talán  örökre  utánzó  marad. 

r,Ezt  a  csomó  epigrammát  küldöm  a  mély  Duna  mellől 
hol  csupa  jég  a  határ  s  zajlik  a  víz  komoran. 

Gyönge  sorok,  de  azért  ne  csodálkozz  rajtuk!  e  föld  itt 

barbárabb  s  ez  úgy  is  érzik  a  műveimen. 

Hidd  el  a  környezet  is  befolyásolhatja  a  költőt 

8  az,  hogy  hol  született,  érzik  a  vers  ütemén/' 

Ügy  küldte  e  sorokat  Csezmiczei  János,  mint  panaszt, 
pedig  éppen  ez  a  barbárabb  föld  szinezte  egyéniségét  erede- 
tivé. E  keserű-forró  honi  élmény  húzta  le  őt  az  új  klassziciz- 
mus csillogó  közhelyeiből  az  emberi  mélységekbe.  A  latin 
irodalom  színgazdagságában  jelentéktelen  utánzó  maradt  vol- 
na, mint  a  legtöbb  humanista  költő.  Itthon  azonban  mélyen 
felrázta  őt  az  emberi  fájdalom. 

Idézett  verse  annyiból  is  nagyon  érdekes,  hogy  felfe- 
dezte a  környezet  hatását  az  irodalomra.  Nagyszerű  szellemi 
Tillanás  ez  és  János  költészete  tele  van  ilyen  villanásokkal. 
Ezért  is  szerette  az  epigrammát,  amely  igen  alkalmas  arra, 
hogy  az  ilyen  villanásokat  megörökítse. 

Belső  tüzeitől  hamar  elégett  törékeny  teste  és  életihle- 
tek 8  kínlódások  váltakoztak  benne.  Ha  elszunnyadt  az  ihlet, 
föltört  az  elfojtott  emberi  szenvedés,  megszólalt  az  agyon- 
csigázott, félig  már  elégett  test,  megdöbbentően  őszinte  han- 
gon: 

„Nézd  e  nyűtt  tagokat,  nincs  bennük  erő,  csenevészek, 
renyhe  a  sár,  amiből  mesteri  kéz  faragott. 
Hol  csupa  jég  a  kezem,  lüktet  a  láztól  a  bőröm, 
nap-nap  után  ez  okoz  gondot,  olyan  beteges! 
Nátha  gyötör  folyvást,  a  fejem  zug  és  belesajdul, 
majd  a  két  szemem  ég  s  könnyezik,  annyira  fáj  . .  . 
Sokszor  a  vér  is  elönt,  gyulladt  a  vesém  s  ha  a  gyomrom 
dermedten  didereg,  májamat  őrli  a  láz.** 

E  kétségbeesett  emberi  panasz  végére  azonban  lehelet- 
szerűen finom  elégiái  vágyat  helyez:  a  további  élet  vágyát, 
élni  akar,  de  mint  virág,  erdő,  madár,  vagy  méhecske,  nem 
az  életet,  hanem  az  emberi  sorsot  unta  meg.  Ösztönösen  fel- 
törő pogány  vágyakozás  ez.  A  reneszánsz  és  a  humanizmus 
embere  rájött,  hogy  az  ember  mennyire  és  milyen  öröklete- 
sen pogány.  De  új  pogányság  volt  ez,  mely  a  kereszténységet 
is  magában  ringatta.  A  középkori  világrend  tekintélytiszte- 
letével, szellemi  zártságával,  középkori  életformáival  folyt 
a  harc,  s  nem  emberies  tartalmával.  E  harcból  Pannóniai 
János  is  kivette  a  részét,  ő  is  elsősorban  új  korszak  felé 
menetelő  ember  volt,  de  eredendő  kereszténysége  s  huma- 
nista szelleme  együtt  vezették  el  a  szenvedő  néphez: 

„Istenem,  ó  ki  nagy  úr  vagy  az  égben,  a  csillagokon  túl, 

nézz  le  szeliden  e  csúf  földre,  hol  őrületes 

harc,  szomorúság  dúlja  a  békét  s  csörgeti  kardját 

Mars  is,  amerre  rohan.  Pusztul  az  élet  Uram! 

Áldd  meg  e  földet.  Atyám,  nyugalom  kell  végre  a  népnek. 

Fájnak  a  harci  sebek  s  oly  szomorú  a  halál!" 

Nála  jelentkezik  először  a  magyar  táj  élménye,  a  vég- 
telen téli  mezők,  lápok,  mocsarak,  befagyott  folyók  s  hóval 
befútt  utak  vidéke.  S  vad  érzéki  lángolás  mellett  a  szerelem- 
nek ama  keletiesen  finom  leheletszerűsége,  amely  mindvé- 
gig ott  él  a  magyar  lírában. 

Pannóniai  János  részt  vett  egy  mozgalomban,  mely  Má- 
tyás király  ellen  irányult,  menekülnie  kellett  a  király  ha- 
ragja elől  s  bujdosása  közben  nemsokára  elérte  a  halál. 

A  fordításokat  1.:  Berezeli  A.  Károly:  „Magyar  költő 
magyarul"  c.  könyvében. 

Három   mű. 

Hunyadi  Mátyás  hatalmas  birodalmi  gondolata  tovább 
élt  a  humanista  történetírók  műveiben.  E  birodalmi  gondo- 
latot a  későbbi  humanista  irók  is  fenntartották  és  tovább 
testálták.  Istvánffy  Miklós  tovább  folytatta  Bonfininek,  Má- 
tyás udvari  történetírójának,  1495-tel  megszakadt  művét 
nemzetünk  történetéről.  S  hogy  milyen  elevenen  élt  benne  a 
nagy  birodalmi  hagyomány,  Zrínyi  Miklóssal,  a  szigetvári 
hőssel  mondatott  beszédje  is  mutatja.  Zrínyi,  Mátyás  király 
gondolatát  mondja  a  császárnak:  „Tehát  ne  úgy  tekintsd, 
mintha  a  keresztény  közösség  valami  bűnös  dolgot,  vagy 
kétes  kalandot  kérne,  hanem  azt,  hogy  elsősorban  a  lesújtott 
Pannoniának  megdőlt  és  szétrombolt  szabadságát  és  épségét 
a  teljes  hanyatlás  és  pusztulás  küszöbéről  visszarántsd  és  ha 
az  égiek  segítségével  sikerült,  akkor  ezáltal  Germánia,  vala- 
mint egész  Európa  szabadságát  biztosítsd  és  megerősítsd."  A 
magyar  ügy  a  legjobbak  szemében  Mátyás  óta  véglegesen 
európai  ügy  lett  s  a  magyarságnak  európai  szerepet  szántak. 
A  humanista  történetírók  valamennyien  e  „nagy  művet"  ír- 
ták. 

E  nagy  humanista  álomra  alaposan  rácáfolt  a  valóság. 
A  magyarság  európai  szerepéhez  Mátyás  óriási  egyénisége 
elő  tudta  teremteni  a  szükséges  erőket.  Utána,  méltó  utód 
hijján,  ezek  az  erők  csakis  társadalmi  úton  törhettek  volna 
elő.  A  parasztság  Zsigmond  alatt  a  győztes  erdélyi  lázadás- 
ban (Budai  Nagy  Antal)  társadalmilag  előtérbe  nyomult  (1.  a 
kolozsmonostori  egyezséget).  1514  előestéjén  pedig  kínálko- 
zott a  lehetőség,  hogy  elhasználatlan  erejével  várrá  építsék 
a  török  által  fenyegetett  birodalmat.  Mátyás  király  friss 
vérét  és  roppant  tetterejét  egy  egész  társadalmi  réteggel  le- 
hetett volna   pótolni.    De   Dózsa   keresztes   hada   belefulladt 

a  Mátyás  utáni  viszonyok  posványába,  s  az  azután  követ- 
kező boszú  századokra  elitélte  a  parasztságot  és  kizárta  a 
nemzeti  életből. 

A  második  mű:  Werbőczy  István  Hármaskönyve*  e  bosz- 
szú  légkörében  született.  Érdemei  elvitathatlanok,  mert  össze- 
gyűjtötte, Írásba  foglalta  a  magyar  jogszokásokat  s  megve- 
tette az  írott  magyar  jog  alapját.  Másrészt  azonban  ijesztő 
példája  annak,  hogy  a  magyar  látókör  Mátyás  után  mennyire 
összezsugorodott.  A  parasztság  eddig  sem  volt  tagja  a  nem- 
zetnek, de  időnként  részesedett  a  királyi  gondoskodásban. 
Mátyás  törvényei  a  legszebb  példák  erre.  Werbőczy  azonban 
a  föllázadt  parasztság  ellen  érzett  rendi  bosszúból  törvénye- 
ket kovácsolt.  Törvényei,  melyeknek  keletkezésében  is  élénk 
része  volt,  földhöz  kötött,  jogtalan  szolgává  süllyesztették  a 
parasztságot,  szinte  a  rendek  vagyontárgyává  tették  s  a  ki- 
váltságok megdönthetetlen  bástyáival  vették  körül  a  rende- 
ket. Jogalkotása  éppen  a  török  veszedelem  küszöbén  mélyí- 
tette végzetessé  az   amúgy   is   ijesztő   társadalmi  szakadékot. 

A  Hármaskönyv  volt  századokon  át  nemcsak  a  magyar 
jogi  életnek,  hanem  társadalmi  berendezésünknek  és  gon- 
dolkodásunknak is  a  szent  és  sérthetetlen  könyve.  A  rendi 
Magyarország  az  ő  emlőin  nevelkedett,  ő  volt  a  legolvasot- 
tabb magyar  könyv. 

Werbőczy  korlátlan  jogi  és  társadalmi  hatalmat  adott 
a  rendek  kezébe.  Holott  a  rendi  Magyarország  önmagában 
már  képtelen  volt  történelmi  feladatának,  az  ország  védel- 
mének teljesítésére.  Dózsa  hada  1514-ben  több  mint  száz- 
ezer embert  számlált,  s  1526-ban  a  rendi  Magyarország  csak 
26.000  emberrel  és  könnyelmű  vezérekkel  bírt  kiállani  a  mo- 
hácsi   csatamezőre.    Mohács   után   pedig   a   bosszúálló    rendi 


*  1517-ben  jelent  meg  először. 

gondolat  megtestesítője,  Szapolyai  János,  képtelen  volt  kirá- 
lyi hatalmat  és  birodalmat  szervezni.  Az  ország  darabjaira 
hallott  szét. 

A  harmadik  mű:  Szerémi  György  könyve.  Szerémi  a 
mélyrétegek  életéről  értesít  s  kellő  kritikai  érzékkel  az  ő 
könyvéből  olvashatjuk  ki  a  széthulló  Magyarország  sorsát. 


Szerémi  György. 

II.  Lajos  és  Zápolya  János  udvari  papja  volt.  Műve  Ma- 
gyarország romlásáról  szól  s  1484-től  1543-ig  tárgyalja  az 
eseményeket.  Egészen  egyedülálló  helyet  foglal  el  a  humanista 
történetírók  között.  A  humanista  történetíró  a  valóság  fö- 
lött élt,  az  életet  ünnepélyessé  szépítette.  Rajongott  és  dí- 
szített. Mátyás  halála  után,  a  romlás  napjaiban  is  magasrendű 
szellemi  mámorban  élt:  Mátyás  birodalmi  eszméinek  s  emlé- 
keinek fényében.  Ám  Szerémi  György  teljesen  másarcú  em- 
ber. Számára  nem  voltak  ilyen  magasságok,  ő  nem  menekült 
a  szellem  vigasztaló  szigetére,  az  élet  hullámai  közt  állott 
mindhalálig,  s  róluk  számolt  be.  Nem  szűrte  meg  az  életet 
választékos  stíluson  keresztül,  vádolt,  panaszkodott,  átkozó- 
dott. Történelmi  forrás  volt  számára  az  egész  élet:  minden 
amit  látott,  hallott  s  tapasztalt.  A  történelmi  tények  éppen- 
úgy,  mint  kóborló  katonák,  kesergő  parasztok,  ijedt  polgárok 
beszéde.  Mintha  az  lett  volna  a  célja,  hogy  a  kor  egész  külső 
és  belső  valóját:  eseményeit,  szellemét,  mondáit,  pletykáit 
s  hiedelmeit  művének  vásznára  fesse.  A  történetírást  öntu- 
datlanul szinte  regénnyé,  regényes  korrajzzá  szélesítette. 

Mátyás  király  emlékét  nemcsak  a  humanista  történet- 
írók ápolták,  hanem  a  néplélek  is.  Az  utóbbiról  elsőnek 
Szerémi  György  tudósít.  Egyik  „mondája"'  Mátyásról,  a  „for- 

télyosról"  szól.  Kezdetben  igen  szegény  volt  Mátyás  király. 
Volt  egy  hatalmas  rokona.  Szobi  Péter,  aki  látván  a  király 
szegénységét,  elszomorodott  s  így  szólt:  „Megsegít  az  Isten, 
ha  megfogadod  szavamat.  Hívasd  össze  a  főurakat,  hívd  meg 
őket  ebédre  s  az  ebéd  végén  mondjad  nekem,  hogy  foglyod 
vagyok.  Én  azonban  nagyon  szabadkozom  majd,  hogy  mi 
rosszat  tettem  néked."  így  tett  Mátyás  király  és  Szobi  Péter 
megígérte,  hogy  ötvenezer  forintot  ad  a  király  fölsegítésére. 
így  felelt  a  király:  „Többet  adj,  mert  nem  mégy  el  Budáról, 
mig  hatvanezer  márkát  nem  fizetsz".  Péter  a  nyolcadik  na- 
pon meg  is  fizette.  A  többi  nagyurak  hallották  ezt,  remeg- 
tek s  nem  mehettek  ki  Buda  kapuján,  mert  be  volt  zárva. 
Mit  tehettek?  Ki  negyvenezer,  ki  százezer  márkát  igért  a 
királynak.  Megtelt  Mátyás  király  kincstára  s  elindulhatott 
a  török  ellen. 

Mátyás  halálát  is  népmondák  nyomán  beszéli  el.  A  mág- 
nások összegyűltek,  hogy  mit  csináljanak  a  királlyal,  mert 
ismét  háborút  akar  indítani.  István  kincstárnok  így  felelt: 
„öljük  meg".  S  vállalkozott,  hogy  a  király  szállására  be- 
csempészi őket.  Kopogtattak.  A  király  éppen  a  tűz  mellett 
melegedett  s  így  szólt  a  komornyikjának:  „Nézd  meg,  hogy 
kicsoda!  István  kivételével  senkit  se  eressz  be!"  Kinyitotta 
az  ajtót  a  komornyik,  s  az  urak  megragadták  a  torkát.  A 
komornyik  könyörgött,  hogy  ne  öljék  meg  s  beengedi  őket. 
így  is  lett.  A  király  rájuk  tekintett:  „Barátaim  miért  jötte- 
tek?" De  érezte  vesztét,  hiszen  már  régen  megjövendölték, 
hogy  borzalmas  halállal  fog  kimúlni  s  monda:  „Gyorsan  te- 
gyétek, amit  tenni  akartok!"  Megragadták,  az  asztalra  fek- 
tették, s  farába  döfték  a  kardot  egészen  a  melléig.  Három 
nap  és  három  éjjel  üvöltött  fájdalmában  a  király.  És  sokan 
akarták  látni  borzalmas  halálát,  de  senkit  se  engedtek  be 
hozzá. 

Dózsa  György  lázadásáról  a  néppel  összeforrott  pap 
szempontjából  szól.  Dózsa  eredetileg  Konstantinápoly  elfog- 
lalását tűzte  ki  céljául.  Csáki  Miklós  csanádi  püspök  durván 
megsértette  őt.  A  főurak  a  jobbágyokat  nem  engedik  a  tábor- 
ba, a  szökevények  családján  pedig  bosszút  állanak.  Dózsához 
csatlakozik  az  alsópapság  egyrésze,  művelt,  külföldi  egyete- 
meket járt  papok,  s  a  szerbek  is  csatlakoznak  seregéhez. 
Az  egyre  növekedő  népmozgalom  élén  Dózsa  kimondja  az 
új  jelszót:  „Gyertek  a  pogányok  és  a  hűtlen  magyarok  ellen 
az  én  koronáztatásomra!''  Szapolyai  János  csellel  töri  le  a 
mozgalmat.  Levelet  küld  Dózsának,  hogy  támogatni  fogja. 
Óvatlan  pillanatban  elfogatja  és  kegyelmet  igér  neki.  De  a 
főurak  rábeszélésére  tüzes  trónra  ülteti  és  testét  jobbágyok- 
kal és  hajdúkkal  eteti  meg. 

II.  Lajos  kora  következik.  Mária  nevezetű  „német  leányt" 
vesz  feleségül,  ki  Óbudán  száll  partra.  Móré  László,  Batthy- 
ány Ferenc  és  hasonló  „latrok"  várják,  Budára  vezetik  s 
azontúl  „a  pad  s  a  kárpit  alatt  a  királynő  szolgálóival  rosszal- 
kodnak, kiket  Németországból  hozott".  Közeleg  a  török  ve- 
szedelem, de  „kutya  hiszi."  Jöttek  a  követségek  Lajos  király- 
hoz, hogy  mozduljon  Nándorfehérvár  védelmére,  mert  ha  ez 
a  vár  elvész,  az  egész  kereszténység  romlásba  jut.  Senki  se 
hiszi.  Nándorfehérvári  és  szalánkeméni  szerb  polgárok  jön- 
nek a  királyhoz  naszádjaikon.  Segítséget  kérnek  a  királytól, 
aki  Pál  préposthoz,  a  kincstárnokhoz  utasítja  őket.  Ez  vette 
a  kérvényüket  és  csúnya  dologra  használta  fel,  majd  pedig 
arcukba  vágta.  „Nem  tudta  a  lator,  hogy  miként  áll  a  ma- 
gyar királyság  a  határon."  Másodszor  is  felkeresik  őt,  de 
hiába,  naszádjaikat  ezalatt  az  udvaroncok  kirabolják.  Erre 
a  magyar  zászlót  a  földre  dobják,  így  szólnak:  „Isten  veled 
Magyarország!"  S  visszatérnek  hazájukba.  A  mohácsi  vész 
előtt  vigan  sikkasztják  a  hadi  pénzeket.  A  királynő  pénzt  és 

kincseket  harácsol,  s  II.  Lajos  halála  után  magával  viszi  az 
országból.  A  főurak  a  nagy  veszély  pillanatában  is  birtokot 
kérnek  a  királytól.  Itt  a  mohácsi  vész,  mint  az  Ítélet. 

II.  Lajos  halálát  igy  beszéli  el  egy  katona.  A  király  me- 
nekül, többen  kísérik.  Batha  község  mellett  azt  indítványoz- 
za Szapolyai  György,  hogy  pihenjenek  meg.  Majd  egy  óvat- 
lan pillanatban  neki  megy  II.  Lajosnak:  „Te  király!  Bestye 
király!  Te  veszítetted  el  a  mi  királyságunkat!"  S  megöli.  Az 
események  rohannak,  jön  a  török  Buda  felé.  Hogy  milyen 
borzalmas  áradat  volt  e  történelmi  tragédia,  a  következő 
eset  példázza.  A  pestiek  és  budaiak  menekülésre  készülnek 
8  gyermekeiket  vízbe  dobják,  hogy  sírásuk  el  ne  árulja  a  me- 
nekülőket és  terhükre  ne  legyenek.  Egy  nagyobbacska  gyer- 
mek így  könyörgött:  „Édesanyám!  ne  temess  el,  igazán  nem 
fogok  sírni!" 

E  kép  a  legteljesebb  bomlás  képe,  nemcsak  történelmi 
és  társadalmi,  hanem  emberi  bomlásé  is.  A  „birodalom" 
megszűnt.  Szapolyai  János  és  Ferdinánd  kora  következett, 
szörnyű  esztendők,  hadak  gázolnak  és  a  belső  erők  is  egy- 
mást marcangolják.  Könyve  egyre  valószerííbb  lesz,  saját 
tapasztalatait  írja,  de  mondái  és  hiedelmei  is  vallomások  a 
kor  lelkületéről.  Szerémi  György  társadalomszemlélete:  az 
„alulról  néző"  társadalomszemlélet,  mely  a  protestánskor 
irodalmában  teljesedett,  élénk  példája  annak,  hogy  a  későb- 
bi humanisták  mennyire  előkészítették  és  színezték  a  protes- 
táns kort.  Szerémi  minden  tekintetben  a  népi  szempontot 
érvényesítette  a  történetírásban,  s  e  tekintetben  századokon 
át  egyedül  álló  s  páratlan  jelenség. 

A   protestáns   kor. 

XVI.  század. 

A  reneszánsz  és  a  humanizmus  nem  törte  meg  az  egy- 
ház szellemi  hatalmát.  Az  író,  a  gondolkodó  bármennyire  is 
új  utakra  tért,  világképe  bármennyire  is  különbözött  az  egy- 
ház által  századokon  át  kikristályosított  s  gondosan  kiérelt 
világképtől,  az  egyházhoz  fűződő  kapcsolatokat  mégis,  la- 
zábban, vagy  erősebben,  de  fenntartotta.  Pannóniai  János  a 
maga  reneszánsz-lényét  összeférhetőnek  tartotta  a  püspöki 
méltósággal,  az  egyházfők  udvarai  pedig  többnyire  bölcsői 
voltak  az  új  világképnek.  A  reneszánsz-egyéniség  az  udva- 
rokban, a  hatalom  védőszárnyai  alatt  virágzott,  nagy  tettek, 
nagy  pályák  s  határtalan  hatalomvágy  izgatta,  éppen  ezért 
a  legnagyobb  hatalomban,  az  egyházban,  megértő  szövetsé- 
gest keresett.  Belsőleg  pedig  kifejlesztette  a  régi  s  az  új 
világkép  kettőségét.  Az  egyház  hittételeit,  mint  olyanokat, 
elfogadták,  de  világi  életükben  az  új  csillagok  intését  kö- 
vették. Némelyek  a  Szentírás  bírálatáig  merészkedtek.  Az 
emberi  szabadság  gondolatát  életükkel  megvalósították,  de 
az  éietelv  szellemi  és  vallási  következtetéseit  vagy  nem  von- 
ták le,  vagy  csupán  annyira  vonták  le,  amennyire  ez  pályáju- 
kat nem  zavarta. 

A  világias  vallásos  mozgalmak  már  sokkal  messzebbre 
mentek,  mert  nyíltan  szembehelyezkedtek  az  egyház  tanítá- 
sával és  tekintélyével.  E  mozgalom  népi  gyökerei  és  vonat- 
kozásai tagadhatatlanok.  A  világias  vallásosság  azonban  meg- 
halt, mielőtt  megfelelő  vallási  rendszert  épített  volna.  A  pro- 
testantizmus megszületése  tehát  a  „levegőben  lógott":  az 
új  vallásos  élmény  megfogalmazására  és  életének  biztosításá- 
ra volt  szükség.  A  protestantizmusnak  szabadságharcot  kel- 

lett  vívnia  és  új  törvényeket,  új  belső  formát  kellett  terem- 
tenie a  fölkavart  lelkek  számára.  A  protestantizmus  szét- 
töredezte  az  egyház  egységét.  Mikor  pedig  osztó  ereje  Ma- 
gyarországra ért,  itten  már  egy  nagy  politikai  széttöredezés- 
re talált.  A  magyar  egység  Mohács  után  jó  időre  darabjaira 
hullott,  s  e  darabokon  hévül  újabb  osztódást  hajtott  végre  a 
protestantizmus.  A  Jagellók  közönye  s  csöndes  züllésbe  ful- 
ladó évei  után  Magyarország  robbanó  harci  katlanná  alakult, 
önálló  királyságra  törekvők  s  Habsburg-pártiak,  törökbará- 
tok és  németbarátok,  katholikusok  és  protestánsok,  kálvinis- 
ták és  unitáriusok,  önálló  Erdélyért  égő  hitek  s  magyar  egy- 
ségről álmodozók  állanak  egymással  szemben.  Az  ország  szét- 
osztódásával  egyidőben  köszöntött  reánk  Európa  vallási  szét- 
osztódása. 

A  vallás  élete  s  a  vallásos  irodalom  teljesen  átalakult. 
A  középkorban  a  vallásos  irodalom  tekintélyszerűen  közölte 
világképét  a  tömegekkel.  Most  azonban  egy  új  vallási  világ- 
kép emelte  fel  a  fejét,  tehát  elkeseredett  harc  indult  meg.  A 
harcos  nem  igen  válogathatja  a  fegyvereit,  a  vallási  harc  is 
átcsapott  a  szorosabb  értelemben  vett  vallásos  élet  határain. 
A  protestantizmus  csakis  úgy  birt  megállni  a  talpán,  ha  gyors 
tömeghatásra  tesz  szert  s  e  hatás  elérésére  egyelőre  csak 
szellemi  fegyverei  voltak:  a  szónoklás  és  az  irodalom,  termé- 
szetes tehát,  hogy  különös  erővel  ragadta  meg  e  fegyvereket. 
A  gyors  tömeghatás  céljából  vetette  rá  magát  a  nemzeti 
nyelvre  is.  S  nem  lehetett  megállania  a  hittételek  vitatásánál, 
ott  kellett  az  ellenségbe  szúrni,  ahol  a  legérzékenyebb:  ma- 
gánélet, történelmi  események,  tények  és  pletykák,  mind  a 
vallásos  irodalom  érvei  közé  tolulnak.  Az  irodalom  jellege 
és  célkitűzései  továbbra  is  vallásosak  maradnak,  de  a  vallá- 
sos irodalom  magába  szívja  és  tükrözi  az  egész  életet. 

A  protestantizmus  miközben  széttagolja  a  különben  már 

úgyis  darabokra  hullott  országot  és  társadalmat,  új  szellemi 
egységet  teremt:  nemzeti  irodalmi  nyelvet  és  teljesen  nem- 
zeti színezetű  irodalmi  kultúrát.  A  következő  században  pe- 
dig a  felocsúdó  katolicizmus  is  az  ő  irodalmi  nyomdokain 
elindulva  csinálja  meg  a  visszahatást.  Emellett  a  protestáns- 
kor irodalma  közvetítette  egészen  széles  rétegek  felé  a  mű- 
veltség eddigi  anyagát.  Megindul  a  keresztény  műveltség 
átadása:  a  biblia-  és  zsoltárfordítások,  s  a  vita:  a  szentírás 
minden  mondata,  az  egyház  minden  tétele  felett.  Verses  el- 
beszélésekben dolgozzák  fel  a  szentírást,  s  a  latinnyelvű  his- 
tóriáktól kezdve  egész  történelmi  hagyományunkat  versbe 
öntik.  A  protestáns  prédikátorok  többnyire  humanista  mű- 
veltséget szívtak  magukba  s  a  humanizmust  is  nemzeti  kul- 
túrkinccsé  érlelték.  Sajátságos  társadalmi  helyzetüknél  fog- 
va sokat  merítettek  a  népkultúrából.  Az  eddig  már  latin- 
nyelvű mivoltánál  fogva  is  szűk  rétegeket  tápláló  műveltség 
most  a  magyarság  közkincsévé  válik.  A  „kódex"  helyét  pe- 
dig most  már  végérvényesen  a  nyomtatott  könyv  foglalja  el. 
A  politikailag,  társadalmilag  s  vallásilag  széttöredezett 
országban  egy  új  egység  körvonalai  kezdenek  kibontakozni: 
a  nemzeti  kultúráé.  A  nemzeti  lélek  egyszerre  szélesedni  és 
gazdagodni  kezd,  a  műveltség  a  tömegek  felé  árad.  S  ez  első- 
sorban a  protestáns  irodalom  érdeme. 


A  protestáns  író  és  az  új  közösség. 

E  korban  eltűnik  a  magányos  cellájában  ülő,  másoló 
szerzetes,  a  középkor  jellegzetes  írója,  s  az  udvar  és  a  kas- 
tély légkörében  sütkérező  história-író  éppenúgy,  mint  a  ha- 
talom fényében  fürdő  humanista  és  reneszánsz-ember  s  he- 
lyükbe   a   harcos   prédikátor   lép.    Eltűnik    a    tekintély   iránt 

érzett  alázat,  a  hatalommal  szemben  vallott  lelkesült  tiszte- 
let, az  író  elsősorban  új  dolgok  hírnöke  és  hitvallója. 

Az  új  író  nagy  harcba  csöppent  belé,  melynek  kime- 
netelétől anyagi  s  erkölcsi  sorsa,  sőt  nem  ritkán  az  élete  füg- 
gött. (Volt  olyan  hitvita  is,  melynek  végén  a  vesztes  életével 
fizetett.)  E  harc  az  író  legmélyebb  belső  rétegeit,  szenvedé- 
lyeit s  indulatait  kavarta  fel.  A  középkori  irodalom  egyéni 
színeket  nélkülöző  „kollektív*^  s  áhítatos  hangját  a  teljes  mér- 
tékben felszabaduló  emberi  hang  váltja  fel.  Világ  harcolt 
világ  ellen  s  az  alkotó  ihlet  többnyire  az  új  világ  kitörő  sza- 
badságérzete volt.  Az  író  az  élet  olyan  területeire  is  elsodró- 
dott, melyeket  a  középkori  szem  észre  se  bírt,  vagy  mert 
venni. 

A  belső  élet  e  sodrával  párhuzamosan  futott  az  író  külső 
élete  is.  Legtöbbje  nem  bírt  megállapodni,  még  ha  akart  vol- 
na sem.  Ellenséges  főurak  s  főpapok,  olykor  pedig  az  ural- 
kodó haragja  elől  kellett  menekülnie.  A  neves  papokért  ver- 
senyeztek a  gyülekezetek.  Török  hordák  elől  futott,  török 
s  német  rabságban  sínylődött  a  prédikátor.  Hitvitákra  sietett 
az  ország  másik  sarkába.  Maga  cipelte  a  vállán  kézi  nyom- 
dáját s  árusította  könyveit.  Külföldi  útra  küldötte  az  idő 
szele,  a  szomjas  nyugtalanság,  önkéntelenül  is  belátta,  meg- 
ízlelte a  magyar  s  az  európai  élet  szélesebb  területeit. 

Merőben  átalakul  az  íróra  figyelő  közösség  is.  A  közép- 
kori író  szavának  a  teljes  egyházi  és  világi  tekintély  adott 
súlyt.  Az  új  író  sorsa  azonban  most  már  az  új  közösség  ke- 
zében volt.  Az  író  most  is  pap,  de  egyelőre  egyedül  áll  az 
élet  zűrzavarában,  legjobb  esetben  egy-egy  földesúr  védő- 
szárnyai alatt,  éppen  azért  forró  és  mély  kapcsolatokat  te- 
remt a  közösséggel,  s  a  reá  testált  kultúrát  széles  rétegek 
kenyerévé  gyúrja.  Más  e  közösség  alkata,  mint  a  középkorié: 
nem  ájtatosan  figyelő  szemeket  meresztettek  a  prédikátorra, 

hanem  kétségeiknek  megoldását  várták  tőle.  Előtérbe  nyo- 
mult az  ember  egyéni  Ítéletének  a  szerepe,  s  a  tömeghangu- 
lat felszabadult  lerögzítettségéből.  Kételkedés,  ingadozás  s 
mindenek  fölött  várakozás  szállotta  meg  az  emberi  lelket; 
világképek  és  hatások  közül  várt  és  figyelt  a  számára  leg- 
inkább vonzó  hangra  és  hatásra.  A  vallásos  gondolat  tehát 
leszállt  sokszázados  magaslatáról  a  közösség  körébe:  a  gyüle- 
kezetekbe. Az  írónak  nemcsak  az  irodalommal,  mondanivaló- 
jával kellett  szervesen  összeforrnia,  hanem  a  közösséggel  is. 
A  közösség  nyelvéből,  lelkéből  kellett  merítenie,  a  közösség 
belső  alkatához  kellett  mondanivalóját  hangolnia.  Ezenkí- 
vül elnyomott  s  többnyire  üldözött  helyzete  is  a  nép  mellé,  a 
népi  érdekek  mellé  állította.  Azután  mégcsak  a  minap  volt 
a  Dózsa-lázadás,  melyben  az  alsó  papság  jórésze  a  paraszt- 
ság mellett  állott,  a  kései  humanisták  is  telítve  voltak  e  lá- 
zadás emlékeivel  s  jelentőségével. 

Mi  volt  mindennek  az  irodalmi  hatása?  Megnövekedett 
az  író  valóságérzéke,  társadalomszemlélete  pedig  felfedezés- 
szerű erővel  tört  föl.  Az  alulról  való  társadalmi  látás  jellem- 
zi az  egész  század  irodalmát,  Szerémi  György  magva  lom- 
bosodott ki  benne.  A  középkor  „Istenországa"  s  a  humanis- 
ták nagy  birodalmi  álma  helyébe  a  valóság  lép:  német  és 
török  hordák,  kegyetlenkedő  főurak,  könyörgő  jobbágyok, 
fene  hajdúk  és  portyázó  katonák.  Az  író  panaszkodó  és  kö- 
vetelő néptömegek  élére  kerül.  Persze  e  század  társadalom- 
szemléletét még  teljesen  áthatja  a  vallás.  Meglátják  s  kikiált- 
ják az  elriasztó  társadalmi  tényeket,  de  mindennek  mélyén 
vallási,  vagy  legjobb  esetben  erkölcsi  okot  látnak  és  keresnek. 

Az  ezerszer  megrázott,  hegedő  sebekkel  teli  írói  lel- 
kekben egy  új  fogalom  szirmai  kezdettek  bimbózni.  Ügy  hív- 
ják e  fogalmat,  hogy  „magyar  sors".  Az  író  döntő  kérdésnek 
érzi  azt,  hogy  mi  végett  is  van  e  nép   a  világon,  merre  is 

tart  az  útja?  Történelmi  mértéket  keresnek  a  magyar  sors 
számára,  s  Farkas  András  prédikátor  az  ószövetségi  sorssal 
méri  össze,  óriási  vallásos  gyökerű  bűntudat  szállja  meg 
nemcsak  az  írót,  hanem  az  országot  is,  de  ennek  a  bűntu- 
datnak is  megvan  a  valláson  túlnövekedő  jellege:  befelé  irá- 
nyítja a  tekinteteket,  mérni  kezdjük  önmagunkat,  pályát  ter- 
vezünk életünknek  és  erőinknek.  A  magyarság  önmagára 
eszmél.  A  látóhatár  fekete,  a  sors  szörnyű.  Megismeréseiről, 
önismeréséről,  önmagáraismeréséről  immár  vallomásokat 
mond.  Nagy  elkeseredéssel,  de  még  nagyobb  megújhodási  el- 
szántsággal. 

Az  új  műfajok. 

Az  író  8  az  irodalom  teljes  átalakulása  természetesen  új 
műfajokat  hozott  létre.  Három  nagy  műfajban  fejezte  ki  ez  a 
kor  a  mondanivalóját:  a  prédikációban,  a  históriás  énekben 
és  a  lírában. 

A  prédikáció  volt  a  kor  legszabadabb,  legátfogóbb  mű- 
faja. A  prédikációt  kiki  a  maga  sajátságos  hajlamai  és  ké- 
pességei szerint  teremtette  meg.  Belezsúfolhatták  mindazt, 
ami  semmiféle  műfaj  keretei  közt  sem  fért  el:  hittudományt 
és  tapasztalatot,  lírát  és  epikát,  tudást  és  költészetet,  áhíta- 
tot és  érzelmi  viharokat,  merengéseket  és  indulatokat.  A  val- 
lás, az  egyház  és  az  igehirdető  sorsa  a  prédikáció  hatásán 
fordult  meg,  a  szellem  tehát  benne  lobogott  és  benne  bonta- 
kozott ki  a  legélesebben  és  legjellegzetesebben.  A  prédiká- 
ció hirdette  a  kötelező  magatartást  az  élettel  szemben,  s 
mondott  bírálatot  az  egész  életről.  Éppen  ezért  nem  száműz- 
hetjük a  szorosabb  értelemben  vett  vallásos  irodalom  terü- 
letére, mint  a  vallásos  vitairatok  egyrészét. 

A  históriás  ének  vallomás  a  kor  egész  emberi  érdeklő- 
déséről. Benne  épült  ki  a  XVI-ik  század  műveltségének  egész 

szemhatára.  A  históriaíró  versekbe  foglalta  a  régmúlt,  a  kö- 
zelmúlt 8  a  jelen  minden  eseményét,  a  mondát  és  a  törté- 
nelmet, a  bibliát  és  a  klasszikus  ókor  eseményeit,  az  erkölcsi 
életszabályokat  és  intéseket.  Lényegében  kétféle  hang  ural- 
kodott a  históriás  énekben:  az  egyszerű  puritán,  igazsághoz 
ragaszkodó,  krónikás  modor,  melynek  Tinódi  Lantos  Sebes- 
lyén  a  legjellegzetesebb  képviselője,  s  a  lírai  hevületektől 
égő  hősi  modor. 

A  históriás  ének  jelentőségét  sokáig  félre  értette  iro- 
dalomtörténetünk, csupán  nehézkes  verselését,  rossz  rímeit 
és  formai  kezdetlegességét  vette  észre.  Holott  nem  versről 
van  itten  szó,  hanem  énekről,  s  ha  Tinódi  kezdetleges  ver- 
seit énekelni  kezdik,  egyszerre  megszépülnek,  művészi  értel- 
met és  jelentőséget  nyernek.  A  prédikáció  mellett  az  ének- 
lés volt  a  XVI-ik  században  a  műveltség  leghatalmasabb  esz- 
köze és  közlési  módja.  A  zenetörténet  különben  már  meg- 
mutatta Tinódi  verseinek  kezdetlegességével  szemben  Ti- 
nódi zenéjének  magasrendűségét. 

A  históriás  ének  legközelebbi  rokona  a  széphistória. 
Bennük  már  teljesen  a  kor  költői  hajlama  nyilatkozott  meg 
a  históriás  énekeknek  történeti  hűséghez  való  ragaszkodá- 
sával szemben.  A  széphistóriának  már  a  képzelőerő  a  ge- 
rince. Nagy  kalandok  világa  bontakozik  ki  bennük,  az  újkori 
ember  szenvedélyeivel  és  vágyálmaival.  Az  életet  és  az  em- 
bert a  széphistória  már  önmagáért  szemléli,  így  szólt  Voltér 
király  Grizeldiszhez:  „Eléggé  megláttam  szivednek  mélysé- 
gét." Üj  műfaj  ez,  mely  az  ember  mélységeit  s  az  emberi  lé- 
lek és  sors  csodálatos  útjait  akarja  „meglátni". 

A  líra  komoly  csúcsra  ér  Szkhárosi  Horváth  András 
költészetében,  a  zsoltárfordításokban  s  teljesen  kibontako- 
zik Balassa  Bálintban.  Balassa  lírája  már  európai  színvonal. 
De  alig  ismerjük  e  korszak  lírai  mélyrétegét,  népköltészetét, 

melyről  olyan  elismeréssel  szólott  Sylvester  János.  E  lírai 
mélyréteg  pedig  tápláló  dajkája  lehetett  Balassa  Bálintnak  is. 
Balassa  teremtette  meg  az  írott  vers  műformáját^  az  énekelt 
költeménnyel  szemben  megalapította  a  líra  független  birodal- 
mát, ö  is  „nótákra'*  írt,  de  versei  a  nóták  nélkül  is  formai 
változatosságok  és  tökéletességek.  Éppen  ezért  iskolát  te- 
remtett és  hatása  századokra  szólt. 

Irodalom:  Szabolcsi  Bence:  Tinódi  zenéje.  A  XVI.  szá- 
zad magyar  históriás  zenéje.  A  középkori  magyar  énekmon- 
dók kérdéséhez. 

Az  Ószövetség,  zsoltárok  és  a  magyar  tragikus  pathosz 

Farkas  András  az  ószövetség  kereső,  tévelygő,  komor 
folyamában  látta  meg  a  XVI.  század  magyar  sorsának  mását. 
Az  Ószövetségnek,  mint  sorsnak  és  kultúrterületnek  magyar 
értelmet  adott  ezáltal.  A  nemzeti  bűntudat  s  a  vele  kapcso- 
latos nagy  történelmi  elégedetlenség  hangokat,  kifejezést  ke- 
resett 8  ilyenirányú  vágyai  természetszerűleg  az  ószövetségi 
zsoltárokban  találtak  megnyugvást.  A  zsoltár  a  protestáns 
vallásgyakorlat  része  lett,  s  már  ezért  is  korán  megindult  a 
zsoltárfordítás.  A  zsoltár  azonban  ezenfelül  lírai  megnyilat- 
kozás lett  a  magyarság  számára.  Főleg  a  korai  zsoltárfor- 
dítóknál tapasztalhatjuk  ezt:  a  zsoltár  számukra  keret,  mely- 
be beönthetik  a  maguk  tragikus  magyar  líráját.  A  zsoltárok 
két  vetületben  hatottak  a  magyar  lírára,  egyrészt  mint  a 
méltóságteljes,  áhítatos,  tragikus  panasz  igéi  és  ritmusai, 
másrészt  pedig  mint  feddő,  panaszkodó  és  átkozó  énekek. 
Az  első  vetület  megőrizte  vallásos  jellegét,  a  másik  bele 
torkollott  a  politikai  lírába.  Közös  hatásuk:  a  magyar  lírá- 
ban folyton  fel-felbuggyanó  tragikus  pathosz.  (1.  még  Adyt 
b!) 

A  magyar  zsoltárírók  közül  költői  szabadság  dolgában 
Báthori  István,  Rudolf  országbírája  ment  legmesszebbre. 
Prózai  zsoltárokba,  zsoltárszerű  imádságokba  öntötte  kö- 
nyörgéseit  és  kétségbeeséseit  teljes  költői  szabadsággal.  A 
mezei  ember  közvetlen,  meleg  beszédét  halljuk  nála  a  zsol- 
tárosság tragikus  dobverésén  keresztül:  „Engemet  Uram  me- 
legítettél szárnyaid  alatt:  ugy  uram,  az  mint  az  anya  tyúk 
szokta  fiait  tollai  és  szárnyai  alá  gyöjteni,  szorítani,  melegé- 
vel meleggetni .  .  .  De  te  szent  és  irgalmas  vagy  ó  nagy  Jeho- 
va! Ki  szereted  az  mi  lelkeinket,  és  legelteted  az  te  szent 
meződön,  örökkül  és  örökké  ...  Az  én  üstököm  uram,  csak 
az  te  kezedben  vagyon,  és  az  én  nyakam  az  te  szentséges  tal- 
pad alatt  legyen".  így  könyörög  gyermekért:  „Adj  az  meg- 
hűlt fának  ágat,  és  az  ágnak  zöldellő  levelecskéket,  az  leve- 
leknek virágot,  az  virágnak  termést  és  jó  gyümölcsöt".  Azt 
kéri  másutt,  hogy  „járjanak  tábort,  uram  az  te  angyalaid 
körülettem." 

Hogy  a  korai  zsoltáríróknál  a  zsoltárból  mennyire  egyé- 
ni költemény  lett,  arra  Vég-Kecskeméti  Mihály  zsoltárfordí- 
tása a  legszebb  példa: 

LV.     zsoltár. 

„Mikor    Dávid    nagy   busultában, 
Barátai  miatt   volna  bánatban, 
Panaszolkodván    nagy    haragjában, 
Ilyen   könyörgést    kezde    ő    magában. 

Istenem,    uram!    kérlek    tégedet, 
Fordítsd  reám  szent  szemeidet. 
Nagy   szükségemben   ne   hagyj    engemet. 
Mert    megemészti    nagy    bánat    szivemet. 

Csak    sirok-rivok    nagy    nyavalyámban. 
Elfogyatkoztam    gondolataimban. 
Megkeseredtem    nagy    busultomban, 
Ellenségemre  való  haragomban. 

Hogyha  énnékem  szárnyam  lett  volna 
Mint  az  galamb  elröpültem  volna, 
Hogyha  az  Isten  engedte  volna. 
Innét  én  régen  elfutottam  volna. 

Akarok  inkább  pusztában  laknom. 
Vadon  erdőben  széllel  bujdosnom: 
Hogynemmint  azok  között  lakoznom, 
Kik  igazságot  nem  hagynak  szóUanom. 

Éjjel  és  nappal  azon  forgódnak 
Engem  mimódon  megfoghassanak, 
Beszédem  miatt  vádolhassanak, 
Hogy  fogságomon  ők  vigadhassanak. 

Látod  jól  Uram  álnok  sziveket. 
Csak  szemben  való  szép  beszédeket, 
De  zabolázd  meg  az  ő  nyelvöket. 
Ne  tapodják  le  híremet,  nevemet. 

Ugyan  szemmel  jól  látom  őket, 
Én  reám  való  gyűlölségeket. 
Fülemmel  hallom  káromlásokat. 
Igazság  ellen  feltámadásokat. 

Egész  ez  város  rakva  haraggal. 
Egymásra  való  nagy  bosszúsággal, 
Elhiresedett  az  gazdagsággal. 
Hozzá   fogható   nincsen  álnoksággal. 

Gyakorta  köztük  gyűlések  vágynak, 
özvegyek,  árvák  nagy  bosszút  vállnak. 
Isten  szavával   ők  nem  gondolnak. 
Mert  jószágokban  felfuvalkodtanak. 

Keserűségem  ennyi  nem  volna. 
Az  ellenségtől  nyavalyám  volna, 
Bizony  könnyebben  szenvedtem  volna. 
Magamat  attól  megóhattam  volna. 

Én  barátomnak  az  kit  vélek  volt. 
Nagy  nyájasságom  kivel  együtt  volt, 
Jó  hirem  nevem,  tisztességem  volt. 
Fő  ellenségem  most  látom,  hogy  az  volt. 

Csuda  szerelmét  énhozzám   láttam, 
Kivel  sokáig  mind  együtt  laktam, 
Az  Istent  véle   együtt  szolgáltam, 
Ily  álnokságát  sohse  nem  gondoltam. 

Keserű  halál  szálljon  fejére. 
Ellenségemnek  Ítéletére, 
Álnokságának  büntetésére. 
Hitetlenségnek  kijelentésére. 

Én  pedig  Uram  hozzád  kiáltok, 
Reggel  és  délbe,  estve  könyörgök. 
Megszabadulást  tetőled  várok. 
Az  ellenségtől  mert  igen  félek. 

Megszegték  ezek  esküvéseket, 
Régen  elhagyták  az  ő  hűtőket, 
Nem  hiszem  immár  egy  beszédeket. 
Mert  megpróbáltam  hitetlenségeket. 

Ezeknek  szájok  zsirosb  az  vajnál, 
Sikosb  ajakok  az  faolajnál, 
Élesb  az  nyelvek  az  éles  kardnál, 
Szájokban  nincs  egyébb  álnokságnál. 

Te  azért  lelkem  gondolatodat 
Istenbe  vessed  bizodalmodat. 
Rólad   elveszi  minden  terhedet, 
És  meghallgatja  te  könyörgésedet. 

Igaz  vagy  Uram  Ítéletedben, 

Az  vérszopókat  5  idejekben 

Te  meg  nem  áldod  szerencséjekben. 

Hosszú  életek  nem  lészen  ez  földön. 

Az  igazakat  mind  te  megtartod. 
Az  kegyeseket  megoltalmazod. 
Az  szegényeket  felmagasztalod. 
Az  kevélyeket  alá  hajigálod. 

Ha  egy  kevéssé  megkeseritöd. 
Az  égő  tűzben  el-bétaszitod 
Nagy  hamarsággal   onnét  kivonszod. 
Nagy  tisztességre  ismét  felemeled. 

Szent  Dávid  irta  ezt  zsoltárkönyvben, 
ötvenötödik  dicséretiben. 
Melyből  az  hivek  keserűségben 
Vigasztalásért  szörzék  igy  versekben." 

L.:  Régi  Magyar  Költők  Tárát. 

Bornemisza  Péter. 
(1535—1585) 

ö  az  első  magyar  író,  kiben  a  műveltség  összes  ténye- 
zői találkoznak,  ő  a  XVI-ik  századnak  legátfogóbb  írói  arca. 
A  korai  protestantizmus  képviselője,  kiben  az  új  hit  még 
nem  ölte  meg  teljesen  a  középkori  örökséget,  még  benne 
remegtek  a  középkor  misztikus  hajlamai.  Egész  könyvet 
szentel  a  népi  babonának  (ördögi  kísértések),  megírja  az 
első  magyar  drámát,  óriási  prédikációs  köteteket  ád  ki,  ver- 
set költ,  neveli  Balassa  Bálintot,  igét  hirdet,  ellenséges  fő- 
urak elől  menekül,  családapa  és  nyughatatlan  csavargó,  „buj- 
dosása^^  közben  lázasan  ír,  megállapodik,  nyomdát  tart  fenn 
és  kitűnő  gazda  lesz  belőle.  Érdemes  végigfutni  állomásait, 
hány  helyre  űzte  őt  az  élet:  Szered-Nagyszombat-Zólyom- 
Bécs-Ungvár-Huszt-Pozsony-Galgóc-Sempte  -  Szered  -  Beckóvá- 
ra-Detrekő  ...  a  főbb  állomások. 

Dús  hangszer  volt  néki  a  prédikáció.  Olykor  meglepő 
lírai  zengés,  mintha  Balassa  Bálint  versét  olvasnók:  „És  elő- 
jő  a  nagy,  szép,  melegítő  meg  ékesítő,  teremtő  és  éltető  nyár- 
idő, kiben  mindenek  megújulnak,  megelevenednek,  sok  ál- 
latok, vadak,  madarak,  barmok,  tyúkok,  ludak,  borjuk,  bá- 
rányok élednek,  sok  szép  kerti,  mezei,  szőlői  vetemények 
növekednek  és  újonnan  ismét  a  megéhezett,  fázott  szegények 
melegittetnek."  Tavaszi  seregszemle  ez  is,  akár  a  „Borivók- 
nak való",  de  nem  vitézi  tavasz,  hanem  a  paraszti-mezei  ör- 
vendezés első  hangja. 

De  ugyanennyire  biztos  eszköze  volt  a  drámai  hatás  is; 
„Igen  röttenetes  volt  annyi  kis  gyermekecskének  is  mind 
hirtelen  haláluk,  mind  sírásuk  és  sokaknak  sebében  kéz  láb 
nélkül  való  fetrengésük  és  holt-eleven  mozgásuk  és  annyi 
»ok  kicsinyeknek  holt-eleven  fekvésük. 

De  az  édesatyák,  anyák,  nénék,  báttyok,  rokonságuk  és 
az  idegenek  is  mennyi  rémülést,  esedezést,  óhajtást,  sirást, 
rivást  műveltek  rajtok  .  . .  kiknek  sikoltásuk  ország  szerint 
terjedt  és  fölhatott  az  égre".  így  beszéli  el  Heródes  gyer- 
mekgyilkosságát. Bornemisza  nyelve  s  egész  írói  magatartása 
már  komoly  irodalmi  fajsúly. 

A  humanista  szellemen  nevelkedett  Bornemiszának  az 
volt  legfőbb  írói  törekvése,  hogy  a  műveltséget  az  újuló  idő 
számára  átadja,  a  természetes  közösséghez  közelebb  hozza. 
Ez  a  humanizmus  második  nagy  lépése,  mely  teljesen  össze- 
forrott a  protestantizmussal.  A  humanizmus  időtlen  szellemi 
világának  a  protestantizmus  adta  az  időszerűt,  a  közösséget 
átfúvó  izgalmakat,  a  friss  hullámokat,  elsősorban  az  egyre 
jobban  kibontakozó  nemzeti  tudatot,  —  melynek  bölcsője 
ott  ringott  a  vallási  küzdelmek  forrongó  érzelmi  nedvei  és 
érvei  között  —  és  a  közvetlen,  átfogó  emberi  hatás  eszközét, 
a  nemzeti  nyelvet.  Bornemisza  a  vallás  vliágát  is  egészen 
közel  hozta  a  közösséghez.  A  középkor  a  maga  képére  és 
hasonlatosságára  alakította  át  a  Szentírást,  Bornemisza  pe- 
dig az  újszövetségből  valósággal  népmondát  csinált  az  író 
ösztönös  szabadságával:  „Mária  és  József  Názáretből  a  vár- 
megye székibe  Betlehembe  ment .  .  .  Jézusnak  születésekor 
még  csak  egy  zsellérházacskája  sem  volt.  .  .  Idegen  földön. 
Betlehemben,  más  ember  barmos  istállóiban,  szegény  nyava- 
lyás leányzótól,  meleg  víz,  lágy  ruha  nélkül,  posztócskában, 
szalma  közibe"  született. 

Bornemisza  tömérdek  gyökeret  bocsájtott  az  életbe,  s 
minden  nedvet  felszívott.  Első,  bár  öntudatlan  folkloristánk, 
mert  lebocsájtkozott  a  néplélek  legmélyébe:  babonáinak, 
hiedelmeinek  világába  az  „ördögi  kísértésekben".  E  nagy 
belső  népi  korrajz  egyik  legérdekesebb  része  így  szól:  „Pré- 
dikátortársam  Huszár   Gál   beszélt   egyszer   egy   bűbájos   em- 

bérrel,  ez  a  kígyóból  ételt  főzött  8  aki  főztjéből  evett,  meg- 
értette az  állatok  beszédét.  Mikor  szolgája  alattomban  evett 
az  ételből,  a  szolga  előtt  sem  maradt  titok  a  tyúk,  ló,  tehén 
beszéde.  Meghallották  azt  is,  miként  adta  hírül  egy  légi  kö- 
vetség a  verebeknek,  hogy  egy  szamár  elöntött  egy  zsák  búzát 
az  nton  s  igy  a  madarak  vigan  lakomáznak  a  búzából'^  Régi 
meseanyag  ez  s  érdekes  a  fejlődését  nyomon  kisérnünk.  Ma- 
gát a  meseanyagot  megtaláljak  a  néhány  évtizede  feljegyzett 
somogyi  népmesék  között.  Csak  a  bűbájosság,  a  varázslat 
szine  kopott  le  némileg  róla  s  nemesedett  emberies  tartalom- 
má: a  kígyót  megmenti  a  tűzhaláltól  a  juhász,  s  a  kígyó 
ezért  hálából  olyan  képességgel  ajándékozza  meg,  hogy  a 
juhász  megérti  az  állatok  beszédét,  s  így  kincsekhez  és  gaz- 
dagsághoz jut. 

A   magyar   őshitről   s    ezáltal   a   magyar   őslélekről   nála 
találunk    először    hiteles    nyomokat:    bűbájos    igéket,    ráol- 
vasásokat,  melyekben  érdekesen  keverednek   az   ősi  pogány 
babonák  a  felszívott  kereszténységgel.  Különösen  a  csúz  el- 
len való  báj  s  a  torokgyík  ellen  szóló  érdekes: 


Csuzról  való  báj. 

„Uram  mindenható  Isten  mulék  rögös  nagy  út,  rajta 
megyén  vala  áldott  Urunk  Isten,  előtalála  hetvenhétféle  ve- 
res csuzt.  Monda  áldott  Urunk  Ur  Isten:  hová  indultok  ez 
rögös  régi  nagy  nton?  megszólala  hetvenhétféle  veres  csuz: 
Ha  minket  azon  kérdesz  Urunk  Ur  Isten  hova  megyünk, 
úgymond  mink  is  elmegyünk  úgymond  ez  fekete  föld  színé- 
re. Áldott  az  testbe:  teremtett  ez  lélekbe:  szálas  busát  szag- 
gatjuk, piros  vérét  megisszuk,  száz  tetemét  tördeljük,  száz 
izit  száz  porcikáját.  Hogy  azt  hallá  áldott  Urunk  Ur  Isten: 

5  Féja,   A  régi  magyarság.  /-»-• 

Tük  se  mehessetek  úgymond  ez  fekete  föld  színére,  az  én 
áldottam  testbe,  teremtettem  lélekbe,  tük  is  siessetek  el  a 
tenger  szigetibe,  kegyetlen  óriásoknak  szálas  busát  szaggas- 
sátok, piros  vérét  megigyátok.  Azt  meghallak,  elsietének, 
ménének  tenger  szigetibe.  Ez  embernek  szeméből,  szájából, 
fejéből,  ki  siessen  és  eloszoljon  hetvenhétféle  csuz,  veres 
csuz,  kék  csuz,  fejér  csuz,  szöderjés  csuz,  köszvény,  fájdalom, 
kelevény,  kioszoljon,  kiromoljon  hetvenhétféle  nyavalya  az 
emberből." 

Akinek  a  torkába  ereszkedett. 

„Föld  édes  anya  te  neked  mondom  először,  ennek  tor- 
kába erős  pörös  torok  ereszkedett,  torokgyikja,  békaleve- 
legje,  nyakfoga:  Oszoljon,  romoljon,  benne  meg  ne  marad- 
hasson erős  pörös  torokgyikja,  békalevelegje,  nyakfoga:  o- 
szoljon,  romoljon.  Istennek  hatalmából,  boldog  anya  pa- 
rancsolattyával." 

A  humanista  Bornemisza  visszatért  az  ó-klasszikus  vi- 
lágba s  igen  szerencsésen  a  görög  tragédiához  nyúlt,  Sophok- 
les  Elektráját  költötte  magyarra.  Megtartotta  a  tragédia  me- 
séjét és  alkatát,  de  a  reneszánsz  szellemét  öntötte  bele.  Re- 
neszánsz-emberek mozognak  drámájában  koruk  égő  szen- 
vedélyeivel s  korlátokat  nem  tűrő  életvágyával.  A  dráma 
nyelve  viszont  a  XVI-ik  század  magyar  társalgási  nyelve. 
S  emellett  Bornemisza,  mint  a  fiatal  magyar  protestantizmus 
igehirdetője,  kifejezett  valláserkölcsi  értelmét,  célzatot  ád 
darabjának.  Ebben  az  egy  művében  is  szerves  egésszé  fonód- 
va ott  élnek  az  összes  műveltségrétegek,  melyekből  táplál- 
kozott és  az  erő,  mellyel  ezeket  az  elemeket  átfogja:  tiszta, 
gazdag  és  színes  nyelve. 

A  protestánskor  első  kiemelkedő  alakjában  már  megta- 
láljuk az  egész  kor  legmélyebb  irodalmi  jelentőségét,  azt, 
hogy  összekötötte  a  magasat  a  méllyel,  a  kor  európai  kul- 
túrájának legmagasabb  rétegei  már  éppenúgy  izgatták  és 
érdekelték,  mint  a  népiség.  A  protestánskor  alulról  néző, 
a  népi  szenvedésnek  hangot  adó,  szabad  és  bátor  társada- 
lomszemlélete is  megnyilatkozik  nála.  Nemzetek  és  nemze- 
tiségek, fajok  és  ellenséges  fajok  testvériségét  hirdette.  író 
volt  s  nemcsak  a  hitvita  érdekelte.  Harcos  szellem,  de  ugyan- 
annyira megértő  és  megérző  szellem  is.  ö  fejezte  ki  először 
az  élet  és  az  irodalom  viszonyát  ezzel  a  magyar  talajon  so- 
hasem felejthető  mondattal  „És  hova  nagyobb  rajtunk  a 
kínzás,  annyival  buzgóbb  lesz  a  kiáltás  is.'' 

Legjelentékenyebb  verse  a  „Cantio  optima."  Már  a  ké- 
sőbbi kuruc  motivum  jelentkezik  benne:  két  pogány  közt 
egy  hazáért;  másrészt  pedig  versalakjának  élénkségével  egé- 
szen kiemelkedik  a  protestáns  lírából: 

vSiralmas  énnéköm  tetüled  megváltom. 
Áldott  Magyarország  Tőled  eltávoznom 
Valljon,  s  mikor  leszön  jó  Budában  lakásom! 

Az  fölföldet  bírják  az  kevély  némötök 
Szerémséget  bírják  a  fene  törökök 
Valljon,  s  mikor  leszön  jó  Budában  lakásom! 

Engömöt  kergetnek  az  kevély  némötök. 
Engem  környiil  vettek  az  pogány  törökök. 
Valljon,  s  mikor  leszön  jó  Budában  lakásom! 

Engöm  eluntattak  az  magyari  urak 
Kiízték  közölök  az  egy  igaz  Istent 
Valljon,  s  mikor  leszön  jó  Budában  lakásom!'' 

Legyön  Isten  hozzád  áldott  Magyarország. 
Mert  nincsen  tebenned  semmi  nagy  uraság 
Valljon,  s  mikor  leszön  jó  Budában  lakásom! 

Ez  énököt  szörzék  jó  Husztnak  várában 
Bornemisza  Pétör  az  ő  vig  kedvében, 
Valljon,  s  mikor  leszön  jó  Budában  lakásom!" 

Méliusz  Juhász  Péter. 
(1536—1572) 

A  protestáns  prédikáció  másik  nagy  mestere  Méliusz 
Juhász  Péter  éppen  az  ellentéte  Bornemiszának.  Nem  élt 
benne  Bornemisza  szellemi  sokrétűsége,  sem  pedig  Dávid 
Ferenc  és  Heltai  Gáspár  fejlődési  láza.  Megállapodott  a  kál- 
vinizmus szikláján  és  egy  tapodtat  sem  mozdult  le  róla.  Ezért 
kristályosodott  ki  olyan  tisztán  az  élete  és  az  alakja. 

Debreceni  püspök  volt,  ellenfelei  elvi  hajthatatlansága 
miatt  debreceni  pápának  hívták.  Egész  egyénisége  a  tiszán- 
túli magyarságot  tükrözi.  Valami  bonthatatlan  vad  erő  tört 
ki  benne,  ő  a  magyar  düh  első  nagy  jelentkezése  irodalmunk- 
ban. Egy-egy  prédikációja  valóságos  indulatrohamként  hat, 
visszafojthatatlan  hatalomvágy  élt  benne,  kiméletlen  volt 
nemcsak  a  katolikusokkal,  hanem  a  többi  protestáns  feleke- 
zettel szemben  is,  az  egész  vallási  forrongást  a  kálvinizmus 
keretei  közé  akarta  gyűrni.  Erőszakosabb  eszközöktől  sem 
riadt  volna  vissza,  az  élet  és  az  erő  embere  volt. 

Minden  képének  egyedül  álló  érzéki  ereje  van:  „Évá- 
nak szeme  a  tiltott  fán  ragad."  „A  sátán  Isten  méltóságába 
akar  hágni."  „A  testi  élet  csak  farka  az  örökkévalónak." 
„Meghajtod  fejed  mint  egy  kávát." 

Epikai  ízt  ád  prédikációjának,  hogy  mélyen  a  kor  tár- 
sadalmi életébe  nyúl,  s  miközben  a  hibákat  ostorozza,  átfo- 
gó társadalmi  képet  rajzol:  „Ne  végy  ott  ötödöt,  ahol  tize- 
det kell  venni,  ne  végy  ott  tizedet,  huszadot,  ahol  egy  forint- 
ból harmincadot,  három  pénzt  kell  venni.  .  .  Ne  sarcoltasd 
a  községet,  ne  vedd  el  gyapját  mind  bőröstől,  ne  edd  meg 
mint  egy  kenyeret  a  községet .  .  .  Csalárd,  patvaros  vámosok, 
kik  a  száraz  földért  vámot  vesztek.  .  .  Senkit  ti  fejedelmek, 
katonák  szolgáló  rendek  erőszakkal,  hamisan,  minden  igaz- 
ság kivül  meg  ne  bántsatokf  kóboroljatok,  mert  ti  katonák, 
mint  az  égő  szenek  olyanok  vagytok." 

A  kemény  harcos  azonban  egy  különös  szelíd  mozdu- 
lattal a  föld  felé  hajolt.  A  zord  szavak  és  kíméletlen  viták 
hőse,  ki  lelke  mélyén  katona  volt,  „Herbáriumot"  írt  „az 
fáknak,  füveknek,  nemekről,  termékekről  és  hasznaikról." 
Megnyitotta  a  híres  debreceni  „füvészek"  sorát.  Földiét,  Fa- 
zekasét, Csokonaiét,  s  Tóth  Árpádét,  kiknek  költészete  mé- 
lyén egy  tiszta  növényi  kultúra  szelíd  lélekzése  élt. 

Kedélye,  harcmodora,  nyelve  hatalmas  hatást  tett  az 
egész  hitvitázó   irodalomra,   Pázmányra   is. 

Dávid  Ferenc. 
(1513—1579) 

A  magyar  protestantizmus  árnyalatai  a  XVI.  században 
gyakorta  éles  harcban  állottak  egymással.  Maguk  a  prédiká- 
torok hol  a  lutheránizmushoz  állottak  közelebb,  hol  pedig 
a  kálvinizmushoz.  E  két  felekezet  a  maga  módján  s  a  Szent- 
írás magyarázatának  alapján  meg  akarta  kötni  a  szabadság- 
érzetnek elemi  lendületét.  E  „kodifikálás"  azonban  nem  ment 
olyan   könnyen,    mert    a   protestantizmussal   beoltott   embert 

a  szabadság  érzete  és  tudata  vitte,  a  Szentírás  élménye  egy- 
re alakult  és  tovább  kristályosodott  benne.  A  szabadságnak 
e  gáttalan  ritmusa  ijesztette  meg  Méliusz  Juhász  Pétert,  s 
ezért  indított  olyan  elkeseredett  harcot  az  unitáriusok  és 
elsősorban  Dávid  Ferenc  ellen.  Dávid  Ferencék  pedig  úgy 
látták,  hogy  Juhász  Péterek  tulajdonképen  a  katolicizmus 
útjára  kanyarodtak  vissza,  hiszen  megkötötték  az  ember 
vallásos  élményének  szabadságát  és  fejlődési  lehetőségét,  a 
protestantizmus  elindító  értelmét.  Méliuszék  a  reformációt 
lezárt  műnek  tekintették,  Dávid  Ferencék  örök  elvnek. 

A  szebeni  kézműves  és  a  magyar  nemzetes  asszony  fiá- 
nak, Dávid  Ferencnek  célját,  életelvét,  egyik  könyvének  Já- 
nos Zsigmond  fejedelemhez  írott  előszava  már  tisztán  és 
világosan  kifejezi.  A  ^világosságnak  és  békességnek  útjára^ 
akarja  vezetni  a  fejedelmet.  A  szellem  elsőrangú  jussát  je- 
lentette be  ezzel  a  világra.  Egész  életét,  minden  megnyilat- 
kozását az  eszmei  magasság  jellemzi,  sohase  bírt  leszállani 
róla,  egyre  magasabbra  tört.  Az  Ige  egyszerűsége  és  tisztasága 
volt  fontos  neki,  nem  akart  olyan  szavakat  használni,  melye- 
ket „Isten  meg  nem  8zentelt'\  A  vallási  harcok  mindent  fel- 
kavaró áradata  fölött  állott,  a  vallás  szellemi  kérdés,  lelki 
ügy  volt  számára. 

ő  fogalmazta  meg  Magyarországon  először  a  maga  tiszta- 
ságában a  „lelki  ember"  mivoltát.  Istent  sem  emberi  viszony- 
latokban, s  emberi  indulatok  fergetegében  szemléli,  mint  Mé- 
liusz, hanem  a  szellem  tiszta  himnuszaival  öleli  át.  A  protes- 
tánskor át  meg  át  van  szőve  az  ószövetség  komor  élményével, 
de  Dávid  Ferenc  pályájának  a  csúcspontján  teljesen  és  tuda- 
tosan újszövetségi  lélek  volt.  „A  zsidók  a  törvény  alatt  voltak, 
mi  pedig  a  kegyelem  alatt."  Krisztus  számára  „új  világ  építése" 
második  Ádám,  új  embert  számít  a  születésétől  fogva:  „Mi- 
képen    az    ótestámentumban    egyedül    az    Tsten    mindeneket 

teremtett,  és  mindeneket  akkor  cselekedett  Krisztus  nélkül, 
azonképen  mindeneket  az  új  testamentumban  csinált  és  újon- 
nan teremtett  az  új  Ádám  által,  ki  az  ember.  Jézus  Krisztus, 
az  5  áldott  szent  fia".  Dávid  Ferenc  legfőbb  izgalma  Isten 
szellemi  megközelítése.  Isten  tiszta  szellemi  megfogalmazása 
volt.  Csakis  lelki  fegyverekkel  volt  hajlandó  a  szellemi  él- 
ményért harcolni.  „A  hadakozó  szerszámokban  és  fegyverek- 
ben mutatkozik  meg  a  különbség,  mert  a  király  istápja  a 
szabja  ...  A  Messiásnak  ő  fegyverei  nem  testiek."  E  szellemi 
tűz,  s  az  építő  szellemnek  ez  a  szinte  mértani  biztossága  már 
nemcsak  a  prédikátoré,  hanem  a  gondolkodóé  és  a  művészé. 
Ha  támad  is,  ha  vitatkozik,  szinte  indulatok  nélkül  teszi,  a 
rostáló,  rendszerező,  ellentétek  feloldásán  át  új  egység  felé 
siető  elme  fölényével.  Nemcsak  a  vallás  tiszta  szellemiségét, 
hanem  az  új  szövetségnek  és  Krisztusnak  fölényes  szelídsé- 
get és  szabadságát  is  legtisztábban  képviseli  a  XVI.  szá- 
zad protestáns  irodalmában. 

Dávid  Ferenc  szinte  átrohant  a  felekezeteken.  Mint  ka- 
tolikus pap  kezdte,  majd  egy-egy  időre  püspöke  volt  Erdély- 
ben valamennyi  protestáns  felekezetnek.  Mindig  az  élre 
került,  de  minden  vallás  egy-egy  szellemi  mű  volt  számára 
8  tovább  sietett  újabb,  s  újabb  „mű"  felé.  Megízlelte  a  szel- 
lem alkotó  szabadságának  gyönyörét,  s  azonosította  a  protes- 
tantizmussal. Élete:  ballada,  balladai  időmértékű  út  Isten 
arca  felé.  Az  ő  istenélménye  az  emberi  szellem  remekműve, 
8  e  remekművön  folyton  ujabb  alkotnivalót  talált.  Fejlődési 
útjának  sohasem  lehetett  vége.  A  protestantizmus  megala- 
pítóinak alkotó  hősiességét  a  protestantizmus  örök  ritmusává 
akarta  tenni.  S  e  visszafojthatatlan  fejlődési  láz  okozta,  hogy 
korának  indulatait  le  tudta  vetni,  s  az  emberiességnek,  a  szel- 
lemi és  lelkiismereti  szabadságnak  szinte  egyedülálló  tiszta- 
ságú hősévé  nőtt  a  XVI.  század  Európájában. 

Az  egyházban  az  örök  fejlődés  templomát  látta,  a  nagy 
kohót,  melyben  sohasem  aludhat  ki  a  teremtés  forrósága. 
Végső  állomása  az  unitárizmus  volt,  de  ebbe  sem  bírt  bele- 
merevedni és  ezért  kellett  otthagynia  templomát  és  híveit. 
Betegen,  bilincsekbe  verve,  de  töretlen  lélekkel  halt  meg  a 
dévai  vár  börtönében,  ahová  a  fejedelem  vetette,  ö  a  szel- 
lemi  szabadság  első   vértanúja   magyar  földön. 

Heltai  Gáspár. 
(1515—1574) 

Heltai  Gáspárnak  a  bolygó  sorsa  adatott.  A  szellem 
„napjának",  Dávid  Ferencnek  bolygója  lett,  híven  követte 
merész  útját,  s  utána  rebegte  nem  kevésbbé  merész  hitval- 
lásait, önálló  utakat  nem  vágott,  a  vitának  sem  volt  mestere, 
pedig  a  viták  hevében  bugyogott  elő  az  új  kor  termékeny 
iszapja,  s  lobogott  fel  maga  a  szellemi  értelemben  vett  kor. 
Heltai  a  kor  összes  szellemi  szükségleteinek  kielégítésére  tö- 
rekedett, író  volt,  s  könyvkiadó,  első  könyvkiadónk,  ki  széles 
elgondolás  szerint  dolgozott.  A  „bolygó"  folytonosan  meg- 
osztotta önmagát,  s  egész  kis  csillagrendszert  teremtett. 

Kolozsvári  sajtójából  rendre  jöttek  a  művek:  bibliafordí- 
tás, zsoltáros  könyv,  hittudományi  fejtegetések,  népkönyvecs- 
kék, katekizmus,  ábécés  könyv,  históriás  énekeink  gyűjte- 
ménye, meséskönyv,  krónika,  özvegye  pedig  Gáspár  mester 
halála  után  kiadta  Méliusz  füvészkönyvét  ilyen  ajánlással: 
„Az  boldog  emlékezetű  Heltai  Gáspár  meghagyott  felesége 
kivan  Istentől  jó  egészséget  minden  jámbor  istenfélő  em- 
bernek. A  kinyomtatásnak  munkája  és  költsége  enyim.  Ezt 
én  tőlem  szegény  özvegy  asszonytól  a  magyar  nemzet  jóné- 
ven  vegye." 

Meséit  Aesopusból  és  egyebünnen  gyűjtötte,  hogy  „mi 
okból  műveltem  legyen  ezt,  minden  jámbor  olvasó  megért- 
heti az  értelmekből,  melyeket  minden  fabula  mellé  szerzet- 
tem és  utána  vetettem**.  A  mesék  örök  értelmét  korszerű 
értelemre  fordította.  Hitét,  társadalomszemléletét,  s  írói  ke- 
délyét e  mesékben  fejezte  ki.  Védi  a  szegényeket,  ostorozza 
a  hatalmasokat.  Erkölcsi  tanítások  mellé  gazdasági  tanácso- 
kat ád.  A  maró  szatírát  kedves  humorral  váltja:  „És  miké- 
pen  az  ebek  akkor  sántáinak,  mikoron  ők  akarnak,  azonké- 
pen  az  asszonyállatok  akkoron  sírnak,  mikoron  ők  akarnak.'^ 
Okoskodásába  folytonosan  közmondásokat,  népi  bölcsessége- 
ket kever.  A  tanító  s  a  mulattató  hang  nála  már  összeforrott. 

Lefordította  Bonfini  históriáját  a  magyarok  viselt  dol- 
gairól. A  humanista  történetírást  tehát  ő  közvetítette  széle- 
sebb rétegek  felé.  Bonfini  Mátyás  királyát  azonban  alaposan 
átalakította,  s  a  Hunyadiak  történetéhez  hozzá  fűzte  az  azóta 
keletkezett  mondákat.  Ezt  írja  többek  között:  „Itt  e  helyen 
szólanom  kell  az  Hunyadi  Jánosnak  eredetiről  és  nemzetsé- 
géről: nem  az  Bonfinius  mesternek  írása  szerént,  hanem  az 
igaz  história  szerént,  melyet  hallottunk  azoktól,  kiknek  aty- 
jok  szolgálta  régen  az  Hunyadi  Jánost  és  sok  ütközetben 
forgattanak  véle.  Mert  az  olasz  Bonfinius  kedvesködni  akar- 
ván Mátyás  királynak  olaszt  csinál  belőle,  de  a  dolog  nem 
ngy  vagyon,  hanem  mint  ebben  az  írásban,  megtalálod  írván, 
igy  higyjed  az  históriát  igaznak  lenni".  A  szájhagyomány 
világa  ez.  Hunyadi  János  a  Morzsinai-lány  fia.  Atyja  Zsig- 
mond király,  ki  birtokot  s  jövőt  ígér  fiának  és,  hogy  a  jövő- 
ben felismerje,  gyűrűt  ád  a  Morzsinai-lánynak.  A  lány  Vojk 
Buthihoz  megy  feleségül,  aki  csakhamar  meghal,  ekkor  a  kis 
Jankulával  bátyjánál  telepszik  le.  „Üdő  múlva  az  asszony  mon- 
da az  ő  bátyjának  Morzsinai  Gáspárnak:  „Szerető  bátyám! 
e  gyermekkel   énnékem   utam  volna,  mert  fel   kellene  men- 

nem  Budára,  de  nem  tudom,  mint  mehessek:  kérlek  édes 
bátyám  jere  velem:  kérlek  vigy  oda,  mert  netalántán  te  se  bá- 
nod/^ Monda  a  bátyja:  „Jó  húgom!  igen  messze  a  Buda.  Mi 
patvart  járnál  te  ott?"  Monda  az  asszony:  „Vagy  messze  vagy 
nem  messze  de  énnékem  fel  kell  mennem.  Ha  eljössz  velem 
nagy  hasznot  tessz  a  kis  Jankulának,  sőt  az  egész  nemze- 
tünknek". Hallván  ezt  Morzsinai  Gáspár  elálmélkodék  rajta 
és  monda:  „Hadd  haladjon  a  dolog  valamennyére:  im  gon- 
dolkodom felőle.  Meglássuk". 

Egy  néhány  nap  muIva  az  asszony  mosni  készül  vala: 
és  letette  vala  az  Janknlát  a  földre,  hogy  ott  hallgatna  és 
játszódnék  a  porba,  és  igen  erősen  kezde  a  gyermek  ott 
sirni.  Az  asszony  oda  méné  és  a  Zsigmond  király  gyűrűjét 
adá  a  Jankula  kezébe,  hogy  avval  játszódjék  és  veszteg  hall- 
gatna a  porban,  egy  holló  meglátta  a  fáról  a  szép  fényes 
gyűrűt  az  gyermek  kezébe  és  odarepülvén  kikapta  a  gyer- 
mek kezéből  a  gyűrűt  és  felvivé  azt  a  fára.  Az  Jankula  her- 
telen  igen  kezde  kiáltani.  Az  anya  elhagyá  az  szappanyozást, 
és  elfutamék  az  gyermekhöz,  tehát  nincs  a  gyűrű.  Feltekint- 
vén a  fára,  tehát  a  holló  orrába  fémlik  és  ott  praktikái  rajta. 
Elijede  az  asszony  és  mindjárt  a  bátyjához  futamék  és  ott 
nagy  zokogással  megbeszéllé  néki  mint  járt  volna  és  monda: 
„Szerelmes  bátyám!  Megyünk?  Az  átkozott  holló  elkezdi 
minden  szerencsénket  elveszteni.  Mert  orrában  vagyon  a 
Zsigmond  király  gyűrűje,  melyet  jegyül  ada  énnékem  midőn 
megművelem  az  ő  akaratát.  Ha  az  gonosz  holló  elviszi  az 
gyűrűt,  nem  fogja  a  király  megállani  az  ő  igéretét,  melyet 
énnékem  tött.  Bizony  a  gyűrű  nélkül  soha  nem  merek  a  ki- 
rály elejbe  kerülni,  sem  merem  a  szegény  Jankula  dolgát 
előtte  emliteni.  Jaj!  Jaj  hová  legyek". 

Morzsinai  is  elijedvén  megragadá  ijját  és  tegzét  s  el- 
méne   az   bugával.    íme   tehát   a   holló   ott   vagyon   a   fán   és 

praktikái  az  orrával  a  gyűrűvel.  És  mindjárást  egy  nyillal 
hozzá  aránza:*)  de  a  nagy  hertelenkedésbe  nem  találá  a  hol- 
lót. Más  nyilat  vén  és  avval  mellybe  lövé  az  hollót,  hogy  alá 
esek  mind  gyűrűstől,  és  nagy  örömbe  lőnek  mindketten." 

Fölmennek  Budára,  Zsigmond  szeretettel  bánik  a  kis 
Jankulával,  s  Hunyadot  és  Dévát  ajándékozza  neki.  „A  hol- 
lót pedig,  kinek  egy  aranygyűrű  volna  orrába,  azt  adá  cí- 
merül az  Jankulának  és  az  egész  Morzsinai  nemzetnek." 

Heltai  krónikája  a  magyar  mondaképződés  egyik  góc- 
pontja. A  humanista  Mátyáshoz  hozzá  illeszti  a  mondák 
népkirályát.  Bonfini  csak  annyit  tudott,  hogy  Mátyás  paraszti 
ruhába  öltözve  járt  s  kelt,  így  értesült  népe  bajairól.  Heltai 
már  azt  is  tudja,  hogy  a  kapások  közé  vegyült,  velük  együtt 
dolgozott,  így  tudta  meg  a  népnek  róla  alkotott  ítéletét.  Ke- 
ményen megbüntette  a  jobbágyokat  kínzó  kolozsvári  bírót,  a 
szebeni  polgármestert.  Mátyás  törvényeinek  tárgyalásánál 
Heltai  élesen  kidomborítja  népet  védő  intézkedéseit.  „Mi  is  a 
szent  királyok  nem  jobbágyul  adtuk  a  szegény  népeket  és 
falukat  a  városokhoz,  hogy  a  bírák  és  tanácsosok  rabul  bírják 
azokat.  .  .  Még  a  nemeseknek  is  nem  adtuk  a  szegény  népet 
jobbágyul  avagy  rabul,  hanem  csak  a  földet  adtuk  nékik 
az  ő  vitézségekért,  hogy  majorkodjanak  rajta  és  a  szegény- 
ség is  majorkodjék  rajta.  És  miért,  hogy  a  szegények  élik  az 
ő  földjüket,  azért  adót  adjanak  nékik  a  király  adója  mellett 
és  bizonyos  napokon  is  szolgáljanak  nékik:  és  ezért  viszontag 
tartoznak  a  nemesek  véle,  hogy  gondjukat  viseljék  és  meg- 
oltalmazzák őket." 

A  protestáns  irodalom  fejedelmi  eszményképe  ez  a  ki- 
rály.  Nem   nehéz   felismernünk,  hogy  a   világias  vallásosság 

*)  célozott. 

szelleme  virágzott   ki,   mint   végső   eredmény,   ebben   az   esz- 
ményképben. 

Szkárosi  Horvát  András   politikai   lirája. 
(1542-töl  1549-ig  írt,  Tállyán  volt  református  pap.) 

A  társadalmi  gondolat  terén  Szkárosi  Horvát  András 
messzebbre  ment  minden  kortársánál,  ö  már  tudatosan  egy 
társadalmi  osztály,  a  földmíves  szegénység  történelmi  pana* 
szának  a  kifejezője. 

A  protestánskor  írói  a  bajok  okát  hitbeli,  s  erkölcsi 
okokban  keresték.  Teljesen  átbatotta  őket  a  nemzeti  bűn- 
tudat érzése,  mely  a  történelmi  csapásokat  Isten  méltó  bün- 
tetésének tekintette.  Ez  a  tragikus,  ősi  emberi  félelemérzetek- 
ből és  a  sivár  jelen  ijesztő  képeiből  táplálkozó  tudat  termé- 
szetesen az  Ószövetség  haragos  és  bosszúálló  Istenéhez  vezette 
őket.  Az  újra  feltámadt  ószövetségi  istenarcot  Szkárosi  Hor- 
vát költészete  tükrözi  a  legtisztábban. 

Szkárosi  az  Ószövetségre  hivatkozik  folytonosan,  ver- 
sei magvát  és  alapihletét  onnan  meríti,  de  beléjük  szövi  a 
XVI.  század  magyar  társadalmi  életének  keserű  kritikáját. 
A  vallási  gondolat  burka  alatt  társadalmi  gondolatok  magvai 
érnek.  Az  „Átokról"  nevezett  komor  versének  ihletét  Mózes 
V-ik  könyvének  28-ik  részéből  merítette,  de  a  haragos  Isten- 
nel, s  annak  rettenetes  bosszújával  való  fenyegetést  az  úri 
rend  ellen  irányítja,  mert  siralom  völgyévé  s  bűn  tanyájává 
tette  ezt  a  földet.  Mózes  átkának  erkölcsi  bátorsága  vezet- 
te őt  a  magyar  szociális  átok  erkölcsi  bátorságához. 

Már  Szilády  Áron  észrevette,  hogy  az  1514-ik  évi  pa- 
rasztlázadás milyen  komoly  hatást  gyakorolt  a  század  irodal- 
mára.   „Mindenkiben    a    szegény    földmívelő    ellenségét    látja 

(t.  i.  Szkárosi),  s  egy  új  Dózsa  György  mellett  hihetően  vál- 
lalkozott volna  Mészáros  Lőrincz  szerepére."  A  humanizmus 
mellett  e  nagy  társadalmi  esemény  még  eleven  emléke  szi- 
nezte  legerősebben  a  XVI-ik  század  társadalomszemléletét. 
XVI-ik  századtól  kezdve  „bujdosásairól"  beszél  és  pa- 
naszkodik mindenki.  Ez  volt  az  ószövetségi  sorsérzésnek 
megfelelő  magyar  életforma.  Az  összezilált  és  folytonosan  ka- 
vargó, martalék  sorsra  jutott  országban  a  magyar  „hívők" 
nem  építhettek  maguknak  „házat"  s  az  utakkal  örökre  elje- 
gyezték magukat.  A  sors  elhelyezetlensége  s  imbolygása  nyo- 
mában a  választottak  Hungária  bolygói  lettek  e  hazában,  s  túl 
e  hazán.  A  bujdosás  sorsa  a  későbbi  századokban  még  jobban 
megnőtt,  még  dúsabb  érzelmi  és  szellemi  tartalmat  kapott. 
Szkárosi  a  bujdosásnak  is  társadalmi  okát  adja: 

„Nem  tudjuk  immár  mely  felé  hajoljunk 
Urak,  miattatok  mind   bolygóban  vagyunk, 
Kegyetlenségtektől,  mert  oly  igen  félünk, 
Semmi  segítséget  bennetek  nem  értünk." 

Az  írás  az  ő  szemében  már  prófécia.  Isten  üzenete: 

^Nem  mondhatjátok,  hogy  nem  tudtátok  Isten  akaratját 
Mert    minden    pap,    deák,    gyermek,    hegedős    nagy    nyilván 

[kiáltják. 
Ám  meglátjátok  miként  várjátok  az  ítélet  napját/^ 

Hangja:  harcos,  humoros,  szatirikus,  jóízzel  feleselő,  pro- 
fetikus-fenyegető, átkozó,  feddő,  puritán  hang.  Tulajdonké- 
pen egyetlen  nagy  szociális  feddőéneket  írt  folytonosan.  Meg- 
támadja a  fejedelmeket: 

^Romlásainknak  egyik   oka  fejedelmek   vattok. 
Nagy  óhajtván'*')   mindez  ország  panaszol   reátok, 
Kémélletlen,  az  föld  népén  csak  hatalmaskodtok, 
Az  Istennek   tisztességét  nem   oltalmazzátok." 

Az  urakat: 

„Oly  igen  féltek  a  hús-ételtől,  túrótól,  tikmontól** 
És  az  Istennek  szent  szerzetitől,  a  házas  papoktól 
Semmit  sem  féltek  a  részegségtől,  az  paráznaságtól*'. 

A  társadalmi  bűnök  gyűjtőedénye  Szkhárosinál  a  fös- 
vénység volt.  A  riasztó  társadalmi  jelenségeket  a  maguk 
meztelenségében  látta  meg  és  fejezte  ki.  De  a  korszellem 
hatása  alatt  gyökerüket  ő  is  tisztára  erkölcsi  okokban  ke- 
reste. A  fösvénység  az  oka  mindennek: 

„Fejetlen  lábbá  az  urakat  tötted, 
Az  sok  dulásbói  őket  felemelted, 
Kegyelmes    uraknak    őket    mind    nevezted." 

A  fösvénység  döntötte  nyomorúságba  a  föld  népét,  hoz- 
ta a  hamis  törvényeket  és  harmincadokat,  dézsmát  és  ro- 
vást, az  ispánságot  és  hamis  birságot.  Minden  társadalmi 
osztály  a  fösvénység  rabja: 

,,Mert  teneked  szolgál  lám  minden  mesterség 
Kalmárság,  komplárság,  minden  szekeresség, 
Vargaság,  molnárság,  hopp,  mely  szép  tisztesség" 


*)  sóhajtván 
**   tojástól. 

Az  áldozat  egyedül  a  föld  népe: 

„Néked  fáradoznak  mind  a  szegény  szántók 
Nagy  éhen  szomjan  tereád  kiáltók 
Neked  verejteznek  a  szegény  kapások, 
Tebenned  fázódnak  az  szomjú  halászok. 
Neked  sütköződnek  az  futó  vadászok." 

Költészetében  a  nép  felel  a  történelemnek.  A  népi  pa- 
naszt harsonázza: 

^Ezerötszázban  és  az  negyvenötben, 
Az  urak  valának  nagy  kegyetlenségben. 
És  szegény  község  nagy  szertelenségben, 
Tállyán  az  polgárok  nagy  egyetlenségben". 

Verselése  kezdetleges,  mint  a  históriás  éneké  általában, 
de  helyenkint  nagy  irodalmi  hivatásához  méltó,  tömör,  csupa- 
izom  nyelvet  teremtett,  melynek  epikai  kiszélesedését  a  kö- 
vetkező században  egyedül  Zrínyi  Miklós  képviseli: 

„Érccé  válik  fejed  felett  a  szép  csillagos  ég 
Vassá  válik  talpad  alatt  az  nagy  jó  zsiros  föld 
Port,  harmatot,  aszn  hamut  eszik  az  aszuföld, 
Megrepedez,  ugy  panaszol  reád  az  szomjú  föld." 

Szkárosinak  sikerült  megütnie  a  magyar  politikai  líra 
egyik  időtlen  alaphangját. 

Lásd:  Régi  Magyar  Költők  Tárát. 

Két  költő. 

Pesti  Györgynek  a  halálról  írt  verse  példázza  igen  meg- 
mutató módon  az  idő  sietését.  Megjelenik  nála  is  a  bűnbe 
esett  Ádám,  akár  a  középkori  legendában.  De  a  legendában 
Ádám  beáll  a  nagy  folyóba,  hogy  hallámai  mossák  ismét  tisz- 
tára és  bűntelenre.  Milyen  más  a  XVI.  század  Ádámja.  Kiű- 
zik a  paradicsomból: 

„Ily  mesztelenségébe  atyánknak. 

Csak  egy  ködment  őreája  adának, 

Csépet,  kapát  eleibe  rakának, 

Hogy  nagy  kínnal  földön  munkálkodnának."' 

A  verítékező  Ádám  nyomdokában  a  halál  ballag  s  míg 
él,  fejedelmek  hatalma  alá  jut,  kik: 

„A  szegénységet  annyira  nyúzzátok, 
Hogy  csak  az  haját,  szakállát  hagyjátok.^** 

Kibontakozott  a  társadalmi  látás  és  Ádámból  szegény 
jobbágyot  faragott. 

Különösen  rokonszenves  alakja  e  kornak  Szegedi  Kis 
István.  Dalos  madárnak  nevezik,  mert  egész  keserves,  szen- 
vedésektől csorduló  életét  teleszőtte  szelíd  dalokkal.  Tasná- 
don  volt  iskolamester,  de  Fráter  György  egyik  tisztje  meg- 
fosztja kétszáz  könyvétől,  félholtra  vereti,  azután  elűzi.  Gyu- 
lán, Cegléden,  Makón,  Temesvárott,  Túron,  Békésen  lelkész- 
kedik,  itt  Losonczy  István  egyik  alvezére  mindenéből  ki- 
fosztja, alig  tudja  az  életét  megmenteni.  Laskóra  megy,  s 
baranyai  szuperintendens  lesz.  Török  rabságba  kerül,  ször- 
nyű  szenvedések    érik,    majd   kiszabadulása    után   Ráckevére 

Néked  virágoznak  bokrok,  szép  violák 

Folyó  vizek,  kutak  csak  néked  tisztulnak. 

Az  jó  hamar  lovak  is  csak  te  benned  vigadnak. 

Mert  fáradság  után  fejeket,  tagokat 
Szép  harmatos  fűvel  hizlalod  azokat, 
Uj  erővel  épitvén  űzéshez  inokat. 

Sőt  még  a  végbeli  jó  vitéz  katonák, 

Az  szépszagu  mezőt,  kik  széjjel  bejárják, 

Most  azok  Í8  vigadnak,  az  üdőt  mulatják. 

Ki  szép  füven  lévén  bánik  jó  lovával. 

Ki  vígan  lakozik  vitéz  barátjával, 

S  ki  penig*  vitéz  fegyvert  tisztittat  csiszárral. 

Újul  még  a  föld  is  mindenütt  tetőled. 
Tisztul  homályából  az  ég  is  tevéled 
Minden  teremtett  állat  megindul  tebenned.: 

Illy  jó  időt  érvén  Isten  kegyelmébül 
Dicsirjük  szent  nevét  fejenkint  jó  szivbül. 
Igyunk,  lakjunk,  egymással  vigan  szeretetbül.'^ 

Kiben  köszöni  Cupidonak  hozzá  való  kegyelmét,  tudniillik, 
hogy  Coeliát  szerelmére  felgerjesztette,  s  kéziben  adta. 


„Kegyelmes  szerelem. 
Ki  illy  jót  tél  velem, 
Áldott  légyen  Te  neved 


*  Pedig. 

Veszendő  voltomban 
Hogy  segéllél  mostan 
Hála  legyen  tenéked 
Kérlek  panaszimért 
Ki  téged  gyakran  ért 
Jódat  rólam  el  ne  vedd. 

Keserves  fájdalmim 
Gyötrő  gondolatim 
Távozzatok  el  tülem 
Kik  mind  éjjel,  nappal, 
Csak  búval,  bánattal 
Forgottatok   körülem: 
Mert  megkegyelmezett 
Minden  jót  végezett 
Goelia  én  felőlem. 

Ez  föld  szép  virágja 

Éltető  illatja 

Hogyha  szivemre  hatott: 

Miért  szomorkodjam 

S  vigan  miért  ne  lakjam 

Mért  viselek  bánatot? 

Hiszem  elég  eddig 

Az  még  nem  voltam  vég, 

Hadd  éljek  már  jó  napot.! 

Az  ország  csillaga, 
Szerencsés  világa 
Hogyha  fejemre  terjed 
Nekem  szolgál,  fénylik 
Más  elől  eltűnik, 

Csak  egyedül  rám  gerjed, 

Ha  mi  bút  rettegek, 

Miért  nem  örvendek? 

Lám  nem  érzek  kint,  s  terhet. 

Ez  világ  minékünk 
Kiben  most  élünk, 
Vendégfogadó  házunk, 
Kiben  ha  ma  lakunk, 
Vagy  jót,  vagy  bút  látunk. 
De  holnap  meg  kimúlunk, 
Azért  azon  legyünk, 
Amig  tart  életünk. 
Legyen  vig  telünk,  nyarunk." 


Rimay  János  és  a  magyar  irodalmi  tudat. 

Balassa  Bálint  nyelve  és  verskincse  hűséges  tanítványra 
s  követőre  talált  kortársában  és  barátjában,  Rimay  János- 
ban. Rimay,  mint  költő,  jelentéktelen;  egyetlen  érdeme,  hogy 
Balassa  nagy  vívmányát,  az  öncélú  szépséggé  érett  verset  ő 
is  közvetítette  a  jövő  felé.  Annál  fontosabbak  azonban  prózai 
írásai,  Rimay  képviselte  századában  a  legmagasabbrendű  iro- 
dalmi tudatot. 

Prózájában  is  az  maradandó,  ami  Balassa  Bálintról  szól. 
Rimay  Balassa  hőségében  virágzott  ki.  Balassa  költeményei- 
hez írt  előszava  vallomás  a  nemzeti  nyelv  mérhetetlen  iro- 
dalmi fontosságáról.  Élesen  kikel  azok  ellen,  akik  a  költő- 
nek kéziratban  közkézen  forgó  verseit  javítgatják,  s  így  el- 
torzítják. Idézi  Balassa  Bálintnak  erről  panaszkodó  levelét. 
Pálcát  tör  a  szerelmes  versek  létjogosultsága  mellett.  A  la- 

tin  költészet  is  elhalványodnék,  ha  a  szerelmes  verseket  ki- 
törölnék belőle.  Hangsúlyozza,  hogy  a  latin  műveltség  nem 
jelenti  csupán  a  hittudományt.  A  humanista  műveltségű  em- 
ber szavai  ezek.  S  rámutat  az  uj  latinságnak,  Dantenak, 
Petrarcának  s  Boccaccionak  irodalmi  jelentőségére.  Érezte, 
hogy  Balassa  Bálint  világirodalmi  méretű  dolgot  csinált  é« 
világirodalmi  mértékkel  kell  mérnünk. 

Azt  írja  Balassáról,  hogy  „arany  Írásában  nincsen  peni- 
szes  ón*''.  Balassa:  „elméjének  bársonyán  skárlátszint'*^  szem- 
lélhetünk. S  szemrehányással  fordul  a  magyarokhoz,  hogy 
nem  bírják  saját  értékeiket,  saját  szellemi  termésüket  meg- 
becsülni. „Neked  úgy  ajánlom  ujobban  ez  könyvet,  Balassa 
könyvét,  vagy  ítélettel  olvasván  minden  részét,  holta  után  ie 
megbecsüld  azt,  aki  életiben  való  kis  becsületivei  ily  virág- 
zó éles  és  tudós  elmét  viselt  előtted  s  ki  nagy  hasznodra  is 
tudott  volna  lenni,  ha  elméjével  te  tudhattál  volna  élni." 

Hosszabb  költeményt  írt,  „Az  Nagyságos  Gyarmathi  Ba- 
lassa Bálintnak  Esztergomba  való  készületiről,  menybemene- 
teléről, megdicsőüléséről".  Rimay  az  első  irodalom  felett  el- 
mélkedő magyar,  s  elmélkedésének  eredményei  méltók  a 
magyar  irodalomhoz.  Sáfárja  a  múltnak,  igazolója  a  porladó, 
sokat  szenvedett  és  üldözött  költőnek. 

Tinódi  Lantos  Sebestyén. 
(1505 — 10  között  született,  1556-ban  halt  meg.) 

Tinódi  eleven,  s  vándorló  históriás  ének  volt.  A  meg- 
vetett és  csácsogó  énekmondók,  hegedősök  folytatója, 
csakhogy  már  teljesen  az  úri  rend  számára  énekelt.  Bele- 
nyúlt a  magyar  történelmi  múltba,  a  bibliába,  a  klasszikus 
mondákba.   Nem  naiv  énekmondó,  ismerte  a   történetírókat, 

komolyan  értett  a  hadviselés  módszereihez,  mélyen  bepillan- 
tott a  kor  politikai  szövevényeibe,  politikai  tadata  is  ma- 
gasrendű volt.  De  legfőbb  érdeme,  hogy  mint  vándorénekes 
bejárta  az  egész  országot,  átfogta  az  egész  jelent.  Tinódi  hi- 
vatást viselt  a  széthullott  országban,  5  a  magyar  egység  iro- 
dalmi képviselője: 

„Ti  magyarok,  jobb  ha  mind  eggyé  lésztök 
Mint  eddig  egymást,  ne  ugy  szeressétök 
Ugy  ad  az  Isten  jó  szerencsét  tinéktök. 
És  megszabadítja  idegen  néptől   földetök. 

No  ha  ebben  nem  akartok  elővenni 

Ennél  inkább  kezdőtök  fogyatkozni. 

Két  fél  között  mindenestől  elveszni 

Mint  az  két  szék  között  puszta  földön  maradni." 

Históriás  énekeinek  gyűjteménye  a  „Cronica,  Tinódi  Se- 
bestyén szörzése:  Első  részében  János  királ  halálátul  fogva 
ez  esztendeig  Dunán  innét  Érdél  országgal  lőtt  minden  ha- 
dak veszödelmek,  revidedön  szép  nótákval  énökbe  vadnak. 
Más  részébe  különb  időkbe  és  országokba  lőtt  dolgok,  Isto- 
riák  vannak.  Colosvárba  1554  esztendőben".  Előszavában 
megjegyzi,  hogy  adatait  igazmondó,  jámbor  vitézektől  kap- 
ta, és  „sem  adományért  sem  barátságért  sem  félelemért  ha- 
misat bé  nem  irtam,  az  mi  keveset  irtam,  igazat  irtam."  így 
azután  egyik  főforrása  lett  az  utána  következő  történet- 
íróknak. 

Zsigmond  királyról  írt  krónikája  hű  verses  kivonata  a 
humanista  történetírásnak,  a  végén  azonban  érdekes  szín- 
folt következik.  Zsigmond  meghal,  s  eltemetik,  „nagy  sok 
rendbéli  papok  és  kövérnyaku  barátok".  De  Tinódinak  nagy 
kétségei  vannak  afelől,  hogy  vájjon  a  mennyekbe  jutott-e? 

„Énekbe  hallottam,  vagy  volt,  vagy  nem  volt, 
Tar  Lőrinc,  hogy  pokolba  bement  volt. 
Egy  tüzes  nyoszolyát  ő  ott  látott  volt, 
Négy  szeginéi  négy  tüzes  ember  állt  volt. 

Szózatot  ott  Tar  Lőrincnek  adának, 
Az  nyoszolyát  tartják  Zsigmond  királynak, 
Érsek,  püspök,  két  paraszt  urak  voltának. 
Az  négy  ember  hamis  urak  voltának. 

Érsek  az  hamis  dézmáért  kárhozott 
Kancellárius   levél-váltságért   kárhozott, 
A  két  nemes  ur  dulásért  kárhozott, 
Hamis  vámszerzésért  egyik  kárhozott. 

Nagy  sok  csodát  Tar  Lőrinc  látott  volt, 
Egy  tüzes  kádferedőt  ott  látott  volt, 
Zsigmond  császár,   hogy  benne   feredett   volt, 
Mária  királ  leányával  ott  forgolódik  volt." 

Tar   Lőrinc   elbeszélte   látomását   Zsigmondnak,    aki    azt 
felelte,  hogy  lesz  őnéki  arra  gondja: 

„Mint  ő  ágyát  pokolból  kiiktassa-, 
És  hogy  menyországba  igazgathassa. 

Koronának  egy  kis  ágát  elrontá. 
Tizenhárom  várast  ő  elszakasztá., 
Nyolcvanezer  forintért  zálagasitá, 
Budán  Szent  Zsigmondot  avval  rakatá. 

Belé  gazdaságot,  papokat  szörze. 
Jószágot,  nagy  sokat  oda  engede, 
Szent  Zsigmondnak  ő  azt  felnevezteté. 
Hanem  ha  ágyát  avval  kivethette/* 

A  kétségbeejtő  verselés  sem  töri  szét  a  régi  népmonda 
üdeséget.  A  felszívott  monda  ritka  szinfolt  Tinódi  adatokat 
sorakoztató  szürkeségében,  hiszen  különben  költői  ereje 
zenéjében  nyilatkozott  meg.  E  monda  szelleme  ugyanaz, 
mint  Szerémi  és  Heltai  mondáié  és  meséié.  Ahol  a  népiség 
benyomul  az  irodalomba,  egyszerre  érdekes  és  dús  epikai 
szinek  jelentkeznek. 

Tinódi  sorsa  eléggé  sanyarú  volt.  ö  az  első  hivatásából 
élő  író,  s  hogy  miképen  élt,  arra  fényt  vet  „Budai  Ali  basa 
históriájá„-nak  befejezése: 

„Ennek  lőn  irása,  az  jó  Kolozsvárban, 
Tinódi  Sebestyén  könyvnyomtatásában, 
Szerzé  nagy  buvában  egy  hideg  szobában, 
Gyakran  fu  körmébe,  mert  nincs  pénz  tarsolyában." 

Sokat  átkozta  a  kulcsárokat  és  udvarbírákat,  akik  nem 
adják  meg  neki,  amit  az  urak  rendeltek.  Rossz  bort  adnak,  s 
lovától  megvonják  az  abrakot.: 

„Az  boros  víz  nádat  terömt  orromban, 
Egészségöt  nem  ad  nekem  dolgomban. 
Kisebbedik  gégém  az  krónikában, 
Kiért  udvarbirák  esnek  átkomban." 

Katona  is  volt,  egyik  karján  súlyosan  megsebesült.  Do- 
hogásaitól  eltekintve  dicsekvés  és  panasz  nélkül  írta  be  út- 
ját s  táplálta  a  „tudós  jámborokat"  és  a  „magyar  vitézeket". 

Irodalom:  Szabolcsi  Bencze  id.  művei. 

A  históriás  ének. 

A  vallásos  irodalom  a  kötelező  erkölcsi  és  társadalmi 
magatartást  jelzi,  a  históriás  ének  a  kötelező,  a  szentesített 
nemzeti  és  történelmi  magatartást  oltotta  a  közösségbe,  s  a 
nemzeti  hősiesség,  a  történelmi  helytállás  példáit  szolgáltatta. 
A  műfajokat  lehetetlen  a  XYI-ik  század  (protestáns  kor),  s 
a  XVII.  század  (katolikus  reformáció  kora)  szétválasztása 
útján  szemlélnünk.  A  históriás  ének  végigömlik  a  két  szá- 
zadon. 

A  krónikás  jellegű  és  modorú  históriás  énekek  közül  a 
Névtelen  Költő  „Cantio  de  militibus  pulchra"  (Szép  ének 
a  katonákról)  c.  költeménye  a  legkimagaslóbb.  Meglepő  kor- 
rajz a  végvárak  katonaéletéről.  Az  uralkodók  a  végtelenül 
fontos  végvárak  vitéz  magyar  katonaságával  bántak  a  leg- 
mostohábban.  Néha  évekig  nem  kapták  zsoldjukat,  portyá- 
zásból éltek,  inkább  nyomorogtak.  Az  ének  szerint  a  vég- 
gyulai  vitézek   is   jókora    idő    óta   nem   kapták    hópénzüket: 

„Szolgáinkat    csak    hazugsággal   tartjuk. 
Lovainkat    zabszalmával    hizlaljuk^. 

Elkeseredésük  a  kapitány  ellen  fordul: 

r,Ha  nem   adja   hópénzünket   minekünk, 
Mind    fejenként    kapitányra    ökleljünk. 
Mert  lovastul  az  fát  meg  nem  ehetjük." 

A  kapitány  fizetés  helyett  portyázásra  küldi  a  katoná- 
kat, egészen  Bngacig  száguldanak,  meg  is  verik  a  törököt, 
de  fele  magyar  a  fűbe  harap.  Visszatérve  súlyos  szemrehá- 
nyást tesznek  a  kapitánynak: 

megy.  Bedalolta  az  egész  országot  bánatos,  szelíd  hangon, 
minden  megnyilatkozása  csupa  emberiesség  és  jóérzés.  A  szá- 
zad jeremiádjainak  zord  hangjából  közvetlen  emberi  panaszt 
teremtett. 

Legjelentősebb  verse  a  kétszázéves  tragikus  menetet  si- 
ratja, a  török  rabságba  hurcolt  magyarok  menetét,  ő  is  részt 
vett  benne: 

^Jámbor  vén  népeket  ők  tisztelni  nem  tudják. 
Az  csecsemőket  is  egy  szálnyira  sem  szánják. 
Rettenetességvel,  nagy  kegyetlenségvel 
őket  szablyába  hányják. 

Tisztességet  semmit  ők  az  vénnek  nem  tesznek, 
Az  gyermek  szülőkön  semmit  nem  könyörülnek, 
Sok  gyermekágybeli  asszonyi  állatot 
Az  lóhátra  felvonnak." 

A  gyermekek  hiába  kérnek  vizet,  szomjan  pusztulnak. 
Nyers  lóhúst  kapnak,  s  a  csikók  vérét,  kancák  tejét.  Csak  a 
költemény  végén  tör  ki  belőle  a  keserűség,  s  kéri  Istent, 
hogy  „verje  torkon  őket". 

L.  Régi  Magyar  Költők  Tárát. 

Balassa  Bálint. 
(1551—1594) 

A  XVI-ik  század  e  legnagyobb  lírai  villanásának  szüle- 
tési helyét  nem  tudjuk  pontosan.  Kékkőn,  Dévény- 
ben, vagy  Zólyomban  született.  Családi  öröksége  elsősorban  a 
nyugtalan  és  vakmerő  hevületű  vér  volt.  Emberi  természete 
már  korán  kalandok  után  vitte,  nagy  életizgalmak  kellettek 
neki,  a  végzet  folytonos  kihívása  és  merész  harc  a  végzettel. 
Beleszületett   a    reneszánszba,   melyet  Magyarországon      már 


6  Féja,  A  régi  magyarság. 

csak  a  lelkek  őriztek,  mert  különben  elemi,  s  vad  élet-halál- 
kérdések csatája  dúlt. 

Vérmérséklete    rokon    Balassa    Menyhártéval,    a   hirhedt 
garázda  főúréval,  csak  a  cél,  a  gyújtópont  volt  más,  melyben 
izgalmai  összefutottak.  S  e  ponton  emelkedett  messze  osztá- 
lya és  kora  fölé:  költő  volt,  s  az  élet  nagy  nyugtalan  huUá 
mai  neki  már  kifejezés  gyönyörűségéért  kellettek.  Azért  ke 
resté  a  válságokat,  hogy  versben,  tehát  kisugárzásban,  kié 
neklésben  a  szellemi  Dél  édes,  tiszta  öve  alá  vezesse.  0  te 
rémtette  meg  Magyarországon  az  első  igazi  lírai  életstílust 
Az  ő  sorsa  már  nem  a  religióért  harcolt,  hanem  a  poézisért 
S  hány  verse,  kiszakadó  éneke  hullhatott  szét,  veszhetett  el, 
így,  a  XVI-ik  század  háborgó,  hányatott  életében,  s  Balassa 
Bálint  háborgó,  hányatott  életében. 

Társadalmi  szemmel  nézve  lefelé  hulló  főúr  volt.  Gyám- 
ja, ki  egyúttal  nagybátyja  is  volt,  a  Ballassák  ismert  harácso- 
ló ösztönével  gondoskodott  róla,  hogy  a  lába  alól  csússzék 
ki  minden,  amit  könnyelműsége  nem  emésztett  fel.  S  életé- 
nek irama  egészen  más  partok  felé  törekedett,  semhogy  foly- 
tonos anyagi  veszteségeit  pótolni  tudta  volna.  De  kitört,  há- 
borgott, csínyeket  követett  el,  s  ha  kellett  kegyetlenkedett  is 
közben.  Hiszen  az  elfojtott  és  megsebzett  hatalomvágy  min- 
dig kegyetlen.  A  Balassa-vér,  igazi  főúri  vér  volt,  s  a  magyar 
főúr  nagy  harácsolásai  és  szerzései  mélyén,  háborgó  küzdel- 
mei közepette  mindig  valami  elveszített  fejedelemséget,  ha- 
talmi tudatot  keresett.  Balassa  Bálint  azonban  e  lefelé  hul- 
lás keserveiben,  megaláztatásaiban,  kilengéseiben  és  csalódá- 
saiban kitermelte  bévülről  az  ellenmérget:  a  költészetet,  az 
„elsőség"  új  értelemben  vett  „jóságát",  az  élet  és  a  hatalom 
magasabb  értelmét. 

Ütja  szülőföldjétől  az  Oceánumig  ívelt  és  hullott  vissza  a 
hazai  halálba.  De  ebből  az  életútból  már  költészet  lett.  Előtte 

csak  lírai  villanásokat  láttunk,  lírai  alaphangokat  hallottunk. 
Balassa  Bálint  azonban  már  lírai  világot  teremtett  a  XVI-ik 
század  magyar  érzelmi  világából.  Nem  zárkózott  be  azonban 
a  magyar  életbe,  a  XVI-ik  század  magyar  műveltsége  külön- 
ben Í8  meleg  s  boldog  frigyet  kötött  a  európai  műveltséggel. 
Kevés  ennyire  európai,  s  ugyanakkor  ennyire  befelé  forduló 
korszaka  van  a  magyar  irodalomnak.  Balassában  is  jó  talajra 
találtak  az  újkor  határán  újjászülető  európai  irodalom  hullá- 
mai, renesszánsz,  a  humanizmus  üzenetei,  de  egészen  saját- 
ságos újjászületés  is  történt  benne:  a  magyar  katonalélek,  ka- 
tonasors tisztult  szellemmé.  A  magyar  katona  érzelmi  éle- 
tét ő  fejezte  ki  először.  Az  ő  Istene  valóban  „roppant  sere- 
geknek győzhetetlen  Istene^'  volt.  így  fohászkodik  hozzá: 

„Te  vagy  szál  kópiám, 
Te  vagy  éles  szablyám 
Jó  lovam  hamarsága, 
Elmémnek  vezére, 
Karjaim  ereje, 
S  szivemnek  bátorsága: 
Bizván  szent  nevedbe 
Megyek   örvendezve, 
Bátran  káromlóidra. 
Hogy  vidám  orcával, 
Szép  hálaadással 
Én  felmagasztaljalak 
Ez  széles  világnak 
Téged  hadnagyomnak 
örömmel  kiáltsalak, 
Vérrel  festett  szablyát. 
Kit  adsz  olyanoknak. 
Kik  zászlód  alatt  járnak.'^ 


6' 

S  ez  a  nyugtalan,  száguldozó  katonalélek  színezte  leg- 
erőteljesebben tájélményeit  is.  Ott  tükröződnek  verseiben 
mindama  tájak,  melyek  között  élete  elviharzott:  a  nagy- 
szombati országút,  melyen  fiatal  derűvel  mulatozni  vágtatott, 
erdélyi  havasok  alja,  amerre  „jó  hamar  lovakat  és  főlovakat" 
vásárolt,  „bujdosásának^'  tája:  Lengyelország,  az  Oceánum 
partja,  ahol  tiszta  nagy  ihletek  köszöntöttek  reá,  a  bécsi  ucca 
8  a  kis  Zsuzsannával  töltött  emlékezetes  óra.  De  mindenek 
felett  élt  benne  a  pünkösdi  mező:  a  vitézi  élet  tája,  ahol  ha- 
lált lehet  adni,  s  kapni.  A  boldog  tavaszi  kép,  melyet  csak 
vak,  száguldó  harcok  után  lehet  ennyire  szépnek  és  élőnek 
látni,  mikor  a  megpihenő  emberbe  jóleső  kortyokban  vissza- 
csordul a  béke  édes  íze. 

Mikor  bujdosásnak  indult,  s  búcsút  vett  mindentől  és 
mindenkitől,  akiket  szeretett,  legutoljára  az  „angyalképet 
mutató  szép  szüzeknek^'  intett,  azt  kívánta,  hogy  az  „Isten 
és  a  jó  szerelem"  maradjon  vélük.  A  szerelmes  Balassa  Bá- 
lint hangja  ez,  kinek  mégis  mindenen  túl  az  asszony  volt  a 
legnagyobb  élménye.  A  szerelem  nemcsak  eredményes  és  ered- 
ménytelen epekedés,  s  az  udvari  „galantéria"  lírai  kifejezése 
volt  nála.  Az  asszony  elérhetetlen  magasságot  is  jelentett  ne- 
ki, szinte  a  Boldogasszony  vízióját.  Losonczy  Anna  volt  az  ő 
elérhetetlen  igazi  asszonya.  Az  elérhetetlen  testből,  Losonczy 
Annából,  elérhetetlen  eszményt  csinált,  folytonosan  feléje 
sietett  és  köréje  kristályosodott  életének  jobbik  fele.  Az  „or- 
szág   csillagának"    s  a  csillagok  rokonának  vallja  „az  asszonyt": 

„Jó  és  nagy  szép  voltát, 
Áldott  Júliának 
Ha  ki  tudni  akarod: 
Égi  planétáknak  gondold  ő  mivoltát, 
S  azonnal  megtudhatod 

Mert  rajta  látszanak. 

Erei  azoknak 

Kikről  arányoztatott.** 

A  szerelmes  Balassa  ihlete  a  költői  kifejeaés  minden 
húrját  megborzolta,  megzendítette.  Egyik  verse  a  tánc 
mámorát  és  a  mámorban  szinte  látomássá  tisztaló  szépséget 
leheli  ilyen  párafinom  képekben: 

^Tagjaidnak  hordozása 
Mint  vizeknek  szép  folyása 
Csöndes  elmúlása. 

Kézhez  magad  szép  adása. 
Nyárban,  mint  szőlő  nyilasa, 
Nekiujulása. 

Oly  kedves  vagy  mindenekben 
Mint  narancs  is  idejében 
A  te  kebeledben." 

Gyakran  szinte  tobzódott  a  jelzőkben,  a  képekben: 

„Fényes  haja 

Nap  csillaga 

Vagy  sárarany  sárgája." 

Máskor  egyszerű,  tiszta  képeket  merített:  Anna  olyan 
fehér,  hogy  nem  ér  fel  vele  sem  „a  szép  tej",  sem  a  „gyolcs", 
„kit  nem  fogott  füst." 

Azt  írja  egyik  versében,  a  „Darvaknak  szóló  énekben" 
hogy  szerelmese  miatt  visel  szivében  „szörnyű  kínt",  ez  köz- 
hely lenne,  de  hozzáteszi,  hogy  ruhájában  pedig  „sötét  szint". 
Másik  versét  így  fejezi  be: 

85 


y,Szerzéin  ez  nyolc  verset,  víg  és  szabad  elmével. 
Gyűlésbe  indulván  jó  ruhás  legényekkel 
Vitézi  ifjakkal 
Nem  kehegő  vénekkel." 
Ezek  nem   díszítő   jelzők,  hanem   az   élet   friss   és  hervadha- 
tatlan ízei.  A  katonanyelvnek,  tehát  a  nép  nyelvének  egész 
frissességét  beolvasztotta  költészetébe. 

S  ebből  az  istenáldotta,  sorsverte  költőből  szinte  kitaga- 
dott vitéz  lett.  Bécs  nem  akart  és  nem  mert  komo- 
lyabb hivatalt  rábízni,  még  egy  jobb  várkapitányságot  sem, 
alárendelt  állást  pedig  ő  nem  vállalt.  „Az  hibei  bíróságot  ve- 
gyem-e fel?"  —  írja  keserűen  egyik  levelében  öccsének. 
„Én  az  vén  cigányként  csak  cseréléssel  élek  ezután,  mert  lá- 
tom, hogy  a  jó  királynak  nem  kellek  .  .  ."  Bizony  csíszárko- 
dott,  borral  kereskedett,  „bujdosott"  az  országban,  s  azon  is 
túl.  De  önérzete  és  öntudata  sohasem  halványodott  el,  hiába 
lett  „község  csudája",  rágalmazott  és  üldözött  költő,  koldus 
vitéz  és  főúr.  E  belső  töretlenség  már  a  költő  töretlen  ereje. 
Balassában  már  a  magyar  költő  szükségszerű  belső  ösz- 
szetettsége  élt:  a  katona  nemesedett  benne  szellemmé,  tehát 
századok  élménytömege  szabadult  fel.  Ugyanakkor  azonban 
élő  szerves  sejtje  volt  az  európai  kultúrának,  s  nemcsak  a 
nyugateurópai  műveltség  táplálta,  hanem  a  magyar,  lengyel, 
horvát,  török,  tehát  a  keleteurópai  őskultúra,  nótakincs. 
Amit  a  világirodalomból  merített,  azt  is  áthatotta  a  maga 
ízeivel: 

„Török   szép   versekből 

Szerelmese  felől 

Csak   nemrégen  forditá, 

Igéről-igére 

Nem  szinte  teheté 

De  hertelen  jobbitá." 

E  „hertelenség"  a  saját  felcsapó  ihlete,  mely  lendületet, 
többletet,  új  szint,  új  arcot  adott  az  átdolgozásnak.  Balassa 
„jobbított'^  egy  magasabbrendű  egyéniség  tüzében  edzette 
minden  élményét,  irodalmi  élményeit  is.  Rokona  volt  ebben 
jóval  később  Csokonai  Vitéz  Mihály,  kinek  minden  fordítása 
több  az  eredetinél,  s  így  az  átdolgozás  szinte  az  eredetiség 
igényét  követelheti. 

A  katona  vad,  száguldó  és  felelőtlen  életét  élte,  kalan- 
dozott s  kalandjaiban  nem  volt  válogatós.  De  ugyanakkor  ál- 
landó bűnbánat  tört  elő  lelkében,  szégyenlette  gáttatlan 
életét: 

„Könyörgök,  nekem  is  hogy  légy  már  vezérem, 
Mert  im  bujdosni  űz  nagy  hu  és  szemérem. 
Én  Istenem!  ebben  ne  vesszen  el  vérem, 
őrizz  meg  gonosztól,  felségedet  kérem." 

A  „bujdosás'N  mely  Balassa  Menyhártnál  még  esküsze- 
gés,  harácsolás  és  útszéli  les  volt,  Bálintnál  már  „új  élet"  ke- 
resése lett,  8  „szemérme"  erkölcsi  nyugtalanság  lett:  folyton 
kiújuló  párbeszéd  a  végokkal.  Istenélménye  egyik  „bujdosá- 
sa"  közben  virult  ki  legtisztábban,  Lengyelországban: 

„A  tenger  partján, 
Oceánum  mellett, 
Kilencvenegyet 
Mikor  jegyzettek 
Másfél  ezer  felett." 

Egyik  verstöredéke  szerint,  a  szociális  érzés  is  feltá- 
madt benne: 

„Szegénység  nyuzását, 
Egymás  vérszopását 
Mindenitek  elhagyja: 
Isten  hatalmával 
Inkább,  hogy  sem  mással 
Könnyebb  hadat  birnia." 

Évről-évre  fogyott  nagy  fiatal  kedve,  mely  elfelejttette 
vele  a  reá  nehezedő  szegénységet,  s  vígan  ragadta  kalandok, 
bujdosások,  új  állomások  felé.  Mikor  már  minden  beborult 
felette,  a  vitézi  halált  kereste.  Odatért,  ahonnét  elindult:  a 
végekre,  a  katonasorba.  A  halált  meg  is  találta  Esztergom 
ostrománál,  Esztergom  falai  alatt-  Ágyúgolyó  sebezte  meg 
mindkét  lábát.  A  hadiborbély  műtétet  végzett  rajta,  s  köz- 
ben Balassa  erős  szívvel  és  tiszta  lélekkel  Vergiliust  idéste. 
Holttestét  Hibbére  szállították,  s  apja  mellett  temették  el. 
Népszerűségére  jellemző,  hogy  halálát  egész  sereg  költe- 
mény siratja  s  költeményei  csaknem  két  századon  keresztül 
táplálták  a  magyar  lírát. 

Életrajzi  adataira  és  a  Balassa  szövegek  kritikájára  né«- 
ve  lásd:  Dézsi  Lajos  Balassa-kiadását. 

Balassa  Bálint  verseiből. 
Borivóknak  való. 

„Áldott  szép  pünkösdnek  gyönyörű  ideje 
Mindent  egészséggel  látogató  ege 
Hosszú  utón  járókat  könnyebbítő  szele. 

Te  nyitod  meg  rózsákat  illatozásra 

Néma  fülemile  torkát  kiáltásra. 

Fákat  is  te  öltöztetsz  sokszínű  ruhákba. 

88 


^Igen  örülsz  Te  a  gazdag  prédának. 
De  nem  szánod  sok  jó  vitéz  halálát 
Ha  mindnyájan  mi  oda  vesztünk  volna, 
Csak  tenéked  gazdag  prédát  hozhatnánk.'^ 

A  históriás  énekek  szokott  krónikás  egyhangúsága  he- 
lyett mély  bepillantást  nyújt  a  végvári  élet  társadalmi  mély- 
ségeibe. 

A  hősi,  lírától  piruló  históriás  ének  legszebb  példája 
Ködi  Farkas  János  éneke  „Kádár  István  emlékezetéről. ^'^ 


„Szörnyű  nagy  romlásra  készült  Pannónia. 
Kinek,  mint  tengernek  megáradott  habja 
Sok  búnak,  bánatnak  környülvett  nagy  árja. 
Mert  a  vitézeknek  esett  ma  egy  hija." 

Tragikus  hullámzás  már  a  költemény  kezdete,  s  egész 
folyása;  az  esemény  megduzzad,  hogy  méltó  kerete  lehessen 
a  hős   önkéntes  és  ünnepélyes   önfeláldozásának: 

„Fölemelé  Kádár  szemeit  az  égre. 
Mondván:  Uram  Jézus,  légy  segitségemre. 
Nosza  jó  katonák  harcoljunk  két  kézre. 
Mert  nem  látok  embert  jönni  segítségre. 

A  zászlótartónak  felszóval  kiálta: 
Vidd  el  fiam,  vidd  el  a  zászlót  más  útra! 
Hogy  el  ne  vesszen,  mind  Urunk  kevés  hada. 
Mert  Magyarországért  meghalok  én  még  ma.'' 


7  Féja,  A  régi  magyarság. 


97 


E  két  század  legnagyobb  belső  eredménye,  hogy  az  élet 
minden  vonatkozásában  hitvallássá  érik.  A  hős  béviil  viseli 
Krisztust  és  élete  csúcspontján  életével  s  vérevei  valósítja 
meg  Krisztus  önfeláldozását.  S  megindul  a  halál  előtti  nagy 
vallomások,  a  legtisztább  emberi  kinyilatkoztatások  folyama. 
Megszületik  az  etikai  hős,  aki  Zrínyi  Miklósnak  sziget- 
vári hősében  éri  el  csúcspontját,  amint  a  hősi  ének  is  benne 
forr  és  árad  nagy  művé,  összefoglaló  műremekké. 


A  széphistória. 

A  széphistória  útja  ott  kezdődik,  ahol  a  „történelem^^ 
körvonalait  elnyomja  a  kaland  gyönyörűsége.  Bankó  leánya 
megtréfálja  a  királyt,  miközben  menekül,  a  hajóról  szép  al- 
máit mutogatja  az  üldözők  felé.  A  magyar  széphistória  két 
csúcsa:  Ilosvai  Selymes  Péter  Toldija  s  Gyergyai  Albert  Ár- 
girus  királyfia. 

Ilosvai  Selymes  Péter  a  históriás  ének  egyhangú  sodrá- 
ból emelkedett  ki.  Nevét  „Az  híres  neves  Tholdi  Miklósnak 
jeles  cselekedeteiről  és  bajnokságáról  való  história"  (1574) 
tartotta  fenn.  Históriáját  „történeti  éneknek"  tekintették, 
s  történeti  alapjait  kutatták.  Kiderült,  hogy  Toldi  Miklós 
valóban  élt,  szép  hivatalokat  viselt  Nagy  Lajos  korában,  de 
éppen  a  történeti  valóság  Toldija  sehogysem  egyeztethető 
össze  Ilosvai  hősével.  A  magyarázat  nagyon  egyszerű:  Ilosvai 
széphistóriát  írt,  s  hőse  nem  a  történeti  valóságot  tükrözi, 
hanem  a  költő  jogán  s  a  mesélő  nép  jogán  keletkezett.  A 
Toldi  „ősalakja"  is  már  költői  alkotás. 

Sok  vita  folyt  arról  is,  vájjon  a  Toldi  anyaga  történeti 
tények  lecsapódása,  ősi  magyar  mitológiai  elemek  napszínre 
bukkanása,  népmondák  összefutása,  vagy  pedig  idegen  hatá- 

sok  egybeötvözése?  Legvalószinűbb,  hogy  a  hős  bölcsőjénél 
mindezek  az  elemek  ott  állottak.  Toldi  Miklós  egy  vagy  több 
cselekedete  útján  bejutott  a  mondák  világába,  .,tovább  élt" 
8  „új  élete"  folyamán  egyre  több  és  több  vonatkozás  tapadt 
hozzá.  Valószinű,  hogy  Ilosvai  ezt  az  anyagot  még  kiegészí- 
tette. 

Toldi  Miklós  elsősorban  a  határtalan  férfierő  hőse.  Va- 
lóságos erőimádat  vonul  végig  a  költeményen,  nem  csoda, 
hogy  egyes  kutatói  ujgur  hitregékkel  hozták  kapcsolatba.  Az 
erő  mindent  igazoló  jogát  és  szépségét  érezzük  folyton  Ilos- 
vai kemény,  többnyire  nehézkes  soraiban.  „Erős  vastag  gyer- 
mek, Toldi  kicsi  korában".  Malomköveket  emelget,  vendég- 
oldallal mutatja  meg  a  Budára  vezető  utat,  rudat  hány,  bikát 
fékez,  óriási  kondorokat  könnyű  szerrel  cipel.  Nagyfaluban 
hal  meg: 

„Ott  vagyon  mostan  is  Miklós  feje  csontja. 
Szertelen  temérdek  agya-kaponyája: 
Még  most  is  ott  vagyon  nagy  öklelő  fája 
Hires  ez  világon  szive  bátorsága." 

Ilosvai  nem  a  megszépített  hőst  adja.  Inkább  a  kósza 
beszédekből  alakult  hagyomány  hősét:  a  katonát  és  kalan- 
dort, erényeivel  és  félrecsúszásaival,  „szertelen  temérdek" 
cselekedeteivel,  s  kacagtató  naivságaival.  Hirtelen  indulatú 
ember,  s  indulatában  gyilkol  is.  Csúful  megtréfálja  őt  az 
özvegyasszony,  akibe  szerelmes.  Egyszer  sirrablásra  is  vállalko- 
zik. Csupa  nyershagyomány  ez,  illetve  naivul  kiszínezett 
hagyomány.  Ilosvai  Toldija  nem  megszépített  nemzeti  költe- 
mény, mert  Ilosvai  igazi  „népköltő".  De  más  rétegek  is  él- 
nek ebben  a  költeményben.  Miklós  hangja  néha  a  lázadó  köz- 

nemes  beszéde.  Mikor  az  apródok  kicsúfolják,  megöl  közülük 
néhányat,  azután  a  királyra  mordul: 

„Király  ha  nem  nézném  vitézi  voltomat. 
Majd  fejedhez  verném  hét  tollú  botomat, 
Másszor  megfeddenéd  apró  kölykeidet, 
Hogy  meg  ne  csúfolnák  vitéz,  vén  fejemet." 

S  van  a  költeményben  líra  is,  az  öreg,  félretolt  Toldi 
magányos  beszéde  szakállával,  ez  már  egyéni,  költői  hang, 
Ilosvai  ihletének  felcsillanása.: 

„Lám  akkoron  szintén  Kassa  városában 
Tholdi  Miklós  vala  egy  szép,  palotában. 
Széllelvigyáz  vala  világos  ablakban, 
ígyen  dörgölődik,  feddődik  ő  magában: 

Oh  én  vén  szakálom,  hívatlan  vendégem! 
Budára  hivatott  mostan  király  engem, 
Az  ifjú  vitézek  megcsúfolnak  engem. 
Király  parancsolta,  fel  kell  mennem  énnékem. 

De  ha  megállandod  ott  az  te  bosszúdat. 
És  megtanitandod  most  serdült  ifjakat. 
Gyönggyel  megfüzetlek,  mint  jó  szakálomat: 
De  ha  nagy  szégyenbe  hozod  tennen  magadat: 

Szálonként  tégedet  én  el-ki  szaggatlak. 
Város  piacára,  szemétre  hihánlak: 
De  ha  megmutatod  magad  az  ifjaknak, 
Gyöngyben  és  aranyban  téged  befoglaltatlak." 

A  másik  kiemelkedő  széphistória*  Gyergyai  Alberté,  8 
„Egy  Árgirus  nevű  királyfiúról  és  egy  tündér  szűz  leányról" 
szól.  A  história  elején  altató  szél  fuj:  a  mese  bűbájos  szele, 
mely  átalakítja  a  világképet.  A  „szép",  a  „csodálatos",  a  „ti- 
tokzatos" világa  következik.  A  titokzatos  fa  éjjel  aranyal- 
mákat terem,  melyek  reggelre  eltűnnek.  A  király  a  jöven- 
dőmondótól kér  tanácsot  a  nagy  feladatra,  a  csodálatos  gyü- 
mölcs megszerzésére.  Az  ősi  mesehagyomány  szerint  ki  is 
vállalkozhatik  erre,  mint  a  kis  királyfiú?  Gyergyai  Albert 
természetesen  választékos  ruhába  öltözteti  a  mesehőst: 

„Szép  egyenes  teste  az  ifjúnak  vala. 
Idejének  szintén  virágjában  vala, 
Úrfi  módra  termett  vitézi  járása. 
Minden  dolgaiban  tökéletes  vala. 

Nem  felette  karcsú,  közép  ember  vala, 
És  kiterjedt  feje,  s  szép  sima  homloka. 
Két  fekete  szeme  és  piros  orcája. 
Tekintetreméltó  kivánatos  vala." 

A  leány  is  igazi  reneszánsz-virág.: 

„Aranyszinű  haja  földig  terjed  vala, 
Étszaka  igen  is  ugyan  fénylik  vala: 
Nyoszolyája  részét  árnyékával  tartja, 
Fénylik  gyenge  testén  testszinű  ruhája. 

Termete  szép  karcsú,  magas  állapatja. 
Gyenge,  ékes,  lassú,  zengedező  szava. 
Fejér  az  ő  teste,  mint  hattyúnak  tolla, 
Istenasszony  módra  termett  ábrázatja." 


*   A  költemény   legrégibb  töredékes  másolatai   1600   tá- 
járól valók. 

S  jön  a  mese  örök  átlényegülcse:  a  hattyúból  tündér- 
leány lesz.  Az  egész  esemény  a  mese  két  életelvének,  a  jónak 
és  rossznak,  a  szépnek  és  rútnak  örök  harca,  s  e  két  életelv 
immár  határtalan  kivirágzása.  Árgirus  királyfinak  bujdosnia 
kell  a  leányért,  ismét  „bujdosás^\  de  most  esztétikai  értelmet 
kap:  a  szerelem  kertjébe  vezet.  Tiszta  reneszánsz  kép  ez  is: 
tele  virágokkal,  pázsitokkal,  fákkal  s  szerelemre  hívó  nyo- 
szolyákkal.  Közepén  a  szerelem  temploma,  körülötte  az  eget- 
földet  vivó  szerelem  ünnepe. 


A  protestáns   kor  drámája. 

A  protestáns  korban  komoly  magaslatra  ért  a  magyar 
dráma  is.  Bornemisza  kezdeményezése  később  az  iskoladrá- 
mákban nyert  szülőjéhez  nem  méltó  folytatást.  De  mellette 
két  úton  folyt  a  drámai  törekvések  tapogatózása:  egyik  a 
társadalmi  kritika,  a  társadalmi  dráma  útja,  másik  a  kor 
legfőbb  szellemi  izgalmának,  a  hitvitának  dramatizálása.  A 
hitvitáknak  a  formájuk  is  drámai  volt,  s  folyásuk  tele  volt 
drámai  fordulattal  és  ingerrel.  A  protestáns  írókban  ezért 
korán  ébredezni  kezdett  a  drámai  műforma  tudata.  Sztá- 
rai  Mihálytól,  a  híres  zsoltárfordító  és  hitvitázó  paptól  két 
hitvitázó  párbeszéd  maradt,  tele  nyelvbéli  jóizzel.  de  leg- 
feljebb kezdetleges  drámai  csíráknak  tekinthetjük  őket.  Nagy 
jelentőségük,  hogy  a  nép  jelenik  meg  bennük,  a  nép  beszél, 
ítél,  s  győz.  Komoly  fejlődési  lépés  a  „Debrecennek  Blandra- 
ta  György  és  Dávid  Ferenc  által  való  unitária  hitre  tért 
históriája",  más   néven   „Debreceni  Disputa"   1570-ből. 

A  „Debreceni  Dispután"  meglátszik,  hogy  az  unitáriz- 
mus  méhéből  jött.  Bizonyos  unitárius  átszellemültség  lengi 
be,  8  finomabb,  szellemes  irónia.  Arról  szól,  hogy  az  unitáriu- 

8ok  miképen  győzik  le  a  vita  során  „Péter  pápát",  Méliuszt. 
Méliusz  szatirikus  jellemzése  mesteri;  irodalmunk  első  teljes, 
nagy  szatirikus  jellemrajzai  közé  tartozik.  így  elmélkedik  a 
dráma  elején  „Péter  pápa":  „Óh  boldogságos  Szent  Három- 
ság a  te  szent  fiadért  hála  légyen  neked,  hogy  engemet  sze- 
gény nyavalyás  bűnöst,  ilyen  igen  jó  szerencsével  szerettél, 
ez  világon  gazdagsággal  látogattál.  Bővölködöm  mindennel, 
és  miképen  a  szép  halacska  mily  nagy  gyönyörűségben  él,  itt 
e  világon,  én  is  azonképen  élek.  Hires  nevem  olyan  nagy 
van,  hogy  majd  ama  bölcs  Alexandernak  se  volt  nagyobb. 
Bizonyára  ha  az  állapotomat  tekintem,  akármely  királynál 
is  boldogabb  vagyok,  mert  neki  az  országra  gondja  vagyon, 
hadra  gondja  vagyon,  énnékem  semmi  afféle  gondom  nin- 
csen. Szólok,  beszélek  valamit  vasárnap  a  vak  parasztságnak, 
s  hetedszaka  osztán  csak  nyugszom.  Feleségem  szép  gyenge 
vagyon,  gyermekeim  is  szépek  vágynak,  élek  mint  az  ur.  De 
majd  Kimegyek  a  kertbe,  onnét  osztán  a  halas  tóhoz  balla- 
gok mig  az  ebédet  késziti  a  szakács." 

A  hitvitába  itt  is  élénken  beleszól  a  nép.  Az  izgatott 
nép,  szociális  nyugtalansága  vallásos  nyugtalanságba  csap 
át.  „Ugy  fut  a  sok  parasztság  rám"  —  panaszkodik  a  re- 
formátus pap  —  vhogy  egymást  éri  és  azt  kérdik,  hol  van  a 
Szentháromság  a  Bibliában?"  A  magyar  könyvkiadás  máris 
elvégezte  munkáját,  a  harcos  protestantizmus  népi  iránya 
nemkülönben:  a  nép  olvas  és  okoskodik.  Erre  mondja  Péter 
pápa:  „Mit  tudtam  belé,  hogy  ez  következik  belőle?"  A  kö- 
zösség e  belső  átalakulását  egyedül  a  hitvitázó  drámák  tükrö- 
zik. E  dráma  legnagyobb  értéke  a  nyelve.  Az  élőbeszéd  köz- 
vetlen, meleg  ereje  izzik  benne.  Tiszta  drámai  nyelvvé  forrott 
a  prédikáció  elejétől  fogva  drámai  hatásokra  törekvő  be- 
szédmódja. 

S  igen  érdekes,  hogy  a  protestantizmus  „szabadságának" 

merészségét  ebben  a  darabban  már  az  unitárizmus  veszi  át. 
Ugyanazokat  a  vádakat  szegezi  a  kálvinizmus  ellen,  melye- 
ket valaha  a  kálvinizmus  szegezett  a  katolicizmus  ellen.  így 
szól  vita  közben  Gál  bíró:  „Nem  olyanok  voltak  a  hitető  csa- 
lárdok (t.  i.  Méliuszék)  mint  a  régi  pápisták". 

Szépen  példázza  ez  a  darab  azt  is,  hogy  a  vallásos  küz- 
delmek közepette  egyre  jobban  fejlődő  és  érlelődő  szatirikus 
látás  miként  vezeti  az  írót  a  tökéletesebb  emberábrázolás 
felé.  A  kérlelhetetlen  indulatok  lírai  kitörései  helyébe  las- 
sankint finomabb  humorral  oldott  szatíra,  s  ezáltal  magasabb- 
rendű emberábrázolás  lép. 

A  protestáns  kor  drámai  csúcsa  a  „Comedia  Balassi 
Menyhárt  árultatásáról,  mellyel  elszakad  az  Magyarországi  má- 
sodik választott  János  királytul"*.  Névtelen  unitárius  szerző 
műve,  1569-ből.  Már  az  első  felvonás  végzetes  magyar  sza- 
kadékról tudósít.  Már  csak  két  állásfoglalás  létezik  Magyar- 
országon: a  szellemi  birodalom  hívőinek  egyarcú  hűsége,  s  a 
hitekkel  való  kereskedelem,  a  császár-király,  Erdély  s  a  török 
között  alkuvó  urak  romboló  üzletei.  Balassi  így  fejezi  ki 
„hitvallását":  „Az  nagy  Istenre  mondom,  hogy  soha  semmi- 
hez olyan  kész  nem  vagyok,  mint  ebez,  mert  nagy  jó  és 
hasznos  kereskedésnek  esmértem  az  hittel  való  kereskedést 
mindenkor,  kihez  az  több  kereskedések,  mind  semminek  tet- 
szenek, kit  én  meg  is  próbáltam,  mert  én  tolvajlottam  is,  bort 
is  áruitattam,  szilvát,  dinnyét,  ugorkát  és  egyebeket  sokat, 
posztót,  gyolcsot  és  egyéb  kalmárárut  is  bottal  tartottam, 
bőrgyüjtő  is,  timár  is  voltam,  az  arany  cementet  is  megizelí- 
tettem  vala:   in  summa     mind  semmi  az  többi  az  egy  hittel 


*  János  Zsigmondtól. 

való  kereskedéshez  képest,  mert  csak  ezzel  találtam  minde- 
nemet, Szakmárt,  Bányát,  Detrekőt/' 

Egyre  nőnek  a  harácsoló  alak  „méretei^',  nem  is  Balassi 
Menyhártról  van  szó  itten,  hanem  a  „kiskirály''  időtlen  ar- 
cáról. „Alföldi  királynak''  is  mondja  magát  Menyhárt  ur.  Ke- 
reskedik a  hitekkel,  „megtér",  s  gyónni  megy  az  esztergomi 
érsekhez.  E  gyónás  a  XVI-ik  század  legkülönb  jellemrajza: 
„Még  gyermek  valék,  hogy  egy  gazdám  házának  az  padlását 
belől  az  szobából  hosszú  fúróval  megfúrtam  vala  éjjel,  és 
minden  zabja  alá  futott  vala  rajta.  Az  gazdámat  ugy  loptam 
vala  meg.  Ugyanakkor  az  szentegyházat  is  feltörtem  vala  és 
az  monstrantiájából  az  szakramentumot  kiráztam  vala  és  a 
monstrantiát  elloptam  vala.  Még  anyám  méhében  és  azután 
is  gyermekkoromban  szerettem  én  az  ezüstöt  és  az  aranyat, 
anyámat  vén  korában,  özvegy  voltában  minden  marhájából 
kitolvajlám  és  fosztám,  ki  miatt  bánatjában  megbolondula 
és  megnyomorodván  más  ember  házában  hala  meg.  Mikor 
Gyarmatban  lakom  vala,  akkor  Mátyus  földjét  mind  elpuszti- 
tám,  Lévából  elrablám  és  elfosztám  a  népet,  ismernek  vala 
az  szombati  áros  népek  is,  főképen  a  Bars  és  Nyitra  várme- 
gyei nemes  népek,  kiket  rabbaimmá  töttem  vala  .  .  .  Immár 
most  búdosásomat  számlálom  elő.  Hogy  Ferdinándus  csá- 
szár kivere  országából  latorságomért,  Fráter  Györgyhöz  buj- 
dosám,  ki  Diódot  és  Létát  ottan  ajándékon  megadá,  és  nagy 
erős  hitre  megesküszöm  neki  és  hitlevelet  vőn  tőlem,  de  ott 
nem  maradék  sokáig,  mert  királyné  asszony  szolgája  lők  .  .  . 
Hogy  megbékéllek  királyné  asszony  Fráter  Gyerggyel,  kinek 
is  az  asszonynak  erős  hittel  megesküdtem  vala  és  levelet  is 
adtam  róla,  ismét  királyné  asszonyt  elhagyám  és  Fráter 
Gyergyhez  állék.  Én  a  hitet  mindenkor  annyira  böcsültem, 
amennyire  látom,  hogy  hasam  és  erszényem  teljesedhessék 
belőle,  annak  kivüle  énnekem  sem  hitem,  sem  Istenem."  El- 

mondja,  hogy  egyszer  levágta  összeesküvő  társait,  nehogy 
elárulják  őt  „és  alföldi  király  valék,  de  ez  a  lelkiismeret 
mind  fnrdala.  hogy  soha  nem  nyughatám.  Ugy  tetszett  mint- 
ha éjjel-nappal  a  földből,  mikor  ettem,  ittam,  aludtam  és 
egyebet  is  miveltem,  reám  tátva  szájukat,  kiáltottak  volna  az 
én  társaim'^  Nyers  lélektani  vonások,  „adatok"  ezek,  me- 
lyekből nagy  magyar  dráma  nőhetett  volna. 

£  „komédia*^  már  teljesen  kiszakad  a  vallásos  gondolat 
köréből,  kegyetlen  szatírát  nyújt  és  a  társadalmi  gondolat 
szinte  brutálisan  jelentkezik  benne.  Már  társadalmi  mérték- 
kel méri  a  vallást  is,  s  azt  hirdeti,  hogy  a  főrangúak  kezében 
„kereskedelem"  lett  belőle,  gazdasági  eszköz.  Balassi  Meny- 
hárt a  XVI-ik  század  tipikus  zavarosban  halászó  főura  volt, 
nyers,  kegyetlen,  kapzsi  és  kiméletlen.  De  alakjában  a  Név- 
telen Szerző  századok  szociális  keserűségét  és  tapasztalatait 
sűrítette  össze.  A  művész  szintetikus  látásával  dolgozott.  Ba- 
lassi Menyhárt  a  magyar  birodalmi  gondolat  egységét  dara- 
bokra tépő  oligarha.  S  az  író  jelzi  is,  hogy  egy  életforma 
tragikus  folytatódásáról  van  szó.  Tamás  deák  oktatni  pró- 
bálja Menyhárt  ur  fiát,  Boldizsárt:  „egy  Barbarus  vagy  mind 
természetbe  és  erkölcsbe  ....  Te  az  apád  természetit,  kiben 
születtél  és  felnevelkedtél,  nemcsak  megtartod,  hanem  amint 
látom  öregbited".  Majd  hozzá  teszi:  „az  Ur  mondása  sze- 
rint: Én  Ur  meglátogatom  atyáknak  álnokságokat  fiakon 
harmad-negyed  íziglen"  .  .  .  Ugyancsak  hiába  prédikál,  mert 
Boldizsár  úrfi  így  mutatkozik  be:  „Hozzák  ki  a  paripát, 
mind  megjárom  a  bokrokat,  völgyeket  és  leshelyeket,  erdő- 
ket, utakat,  ahol  áros  embereket,  kik  morvaiak  és  bécsiek 
lesznek,  megleshetjük  őket ....  ha  az  Isten  a  sok  bestye  bé- 
kességet elveszejtené  és  amaz  arany  időt  elhozná,  akit  atyám- 
tól  sokszor   hallottam,      hogy      könnyühullajtással      óhajtott, 

arany  időnek  nevezvén  és  híván  a  háborúságnak  idejét,  ki- 
ben ő  sok  aranyat  gyűjthet  vala." 

Balassi  Menyhárt  komédiája  még  nem  dráma.  Az  el- 
nyomott és  elnyomó  rétegek  küzdelmét  szeretné  ábrázolni, 
de  éppen  e  küzdelem  maradt  ki  belőle.  Az  író  csak  az  egyik 
oldal  alakjait  bírta  megteremteni:  az  elnyomókat,  s  a  köze- 
lükben élő,  tőlük  függő  és  ezért  szintén  és  szükségképen  rom- 
lott „középréteget".  A  másik  oldal,  az  elnyomottak  élete, 
csak  mint  visszaverődés  szerepel.  De  amit  megcsinált  az  ese- 
dékes drámából,  abban  remekel.  Eleven  életdarabok  fogóz- 
nak egymásba,  az  egyénekből  a  kor  nagy  folyama  ömlik. 
Méltó  folytatása  századokig  késett. 

Károlyi  Gáspár. 
(1529—1592) 

Két  könyvvel  írta  be  nevét  a  magyar  irodalomtörténet- 
be. Az  egyik:  „Két  könyv  minden  országnak  és  királyoknak 
jó  és  gonosz  szerencséjének  okairul  és  micsoda  jelenségek- 
ből esmérhetjük  meg,  hogy  az  Istennek  ítéleti  közel  vagyon." 
„Döbröcönben"  jelent  meg  jóval  nagy  műve:  a  Magyar  Biblia 
(1590)  előtt. 

Első  műve  fölveti  a  nagy  vádat,  hogy  mik  is  a  magyar 
romlás  okai?  „Miképen  az  Esdrás  pap  az  Istennek  népének 
papja,  Babyloniában  sírván  nyughatatlankodik  és  búslako- 
dik, tudakozván  magában  mi  legyen  oka,  hogy  a  zsidó  or- 
szág szerencsétlenség  alá  vettetölt  és  az  assziriai  birodalom- 
tul  olyan  igen  megrontatott:  azonképen  mostan  sokan  bu- 
songanak  és  gondolkodnak,  tudakozván  magokban,  mi  le- 
gyen az  oka,  hogy  az  mi  nyomorult  országunk  és  nemzetsé- 
günk ilyen   szerencsétlen   és    az   pogány   töröktől   ilyen   igen 

megrontatott  és  pusztíttatott,  kik  az  Istent  nem  esmérik,  és 
nem  hivják  segitségür^  S  megcsinálja  a  bibliai  történethez  a 
magyar  párhuzamot:  „Mert  mint  a  zsidók  ellen,  azonképen 
mi  ellenünk  az  Isten  fegyverközett  fel  és  vonta  ránk  az  ő 
kézivét,  ő  eresztette  ránk  az  ő  fegyverét,  ő  támasztotta  reánk 
az  constantinápolbeli  török  császárt .  .  .  Mert  Istennek  indítás- 
sá nélkül  még  csak  szivébe  is  nem  jőne  az  török  császárnak, 
hogy  Magyarországot  rontassa,  ha  az  Isten  nem  indítaná  az 
ő  szivét."  E  komor  bűntudatot  Károlyi  átfogó  történelem- 
szemléletté szélesíti.  Isten  sújtó  kezének  nemcsak  a  bálvány- 
imádás, a  szociális  bűnök,  a  részegség  és  a  tobzódás  az  oka, 
hanem  az  is,  hogy  királyaink  nem  tudták,  nem  akarták  Isten 
országát  megalapítani  a  Duna-Tisza  táján.  Mikor  a  királyt 
koronázzák,  kezébe  kellene  adni  a  bibliát,  „hogy  azt  olvasná 
mindenkor,  asszerint  élne  mind  5  maga,  mind  pedig  az  népet 
az  mellé  hódittatná^.  A  bibliából  fejti  ki  az  igaz  uralkodó  jó 
uralkodásának  alapelveit,  mert  Magyarország  nem  Isten  or- 
szága, de  azzá  kell  lennie.  Bűntudatának  és  történelemszem- 
léletének nincsen  még  felekezeti  éle.  Magyari  István  prédi- 
kátor „Az  országban  való  sok  romlásoknak  okairól"  c. 
könyvében  az  egész  vádat  a  katolikusok  ellen  fordítja,  s  őket 
teszi  felelőssé  a  török  előretöréséért,  az  ország  pusztulásáért. 
Zrínyi  pedig  ebből  a  nemzeti  bűntudatból  sarjaztatja  nagy 
eposzát.  Károlyiban  éppen  olyan  elevenen  élt  a  magyar  egy- 
ség végső  szükségének  tudata,  mint  Zrínyiben.  A  fejedelem- 
nek joga  és  kötelessége,  hogy  az  egyenetlenkedőket  fegyver- 
rel is  kiirtsa. 

Tanításának  fundamentumát  így  foglalja  össze: 

Első: 

„Valamely  ország  és  nemzetség  teneked  (t.  i.  Istennek)  nem 
szolgál,  el  kell  annak  veszni. 

Másod: 

Csókoljátok  az  Istennek  fiát,  hogy  az  ő  haragja  fel  ne  gerjed- 
jen és  elvesszetek.  Mert  hamar  felgerjed  az  5  haragja.  Bó- 
dogok kik  őbenne  biznak. 

Harmad: 

íme  az  Istennek  szemei  vágynak  az  bűnös  országon,  hogy  el- 
terölje  azt  ez  földről. 

Negyed: 

Keressétek  az  Istennek  országát  és  az  ő  igazságát  és  min- 
denek megadatnak  néktek.^^ 

ő  fordította  hosszú  éveken  át  ,,az  örök  életnek  beszé- 
dét": a  Szentírást.  Bibliájának  nyelve  kemény  költőanyag, 
melyet  a  protestantizmus,  a  vallási  forradalom,  öntalajából 
nevelt.  Tele  van  magyar  jóízzel  és  latinos  mondatszerkezet- 
tel. A  fordítást  nem  végezhette  századjának  lázadó,  gyönyörű, 
forradalmi  nyelvén.  Súlyossá,  kőkeménnyé  kellett  forraszta- 
ni a  kifejezés  módját.  Másrészt  pedig  a  „latinság",  a  huma- 
nista kultúra  s  véle  együtt  a  latin  nyelv  is  még  egészen  szer- 
ves része  volt  műveltségünknek.  A  latinosság  nála  a  törvényt, 
a  rendet,  a  kimért  ünnepélyességet,  a  végső  igazságokhoz 
illő  méltóságot  jelentette.  A  magyar  kultúrának  éppenúgy 
nevelődajkája  volt  a  latinság,  mint  Károlyi  Gáspárnak.  S  a 
Szentírás  lefordítására  ő  volt  a  legalkalmasabb,  ki  bizonyos 
fölénnyel  nézte  a  vallási  harcok  világát,  magasságokhoz  szok- 
tatta szemét,  az  idő  harcait  távlatokba  emelte  s  az  Isten 
országát  akarta  meghonosítani  a  földi  tereken.  Nyelve  és 
hangja  a  protestáns  kifejezésmód  uralkodó  ize  lett  századok 
számára. 

A   kafholíkus  reformáció  kora. 

A  XVII.-ik  század  egyik  csillaga  a  katholikus  reformá- 
ció. Művét  Pázmány  nagy  nevével  szokták  összekötni  s  a 
katholikus  reformáció  sikere  szempontjából  kétségbevonha- 
tatlanok Pázmány  személyiségének  rendkívüli  értékei.  Azon- 
ban nem  szabad  megfeledkeznünk  arról  a  hatalmas  válto- 
zásról sem,  mely  a  lelkekben  ment  végbe.  A  XVI-ik  század 
szellemi  forradalom  volt,  csupa  merészség  és  előretörés.  A 
XVII-ik  században  azonban  nagyjából  megtorpant  ez  a  len- 
dület, legalább  is  a  vallási  élet  terén  (tehát  a  szellemi  életnek 
még  mindig  a  központjában,  így  történt  a  dolog),  s  a  hala- 
dás feszítő  ereje  más  területre  csapott  át.  A  XVII-ik  század 
vallási  helyzetképe:  katolicizmus  visszahódító  hadjárata 
(Pázmány)  s  a  protestáns  forradalom  lezárása  és  rendszere- 
zése (Geleji  Katona  István). 

A  lelkek  nagy  fordulatáról  Veresmarti  Mihály  protes- 
táns lelkész  megtérésének  históriája  tudósít  leghívebben. 
„Csuda  fene  ember  volt"  s  egy  öregasszony  sem  végezhette 
tőle  békében  imáját  a  szentegyház  előtt.  S  igen  érdekes, 
hogy  legelőször  a  középkor  misztikus,  költői,  gazdag  vilá- 
gának a  visszacsillámlása  okoz  belső  fordulatot  az  életében. 
A  legendák,  a  hagyományok,  a  már-már  eltemetettnek  tetsző 
középkori  izgalmak  találnak  hálás  talajra  benne.  Mátyus- 
földön  lelkészkedik,  csupa  katholikus  község  fekszik  körü- 
lötte, s  Forgách  Ferenc  nyitrai  püspök  fogságba  veti.  A  fog- 
ságban katholikus  könyveket  kap,  olvasni  kezdi  őket  és 
egyszerre  megnő  benne  a  tekintélytisztelet.  Luther  és  Kál- 
vin az  újítók  elemi  hatásával  dolgoztak  és  hódítottak,  de 
„forradalmuk"  után  újult  erővel  emelte  fel  fejét  leghatalma- 
sabb ellenfelük:  idők  patináját  viselő  tekintély.  A  kinyíló  te- 

kintélytisztelet  a  kételkedések  labirintusát  nyitja  fel  Veres- 
martiban,  s  most  már  rendszerre  van  szüksége:  nyugtató  biz- 
tos építményre,  melynek  köveit  a  tekintély  ereje  forrasztja 
össze.  Pázmány  észrevette  a  kor  e  szükségérzetét  s  Kalauzá- 
ban az  „erős  várat"  fel  is  építette. 

A  disputa  újsága  elmúlt.  A  vitatkozó  hév  indulatai,  lírai 
erői  hátrálni  kezdtek  a  rendszerépítés  betűsorai  elől.  Veres- 
marti  már  így  támad  elhagyott  nyájára:  „Reménységek  ezek- 
nek egyedül  a  disputáció.  Disputációjuk  pedig  olyan  mint  a 
barmok  vívása,  csak  azon  vannak,  hogy  győzelmesek  legye- 
nek valamint  valahogy  lészen  is."  Régi  beidegzettségek  kez- 
denek feltámadni  benne,  a  másfélezeréves  mise,  a  pappá 
szentelés  megkapó  szertartása,  még  protestáns  pap,  de  mi- 
kor a  pőstyéni  hévvizeknél  üdül,  a  katolikus  harangszó  hal- 
latára önkéntelenül  a  süvegéhez  kap.  S  végül  is  visszatér  a 
katolikus  egyház  kebelébe  s  tagadja  a  szentírás  szabad  vizs- 
gálatának, a  vallási  élmény  szabadságának  a  létjogosultsá- 
gát: „A  Szentírás  próbakő  nem  lehet  a  község  kezében",  s  a 
katolikus  doktorok  tekintélyének  fontosságára  mutat. 

A  kor  e  nagy  fordulata  Pázmányban  testesült  meg  iga- 
zán. Pázmány  vállalta  az  utolsó  csapások  harcát,  s  a  „rend- 
szer" teljes  kidolgozását,  megerősítését,  de  nagy  bölcsesség- 
gel belátta  művének  határait  is,  mikor  politikai  előrelátás- 
sal az  erdélyi  fejedelemség,  a  protestáns  magyar  birodalom 
szüksége  és  létjogosultsága  mellett  foglalt  állást. 

A  katolicizmus  győzelmének  irodalmi  hatása  egészen  a 
XVIII-ik  század  végéig  állandóan  érezhető.  A  könyvek  nagy 
többsége  vallásos  és  katolikus.  A  visszahódító  katolicizmus 
mellett  másik  uralkodó  színe  ennek  a  korszaknak  a  sérel- 
meket szenvedett  rendek  nemzeti  ellenállása  és  küzdel- 
mei. A  „bujdosó  sors"  megárad,  s  országépítésre  vállalkozik. 

Évtizedeken  át  kuruc  izgalmak  járják  végig  a  nemzetet,  me- 
lyeknek eredetét  Zrínyi  Miklós  körül  kell  keresnünk.  II. 
Rákóczi  Ferenc  a  nemzeti  küzdelmek  utolsó  vezérlő  alakja, 
s  midőn  mozgalma  a  majtényi  fegyverletétellel  végleg  leha- 
nyatlik, ismét  sorsfordulat  köszönt  a  nemzetre.  A  szinte  két- 
százesztendős harc  után  a  béke  légköréhez  kell  alkalmaz- 
kodnia, még  mindig  megoldatlan  sorsának  és  történelmi  hely- 
zetének nyitját  a  béke  másarcú  küzdelmeiben  és  erőfeszité- 
seiben  kell  keresnie.  E  nagy  társadalmi  átalakulás  útját  az 
irodalom  is  pontosan  mutatja. 

Pázmány  Péfer,  az  ellenreformáfor. 
(1570—1637) 

A  katholikus  reformáció  harca,  sikere  Pázmány  nevéhez 
fűződik.  Magyarország  Mátyás  király  óta  igen  gyorsan  és 
közvetlenül  élte  át  Európa  nagy  szellemi  áramlatait.  A  hu- 
manizmusnak Temesvári  Pelbárt  próbált  gátat  vetni,  siker- 
telenül, s  így  a  magyar  humanizmus  nem  kapott  erőtelje- 
sebb ellenhatást  és  nyugodtan  betorkolhatott  a  protestan- 
tizmusba. A  protestantizmus  a  magyarságban  bámulatos  fej- 
lődési erővé  és  készséggé  nőtt,  gondoljunk  csak  Dávid  Fe- 
renc útjára.  Az  ellenhatás  Pázmányban  érkezett  nemcsak  a 
protestantizmus,  hanem  az  egész  ^jfejlődési  láz"  ellen.  Páz- 
mányt is  nyugati  áramlatok  táplálták:  az  európai  ellenrefor- 
máció, a  bárok  s  a  jezsuitizmus.  De  a  nyugati  elem  benne 
éppen  úgy  áthasonult,  éppen  annyira  átalakult,  mint  a  pro- 
testantizmusban. 

Pázmány  tisztán  látta,  hogy  a  XVI-ik  században  szellemi 
forradalom  történt:  „Mikor  az  pogányok  megszünének,  az 
ördög  veszedelmesb  ellenségeket  támaszta,  az  eretnekeket .  . . 

De  ezek  is,  mint  a  hóharmatok,  hamar  elolvadának;  ée  noha 
gyakran,  mint  az  záporesőből  támadott  árviz,  nagy  zúgással 
folyának;  de  hamar  megszárada  az  Ő  megtorlott  zajok'^ . .  . 
A  forradalom  végének  bejelentése  ez.  Az  áradás  ellen  jött 
fegyelmezett  eszmecsapatokkal,  az  emberi  keresés  és  kétel- 
kedés izgalmai  ellen  a  renddel.  De  rendjén,  fegyelmezettsé- 
gén belül  szintén  forradalmi  erők  lobogtak  s  mint  a  tavaszi 
nedvek:  pattanó  csirává  duzzasztották  minden  szavát.  Ellen> 
forradalmár  volt  tehát,  ki  az  ellenfél  összes  eszközeinek  fel- 
szívásával és  harcba  vetésével  győzött.  Forradalmi  erői  szi- 
nültig  telítették,  frissítették,  duzzasztották  a  katholicizmus 
újonnan  megfogalmazott  kereteit,  de  sehol  sem  törték  át. 
(Méhe  hullott  a  lelkek  nagy  sorsfordulata,  a  biztos  törvény 
és  fegyelmezett  rend  után  kivánkozók  tapogatózása.  Annál- 
is  inkább  és  elsősorban  azért,  mert  nem  merev,  idült  ellen- 
hatást hozott,  nemcsak  „reakció'',  ellenáram  volt,  hanem 
egyúttal  élettől  duzzadó  tevékenység,  teremtés  is. 

Pázmány  Péter  egészen  egyedülálló,  egészen  sajátságos 
egység.  Egyrészt  újra  elfogadtatta  a  középkori  eszméket,  a 
test  megvetésének  a  tanát,  az  aszkézis  szépségét,  a  földi  ja- 
vak megvetését,  másrészt  pedig  mint  igazi  bárok  egyéniség- 
ben: óriási  életigenlés  izzott  benne.  Egyfelől  újra  jogosultsá- 
got és  becsületet  szerzett  a  középkori  látomásnak  s  az  em- 
ber természetfeletti  hajlamainak,  sejtelmeinek,  másfelől 
nyelve  a  legéletesebb  érzéki  pompába  öltözött.  A  középkori 
örökséghez  a  XVI-ik  század  öröksége  csatlakozott,  ezért  ha- 
tott ellenállhatatlan  erővel.  Hatalmas  műveltsége  a  tekintélyi 
érvek  egész  fegyverraktárával  látta  el,  de  az  egyszerű  népi 
bölcsesség  módszerét  és  eszközeit  éppenúgy  megbecsülte.  A 
művelt  hittudósban  a  népi  szólásmondások  és  közmondások 
szelleme  eddig  nem  ízlelt  módon  virágzott  ki. 

Pázmány  építette  fel  a  modern  magyar  katholikus  szel- 

8  Féja,  A  régi  magyarság. 

lemi  katedrálist.  Az  egész  embert  tartotta  szem  előtt,  az 
egész  emberi  lélek  számára  épített,  s  e  téren  egyedül  áll  szá- 
zadában. A  katedrálisépítő  a  szellem  mértani  törvényeit  ép- 
pen úgy  szem  előtt  tartotta,  mint  az  ember  esztétikai  igé- 
nyeit. S  felfedezte  a  lélektani  hatás  fontosságát  és  törvé- 
nyeit, minden  beszéde  gondos,  hibátlan  lélektani  építmény 
is.  Győzelmét  nem  utolsó  sorban  annak  köszönheti,  hogy 
száz  esztendő  hatalmas  vallási  hullámzása  után  minden  meg- 
nyilatkozása formai  tökélesség  volt,  nemcsak  a  szellem,  ha- 
nem egyúttal  a  szépség  kényszere  is. 

Érdemes  Krisztus  születésének  Pázmánynál  található 
leírását  Bornemisza  Péterével  összehasonlítani.  Bornemisza 
egyszerű,  melegszavú  népmondát  csinált  a  bibliai  történet- 
ből. Pázmány  nagy  hittudományi  bevezetővel  kezdi,  szinte 
szellemi  templomot  épít  a  születendő  isteni  kisded  számára, 
ö  is  megadja  a  valóság  súlyos  ízét,  de  ugyanakkor  fénybe  is 
borítja  az  eseményt,  belső  szépségét  bontja  ki  és  misztikus 
ízeket  kever  bele.  S  minden  lehető  alkalommal  áttöri  a  pro- 
testantizmus puritánságát,  legendává  oldja  a  bibliát,  mely 
önmagában  ragyogó  s  kiegészíthetetlen  szent  könyv  volt  a 
XVI-ik  században:  Mária  Krisztus  születésekor  „térdre  borul- 
ván, hihető,  hogy  eképpen  szólott  néki:  Óh  áldott  gyermek! 
óh  felséges  Isten!  óh  édes  fiam!  óh  én  mennyei  szent  atyám, 
óh  Uram,  Teremtőm!  ki  vagyok  én,  hogy  alázatos  szolgálódat 
ily  nagy  jóval  látogatod?  Szoptassalak-e  téged  mint  fiamat, 
vagy  imádjalak  mint  Istenemet?  Bétakarjalak-e  mint  anyád, 
vagy  tiszteljelek,  mint  szolgálód?  Tejet  adjak-e,  vagy  tem- 
jénnel  áldozzam  néked?  Hogy  lehet  Uram,  hogy  ölembe  ve- 
gyelek, téged,  ki  az  egeket  betöltöd?  Mint  tápláljalak  té- 
ged, ki  minden  állatot  eledellel  tartasz?  Efféle  sok  és  mitő- 
lünk gondolhatatlan  ájtatosságok  után,  végre  ölelvén,  csó- 
kolván, sírván,   örülvén,   ölébe  vévé  és   nagy  böcsülettel  bé- 

takargatá  Fiát,  Atyját,  Istenét".  Pázmány  újra  felszakította 
a  katholikus  legenda  forrásvidékét. 

A  katolikus  irodalom  általában  erős  gátlásokkal  küz- 
dött, egy  ideig  nem  merte  a  protestánsok  irodalmi  „szabad- 
ságát" követni,  eszközeiket  használni.  Halkabb,  szellemibb, 
vérszegényebb  volt.  A  jezsuita  nevelés  megtanította  Páz- 
mányt a  korszerű  „fegyverhasználatra",  az  eszközök  nagyobb 
szabadságára,  s  ezzel  felszabadította  gyökeresen  magyar  és 
harcra  termett,  lobogó  tüzű  temperamentumát.  Ő  az  első 
katholikus  magyar,  aki  szóban  és  írásban  egész  egyéniségét  ki 
meri  és  tudja  vetíteni,  aki  író  a  szó  megújhodott  értelmében. 
A  prédikáció  sokhúrú  hangszer  volt  számára  is,  s  himnikns 
lendületek  és  nekiszárnyalások  csak  úgy  jellemzik,  mint  a 
drasztikus  hatásokra  való  törekvések.  A  nagy  gondolat  s  az 
elmélkedés  tiszta  párája  mellett  a  félelem  és  undor-keltés  is 
fegyvere  volt.  Az  ember  születését  így  írja  le:  „Közelebb  va- 
ló származása,  az  anyák  méhéből,  mely  szemérmetes!  Mint  a 
tejet  kifejik  és  megoltyák:  azonképen  mondja  a  sz.  írás, 
hogy  vérből  és  oltómagból  származik  testünk:  tíz  holnapig 
egy  setét,  büdös  rejtekbe,  egy  ganéjos  rut  tömlöcbe  rekesz- 
tetünk: melybe  nem  juthat  semmi  világosság  sugara,  semmi 
vigasztalás  szózattya,  semmi  kedves  ételek,  italok  vidámítása: 
hanem  amit  köldökén  magához  szíhat  anyja  véréből,  azon 
sinlik  és  nevekedik  a  gyermek." 

A  harc  szikrázó  nyelve  mellett  megteremtette  az  elmél- 
kedés szelídebb  szólásmódját  is,  mikor  lefordította  a  ke- 
resztény elmélkedés  egyik  legtisztább  művét:  „Krisztus  kö- 
vetését" Kempis  Tamástól.  S  teljesen  tisztában  volt  a  műfor- 
dítás követelményeivel.  Ezt  írja  előszavában:  „Azért  a  hívek 
vigasztalására  magyarra  fordítám  e  könyvecskét.  Igyekeztem 
azon,  hogy  a  deák  bötünek  értelmét  híven  magyaráznám;  a 
szólásnak    módját    pedig    úgy    ejteném,    hogy    ne      láttatnék 

deákból  csigázott  homályossággal  repedezettnek,  hanem  oly 
kedvesen  folyna,  mintha  először  magyar  embertül  magyarul 
íratott  volna."  Lelkének,  írói  ihletének  eredendő  vonásai 
mindenütt  kigyúltak.  Nagy  hatást  tett  ,,Imád8ágo8könyvé"-ben 
is  szinte  vallásos  mámort  találunk.  A  Szentlélek  „belső  izga- 
tásáról", Krisztus  „kifolyó  teljességéről"  ír.  A  mise  Orfelmu- 
tatásakor  így  könyörög:  „Részegíts  meg  engem  Uram  szent 
pohároddal." 

Megírta  az  igazságra  vezérlő  Kalauzt.  A  katholicizmus 
ebben  a  könyvben  segítségül  hívja  az  egész  világegyetemet. 
Pázmány  egész  epikai  erejét  beoltja  a  világmagyarázatba  és 
természetmagyarázatba.  Lankadatlan  és  óriási  belső  tevé- 
kenysége folyton  mozgó,  fejlődő  erőket  látott  a  mindenség- 
ben  s  hitvédelembe  burkolva  költői  prózában  tulajdonképen 
a  világteremtésnek  és  a  lüktető  világerőknek  hőskölteményét 
írta.  Szent  Ferenc  szivével,  de  jezsuita  agyvelővel  írta  meg  a 
katholikus  világképet,  forradalmi  alkattal,  de  ellenforradalmi 
programmal.  Feleletet  adott  az  emberi  szellem  minden  kér- 
désére s  az  emberi  révület  minden  villanására.  S  a  Kalauz 
a  hitvédelmi  célokon  túl  a  XVII-ik  század  emberének  látóha- 
tárát is  kifejezi.  Ha  kinyilatkoztató  mondatok  következnek 
benne,  akkor  nemcsak  a  pap,  hanem  a  költő  kinyilatkoz- 
tató hangját  is  halljuk:  „Az  mi  akaratosságunknak  dagályát 
az  földnek  emiékezetivei  megfojtsuk".  E  mondat  egymagá- 
ban is  képes  századokon  át  zengeni,  s  a  változó  idő  új  és  új 
értelmét  viselni. 

S  e  kozmikus  költő  mellett  a  misztikus  hangját  halljuk 
saüntelenül.  Aki  belekerül  stílusának  sodrába,  az  misztikus 
sngalatainak  borzongtatását  sem  kerüli  ki.  Folyton  a  látha- 
tatlanul jelenlévő  s  az  érzékek  határán  túleső  világ  valósá- 
gára és  jelenlétére  figyelmeztet  bennünket:  a  szférák  zené- 
jére,   angyalok    láthatatlan    suhanására,    emberfeletti    szépsé- 

gekre,  „noha  az  Isten  szépnek  mondatik,  de  nem  oly  szép- 
ség vagyon  ő  benne,  az  minőt  külső  érzékenységünkkel  meg- 
foghatunk/' És  így  a  maga  dús  világát  és  ragyogó  természe- 
tét egyszersmind  templommá  szenteli.  Isten  óriási  lakhelyévé 
teszi.  Híres  ellenfele  Alvinczi  Péter,  a  harcos  prédikátor  az 
„új  csodák'^  arcát  szegezte  Pázmány  ellen:  „Jól  lehet  ha 
ugyan  csudát  kivannak,  nem  köz  csudát  mutathatunk,  ezt 
tudni  illik,  az  egy  erőtlen,  minden  világi  gyámoltól  üres  em- 
berke Luther  Márton,  az  egész  világi  megkeményedett  szivü 
kegyetlenek  ellen,  minden  bántás  nélkül  csakhamar  ez  világ- 
nak négy  szegeletire  kiárasztá  az  Evangeliomnak  igaz  üdvös- 
séges értelmét."  Pázmány  viszont  az  ősi  csodafolyót  zúgatta: 
,vA.z  természet  ereje  fölött  való  csudák  és  jövendőmondások" 
hullámait. 

Egy  személyben  vállalta  az  egész  harcot.  Minden  kima- 
gasló prédikátorral  kiállott  a  küzdőtérre,  s  így  azután  minden 
vitairatát  a  legmélyebb  egység  fűzi  a  többihez:  egyetlen  nagy 
művet  alkotnak.  Vitairataiba  bele  vitte  a  hajdani  nyilvános 
disputák  egész  drámai  levegőjét.  Nem  is  ír,  hanem  beszél, 
kiabál,  fenyeget,  csúfol,  érvel,  okoskodik,  egyszóval  szónokol 
bennük.  A  szónoki  erőt,  színességét,  drámaiságot:  mind  le- 
fordította a  próza  nyelvére.  S  nem  vetette  meg  a  harcos  kor 
Ízlését,  sőt:  ez  az  ízlés  a  sava  minden  művének.  Alvínczit  így 
leckézteti:  „Valljon  Alvinczi  neveztelek-é  én  valaha  tégedet 
disznónak?  k  .  .  .nak?  pellengér  alá  valónak?  paráznának? 
világ  latrának?  verő  ártánynak?  gennyedtségnek?  hitető- 
nek? bolondnak?  pokolból  származottnak?"  Ellenfele:  „Hat 
fél  réf  ember",  „nyelves  haris",  „Büdös  borcégér",  „cégéres 
cigányságok  és  orcaszégyenítő  hazugságok"  hirdetője. 

Pázmány  nyelve  teljes  erőből  folytatta  és  kiterjesztette 
azt,  amit  Méliusz  Juhász  Péter  kezdett:  minden  gondolatát 
azonnal    közvetlen,    forró,    életteljes    érzéki  képre  váltotta. 

Még  semmiféle  szakadék  sem  volt  a  kifejező  nyelv  s  a  valóban 
lélekző  világ  között.  A  halálos  ágy  „vonagló  ágy",  „délszinre 
hozza"  az  igazságot,  a  káromlásoknak  „dandárát"  kárhoztat- 
ja. Ezzel  a  forró,  érzéki  kifejező  erővel  közelíti  meg  a  ter- 
mészetfölöttit, a  misztikumot  is:  „sovány,  kopár  és  semmire- 
kellő vala:  eképpen  a  mi  lelkünk,  minden  jó  gyümölcsho- 
zásra elégtelen  és  haszontalan,  ha  mennyei  malaszttal  nem 
vastagodik  magtalansága."  „Isten  téged  a  keresztségben  meg- 
mosogatott, fiává  fogadott,  lelki  áldomásokkal  felékesített." 
A  szavak  úgy  hullanak  az  élet  fájáról,  mint  az  érett  gyü- 
mölcsök. Ezt  a  nyelvet  szerette  s  dicsérte  annyira  Kazinczy 
Ferenc  a  tudákos,  körülíró  nyelv  borzalmaival  szemben. 

A  protestantizmus  erkölcsi  tudata  felvetette  a  közösség 
kérdéseit,  kigyújtotta  a  társadalmi  gondolatot.  Pázmány  visz- 
szatért  s  mindent  visszavezetett  az  egyéni  üdvözülés  kérdé- 
séhez. A  XVI-ik  század  alulról  néző  társadalmi  gondolata 
lehanyatlott.  Ezt  írja  Thurzó  György  nádorhoz:  „az  Nemes- 
ségnek is  privilégiomit  szeretem  és  tehetségem  szerint  oltal- 
mazom: mert  noha  most  az  sok  hadak  között  megszomoro- 
dott az  Pázmány  nemzetség,  de  azt  megbizonyíthatom,  hogy 
Szent  István  király  ídejitül  fogva  jószágos  nemes  emberek 
voltak  az  eleim  .  .  .  Azért  soha  bizony  az  nemesség  privilégió- 
ma  ellen  nem  törekedtem,  ne  is  adja  Isten,  hogy  töreked- 
jem". Teljesen  a  rendi  Magyarország  álláspontján  állott. 

A  múlt  században  a  bibliafordító  Erdősi  Szilveszter  Já- 
nos már  dicsérte  a  virágénekek  szépségeit,  Pázmány  azon- 
ban éppen  úgy,  mint  a  prédikátorok,  nem  bocsájtott  meg  a 
világi  és  világias  poétáknak:  „Ha  az  ifjaktul  még  az  Isten 
könyve  is  megtiltatott  mikor  félelmes  volt,  hogy  ezekben  meg 
ne  ütközzenek:  mentül  méltóbb,  hogy  ama  sok  hitván  éne- 
kek, ama  fertelmes  poéták  tilalmazva  légyenek".  A  virág- 
énekekre is  felette  haragszik:  „Akár  minemű  rendbéli  embe- 

rek  azzal  mutogatják  éles  elméjeket,  hogy  undok  virágéne- 
keket irkálnak,  melyeket  mind  gyermekek,  s  mind  leányasszo- 
nyok kardére  tudnak  és  csaknem  minden  házak  ezekkel  zen- 
gedeznek." A  kemény  középkori  Ítélet  szólal  meg  itten.  De 
éppen  Pázmány  neveltje,  Zrínyi,  a  költő  egyesíti,  nem  is  sok 
év  múlva,  a  Pázmánytól  „helyre  állított"  vallást  a  türelem- 
mel 8  a  felvilágosodás  első  körvonalaival. 

A  csillagos  ég  fia. 
(1574—1633) 

Szenczi  Molnár  Albert  még  kis  gyermek  volt,  mikor 
egy  éjszakán  egész  családja  kifutott  a  házból;  egyedül  ma- 
radt és  sírni  kezdett.  Visszaszaladt  erre  az  édesanyja,  kivitte, 
8  megmutatta  az  üstököst  (ezért  sietett  ki  mindenki)  s  a  csil- 
lagos eget.  így  emlékszik  erre  naplójában:  „cuius  imago  sem- 
per  haeret  in  animo":  „melynek  képe  mindörökre  lelkemben 
függ."  A  gyermek  fölött  megjelent  a  nyughatatlan  tragikus 
pálya  égboltja.  „Bujdosó"  lett  ő  is,  de  bujdosása  szinteréül 
egész  Európát  választotta. 

„Natus  in  ea  sum  família  in  qua  vetus  lingua  Ungarica 
mansit  íncorrupta."  „Olyan  családban  születtem,  melyben  a 
régi  magyar  nyelv  romlatlanul  maradt  meg."  Ezt  az  egyetlen 
kincset  kapta  fajtájától  Szenczi  Molnár  Albert,  kinek  család- 
ja Erdélyből  költözött  Pozsony  megyébe.  S  e  kinccsel  tar- 
solyában a  nagy  sorsot  választotta:  vándorolni,  az  európai 
hullámok  fölött  suhanni  s  hallgatni  a  világ  melódiáit.  A  buj- 
dosás nála  a  nagy  hazának,  Európának,  az  európai  kultúrá- 
nak fölfedezése  lett.  Bujdosott,  hogy  a  benne  várakozó  tisz- 
ta magyar  szavak  szárnyra  kaphassanak.  1590-ben  a  nagy 
földinduláskor  Bécsbe  megy,  s  jönnek  az  állomások:   Prága, 

Drezda,  Wittemberg,  Heidelberg,  Svájc  és  Itália.  A  protes- 
táns egyetemeken  éppen  olyan  otthonosan  járt-kelt,  mint  az 
olasz  templomokban.  Közben  a  magyar  hiányérzések  égtek 
benne,  s  felelni  törekedett  az  égő  kérésekre  és  kérdésekre. 
Nyelvtant  írt,  szótárt  szerkesztett,  vallásos  könyveket  készí- 
tett, fordította  a  Szentírást,  prédikációs  gyűjteményt  bocsáj- 
tott  ki,  lefordította  a  zsoltárokat.  Huszonnégy  művéről  tu- 
dunk. Magyar  szellemi  tervet,  programot  keresett,  szinte 
Apáczai  Cseri  Jánosnak  volt  a  Keresztelő  Jánosa. 

Közben  haza-haza  tért,  de  nem  találta  helyét  a  honi  sors 
apró  hullámcsatái  között.  Hívta  a  világ  és  ő  újra  kifeszítette 
megtépett  vitorláit.  Még  Bethlen  Gábor  sem  bírta  a  honi  rög- 
höz kötni  őt,  pedig  mindenre  kész  volt  érdekében.  Molnár 
pedig  tisztán  látta  Bethlen  Gábor  birodalmi  gondolatának 
jelentőségét.  De  nem  tudott  egy-egy  zárt  kis  közösség  életéhez 
alkalmazkodni,  egy  rokonszenves  főúrnál  éppenúgy  nem  ál- 
lapodott meg,  mint  egyetlen  tájon  sem.  Itthon  is  állandóan 
az  utakat  rótta  s  a  veszedelmek  és  szenvedések  sem  bírták 
pályájától  eltántorítani.  A  honi  hűség  s  az  európai  távlat 
együtt  égtek  benne  mindhalálig. 

Nagy  műve,  zsoltárfordításai  szétáradtak  az  egész  közös- 
ségbe. Molnár  zsoltárai  megtalálták  a  széles  közösséget  át- 
fuvó  hangot,  s  formát.  Ez  volt  az  ő  nagy  ajándéka  a  protes- 
táns magyarság  számára. 

XC.   Soltár. 
„Te  benned  bíztunk  eleitől  fogva, 
Uram  téged  tartottunk  hajlékunknak. 
Mikor  még  semmi  hegyek  nem  voltának. 
Hogy  még  sem  ég  sem  föld  nem  volt  formálva, 
Te  voltál  és  te  vagy  erős  Isten, 
És  te  megmaradsz  minden  időben. 

120 


Az  embereket  te  meg  hagyod  halni, 
És  ezt  mondod  az  emberi  nemzetnek: 
Legyetek  porrá  kik  porból  lőttetek, 
Mert  ezer  esztendő  előtted  annyi, 
Mint  a  tegnapnak  ő  elmúlása. 
És  egy  éjnek  rövid  vigyázása. 

Kimúlni  hagyod  őket  oly  hirtelen, 
Mint   az    álom,   melly    el-múlik   azonttul, 
Mihelt  az  ember  fel-serken  álmábul. 
És  mint  a  zöld  füvetske  a  mezőben, 
Amelly  nagy  hamarsággal  el-hervad. 
Reggel  virágzik  s  estve  megszárad." 

Az  utazó. 

(1594— 1662[?]) 

Szepsi  Csombor  Márton  az  első  világjáró  magyar,  kinek 
az  utazás,  a  magyar  látóhatár  épitését  jelentette.  Művének 
címe:  „Europica  Varietas",  európai  változatosság,  de  csak  a 
cím  latin,  művét  színes,  ízes  magyar  nyelven  írta.  A  magyar 
látóhatár  szűk  és  kezdetleges  volta  fájt  neki,  a  „sok  háború- 
ság miatt  pusztaságba  került  haza",  melyben  a  ritengert  a 
Dunához  hasonlítják."  Európa  neki:  emberi  változatosság  és 
emberi  tanulság,  s  könyve  első  magyar  keresztmetszet  a  kon- 
tinensről. 

Műve  Európa  élményét  vezeti  szomjas  földünkre.  Föld- 
rajzot, gazdasági  földrajzot  és  tájrajzot  ad,  történelmet  és 
mondákat,  néprajzot  és  megfigyeléseket  közöl.  Megfigyeli  a 
csecsemők  és  a  gyermekek  nevelését,  Fríziában  a  jól  öltö- 
zött parasztokon  akad  meg  a  szeme,  Hollandiában  észreveszi, 
hogy  nincsen  koldus.  Összeveti  az  árakat  az  egyes  országok- 

ban,  Parisban  nagy  drágaságot  tapasztal  s  kikutatja  gazda- 
sági okait.  Mondhatjuk,  hogy  ő  volt  az  első  magyar  „újság- 
író", elsősorban  érdekes  dolgokat  akart  mondani,  s  az  élet 
minden  ténye,  eseménye  és  fordulata  számára  szempontot  s 
kifejező  hangot  talált.  Könyvének  egyik  legérdekesebb  része 
Anglia  leírása: 

^Hittak  ezelőtt  Albionnak  és  Albaninak  is  az  fejér  he- 
gyektől, kik  az  bemenőknek  nagy  távolból  megtetszenek, 
minthogy  Cretával,  Alabastrommal  és  fejér  márvány  kővel 
ez  ország  felette  bőves,  annak  utána  nevezték  Brittanniá- 
nak  az  Silviusnak  Bruttó  nevű  fiától,  az  ki  negyven  eszten- 
dővel Trójának  elrontása  után  hadnagy  lévén  ez  szigetbe 
jött  és  az  benne  lakó  Aborigineseket  fogytig  mind  levágatta. 
Ez  országban  volt  régen  az  hires  Caledonia  erdő,  az  ember- 
ről az  szigetet  is  annak  utána  Caledoniának  nevezték.  Sok 
folyó,  vizei,  bő  népe,  sok  városa,  sok  portusa,  és  az  szélén 
sok  apró  szigetek,  kik  közül  az  Monia  nevű  igen  hires.  mi- 
vel hogy  fundamentoma  nincsen,  hanem  az  hova  a  szél 
fújja  hatvan  mélyföldig  oda,  s  meg  vissza  megyén.  Az  nép 
Angliában  az  ő  nemzetségének  erős  oltalmazója.,  még  csak 
akár  mely  rossz  is,  ha  ember  vele  beszél,  az  ő  genealógiáját  nagy- 
sághoz avagy  király  nemzetségére  viszi.  Tűzrevaló  enyve  és 
kénköves  kőnek  igen  nagy  bősége  nálok,  csudálkozol  rajta, 
hallanád,  gyakorta  az  koldusok  Isten  nevében  köveket  kér- 
nek. Azt  mondják  önönnmaguk  az  benne  lakók,  hogy  Anglia 
sokkal  jobb  és  mértékletesebb  egű  ,  hogysem  mint  Gallia, 
nincs  oly  nagy  hideg,  nincs  oly  nagy  meleg  benne:  búzája, 
rozsa,  árpája  elég,  csak  mind  kerítésben  vannak  az  szántó 
földek,  honnan  megtetszik  hogy  drága,  mert  az  nép  sok  hoz- 
zá, egyéb  gyümölcse  is  bőven.  Barma  sokféle,  de  főképpen 
juhoknak  sokasága,  kiknek  gyapjúkból  mindenféle  szép 
posztókat  csinálnak.  Bizony  mondom  oly  gyenge  gyapja  va- 

gyón  az  juhnak,  hogy  míg  rajta  vagyon  azt  ítélnéd,  hogy 
csak  szinte  a  bőr  rajta,  ha  látja  pedig  nagy  bőséges  gyapja 
vagyon,  ki  nem  sokat  különböző  az  fejér  selyemnél.  Mond- 
ják, hogy  azért  vagyon  oly  gyenge  gyapja,  az  ő  nyájoknak, 
hogy  az  rozmarin  nevű  füvön  híznak,  mely  fő  természeti 
szerint  drága  és  mértékletes  temperamentummal  bír,  mely 
dolgot  annyival  könnyebben  elhiszek,  hogy  az  juhoknak  bu- 
sán is,  minek  utána  felmészárolották  kedves  és  embert  gyö- 
nyörködtető szag  érzik  meg/^ 

Irodalom:     „Europíca    Varietas"-a    1620-ban   jelent   meg 
Kassán.  Csombor  ezután  eltűnt  az  irodalmi  életből. 


Geleji  Katona  István. 
(1589—1649) 

A  protestáns  „Kalauzt"  Geleji  Katona  István  írta  meg. 
Ö  is  kemény  falakkal  vette  körül  a  nagy  magtárt,  a  kálviniz- 
mus szellemi  és  szervezeti  eredményeit,  s  végképen  megtörte 
Erdélyben  Dávid  Ferenc  hagyományát.  Nagy  művei,  a  „Tit- 
kok titka"  (1645)  és  a  „Váltság  titka"  (1649)  gondosan  be- 
kerítették a  kálvinizmust.  Katonában  a  szellemi  birtokát 
védő  és  gondozó  konzervatív  protestáns  típusa  alakult  ki.  S 
nemcsak  a  hittudományt  kristályosította  ki,  hanem  az  „öreg 
Graduálban"  a  protestáns  énekeskincs  összegyűjtéséhez  és 
„lezárásához"  éppenúgy  hozzá  járult.  Nem  használt  kiter- 
jedt teológiai  irodalmat.  A  Szentírást  oldja  fel  érvvé,  okos- 
kodássá. E  puritán  Szentírás-kultúra  a  protestantizmus  egyik 
legfőbb  szellemi  öröksége  azóta  is.  S  vallási  jelentőségén  túl 
Katonában  már  a  fajnak  egy  érett  s  döntő  szerepű  képessé- 
ge jelentkezett:  a  puritán  gondolkozás. 

E  puritán  gondolkozás  lámpájával  és  kemény  biráló 
erejével  nagy  hittudományi  rendszerezést  csinált.  Hiába  ke- 
ressük nála  a  vita  hevében  szikrázó,  forrongó  s  éppen  ezért 
irodalmi  ízű  izzást.  Inkább  a  végső  igazságok  érzetének  hű- 
vösebb higgadtságával  beszél.  Logikája  néha  azután  egészen 
aprólékos  okoskodássá,  szinte  „szaktudománnyá^'  fajul. 

Katona  előadásmódja  is  szigorúan  ragaszkodik  a  Szent- 
írás szelleméhez,  csak  tiszta  s  eifojthatatlan  természetihlete 
enyhíti  olykor  e  puritánságot.  Ügy  látszik,  hogy  e  természet- 
ihlet volt  a  humanista  kultúra  legegyetemesebb  ajándéka: 
„Aki  bimbónak  neveztetik  hasonlatosság  szerint  (t.  i.  Krisz- 
tus), mert  amiként  tavasszal  a  mezítelen  és  leveletlen  fa  ágá- 
ból a  bimbó  minden  emberi  munka  nélkül,  csak  a  tavaszi 
élesztő  szélnek  fuvallásából  kifakad  és  sugárvesszővé  neve- 
kedik: ugy  a  Messiás  Krisztus  Izsainak  törzsökéből  mint  egy 
reves  tőkéből,  tudniillik  a  Dávid  nemzetségéből  való  alázatos 
Szűznek,  a  Máriának  a  méhéből,  minden  férfi  illetés  nélkül, 
egyedül  csak  a  Szent  Léleknek  béárnyékozásából  és  ihletéből 
fogantatván  szülétek  és  idővel  tökéletes  emberségre  felhu- 
zalkodék",  („Titkok  titkából"). 

Könyveinek  korfestő  részei  elsőrangúak.  Megrajzolta  a 
folytonos  történelmi  zavarok  között  harácsoló  pogány  arcot. 
Eláradt  „az  Epicureus  szerént  való  szabados  tisztátalanság 
és  Istentelenség."  Ismer  olyanokat,  kik  a  paráznaságot  vé- 
teknek nem  tartják,  hanem  a  hetedik  parancsolatot  (katho- 
likusoknál:  VI.  parancsolat)  a  lelki  paráznaságra,  a  bálvá- 
nyozására  korlátozzák.  Szerintük  kiki  annyi  feleséget  tarthat, 
amennyit  akar,  sem  feltámadást,  sem  poklot,  sem  pedig 
mennyországot  nem  hisznek,  „és  azt  merik  mondani,  hogy 
amit  ők  most  bírnak  Erdélyben,  a  föltámadás  után  is  övék 
lészen".  A  megátalkodott  ember  azt  vallja,  hogy  „laknék  bár 
Isten  mennyországában,  csak  ő  lakhatnék  Szent-Demeteren." 

A  szakramentomokat  csak  haszontalan  ceremóniáknak  tart- 
ják, nem  kereszteltetik  gyermekeiket,  az  aggkori  emberek 
közül  is  sokan  kereszteletlenek.  Nullitárius  úr  ezeket  han- 
goztatja: „Én  jókora  inas  voltam  már,  hogy  megkeresztelte- 
tének, s  eléggé  vigyázék  reá,  hogy  száll-e  reám  a  Szent  Lélek, 
de  én  bizony  semmi  jelét  nem  érzettem  bennem."  A  negyven 
esztendős  emberek  sem  választanak  hitet  maguknak.  Mások 
a  négy  religióból  akarnak  csinálni:  egyet.  Sokan  azt  állít- 
ják, hogy  minden  religióban  üdvözülhet  az  ember,  csak  az 
egyik  által  egyenesebben  mehet  mennyországba,  mint  a  má- 
sik által,  mint  „aki  Fejérvárról  Colosvárra  indul  Felekre  is 
elmehet  s  Ajtón  felől  is,  csak  hogy  amarra  általabb  az  ut  s 
imerre  kerülőbb  s  több  eféle  istentelen  szók  hallatának  tő- 
lük." 

Geleji  Katona  már  a  vallási  gondolat  csillagának  lefelé 
hullásáról  értesít.  A  XVI-XVII-ik  század  vallási  harcaiban 
kimerült  ember  tapogatózni  kezd  a  felvilágosodás  felé.  Egye- 
lőre bizonyos  cinizmussal  s  durván  történik  ez  a  tapogatózás. 
De  később  ez  a  nedv  is  megnemesedik. 

Zrínyi,  a  kőlfő. 
(1620—1664) 

Az  apátlan-anyátlan  árvát  Pázmány,  a  nagy  ellenforra- 
dalmár nevelte.  Katholikus  iskola,  humanista  s  bárok  művelt- 
ség s  nagy  vállalkozásokra,  tettekre  termett  családi  vér: 
ezek  voltak  az  ifjú  útravalói  a  férfikor  felé.  A  férfi  hűen 
sáfárkodott  örökségével,  de  egyszersmind  hallatlanul  föléjük 
is  nőtt.  Előtte  másfél  századon  keresztül  szinte  csupa  egy- 
vágányú sors  ütközött  a  végigdúlt  magyar  földön.  Ám  Zrínyi 
Miklós  az  egész  ország  belső  és  külső  kiegyenlítésére,  egy- 
ségbe forrasztására  született. 

Zrínyi  Miklós  „Phoenixnek  nevezte"  Mátyás  királyt,  ki- 
ről tanulmányt  írt  s  ugyanígy  hívta  Zrínyit  a  magyar  köz- 
nemesség vezére,  Vitnyédi  István,  soproni  fiskális,  aki  kor- 
társai közül  tán  egyedül  érezte  s  látta  egészen  tisztán,  hogy 
vagy  kétszázados  űr  után  ismét  testet  öltött  az  európai  szem- 
határú magyar  birodalmi  gondolat.  Zrínyi  mindenképen  Má- 
tyás király  vetéséből  készült  kenyér  volt.  A  humanista  lélek 
belső  összetettsége,  sokrétegűsége  benne  virult  ki  igazán, 
akár  egy  virulással  megrakott  táj.  Lírikus  volt  és  epikus. 
Állambölcselő  és  gyakorlati  politikus.  Katonai  és  politikai 
röpiratíró.  Az  összes  magyar  hiányérzetekre  teremtő  tervek- 
kel és  izgatásokkal  felelt.  Aki  a  „Szigeti  veszedelem"  elősza- 
vát írta,  az  már  az  egész  magyar  látóhatárt  befogadta  és 
nem  tudott,  nem  akart  beleveszni  egy-egy  részletébe.  Félke- 
zével írt,  a  másik  felét  más  feladatokra  feszítette,  de  félkarja 
is  messze  túlnőtt  minden  kortársa  erején.  Természetes  tehát, 
hogy  mindenekfelett  határtalan  nyugalom  és  fölény  honolt 
benne,  az  uralkodásra  született  lélek  fölénye,  kiben  a  kor 
zűrzavaros  élete  a  megoldások  öve  alá  tért. 

Zrínyi  a  költő  inkább  nagy  költői  lehetőség.  A  költé- 
szet alkotóerejének  első  nagy  rohamai  közé  tartozik.  Ez  az 
erő  beszáguldottá  az  egész  magyar  glóbuszt  és  nem  volt  ide- 
je s  alkalma  többé,  hogy  első  állomására  visszatérjen.  A  fia- 
tal Zrínyi  megzendítette  az  idill  hangját,  majd  az  elégia  hang- 
ját, mikor  kisfia  Izsák  meghalt: 

„Tudom  miért  köllött  most  szintén  az  Urnák 
Paradicsom  kertiben  kis  virág  Izsák, 
Tavasszal  ugyanis  virágot  plántálják 
Ütet  is  most  ültetik  kisded  angyalkák." 

Nagy   műve,   a   „Szigeti   Veszedelem"     az   első      magyar 

műeposz,  tehát  európai  ének.  Nemcsak  a  „magyar  kérdést" 
kiáltja  ki,  hanem  vallomás  Európa  „felszivásáról",  az  euró- 
pai kultúrával  kötött  szövetségünkről  is.  Szépapjának,  első 
Zrínyi  Miklósnak  szigetvári  hősiességét  írja  meg  benne,  ám- 
de ezt  a  históriás  énekek  szerzői  is  megtették.  Zrínyi  többet 
akart  és  többet  is  tett:  vágyálmot  is  írt,  vallomást  is  és  min- 
denekfelett birodalmi  éneket.  Az  eposz  elején  Szűz  Máriához 
könyörög,  a  keresztény  Múzsához: 

„Musa!  te,  ki  nem  rothadó  zöld  laurusból 
Viseled  koszorúdat,  sem  gyönge  ágbul; 
Hanem  fényes  mennyei  szent  csillagokbul. 
Van  kötve  koronád  holdból  és  szép  napbul." 

S  mindjárt  az  eposz  elején  jelentkezik  a  humanista  táv- 
lata, ki  a  magyar  kérdést  ösztönösen  európai  kérdéssé  szé- 
lesíti: 


„Mindenfelől  ránk  néz  az  nagy  kereszténység. 
Mi  vitéz  kezünkben  van  minden  reménség;" 

A  középkor  keresztény  egységének,  az  „isteni  biroda- 
lomnak" ő  a  magyar  énekese,  korszerű  modorban,  a  bárok 
egész  pompájában.  De  éppen  olyan  méltó  otthonra  talált 
benne  a  XVI-ik  század  öröksége  is.  Érezte,  hogy  a  XVI-ik 
század  haragvó,  rettenetes  bosszúálló  Jehovája  oltárt  ka- 
pott a  lelkekben  s  ezt  a  súlyos  szép  élményt  fel  kell  oldani. 
Erkölcsi  Ítéletei  megegyeznek  a  prédikátorok  erkölcsi  ítéle- 
teivel, mintha  Károlyi  Gáspár  hangját  hallanók.  Isten  látja, 
hogy  Magyarországon: 

w  . .  .ü  szent  nevének  ninceen  tiszteleti. 
Ártatlan  fia  vérének  böcsületi, 
Jóságos  cselekedetnek  nincs  keleti, 
Sem  öreg  embernek  nincsen  tiszteleti. 

De  sok  feslett  erkölcs  és  nehéz  káromlás. 
Irigység,  gyűlölség  és  hamis  tanácslás. 
Fertelmes  fajtalanság  és  rágalmazás, 
Lopás,  emberölés  és  örök  tobzódás. 

De  immár  ideje  vélek  ismertetnem: 
Én  vagyok  ama  nagy  bosszúálló  Isten.^^ 

Zrínyi  e  keserű,  lesújtó  ószövetségi  tudatnak  meghozta 
a  „jó  hirt*\  a  keresztény  „feloldozást^,  a  porból  és  sárból 
fölemelkedő  új  élet  reménységét.  Itt  nyilatkozik  meg  keresz- 
tény ihlete,  a  folytonos  újjászületés  tudata: 

^De  ha  hozzám  térnek  megbánván  bűnöket. 
Halálról  életre  ismég  hozom  ükét. 
Jaj,  török,  néked,  haragom  vesszejének! 
Te  vagy,  de  eltörlek,  ha  ezek  megtérnek." 

Érdekes,  hogy  akár  Szkárosi,  ő  is  a  fösvénységet  tartja 
a  legfőbb  bűnnek,  a  szociális  bűnök  gyötőedényének,  de 
észreveszi  az  országot  rontó  politikai  bűnöket  is.  A  török 
haditanácsban   így  vélekednek  Magyarországról: 

„Az  magyarok  ezek,  kik  fej  nélkül  vannak, 
Mint  törött  hajó  széltül,  ugy  hányattanak, 
Miulta  elvévén  életét  Lajosnak, 
Sokan  koronáért  mást  is  vonyakodnak.'" 

Tisztán  látta  tehát,  hogy  a  „nagy  törés"  1526  volt,  ek- 
kor kapott  a  magyar  birodalom  halálos  sebet.  A  török  hadi- 
tanácson keresztül  keményen  megtámadja  a  Habsburgok  ma- 
gatartását, honfitársai  műveletlenségét  s  széthúzását.  A  tö- 
rök megindul,  s  „mint  eget  a  fölyhő  ellepte  az  földet",  s  a 
vésszel  Zrínyi  a  szigeti  kapitány  fordul  szembe  maroknyi 
magyarjainak  elszántságával  és  erkölcsi  erejével.  A  szigetvá- 
ri hős  felajánlja  Istennek  életét  és  Isten  elfogadja: 

„Martyromságot  fogsz  pogántul  szenvedni. 
Mert  az  én  nevemért  fogsz  bátran  meghalni. 
Zrini,  hallgasd  meg  most,  mit  fogok  mondani, 
lm  te  jövendőidet  fogom  számlálni." 

A  hősnek  tehát  Isten  jelöli  ki  szerepét.  Zrínyi  az  „er- 
kölcsi birodalomban"  él,  isteni  törvények  ujja  nyomán  cse- 
lekszik, a  középkori  keresztény  hős  megtestesülése.  Acélpen- 
ge, kit  Isten  bevet  a  legnagyobb  tűzbe  „próbára",  akár  a 
mártírokat.  Az  eposz  e  bevezető  részek  után  csupa  hadi 
zengés.  A  hős: 

„Holttestek  között  jár,  mint  kegyetlen  halál. 
Török  vérben  gázol,  mint  tengerben  kuszál;" 

Egy  pillanatra  sem  retten  meg  a  halál  színe  előtt.  Utol- 
só levelében  ezt  írja  a  királynak: 

„Ha  kérded  mint  vagyunk,  mint  közel  halálhoz", 
Töretlenségéért  Istentől  kap  koronát: 

„Mikor  bán  visszanéz,  meglátja,  távulrul 
Elmaradt  serege  török  kard  miatt  hull, 
Mint  pásztor  nyájához,   ő  hamar  megfordul 
És  igy  szól  hozzájuk  nagy  hangos  torkábul: 


9  Féja,  A  régi  magyarság. 

^Eddig  éltünk  vitézek,  tissztességéért 
Annak,  ki  körösztfán  holt  szabadságunkért: 

Most  meghalunk  öröméét  jó  hírünkért 
Vitézül   meghaljunk   azért   mindezekért. 

Ahon  nyitva  látom  Istennek  országát, 
Ahon  jól  ismerem  nagy  Eloim  fiát! 
Esmérem,  esmérem  az  Isten  angyalát, 
Ronthatatlan   ágbul   tart   nekünk   koronát^. 

Gábor  arkangyal  angyali  légióval  száll  a  földre,  hogy 
a  végső  harcban  elesett  lelkeket  az  Úrhoz  vigye.  Ez  a  Zrínyi- 
sors. A  szigeti  hős  önfeláldozásával  megváltotta  a  magyar- 
ságot? Nem,  de  megmutatta  a  megváltás  útját.  Sorsában  a 
kötelező  erkölcsi  s  történelmi  magatartást  szemléltette  a  köl- 
tő és  isteni  jóváhagyást  adott  e  történelmi  magatartásnak.  A 
múltba  tért,  de  a  jelen  mítoszát  csinálta  meg. 

Zrínyi,  a  költő  átvette  a  históriás  ének  legmagasabbren- 
dű  teremtményét,  a  nemzeti  hőst,  ki  önként  s  örömmel  hal 
meg  Magyarországért,  sorsával,  vérével  s  etikai  mámorral 
követi  Krisztus  nagy  példáját.  Kádár  vitéz  e  gyönyörű  vil- 
lanásából Zrínyinél  tudatos  nemzeti  ének  lett.  S  egy  nagy 
belső  fordulat  jelentkezik  nála,  mely  élesen  elválasztja  a 
XVI.  századtól  s  új  évszázadgyűrű  dndorodása  a  magyar 
törzsön.  A  XVI-ik  század  az  Ószövetség  sűrű,  fojtott  lég- 
körébe burkolózva  úgy  fogadta  a  romlást  s  a  halált,  mint 
Isten  méltó  büntetését  és  teljesen  elmerült  e  bűntudatban. 
Zrínyi  leszámolt  e  terhes  örökséggel,  éltetőbb  élménybe  ol- 
vasztotta: a  megváltás  gondolatába.  A  megváltás  gondolata 
nőtt  benne  uralkodó  gondolattá:  az  eposz  elején  tökéletes 
XVI-ik  századot  szemlélhetünk,  bűnökbe  rogyva  tévelyeg 
a  nemzet,  az  eposz  végén  pedig  már  a  megváltás,  a  felemel- 

kedé«  vidám  ezárnycsapáaai  sahognak.  A  bosszúálló  leten 
haragját  pedig  a  kiengesztelhető  Isten  jósága  váltja  fel.  Az 
ószövetaég  Istene  helyébe  az  Üjszövetség  Istene  lép.  S  így  a 
Szigeti  Veszedelem'*  mintegy  mitológiai  háttér  Zrínyi  rop- 
pant országépítő  szándékai  számára. 

Zrínyi  olykor  szinte  szétrobbantja  a  mű  kereteit,  s  a 
saját  katonai  élményeit  és  vágyait,  hadi  zengését  írja  bele. 
ö  megy  a  hadak  élén,  katonák  as  ő  vitézei,  az  aivezérek  olya- 
nok, aminőket  ő  akart  magának,  s  szépapja  az  ő  eszméit  hir- 
deti, az  ő  érzelmeit  önti  meleg,  súlyos  szavakba.  Azt  csinálta  meg 
az  epika  síján,  amit  Balassa  Bálint  a  líra  síkján:  a  katoná- 
nak, a  várúrnak,  a  hadvezérnek  világképét  bontotta  ki.  Mély 
és  átszellemült  vallásos  érzéseit  is  átszövi  a  kemény  katonai 
világ,  a  hadak  kemény  Istenének  arca  üt  át  a  jóságos  Isten 
vonásain,  az  angyalok  úgy  állanak  Isten  előtt,  mint  a  harci 
keménységbe  öltözött  vitézek.  Zrínyi  igazánban  csak  katonai 
erényeket  ismert;  a  mindent  kockára  vető  hősiességben  ízlel- 
te meg  az  ember  értékét. 

Zrínyi  is  látta  a  „Toldi-víziót",  a  férfikősziklát,  mely 
védi  a  „hadfölyhőt".  Deli  Vid  áll  a  mezőn  s  úgy  tartja  dár- 
dáját, a  „nagy  sugár  tölgyszált",  akár  Toldi  a  rudat  és  olyan 
messziről,  mint  az  „egyenes  kűfal^.  Az  erő  határtalan  öntu- 
data zeng  folyton  a  versben,  a  mindent  biró  férfi  hangja,  az 
erő  örök  értelmének  az  élménye,  s  ez  a  hang  nem  tud  elhal- 
kulni a  halál  színe  előtt  sem: 

„Befed  ez  a  kék  ég,  ha  nem  fed  koporsó, 
órám  tisztességes  csak  legyen  utolsó. 
Már  farkas,  akár  emésszen  meg  holló: 
Mindenütt  fellyül  ég,  a  föld  lészen  alsó". 

(Az  idő  és  hírnév.) 


9* 

Ugyanezt  a   hangot   halljuk   a   Szigeti   Veszedelem  bere- 
kesztésében: 

„Véghöz  vittem  immár  nagyhírű  munkámat, 
Mellyet  irigy  üdő,  sem  tűz  el  nem  bonthat, 
Sem  az  ég  haragja,  sem  vas  el  nem  ronthat. 
Sem  az  nagy  ellenség,  irigység  nem  árthat. 

És  mikor  az  a  nap  eljön,  mely  testemen 
Csak  uralkodhatik,  foggyon  el  éltemen 
Hatalma,  magamnak  ugyan  nagyobb  részem 
Hordoztatik  széllel  az  magos  egeken. 

S  honnan  Scitiábul  kijött  Magyar  vitéz, 
Merre  vitézségét  látta  világ  nagy  rész, 
Azokrul  helyekrül  minden  szem  reám  néz, 
Hirrel,  böcsülettel  valamig  világ  lesz. 

De  híremet  nemcsak  keresem  pennámmal. 
Hanem  rettenetes  bajvívó  szablyámmal; 
Míg  élek  harcolok  az  ottomán  hóddal 
Vígan  buríttatom  házam  hamujával". 

Még  a  gyengédséget  is  csak  roppant  erő  színe  előtt  tud- 
ja éreztetni. 

„Mert  az  én  érdemem  nálad  annyit  tészen. 
Mennyi  vizet  kis  fecske  szájába  vészen. 
Az  megmérhetetlen  tengermélység  ellen, 
Annyi  én  érdemem  te  kegyelmed  ellen". 

^    Ezért   tudott   epikai    nyelvet,   eposzi    zengést    teremteni. 

Nyoma  sincs  benne  a  históriás  ének  körülíró,  ragasztgató 
terjengős  elbeszélő  modorának.  A  jelzős  főnév  éles,  plaszti- 
kus kép  őnála,  a  kép  széles  emberi  vagy  kozmikus  jelenete- 
ket ábrázol,  az  igékben  az  élet  eleven,  forró  ritmusa  ver. 
Ihltete  olykor  Berzsenyire  emlékeztető  ódái  szárnyalásba 
csap: 

„Uram,  ki  Oceánum  tenger  vizével 
Határoztatod  neved  s  az  egekkel", 

„De  az  lágy  fölyhők  is  engem  biztatnak,"  —  vallotta, 
s  be  is  szőtte  művét  lágy  felhőkkel,  elégiadarabkákkal.  Zrí- 
nyi fia  apjával  akar  meghalni,  de  atyja  elküldi  őt  s  igy  bú- 
csúzik: 

„Elragadt    tégedet   vakmerő    bátorság, 
Mint  széltül  hajtatik  az  ingadozó   ág, 
Lészen  oly  üdő  is,  hogy  benned  vidámság 
Ugy  fog  tündökölni,   mint  kertben  szép   virág.' 

S  beírta  eposzába  az  „idillumot",  a  „csurgóknak  folyá- 
sát", az  egész  természetörömöt.  Legszebb  megnyilatkozása  a 
török  gyermek  éneke: 

„Miért  panaszkodjam  szerencse  ellened. 
Ha  bővíted  minden  nap  én  örömemet. 
Nem  szakadsz  el  tőlem,  az  mint  vagyon  híred, 
Hogy  állhatatlanságban  van  minden  kedved. 

Kikeletkor  áldasz  az  szép  zöld  erdővel, 
Szerelmes  fülemile  éneklésével, 
Égi  madaraknak  sok   különbségével, 
Víz  lassú  zúgással,  szél  lengedezéssel. 

Nem  irigyled  nékem  az  én  jegyesemet. 
Inkább  bozzá  segitsz,  szeressen  engemet, 
Soha  el  nem  veszed  az  én  víg  kedvemet. 
Neveled  óránként  gyönyörűségemet. 

Adsz  nyáron  nyugovást  és  szép  csendességet. 
Szép  Ciprus  árnyékot,  hűvös  szeleket, 
Gyönge  tűvel  varrott  szép  sátor  ernyőket. 
Szomjúság  megoltó  jó  szagos  vizeket. 

Ősszel  sok  gyümölccsel,  citrommal,  turuncchal, 
Ajándékozsz  bőven  szép  poma  gránáttal, 
Erdőn  vadat  nem  hagysz,  mert  nekem  azokkal 
Bőven  kedveekedel  és  jó  madarakkal. 

De  télen  az  mikor  minden  panaszkodik. 
Mikor  az  én  szivem  inkább  gyönyörködik. 
Erős   förgetegen  szüvem   nem  aggódik. 
Mert  szép  lángos  tűznél  testem  melegedik. 

És  vagyon   császáromnál   nagy  tisztességem. 
És  mindenek  között  van  nagy  böcsületem. 
El  nem  fogy  hát  soha  az  én  sok  értékem. 
Van  jó  lovam,  éles  szablyám,  szép  szerelmem. 

De  kötve  vagy  szerencse  az  én  lábamhoz. 
Mert  elfutottál  volna  eddig  gonoszomhoz. 
Ha  volnál,  szabadon,  de  rám  gonoszt  nem  hozsz. 
Mert  kötve  vagy  szerencse  az  én  lábamhoz." 

Zrínyi  egész  életén  keresztül  nem  kapott  méltó  szerepet. 
Bécs  megtagadta  tőle  úgy  a  fővezéri  kardot,  mint  a  nádori 

ezeket,  hiába  voltak  fényes  hadi  sikerei,  s  országot  átalakító 
tervei.  Életművének  másik  s  nem  kevésbé  fontos  fele:  prózai 
mukássága  s  röpiratai.  A  katholikus  magyarság  nagy  össze- 
foglalója, Isten  birodalmának  hirdetője,  megírta  az  önálló 
s  európai  súlyú  magyar  nemzeti  birodalom  terveit  is.  0  mu- 
tatta az  új  magyar  egységhez  vezető  utat.  A  „megváltó  új" 
éppenúgy  megnőtt  benne,  amint  összesűrűsödött  a  hagyo- 
mány. Belső  összefoglaló  ereje  nem  maradt  férfiizmai  mö- 
gött. „Harmóniája",  sokarcú  erőinek  boldogan  összezengő  vi- 
szonya kősziklán  nyugodott.  Legnevezetesebb  prózai  művét, 
a  „Török  áfium  ellen  való  orvosságot"  azért  írta,  hogy  ön- 
álló magyar  hadsereg  magyar  vezetés  alatt  valósítsa  meg  az 
ország  felszabadítását.  Minden  haditette  intő  és  bizonyító 
példa  volt  e  nagy  terv  mellett.  Kidolgozta  a  magyar  hadiélet 
törvénykönyveit  is,  de  ugyanakkor  meglátta  a  katonának,  a 
hadseregnek  az  egész  nemzeti  élettel  való  szerves  összefüg- 
gését. Zrínyi  a  katona  mindinkább  Zrínyinek  az  államférfiú- 
nak jobbkarja  lett.  Katonaegyéniségét  nemcsak  eposzba 
ömlesztette,  hanem  nagy  birodalomszervező  tervbe  is.  E  bi- 
rodalomszervező terv  bontakozik  ki  a  Mátyás  királyról  szóló 
elmélkedéseiben  is.  Társadalmi  vonatkozásokkal,  indulatok- 
kal, s  vádakkal  éppen  eléggé  megtelt  a  XVI-ik  század.  De  a 
nemzet  mint  helyesen  épült  s  élő,  szerves  test,  mint  hivatást 
viselő  rétegeknek  egy  célban  való  összeforrása,  mint  tiszta 
tudat:  Zrínyi  Miklósnál  jelentkezik  először.  S  e  nagy  biro- 
dalmi gondolat  keretében  megszűnik  a  vallásos  gondolat  ural- 
kodó szerepe,  eltűnik  a  felekezeti  nézőpont.  Minden  eddigi 
tagoltság  helyét  egy  új  tagolatlan  egység:  a  nemzet  foglalja 
el.  A  XVI-ik  századot  a  háborgó,  teremtő  düh  jellemzi.  Zrí- 
nyiben ez  a  düh  is  átalakul  bíráló  keménységgé.  A  költőn, 
katonán  s  a  buzgó  katholikuson  túlnőtt  valami:  az  államférfi, 
a  nemzeti  tudat  szinte  felvilágosodott  viselője. 

„Nevelője"  8  legfőbb  ihletője  Hunyadi  Mátyás  volt.  Gaz- 
dasági téren  pedig  sokat  tanult  Bethlen  Gábortól.  Mátyás 
király  hagyományából  merítette  a  szineket  az  eszményi  ma- 
gyar uralkodó  arcképéhez.  S  ez  a  hagyományból  felépített 
uralkodói  arc  mindinkább  tükör  lett  számára,  érezte,  hogy 
egyre  inkább  hozzá  női  s  egyre  erősebb  izgalmak  és  kísérté- 
sek súgták,  parancsolták  a  szembefordulást  az  idegen-jámbor, 
felekezetileg  elfogult,  egy  századdal  legalább  is  Európa  mö- 
gött baktató,  a  magyarsággal  semmiképen  össze  nem  függő 
uralkodói  arccal,  mely  éppen  ezért  érzéktelen  volt  minden 
terve  és  kiáltása  iránt.  Ha  a  hirtelen  halál  le  nem  teríti  a 
déldunántúli  erdőben,  bizonyára  ő  lett  volna  a  Wesselényi- 
féle szövetkezés  feje,  s  talán  komoly  irányt  és  cselekvő  bá- 
torságot tudott  volna  adni  ennek  a  szerencsétlen  sorsú  szö- 
vetkezésnek. 


Zrínyi   nyomában. 

A  magyar  köznemesség  legjobbjai  Zrínyit  tekintették 
vezérüknek.  A  főnemesség  sohasem  állott  komoly  erővel 
melléje,  de  ő  volt  az  új  társadalmi  készülődés  gyújtópontja: 
az  eszmélkedni  kezdő  köznemesség  „Phoenixe*'.  Elsősorban 
Vitnyédi  Istvánnak,*  a  soproni  fiskálisnak  köszönheti  ezt.  Vit- 
nyédi.  Zrínyi  ügyésze,  alulról  jött  ember  volt,  csak  apja  emel- 
kedett föl  a  jobbágyi  sorból.  Az  elnyomott  mag  szökött  ben- 
ne törzzsé  s  lombbá,  mintha  évszázadok  mulasztásait  szeret- 
né pótolni.  Egész  sereg  iskolát  támogatott,  s  ösztöndíjakkal 
küldte  a  lutheránus  ifjakat  nyugat  felé.  Fejedelmekkel  leve- 
lezett,  kereskedelmi   kapcsolatokat   szerzett   Zrínyi   számára, 


*  (1612—1670). 

katonákat  tartott  a  saját  költségén  az  ő  példájára.  S  megfo- 
galmazta Zrínyi  pályáját:  „Elébb  a  palatinusság,  azután  a 
hercegség  s  végül  amit  az  Isten  akar."  Hiszen:  „sokáig  fára- 
dozott a  természet,  ameddig  alkotta  őt."  Vitnyédi  a  hit  me- 
legével óvta,  tartogatta  Zrínyit,  mint  a  legkülönb  magyar 
politikai  lehetőséget.  Nehéz,  elhatározó  precekben  csodála- 
tos módon  mindig  begördült  Zrínyihez  a  kocsija,  vagy  meg- 
érkezett a  levele.  S  szavaiban  Zrínyinek  széles  közösség  sza- 
vát kellelt  éreznie. 

A  nagy  humanista  birodalmi  gondolatot  Vitnyédi  fordí- 
totta le  a  XVII-ik  század  nyelvére:  latin  befolyásra  támasz- 
kodó nyugati  magyar  birodalma  volt  az  eszménye,  a  francia 
király  legyen  Magyarország  királya,  s  Zrínyi  a  helytartója. 
De  ez  időben  élt  s  éppenolyan  komoly  lehetőséget  látott  az 
Erdélyben  felzsendült  magyar  birodalmi  gondolatban  is,  a 
„napkeleti  birodalomban",  mely  Kelet-Közép-Európára  tá- 
maszkodnék s  nagy  emberi  szerepet  vállalna  benne.  A  francia 
királlyal  levelezett  tervei  érdekében,  de  a  román  vajdával  is. 
A  latin  Európával  való  szerves  kapcsolat  volt  terveinek  egyik 
sarka,  a  másik:  Erdély  politikájának  örök  gerjesztője,  Bá- 
thory Gábor  mámorának  s  Bethlen  Gábor  józan,  súlyos  fon- 
tolgatásainak gyümölcse:  a  törökre  támaszkodó  s  szívós  ere- 
jével a  törököt  is  túlélni  képes  keleti  birodalmi  terv. 

Vitnyédi  Magyarország  örök  vándora  volt.  Nagy  politi- 
kai célok  siettek  nyugtalan  szekerén.  Lángolt  s  szervezett 
Zrínyiért  s  egy  gyönyörű  birodalmi  álomért.  Zrínyi  halála  u- 
tán  pedig  a  Wesselényi-féle  szövetkezés  lelke  lett.  ö  tartotta 
össze,  amíg  lehetett,  a  folyton  szétfutni  készülő  vezéreket, 
a  „bábukat"  s  toborozta  mögéjük  az  ő  terveinek  s  harcainak 
igazi  értelmét:  a  köznemességet.  De  látnia  kellett,  hogy  a 
„vezérek"  még  bábuknak  sem  jók,  s  ekkor  teljes  erővel  ki- 
tört belőle   a  mélyből  jött  ember  örök  politikai  mámora:   a 

forradalom.  El  akarta  fogatni  egyik  utazása  alkalmával  a 
császárt,  hogy  fogságba  vessék  és  igy  csikarják  ki  tőle  a  ma- 
gyar kivánságokat.  A  szövetkezés  vezetői  visszariadtak  ettől, 
Vitnyédi  élete  pedig  csakhamar  elpattant,  mint  a  túlfeszített 
rúgó. 

Az  ő  roppant  szivóssága  varázsolta  elő  új  történelmi 
szerepre  a  magyar  köznemességet.  A  XVI.  század  nemesi 
„hőse"  Werbőczy,  a  bosszúálló;  Zrínyi  s  Vitnyédi  nemesei 
azonban  a  nemzeti  tudatot,  Zrínyi  életének  legfőbb  értelmét 
hordozzák.  Legszebb  példa  erre  Bónis  Ferenc  éneke,  mely 
történelmi  s  emberi  vallomás  a  XVII-XVIII.  század  nemzeti 
tudatáról: 

„Fekete  gyásszal  beborult  Magyar  Nép, 
Ha  elnézem  benned,  nincsen  egy  pontnyi  ép, 
Mert  sok  gyülevész  nép,  már  mindenfelől  tép. 
Ki  miatt  csak  oly  vagy  mint  senyvedő  kép. 

Rettegés  félelem  környékezett  téged. 
Minden   bontogatja   vékony   békességed. 
Nem    állhatsz    ellene,    nincsen    erősséged. 
Mellyel   rettenthetnéd   fene   ellenséged. 

Ügyed  porban  hever,  rád  sok  veszély  tódul. 
Régi    szabadságod    szolgaságra    fordul. 
Vigasságod  helyett  szemedből  könny  csordul, 
Kemény  sziv  sorsodon,  amely  meg  nem  indul. 

Csak  magad  maradtál,  mint  mezőn  a  tarló. 
Melynek  ékességét  lemetszi  a  sarló, 
ó  édes  Nemzetem,  mely  igen  vagy  gyarló. 
Mert  nincs  az  udvarban  éretted  udvarló. 

Ugyan  elbágyasztott  kínod,  mint  törött  ág. 
Rendeld  elértek  s  a  jajt  hozó  szív  csak  rág, 
Nemzeted  majd  elfogy,  kit  ellenség  csak  vág, 
Ujabb  méltóságra  vájjon  mikoron  hág? 

óh  kemény  állapot,  kinn  éjjel  s  nappal  sir 
Szivem,  hogy  nemzetem  békességgel  nem  bir. 
Magam  is  senyvedek  nincsen  enyhítő  ir. 
Fogságom  sebére,  mely  volna  kedves  hir. 

Neked   édes  hazám  vékony   erőm  szerint 
Mindenben  szolgáltam,  nem  mutattam  csak  szint. 
Mint    tudtam    rólad    elhárítottam    a   kint, 
Ugy  cselekedtem  és  igaz  Hazafikint. 

Igaz  ügyed  ha  volt,  kiköltem  melletted. 
Nagy  ínséget  láttam  szüntelen  feletted, 
Melyet  méltatlanul  szenvedek  helyetted. 
Éltemet  nem  szántam,  mert  megérdemletted. 

Sérelmes  sebedet  én  gyakran  kötöztem. 
Borral  és   olajjal   szívesen   öntöztem, 
Javaimmal    magam   soha   nem   töltöttem, 
Sőt  a  magamét  is  néha  rá  költöttem. 

Oltalma  megromlott  sorsodnak  voltam  én. 
Nem  is  igyekeztem  soha   a   magamén 
Ugy,  mint  a  magadén  ügyed  keserülvén. 
Mind  azért  szállott  rám  most  ez  lángozó  szén. 

Boldogságod,  hogy  nincs,  szivem  mely  igen  sír. 
Tudom  e  fogságban  fejem  véget  nem  ér, 
Előraenetedre  többé  vissza  nem  tér. 
Azért  ma  tetőled  hív  bocsánatot  kér. 

Isszonyu  rabságot  kik  velem  szenvedtek 
Magyarok  czimeri,  nemes  ágból  lettek. 
Ha  mikor  vétettem,  míg  éltem  veletek 
Lelkem  áldására  mind  fejenkint  gyertek. 

óh  szivem   öröme  s   életemnek   fele: 
Márjássy  Annám  tudom  szived  tele 
Bánattal,  mert  ennek  elborított  tele 
Sehonnat  nem  fú  rád  vigasságnak  szele. 

Paisod  tenéked  a  nagy  Isten  lészen 
Sűrű  bánátidban  kedves  véget  tészen 
Ingyen  irgalmában  s  kedvében  bevészen 
Csak  tiszteljed  nevét  mindenkoron  készen. 

A  Jákob  oltalma  neked  is  oltalmad. 
Édes  kisded  fiam  s  hűséges  tutorod, 
Keserűségidben  enyhítő  orvosod 
Felhozza  még  egyszer  vigasságos  napod. 

Téged  édes  hazám,  ki  ínséget  szenvedsz, 
Szörnyű  félelembe  majd  szintén  elepedsz, 
Senkit  oltalmadra  sehol  nem  remélhetsz 
Istennek  ajánlak,  fordulj  a  vezérhez. 

Rajtad  a  nagy  Urnák  áldása  maradjon. 
Irgalma  mint  a  víz  bőven   rád   áradjon. 
Mikor  vívsz  a  harcon,  karod  ne  fáradjon. 
Ellenség  tőrében  néped  ne  akadjon. 

Igazság  és  jóság  szeretettel  egymást 
Csókolgassák  benned  ugyan  szemlátomást, 
Lásson  határodban  minden  bő   áldomást 
Tiszteljék  az  Istent  fiaid  és  nem  mást. 

Szentséges  Jehovám,  látom  életein  már 
Tovább  nem  nyujtatik,  fényességed  is  vár, 
lm  hitem  leteszem  kezedben,  semmi  kár 
Nincs  benne,  épségben  megállott,  vizsgáld  bár. 

Uram  elvégeztem,  melyet  biztál  reám, 
Igaz  vallásomban  melyben  szült  volt  anyám 
Hiven   megmaradtam,   jövel   kedves   atyám 
Lelkemet  vedd  hozzád,  add  meg  szép  koronám. 

Az  ezerhatszázban  és  a  hetvenegyben 
A  Sz.  György  havának  harmadik  hetében 
Poson  városában  rabságba   lettemben 
így  kesergem  sorsom  s  hazámat  ügyében. 

0  dolor,  o  dolor  oh  ingens  dolor,  o  ingens  dolor!" 
Bónis  a  Wesselényi-szövetkezés  alkalmával  fölkelő  zemp- 
léni nemesség  vezére  s  a  mozgalom  egyik  lelke  volt,  1671 
ápr.  30-án  fejezték  le  Pozsonyban.  Verse  éppen  olyan  óri- 
ási jelentőségű  adalék  koráról,  mint  a  „Siralmas  panasz". 
Elején  a  későbbi  Rákóczi-nóta  egyik  motivumával  találko- 
zunk, folyama  népdalrészletet  is  ringat.  Vége  felé  felcsillan 
Kölcsey  Himnuszának  fohászkodása.  A  verselés  itt  is  kezdet- 
leges, de  a  vers  érzelmi  felépítése,  a  belső  ritmus  már  mesz- 
sze  az  átlag  fölé  emelkedik.  S  a  külső  forma  már  nem  ta- 
golja s  zilálja  szét  a  mondanivalót,  a  vallomás  a  maga  egé- 
szében ömlik  a  forma  edényébe.  Formailag  is  és  tartalmilag 
is   őse  a   korai  kuruc  költészetnek. 

Bónis  tudósít  róla,  hogy  a  fölkelő  kuruc  lelki  alkata 
már  Zrínyi  korában  készen  volt,  történelmi  szemlélete  már 
megszületett,  sajátságos  érzelmi  zsúfoltsága  már  lobogott.  A 
„sérelem"   került   a   magyar   élet   gyújtópontjába,   s   a   hős   a 

nemzeti  sérelem  stigmáit  vállaló  nemes  lett.  A  XVI-ik  sza- 
zad társadalomszemlélete  elsorvadt,  s  a  XVI-ik  században 
bontakozó  magyar  eszmiélkedés  nemesi-nemzeti  tudattá  ala- 
kult. A  fölkelő  nemesség  a  nemzeti  tudatot  a  maga  rendi  és 
alkotmányos  sérelmeinek  viselőjévé  tette.  Aa  „ügy"-höz  csat- 
lakozó főnemességben  természetes  vezetőit  látta,  s  köztük 
kereste  a  ,,fejedelmet^\  A  mélyréteg,  mely  az  előző  század- 
ban teljes  erővel  előretört  egy  forradalmi  kisérletben  s  egy 
szellemi  kultúrában,  most  csak  másodrendű  szerepet  kap- 
hatott, s  ha  kezdeményezett  is,  kezdeményezése  beolvadt  a 
nemzeti  küzdelmekben  új  s  széles,  országos  szerepet  vállaló 
nemesség  vállalkozásába.  Bónis  Ferenc  első  hitvalló  képvi- 
selője e  „megújhodott"  nemességnek. 

Sokan  Zrínyi  Miklósnak  tulajdonítják  a  „Siralmas  pa- 
nasz*^*  című  röpiratot.  Annyi  bizonyos,  hogy  Zrínyi  környe- 
zetében. Zrínyi  „pártjában"  keletkezett  s  a  „kurucság"  első 
nagyvonalú  prózai  megfogalmazása.  Az  ország  legfőbb  meg- 
rontójának  az  idegen  nemből  való  királyt  tartja.  Fő  vég- 
házainkat a  német  maga  vesztette  el,  vagy  pedig  miatta  ve- 
szítettük el.  Kihordják  országunkból  a  kincseket,  németek- 
nek kótyavetyélik  a  koronajavakat.  „A  Dunamelléki  ma- 
gyarokat magukhoz  kapcsolják  vagy  hazugsággal  ée  álnok 
szinmutató  kedvezéssel:  azonban  a  Tiszamellékikeket  és  Er- 
délyieket gyűlöltetik,  utáltatják,  üldöztetik,  hogy  igy  egymást 
fogyassák."  Megtörtént  tehát,  a  nagy  társadalmi  hasadás: 
kurucokra  és  labancokra  oszlik  az  ország.  A  „Siralmas  pa- 
nasz" már  nemcsak  a  külső,  hanem  a  belső  „ellenségtől" 
(labancok)  is  óvja  nemzetét. 

Irodalom:  Hörk  József:  Muzsaji  Vitnyédi  István.  Fabó 
András:  Vitnyédi  István  levelei.  Bónis  F.  versét  1.  az  Iroda- 
lomtörténeti   Közlemények    1917.    évfolyamában. 

Apácai  Cseri  János. 
(1625—1659) 

Dávid  Ferenc,  Misztófalusi  Kis  Miklós  s  Apácai  Cseri 
János  mindhárman  a  magyar  művelődés  hősei.  Sorsuk  éppen- 
olyan  jelentős,  éppen  annyira  „mű^%  mint  alkotásaik.  A  vi- 
szonyokhoz mérten  forradalmat  akart  mind  a  három  a  mű- 
velődés három  nagy  területén:  Dávid  az  egyház  életében. 
Kis  Miklós  a  könyvkiadás  terén  s  Cseri  a  magyar  közoktatás 
és  közművelődés  intézményeiben.  Apácai  Cseri  Jánosnak  ed- 
dig bölcseleti  műveivel  foglalkozott  legbehatóbban  az  iro- 
dalomtörténet, holott  e  művei  inkább  tankönyvkisérletek, 
s  igazi  jelentősége  gyönyörű,  tragikus  sorsában,  beszédeiben 
és  művelődési  terveiben  rejlik. 

Cseri  János  árva  jobbágyfiu  volt.  A  tizenegyéves,  elha- 
gyatott gyermek  egy  délután  a  szomszéd  faluba  csatangolt. 
Vándorló  diákok  tartózkadtak  éppen  ott,  a  korcsmában  mu- 
lattak, daloltak.  A  fiú  hallgatta  az  éneket,  azután  hozzá- 
csatlakozott, ő  is  énekelni  kezdett.  A  diákoknak  nagyon  meg- 
tetszett éneke,  s  magukkal  vitték.  így  került  előbb  a  kolozs- 
vári, majd  pedig  a  gyulafehérvári  iskolába. 

Cseri  Jánosban  az  örök  székely  életforma  bontakozott 
ki,  úgy  ment  napnyugat  felé,  akár  később  Körösi  Csoma  Sán- 
dor keletre:  a  kis  székely  törzs  óriási  életösztönével  és  élet- 
igényeivel. „Aki  tanulni  akar,  egy  helyen  sokáig  ne  marad- 
jon! .  .  .  Állj  inkább,  mint  ülj,  fuss,  mint  menj".  Ez  volt  az 
életelve.  Apácai  Cseri  Jánosnak  megadatott  a  tiszta  értelmi 
ihlet,  melynek  ő  az  első  nyilt  s  tudatos  jelentkezése  ezen  a 
földön.  Az  emberi  értékek  rangsorában  első  helyre  már  az 
értelem  gyönyöreit  teszi.  Az  emberi  tudás  fáklyáiról,  az  ős- 
nyelvekről  mond  himnuszt:  „Hozzád  tér  sietve  beszédem, 
héber  nyelv,  mint  a  nyelvek  anyjához.  Mert  hiszen  te  rejted 

magadban  magának  az  Istennek  és  az  isteni  dolgoknak  isme- 
retét. .  .  Téged  maga  az  ur  teremtett  az  első  ember  számára. 
Rajtad  szólott.  Téged  használt  Ádám  a  paradicsomban,  te 
hangzál  a  világ  kezdetén.  Te  a  zord  Mózes,  a  homályos  pró- 
féták, a  barbár  királyok  ajkán  megszólalván  ezeket  simán, 
világosan  és  ékesen  szólókká  varázsoltad.  Te  szent  vagy,  te 
bölcs  vagy,  te  isteni  vagy.  Midőn  minden  más  nyelv  elenyé- 
szik, te  fenn  maradsz,  az  örök  életben  is  zengeni  fogsz." 

A  szellemi  ember  számára  megfogalmazta  az  aszkézis 
törvénykönyvét:  „Fuss  mindentől,  valami  az  embert  kényel- 
messé teheti .  .  .  Hálj  örömest  száraz  deszkán,  avagy  ke- 
mény kövön,  mint  lágy  párnán,  vagy  gyenge  ruhán.  .  .  Egyél 
olyan  ételeket  jobb  szivvel,  melyek  nem  igen  kényesek  az 
ínynek.  .  .  Kerüld,  valami  gyönyörűséget  hoz.  .  .  Soha  tudo- 
mányi fegyvereket  kezedből  le  ne  tedd,  az  munka  közt  vi- 
rágzik az  virtus.  Nem  derekas  dolog  úgy  tetszik  az,  melyhez 
fáradság  nélkül  juthatsz.  Qui  cupit,  capit  omnia.  Aki  tö- 
rekszik, elér  mindent.  Az  tudománynak  gyükére  keserű, 
gyümölcse  pedig  gyönyörűséges.  Nos  tehát:  ha  mellyedben 
vagyon  még  elevenség  ha  szivedben  csak  virtusnak  szikrája 
maradt,  távol  legyenek  tőled  minden  lágy,  könnyű,  kényes 
dolgok,  keményeket  keress,  kősziklákon,  havasokon  járj, 
kelj."  így  készülődött  a  németalföldi  egyetemekről  hazafelé, 
edzette  magát  a  zord  honi  éghajlathoz. 

Az  utakat  dicsérte,  tudományszomja  messze  földre  vitte. 
Tele  volt  szent  terhekkel,  az  emberi  sors  értelmét  ismerte 
meg,  az  emberi  szellem  értékeit  gyűjtötte  össze,  hogy  népé- 
nek hozhassa  ajándékba.  Tudta  jól,  hogy  otthon  egyedül 
fogja  az  ébredést  hirdetni  az  „álmos  és  hályogosszemű  ma- 
gyaroknak". Tudta,  hogy  az  ősálom  és  Bacchus  (a  bor  mámo- 
ra) tartja  kezében  az  élet  fonalát,  s  bölcsőtől  a  sírig  úr  a 
sötétség.   Mi   lesz    tarsolyának   sorsa,   melyben   éppen   a   böl- 

ceességet  hozza?  Hiszen  a  magyar  világ  „roBSz  apák,  gyenge 
anyák,  rakoncátlan  gyermekek,  fortélyos,  verekedő,  kegyet- 
len urak  s  csalárd  hűtlen  szolgák^'  világa.  S  az  egyház?  Báb- 
alakok a  papok,  kik  a  kereszténység  alapelveit  is  alig  isme- 
rik. Kósza  árnyak,  üres  álcák  az  iskolák  tanulói.  A  közéletben: 
megvásárolható  birák  s  Bileám-követő  ügyvédek.  Minden 
műipari  dologban  idegen  kézre  szorulunk.  Zokogó  parasz- 
tok, feldúlt  házak,  éhező  falvak,  gondozatlan  városok.  Egy- 
szóval:  „rosszul  kormányzott  közügy." 

Gyökerekig  ható  társadalomszemlélet  ez,  keserű  és  ko- 
mor, de  éppen  ezért  annál  mélyebbről  fakasztja  fel  a  terem- 
tés vágyait.  Szabó  Dezső  jól  látja  Ady  nyomán,  hogy  a  ma- 
gyarokból mindig  a  halál  rettenete  vonzotta  ki  a  legigazibb 
életforrásokat.  Apácai  is  e  feldúlt,  romlott  társadalom  szine 
előtt  csodálatosan  életteljes  és  valószerű,  s  mégis  látomá- 
sokkal fölérő  elgondolásokban  rajzolta  meg  a  fölemelkedett 
és  művelt  magyarság  országát  és  arcát.  Minden  gondolata, 
minden  képe  dús  esztétikai  tartalmat  kapott,  eszméi  tavaszi 
virágzásban,  vagy  pedig  őszi  gyümölcsök  érettségével  jelen- 
nek meg  előttünk.  Az  aszkéta,  a  keserű  társadalombíráló 
éppen,  ezért  csupa  belső  derű  és  bizakodás  volt.  Mikor  a 
bölcsesség  tanulásáról  beszélt,  jóformán  az  emberi  szellem 
egyetemes  történetét  és  hagyományát  foglalta  össze,  de 
ugyanúgy  és  építő  hittel  mutatta  fel  a  magyar  szellemi  ha- 
gyományt is:  „A  Szegedieknek,  Molnároknak,  Gelejieknek, 
Csulaiaknak,  Gidófalvíaknak,  (és  hogy  az  erényt  az  ellenfe- 
lekben is  elismerjem)  a  Pázmányoknak,  Csanádiaknak,  Enye- 
dieknek.  Dalnokiaknak  emlékezete  első  leheletre  szétűzi  és 
szemmel  láthatóan  bizonyítja,  hogy  nem  nemzetünk  barbár 
szellemében  rejlik  eme  szerencsétlen  elmaradás  oka,  hanem 
a  szerencsétlen  közoktatásban." 

A  magyar  szellem  nagy  hagyományaira  támaszkodva  el- 

10  Féja,  A  régi  magyarság.  ^  i  r- 

jutott  a  tervszerű  nemzetnevelés  gondolatához.  Zrínyiben 
bontakozott  ki  a  politikai  és  katonai  nemzet  fogalma.  Cseri 
számára  pedig  a  nemzet  már  szellemi  és  erkölcsi  építmény 
volt.  Megelőzte  Bessenyeit  és  Széchenyit.  Már  tisztán  látta 
az  anyanyelv  mérhetetlen  szellemi  és  közéleti  fontosságát  is. 
Megkezdte  a  nyelvújítást,  tehát  Kazinczyék  életművének  csi- 
rája is  benne  élt:  „Kétség  kívül  igaz,  hogy  az  oly  szerencsét- 
len nép,  mely  a  tudományokhoz  csak  idegen  nyelven  jut, 
vagy  későn,  vagy  soha  nem  emelkedik  a  tudomány  tökéletes- 
ségére. .  .  Fordítani  kezdtem.  .  .  E  nyelvnek  (t.  i.  a  magyar 
nyelvnek)  elegendő  szók  nélkül  szűkölködő  volta  s  mintegy 
mezítelensége  már  kezdetben  elijesztett." 

Áldott  f  oly  óknak  tartotta  a  szellem  erőit  és  áramlásait: 
„Ezek  amaz  igen  kedves  folyók,  melyek  felfrissítik  az  álla- 
mot és  az  egyházat."  Szellemi  folyamrendszert  akart  építeni, 
melynek  ágyai  az  iskolák.  Alapok  voltak  az  ő  szemében 
az  iskolák,  melyekre  a  nemzet  szellemi  temploma  épül.  Ma- 
gyarnyelvű népiskolák  tömegét  sürgette,  nélkülük  „az  or- 
szág tartomány  és  a  város  a  tömérdek  tudatlanságnak  ten- 
gerébe borul  bé  és  az  Isten  országától  is  messze  vagyon." 
Nélkülük  az  analfabétizmus  sötétsége  jön,  s  a  nép  soha 
sem  lesz  a  politikai  nemzet  tagja.  És  középiskolákat  sürgetett, 
nehogy  a  kezdetnél  megdermedjünk.  Az  ő  tervbe  vett  iskola- 
rendszere már  három  nagy  tagozatot  követelt:  népiskolát, 
középiskolát  s  egyetemet. 

„Valóban  elébb  érhetné  el  valaki  kezével  a  csillagokat, 
elébb  szoríthatná  az  óceán  hullámait  egy  kis  árokba,  elébb 
mozdíthatná  ki  Archimédessel  helyéből  a  földet,  mint  a  mű- 
vészetek és  tudományok  lankadatlan  és  buzgó  művelése  nél- 
kül a  nemzetet  pallérozottá  tehetné.  Mert  ami  a  testben  a 
szem,  kedves  hallgatóim!  az  a  tartományban  a  főiskola,  vagy 
akadémia."   A   főiskola   „alapja    nemcsak   az   egyháznak,   ha- 

nem  az  államnak  is."'  A  magyar  művelődés  hatalmas,  józan, 
tervszerű  programja  megszületett,  ö  küldte  haza  egykor 
Cseri  Jánost:  „De  mihaszna,  ha  távolról  csak  henyélve  né- 
zem a  kedves  hazámnak  siránkozásra  méltó  állapotát?  Orvos 
és  orvosság  kell  a  nyavalyának."  Elindult  egykor  hazafelé 
tanárnak,  oda,  ahol  minden  tanár  tÖrpe  volt  mellette,  jött 
szabad  lélekkel,  holott  a  vallási  élet  már  régen  megmereve- 
dett, 8  készen  volt  Geleji  Katona  puritán  protestáns  Kalauza. 
Jöttek  a  félemberkék  folytonos  támadásai,  a  fejedelem  kor- 
látoltsága, s  az  özvegy  fejedelemasszonyon  kívül,  kit  uralko- 
dó fia  meg  is  rótt  ezért,  az  urak  közül  csupán  Bethlen  Mik- 
lós csüngött  fiúi  lélekkel  rajta,  az  a  Bethlen  Miklós,  kit 
szintén  mellékalakká  alacsonyítottak,  s  ki  őrizet  alatt  fejezte 
be  életét.  Cseri  a  gyulafehérvári  főiskolán  tanított,  csak- 
hamar elveszítette  tanártársai  jóindulatát  s  a  fejedelem  ke- 
gyét. A  kolozsvári  „kis  iskolához"  helyezték.  Ez  volt  a  lelki 
szúrás  testi  betegsége  mellé. 

Ama  székely  falu  korcsma-ablaka  alatt  megkezdett  éne- 
ket folytatta  egyre  zengőbben,  de  most  már  nemcsak  fiatal 
tisztaálmn  diákok,  hanem  nagyurak,  áltudósok  s  papok  hall- 
gatták. A  készülő  szellemi  csillag  befejeződött,  s  egy  kis 
országra  akart  fényt  borítani,  de  kevesen  voltak  a  hivatot- 
tak. .  . 

Mikor  egy-egy  „igen  kedves  folyó"  kiszakadt  belőle, 
8  elöntötte  a  szomjas  erdélyi  földet,  nagyot  szorított  csontos 
kezével  bordái  között  a  halál.  Egyedül  volt,  üldözött  volt, 
élettársára  és  kicsi  sarjára  is  csak  halált  tudott  hagyni. 

Irodalom:  Paedagógiai  munkái,  összegyűjtötte  Hegedűs 
István.  Tavaszy  Sándor:  A.  Cs.  J.  személyisége  és  világnézete. 

A  polgár  tragédiája. 
(165a— 1702) 

A  protestáns  pap  olykor  maga  nyomtatta  könyveit.  Né- 
melyik hordozható  nyomdát  cipelt  a  hátán  vándorlás  köz- 
ben, másik  házában  rendezte  be  a  nyomdát,  mint  Bornemisza 
Péter,  Heltai  Gáspár  egyidőben  tisztára  nyomdájának  és  ki- 
adványainak szentelte  életét,  de  papok  voltak  mindannyian 
egyházuk  tekintélyével  és  szervezetével  a  hátuk  megett.  Egy 
erdélyi  diák.  Tótfalusi  Kis  Miklós  azonban  Belgiumban  mo- 
dern, európai  polgárrá  vált.  Világhírű  nyomdát  rendezett 
be,  fejedelmeknek  s  a  pápának  dolgozott  amsterdami  műhe- 
lyében. Volt  idő,  hogy  targoncával  tolták  a  pénzt  szállására. 
Nem  volt  író,  hanem  nyomdász  és  könyvkiadó,  iparos  és 
kereskedő,  de  a  kultúra  tiszta  igényeivel. 

A  „sorsot"  ő  sem  kerülte  el.  Németalföldi  talajon  fel- 
épített egy  életformát  s  egyszerre  csak  úgy  érezte,  hogy  el 
kell  vinnie  az  erdélyi  földre.  Visszajött,  hogy  „könyvekkel 
bővítse  és  olcsóitsa  e  hazát."  Olcsó  bibliát  és  zsoltárosköny- 
vet tervezett  elsősorban,  hogy  a  műveltség  minél  jobban  ter- 
jedjen. Hazajött  óriási  munkakedvvel  s  azzal  a  puritán  pol- 
gári öntudattal,  mely  Nyugat-Eurúpában  már  becsülést,  poli- 
tikai és  társadalmi  súlyt  szerzett  ennek  az  osztálynak. 

XVII-ik  század  magyar  szellemi  életében  elcsittult  az  elő- 
ző század  társadalmi  kavargása.  A  nagy  vallási  rendszerzé- 
sek (Pázmány,  Geleji)  s  a  felekezetek  birtokállományának 
végleges  kialakulásával  kapcsolatban  a  „társadalmi  rend"  is 
még  jobban  megmerevedett.  Kis  Miklósnak,  a  polgárnak,  a 
nyomdásznak  (ugyan  ki  vette  emellett  figyelembe  nagy  mű- 
veltségét s  érdemeit?)  ebbe  a  merev  társadalmi  rendbe  kel- 
lett volna  beilleszkednie. 

Nagy  lendülettel  kezdi  a  munkát,  de  az  urak  után  kell 

somfordálnia,  ha  egészen  apró  hivatalos  ügyeket  el  akar 
intézni.  Gyűlésekbe  kell  „koslatnia^^  s  ott  kénytelen  ,,az  időt 
eltekeregni"',  miközben  a  nyomdájában  szeretne  dolgozni. 
Megindulnak  a  kolozsvári  pletykák  és  rágalmak.  Adókedvez- 
ményt kér,  s  felesége  rendes  ruhát  mer  viselni!  Búzát  vesz 
a  piacon  s  takarékosságból  otthon  sütteti  a  kenyeret,  mire 
a  táborszájú  sütőasszonyok  nyelvére  kerül.  Az  urak  lenézik 
6  foghegyről  beszélnek  vele,  hiszen  „csak^'  nyomdász.  Eljött 
Németalföldről,  ahol  ^egy  közönséges  embernek  is  derék 
könyvtára  vagyon",  ahol  szép  pályát  és  boldog  életet  teremt- 
hetett volna  magának:  „Belgiumban,  azt  merem  mondani 
30  esztendeig  nem  őszültem  és  vénültem  volna  annyit, 
amennyit  itt  a  9  esztendőtől  fogva." 

Már-már  képtelen  munkáját  folytatni,  mikor  utolsó  lé- 
pésre szánja  el  magát.  Röpiratot  ír  „személyiségének,  életé- 
nek és  különös  cselekedeteinek  mentségére"  1698-ban.  írá- 
sának kortörténeti  becse  igen  nagy,  mély  és  őszinte  lírája 
pedig  megható.  A  végén  felveti  a  kérdést,  hogy  mit  is  tehet? 
„Mindazt,  valamit  ennyi  esztendők  alatt  annyi  költségem- 
mel és  véres  verejtékemmel  a  Haza  hasznára  készítettem, 
mind  összerontván  még  a  port  is  leverjem  lábamról  mond- 
ván: Nem  méltó  ez  a  hely  énhozzám.  Azután  ahová  a  végzet 
visz,  bujdosásra  indulván,  az  Erdélyi  Méltóságoknak  hitleve- 
lüket, mint  Amurates  a  Lengyel  Lászlóét,  a  kopja  hegyébe 
függesztvén,  valahol  járok-kelek  Európában,  tele  szájjal  hir- 
dessem ezt:  Ez  az  erdélyieknek  hitük,  így  és  így  nyomorítot- 
ták meg  a  haza  javára  teljes  lélekkel  igyekező  szegény  le- 
gényt. Az  én  életem  szüntelen  való  halál,  midőn  lelkemnek 
szüntelen  való  fájdalmával,  a  véghetetlen  sérelmek  alatt 
eszem  kenyeremet  és  a  szám  nélkül  való  meggyőzhetetlen 
akadályok  célomtól   felette   igen  messze  vetnek." 

Ezek   után    az  eklézsia  megkövetését  kívánták  tőle  s  műve 

visszavonását  és  megsemmisítését.  Az  volt  a  vád,  hogy  úgy 
bánt  az  urakkal,  amint  nem  illett  volna.  Megtört.  Engedel- 
meskedett s  csakhamar  elpusztult.  A  nyugateurópai  polgár 
tört  be  véle  a  XVII-ik  század  Erdélyébe.  Hulló  csillag  lett 
belőle  is. 

Elkobzott  röpiratát  Gyalui  Farkas  adta  ki  újra,  beveze- 
téssel s  jegyzetekkel.  1902. 

Gyöngyösi   István. 
(1625—1704) 

Gyöngyösi  István  elsősorban  „az  elmúlt  idők  bizony- 
sága'' akart  lenni.  A  históriás  ének  történelmi  szelleme  élt 
benne,  a  ^halált  nem  ösmérő  krónika"  volt  az  eszménye, 
ö  a  magyar  históriás  ének  öntudata  és  új  dolgot  is  művelt, 
mert  a  széphistóriát  is  beömlesztette  a  históriás  énekbe.  így 
keletkeztek  eposzai.  Maga  Gyöngyösi  állítja  párhuzamba 
műveit  Tinódi  Lantos  Sebestyén  énekeivel,  s  megállapítja, 
hogy  Tinódi  hagyományát  követte,  de  a  históriát  „fabulák- 
kal**  színezte.  Népszerűségének  ez  az  egyik  titka:  egyesítet- 
te a  kor  két  legnépszerűbb  műfaját:  a  históriás  éneket  és  a 
széphistóriát.  De  meg  is  újította,  díszes  bárok  ruhába  öltöz- 
tette őket.  Műveit  elborítják  a  kitérések,  párhuzamok,  le- 
írások, elmélkedések,  a  bárok  díszítő  elem  néha  egészen  el- 
borítja az  eseményt,  s  pótolni  próbálja  a  teremtő,  az  alakító 
művészt. 

Zrínyi  Miklós  szabadon  teremtett  az  adott  történelmi 
anyagból,  alakított.  Gyöngyösi  a  kész  történelmi  vázat  csu- 
pán feldíszítette.  Zrínyi  mitológiája  a  keresztény  lélek  ter- 
mészetes kikristályosodása.  Gyöngyösi  mitológiája  gépezet. 
Zrínyi  magába  szívta  az  európai  műeposz  szellemét.  Gyön- 
gyösi felszívó  képessége  csak  külsőségekig  terjedt. 

Leíró  művészete  helyenként  meglepően  érett.  Arany  Já- 
nos ie  rámutatott  a  kovácsműhely  leírásának  elevenségére 
a  riKemény  Jánosban''*: 

„Hatan  állnak  elő  kovácsok  számából. 

Vaspor  szennye  ülte  hízott  pofájokat, 
Szenek  pozdorjája  füstölte  nyákokat, 
Sok  szikra  csipdeste  feltürött  karokat. 
Egy-egy  pöröly  tölte  befogott  markokat. 

Ritkult  a  szakállok  csapdosó  tüzekkel. 
Éktelen  homlokjok  pörzsöllött  szemekkel, 
Orcájuk   varasult  gyakor   égésekkel; 
Merő  félördögök  kormos  személyekkel." 

Sokat  tanult  Gyöngyösi  századának  lírájától.  Arany  Já- 
nos epikába  tévedt  lírikust  látott  benne,  s  valóban  lírai  rész- 
letei fölérnek  a  kor  legszebb  költeményeivel.  Eposzai  tele 
vannak  ilyen  kiemelkedő  s  önmagukban  is  élő  lírai  dara- 
bokkal, amilyen  Wesselényi  első  találkozása  Szécsi  Máriával: 

„Le  sem  veszi  szemét  szép  ábrázatjáról. 
Mint  a  saskeselyű  mikor  naphoz  járul,  — 
örömest  rózsákat  szedne  orcájárul. 
Nem  lehet:  énekét  igy  kezdi  szájárul: 

Szivem  rejtekének  tündöklő   csillaga! 
Heléna  szépségű  kedvemnek  világa! 
Felderült  napomnak  nálad  van  világa! 
S  uj  fénnyel  tündöklő  estvilágossága! 

Hattyúi  termeted  mert,  szivein,  igen  8zép, 
Vagy  Í8  vidám,  deli  egész  testedben  ép. 
Nyelved  friss,  eszed  nagy,  orcád  is  kedves  kép. 
Magad  kelletése  szemeket  fogó  lép." 

A  XVI-ik  század  s  Zrínyi  Miklós  kemény,  súlyos  veretű 
nyelve  után  kedves,  lágy,  könnyed  költői  beszédet  alapított. 
Arany  János  azt  vallotta,  hogy  Zrínyi  alakító  erejével  s 
Gyöngyösi  költői  nyelvével  meg  lehetett  volna  írni  az  ese- 
dékes nagy  magyar  eposzt,  s  Gyöngyösi  nyelvét,  mint  forrást, 
egyenrangúnak  tartotta  a  népnyelvvel. 

Gyöngyösi  az  élhetés  embere  volt,  jellemében  számos 
udvaroncra  valló  vonást  találunk.  Tudott  élni  s  változni  az 
idővel,  s  művei  életének  politikai  kanyargóit  is  pontosan 
feltüntetik.  A  királyhű  Wesselényi  szolgálatában  indult  éle- 
te, s  a  „Murányi  Vénuszt"  nem  utolsó  sorban  urának  udvar- 
lása céljából  írta.  De  1663-ban  már  Zrínyi  Ilona  s  Thökölyi 
Imre  házasságáról  írt,  „tántorgó  öregségében"  pedig  Kemény 
János  erdélyi  fejedelem  sorsát  foglalja  versekbe.  Korszerű 
ember  volt  és  sikerült  megalapítania  a  korszerű  éneket. 

Irodalom:  Arany  János:  írói  arcképek:  Gyöngyösi  Ist- 
ván. 


Névfelen  költők. 

A  XVI-ik  században  kezdődik  a  világuk,  a  XVII-ik  s  a 
korai  XVIII-ik  század  a  virágkoruk.  Nagyon  közeli  viszony 
fűzi  legtöbbjét  Balassához,  mint  a  virágot  termőföldjéhez. 
Utódjai,  rokonai,  epigonjai  és  sokban  teljesítői. 

Tudvalévő  dolog,  hogy  Balassától  a  XVIII-ik  század  vé- 

géig  hiába  keresünk  nagy  lírikust,  nincs  költő,  kiben  az  ér- 
zelmi műveltség  összes  sugarai  összefutottak  volna,  mint 
Balassában.  £  hiány  azonban  mégsem  fejlődéstörténeti  hiány, 
mert  ha  nincs  is  e  terjedelmes  korszakban  nagy  költő,  de 
van  nagy  líra.  A  Balassából  föltörő  líra  tovább  élt,  fejlődött 
és  gazdagodott  s  magába  szívta  az  időt,  a  sugarak  éltek,  csak 
nem  egyesültek  nagy  lírai  egyéniség  összefoglaló  fényében, 
hanem  egyenkint  villantak  fel,  „névtelen",  ismeretlen  köl- 
tők verseiben.  Kéziratos  daloskönyvek  és  ősnyomtatványok 
tartották  fenn  ezt  a  lírát,  s  ha  szerzőit  itt-ott  ismerjük  is, 
gyakran  azt  se  tudjuk,  hogy  költőről,  vagy  pedig  másolóról 


van-e  szo 


?,•? 


E  líra  keletkezése  és  kialakulása  nagyon  hasonlít  a 
népköltészetéhez.  A  népköltemény  megállapodottabb  alak- 
jáig, határozottabb  arcáig  hosszú  út  vezet,  melyet  összeének- 
lésnek  nevezhetünk.  A  népköltemény  vándorolt,  olykor  a 
félországot  bejárta,  az  egyéniségek  egész  sora  alakította  és 
tovább  teremtettie,  míg  olyan  alakot  nyert,  melyben  az  alko- 
tó ösztön  megnyugodott.  E  „megnyugvás"  alakja  is  rendsze- 
rint csak  egy-egy  tájra  nézve  érvényes.  Harsányi  és  Gulyás 
felvetik  a  kérdést,  hogy  daloskönyveinkben  miért  annyi  a 
megegyező  s  rokon  szöveg?  S  mindjárt  meg  is  felelnek  reá: 
a  leírók  azt  vették  át  a  hozzájuk  került  szövegből,  ami  meg- 
tetszett nekik,  de  alakítottak  is  rajta,  hozzá  írtak,  néhol  két- 
három  versből  írtak  új  költeményt.  Irodalmi  megrögzítői  vol- 
tak a  „népdal"  keletkezési  és  kialakulási  folyamatának  is. 
Az  „összeénekléssel"  teljesen  párhuzamos  és  rokon  folyamat 
ez  az  „összeírás". 

De  miért  elsősorban  Balassa  Bálint  szerves  és  természe- 
tes folytatója  ez  a  líra?  Nemcsak  azért,  mert  Balassa  örök- 
ségében lírai  kincsesbányát  nyertek,  hanem  azért  is,  mert 
a  költők  véle  rokon  gyökerű,  vagy  sorsú  egyéniségek  voltak. 

A  létében  megingott,  vagy  pedig  létét  hősiesen  kockára  vető 
magyar  nemes  sorzérzése  és  életszemlélete  uralkodik  ebben 
a  költészetben.  A  katonasors  mámora  tovább  élt  és  éltetett, 
ő  volt  a  jobbak  osztályrésze  a  nemzeti  küzdelmek  idejében. 
A  „bujdosás",  a  történelmi  rengések  közepette  talaját  vesz- 
tett ember  menekülése,  panasza,  keresése,  s  küzdelme  az  új 
életért:  a  legfőbb  lírai  izgalmak  egyike  maradt.  Egyre  job- 
ban a  líra  középpontja  felé  nyomult  a  felszabaduló  szerelmi 
érzés.  Nem  nehéz  mindebben  a  Balassa-sorssal  való  rokon- 
ságra ismernünk. 

Balassa  hatása  főleg  a  szerelmes  versekben  érezhető.  De 
a  fejlődő  szerelmi  költészetből  eltűnt  Balassa  „szemérme". 
Balassa  féktelen  szenvedélyeinek  tombolása  közben  szégyen- 
letté  szenvedélyeit.  A  költészet  néki  éppen  vad  életének  a 
megnemesedése  volt,  „a  test  lett  benne  igévé".  A  nyomában 
viruló  szerelmes  líra  azonban  csupa  érzékiség.  Az  újkori  em- 
ber egyszerre  új  lírai  hangot  teremt:  a  vallomás  gáttalanul 
őszinte  hangját,  az  érzés  és  a  kifejezés  között  meredező  gá- 
tak rendre  eltűnnek.  Ez  a  szerelmes  líra  a  humanizmus  s 
a  reneszánsz  nyomán  az  ó  és  uj  klasszikus  irodalmakból  is 
táplálkozott,  mint  Balassa  Bálinté,  később  pedig  befogadta 
a  bárok  kultúrát.  A  két  klasszicizmus  világa  egyrészt  díszítő 
elemeket  adott,  másrészt  mitológiát  a  felszabadult  szélesebb, 
teljesebb  ember  számára  és  igazolására.  A  lírai  kultúrában 
kivirágzott  a  reneszánsz  uj  pogánysága,  mely  különben  a  ke- 
resztény mitológia  egyes  elemeit  is  magába  szívta.  Szükség- 
szerű átmenet  volt  ez  a  sajátságos  mitológia  mindaddig,  míg 
ki  nem  alakult  az  újkori  ember  mitológiája,  illetve  mitoló- 
giai mélységű  és  jelentőségű  eszmecsillagzata. 

Az  egész  világ  egy  nagy  szerelmi  ünnep  ebben  a  lírában. 
Hangja  hol  klasszikus  díszekkel  terhes,  hol  pedig  vérpirosán 
egyszerű  és  életteljes: 

r,Nagy  szorgalmatosan  kerestelek, 
Minden  utcában  téged   lestelek, 
Igen  akarom,  hogy  megleltelek. 

Jó  illatokkal  terhes  az  házam, 
Elég  van  mindenem  és  jó  mirhám. 
Szépen  füstölgő  minden  jószágom. 

Szép  nyoszolyámat  már  megvetettem, 
Selyem  paplannal  beterítettem, 
Szép  szőnyegekkel  ékesítettem. 

Ifjúságodat  ne  töltsd  héában. 
Míglen  vagy  élted  szép  virágában, 
Járj,  szívem  kedved  kévánságában. 

Mellyemet  néha  selyemzsinórral. 
Néha  aranyból  vert  pántlikával. 
Tűzöm,  megrakom  szép  virágokkal. 

Mint  nevendékeny  plánta  oly  vagyok; 
Ugy  mint  pünkösti  kinyílt  virágok. 
Hol  fehéredek,  hol  pirosodok. 

Néha  fejemre  csak  fátolyt  vetek. 
Melyre  szép  szemmel  ifjú  legények 
Néznek:  de  róla  ők  mit  tehetnek? 

Keskeny  derekam  arany  párta-ővvel. 
Mely  vagyon  rakva  szép  drágakővel. 
Kontyom  is  ékes  szép  arany  tűkkel. 

Vranyos  végit  patyolatokkal. 

Szép  himmel  varrott  gyenge  fátyollal^ 

Nyakamat  körülveszem  fodrokkal. 

Megékesítem  magam  ezekkel, 
Gyönyörűséges  élő  tiirkekkel, 
k  tíz  ujjomat  arany  gyűrűkkel. 

Én  el  nem  unnám  véled  játszódni. 
Jeles  beszédben  elgyönyörködni. 
Tudok  emberrel  én  beszélgetni. 

Ne  szomorkodj,  lám  senki  sem  bánt, 
Töltsd  be  kedvedet,  kit  szived  kévánt. 
Majd  egészen  süttetem  az  báránt.^* 

S  emellett  a  népi  izű  és  színezetű  egyszerűség  zengését 
halljuk  lépten-nyomon: 

„Az  hol  te  jársz:  rózsa  keljen! 
Az  hova  lépsz:  gyöngy  teremjen! 
Ez  világon  hírünk  legyen. 
Szerelmünknek  oka  legyen. 

Az  hol  te  jársz:  az  nap  megáll, 
Pávamódon  nézvén  csudál. 
Minden  ember  téged  kíván. 
Soha  téged  nem  bánt  halál. '^ 

Bónis  Ferenc  búcsúzó  énekének  egyik  része  is  feltűnően 
egyezik  a  népdallal. 

A  lakodalmi  költészet  csúcsát  a  házasok  énekei  jelentik. 

Igen  kedvelt  műfaj  volt  ez,  részben  tanító,  részben  enyel- 
gő, néha  gúnyos  hangú.  A  házasokat  inti,  a  házastársak  tré- 
fás, komoly  beszélgetéseit  önti  versbe.  Legszebb  darabjuk  az 
..Adhortatio  mulierum"  a  Szamosmelléki  névtelentől.  Az  ifjú 
férj  oktatja  benne  „szép  házastársát:** 

„Asszony  szép  társam  és  szép  virágom, 
Ha  Isten  minket  ketten  öszvebir, 
Tanítlak  kérlek,  hogy  ne  bánjad. 

Ha  mikor  asszony  tegöd  szólítlak. 
Mondj  akkor  engem  édös  uradnak. 
Mert  ha  nem  mondasz  édös  uradnak, 
Ifjak  kik  látják,  csak  megcsúfolnak. 
Tegödet  mondanak  szólhatatlan  társnak. 

Ha  mikor  ketten  egy  utón  megyünk, 
palástodat  hátamra  ne  add: 
Mert  ha  palástod  hátamra  adod. 
Ifjak  kik  látják  csak  megcsúfolnak: 
Engömet  mondnak  asszony  szamarának. 

Ha  mikor  követök  házunkhoz  jönnek, 
Te  meg  ne  felelj  az  követöknek. 
Mert  ha  megfelelsz  az  követöknek. 
Ifjak  kik  látják,  csak  megcsúfolnak: 
Tegödet  mondnak  Simon  bírónak. 

Ha  megfogadod,  magam  ígérem 
Morhám  és  pénzem  mind  tied  leszen, 
Te  léssz  enneköm  nagy  tisztösségöm. 
Ifjak  kik  látják  meg  nem  csúfolnak: 
Engömet  mondanak  nagy  bódog  embörnek. 

Ha  nem  fogadod,  Isten  ne  mentsön 
Bottul  pálcátul  az  te  hátadat, 
Piros  orcádat  szégyönvallástul. 
Hátadnak  hosszát  szép  sudár  pálcátul.'^ 

Továbhra  is  lírai  forrás  maradt  a  biblia  s  a  prédikátor- 
sors.  A  prédikátor  harcos,  ostorozó  hangja  ugyan  nem  tűnt 
el,  de  többnyire  megszelídült  és  új  emberi  s  költői  magatar- 
tás virult  ki  benne.  A  XVI-ik  század  a  folytonos  harc  közben 
előrenyomuló  protestantizmusé.  A  XVII-ik  században  ez  a 
terjeszkedés  megakadt,  sőt:  az  üldözés  a  gályarab-sorsig  fa- 
jult. E  védekező  küzdelem  közepette  alakult  ki  a  magyar 
protestantizmus  második  arca,  melyben  elhomályosodtak  a 
harcos  prédikátor  égő,  kemény  vonásai  s  helyükön  a  hitval- 
ló szinei  kezdtek  derengeni.  Szellemibb  fegyverekkel  foly- 
tatták a  harcot.  Kemény  csapást  kapott  a  fa,  s  lehullottak 
haragos,  vérpiros  virágai.  De  rögtön  halványabb,  áttetszőbb, 
szellemibb  virágokat  hajtott  könyörgésül  és  engesztelésül  az 
időnek. 

A  második  protestantizmus  legjellegzetesebb  verse  a 
Czeglédi  István  halálát  sirató  ének  1671-ből.  Egész  kis 
eposz,  8  a  prédikátorság  belső  „történetét"  zengi.  Czeglédi 
Kassa  városának  volt  prédikátora,  szegénységben  élt,  „Ró- 
mával állott  sok  harcokat,  mert  lelki  vitéz  volt."  Rebbelisnek 
nyilvánították  „az  ártatlant"  (Wesselényi-féle  szövetkezés!), 
elfogták  8  Czeglédi  István  ekkor  elmondja  híveinek  és  ön- 
magának a  lelki  vigasztalás  énekét: 

„No  már  ellenségim,  csak  hozzám  lássatok. 
Mert  a  Krisztusnak  én  ért  búzája  vagyok, 
Megérttem,  és  immár,  csak  megarassatok. 
Megadják  a  bért  is,  csak  várakozzatok!" 

Pünkösd  havában  szekérre  tették,  hogy  a  pozsonyi  vér- 
törvényszék elé  vigyék.  Nagyszombat  határában  azonban  „a 
gabonák  között"  érezte,  hogy  itt  az  utolsó  óra.  Feleségéhez 
szól: 

„Kelj  fel  és  öntözd  meg  elepedt  nyelvemet, 
Tedd  feljebb  megbágyadt  hideg  kezeimet; 
Nem  soká  hurczolod  gyötrelmes  testemet. 
Mert  elküldte  Isten  mennyből  követemet." 

Gyermekét  Erdélybe:  „Páthmos  szigetére"  küldi.  S  a  pu- 
ritán prédikátor  végső  látomása  már  misztikus  látomás:  an- 
gyalok serege  áll  körülötte.  Lelkét  „Krisztus  markába" 
ajánlja. 

A  politikai  tudatot  s  költészetet  még  mindig  elevenen 
táplálja  Mátyás  király  emléke.  Bethlen  Gábor  is  reá  emlé- 
kezteti a  lírai  kedélyt  és  a  névtelen  költő  Bethlenben  Mátyás 
király  föltámadását,  friss,  korszerű  újjászületését  szemléli. 
E  korszak  politikai  lírájának  egyik  leghatalmasabb  megnyi- 
latkozása mindenesetre  Bethlen  Gábor  birodalmi  éneke,  név- 
telen költőtől: 

„A  magyar  nemzetnek 
S  az  körösztyénségnek 
Én  vagyok  Gedeona, 
Sok  fejedelmeknek 
És  minden  rendeknek 
Függ  rám  szeme  világa; 
Süveg  emeléssel 
Tisztességes  füllel 
Jámbor  nevemet  hallja. 

Astyáges  régenten 
Ágyában  feküvén 
Hlyen   álmot   látott  volt: 
Hogy  szép  leányának 
Mandáne  asszonynak 
Ágyékából  szőlő  nőtt. 
Kinek  szép  árnyéka 
Egész  Ázsiára 
Messze  földre  elhatott. 

Szivében  félelmes 
Astyáges  álmától 
igen  is  megrettene: 
Hogy  leánya  fiát 
Maga  unokáját 
Veszteni  igyekeze, 
Kit  lám  az  nagy  Isten 
Jövendő  üdőben 
Királlyá  helyheztette. 

Ha  Cyrus  országát 
Királyi  hatalmát 
Szőllőlugas  példázta. 
Ki  az  nagy  Persiát 
S  mind  az  két  Ázsiát 
Árnyékával  befogta: 
így  születésemet 
S  nagy  hercegségemet 
Nem  vakszerencse  adta. 

Dávidot  az  Isten 
Nagy  veszedelmekben 

Kegyesen  megtartotta, 
Serény  vitézséggel 
Okos  bölcsességgel 
Ott  megajándékozta, 
Izrael   országát 
Saul  koronáját 
Lám  végre  neki  adta. 

Régi  magyaroknak 
Jeles  királyoknak 
Én  is  nyomdokit  nyomom. 
Hunyadi  Jánosnak 
Amaz  nagy  hadnagynak 
Bátorságát  én  birom, 
És  az  Attilának 
Két  élű  pallossát 
Oldalomon  hordozom. 

Egész  napkeletnek, 
Napnyugoti  résznek 
Féleimire  én  vagyok: 
Az  föld  is  megrendül 
Sok  fül  hirrel  csendül: 
Ha  trombitát  fujatok. 
Sok  diadalmakkal 
Szerencsés  csatákkal 
Kit  megbizonyíthatok. 

Ferdinánd  császárnak 
Sok  számú  hadának 
Sokszor  gátot  csináltam, 
Tompérnak,  Bucconak 


11  Féja,  A  régi  magyarság. 

Sok  német  uraknak 
Holtokig  hadakoztam. 
Kiknek  halálával 
Az  nagy  iga  alól 
Nemzetemet  föloldtam. 

Az  Hunyadi  Mátyást, 
Amaz  magyar  királyt 
Az  németek  mint  félték: 
Az  bécsi  asszonyok 
Siró  gyermekjeket 
Mátyással   ijesztgették. 
Engem  sem  kivannak 
Valakik  karomnak 
Erejét  megismerték. 

Emlékezetemre 
S  nagy  dicséretemre 
Az  lészen  a  jutalmam: 
Hogy  királyi  székben 
Pozsonyi  gyűlésben 
Közvox-ul  választattam. 
Melyre  én  magamat 
Minden  érdem  alatt 
Ugyan  nem  méltóztattam. 

Elég  vala  nékem: 
Hogy  vala  érdemem 
Az  magyar  koronára; 
Nem  akartam  venni. 
Fejembe  tétetni. 
Másnak  gyalázatjára; 

Csak  tartsa  határát 
Ám  viselje  gondját  — 
Nincsen  bosszúságomra. 

De  az  közigazság, 
Hitbéli  szabadság 
Igen  nagyok  előttem; 
Melynek  oltalmára  — 
Bosszuállására 
Magamat  lekötöttem. 
Ha  ki  ellenem  jár: 
Mig  életem  fönáli 
Kardomat   le   nem   teszem!" 

Egyik  legkiemelkedőbb  műfaj:  a  nagy  pillanat  verse,  a 
halál  előtti  búcsúzó,  a  börtönének,  a  vesztőhely  előtti  fo- 
hászkodás. Bónis  Ferenc  s  Czeglédi  István  éneke  is  ide  tar- 
toznak tulajdonképen.  Részben  tiszta  lírai  ellágyulások,  elé- 
giák ezek,  mint  Nagy  Péter  sárvári  börtönéneke: 

„Férfiak,   asszonyok,   szüzek,  szép   virágok. 
Széjjel  imitt-amott  ti  az  kik  bujdostok. 
Bölcsőben   feküvő   gyönge  liliomok 
Az  Jézus  nevéért  ti  megbocsássatok!" 

Részben  nagy  vallomások,  az  élet  értelmének  felmuta- 
tásai, mint  Bónis  Ferenc  verse. 

Kéziratos  daloskönyveinek  kedvelt  műfaja  a  „gajd",  a 
gúnyos,  tréfás,  humoros,  gyakran  obszcén  vers.  Pajzán  éne- 
kek s  szabad  szájjal  csúfolódó  versek.  Az  újkori  ember  sza- 
badságérzete nyújtózkodott  ki  bennük,  egyelőre  minden  gá- 
takat lerontva  korlátlan  örömmel. 

11* 

Irodalom:  Thaly  Kálmán:  Vitézi  énekek.  Adalékok.  — 
Vásárhelyi  daloskönyv.  Sziveket  ujitó  bokréta  —  s  a  kézi- 
ratos dalosköltészet  anyagának  elszórtan  megjelent  közlései. 

A  kuruc  költészet. 

A  kuruc  költemények  szorosabb  értelemben  a  Thököly  s 
Rákóczi-korszakhoz  fűződnek.  Tágabb  értelemben  azonban 
ide  sorozhatjuk  mindama  költeményeket,  melyek  a  XVII-ik 
s  XVIII-ik  század  nemzeti  szabadságmozgalmaival  összefügg- 
nek s  a  nemzeti  tudatnak  e  korban  sűrűn  kigyúló  fényjeleit 
fejezik  ki.  Keletkezésük,  kialakulásuk  úgy  történt,  mint  a 
„névtelen  költők'^  verseié  általában,  azzal  a  különbséggel, 
hogy  6  versek  gyújtópontjában  országos  gondok,  aggodalmak, 
politikai  és  hadi  események  állanak.  De  átirások  és  tökélete- 
sítések egész  sorozatán  keresztül  juthattak  ezek  a  költemé- 
nyek is  „végső  alakjukhoz^*.  A  kuruc  költészet  két  ága  külön 
elmélyedést  kíván:  a  Thalynak  tulajdonított  balladák  s  a 
népköltészetben  tovább  élő  kuruc-élmények. 

A  nemzeti  küzdelmek  korában  a  protestálás  politikai 
gondolattá  érik.  Az  elnyomott  vallás  s  az  elnyomott  nemzet 
panaszai  és  lázadásai  eleinte  összefonódnak,  a  vallásszabad- 
ságért s  a  nemzet  függetlenségéért  folytatott  harc  egyértel- 
művé válik.  A  protestáns  biblikus  líra  is  beolvad  a  korai 
kuruc  költészetébe.  Már  a  hű  katholikus  Zrínyi  is  teljesen 
magáévá  tette  a  protestáns  sérelmek  ügyét.  A  magyarság  két 
csoportra  szakad:  kurucokra,  kiknek  tudatát  teljesen  elön- 
tötte a  nemzeti  sérelmek  feletti  fájdalom  s  labancokra,  kik- 
ben a  sérelmek  nem  hevültek  mindenre  kész  és  mindent 
kockáztató  ellenállássá.  A  korai  kurucköltészet:  állásfoglalás 
a  királyhű  katholikus  papság  s  főnemesség  politikai  szerepe 
s  az  országra  nehezedő  német  uralom  ellen: 

„Agyadban  nem  fekhetsz,  mert  elordinálta. 
Asztalod  nem  tiéd,  mert  rajta  az  kártya. 
Több  német  urakat  kártyázásra  várja; 
Ez  Magyarországnak  egyik  nagy  igája. 

Az  kártyát  elunván  kezd  az  kockázáshoz. 
Ezzel  sem  elégszik,  alkalmatlansághoz 
Másra   lépik,   mely   nincs   országunk   javához. 

Abrakot  és   szénát  kér  az  lovainak, 
Szép  fejér,  lágy  cipót  hordat  éh  gyomrának, 
Gyönge  levest,  tyukhust  parancsol  szájának 
Édes  lángízű  bort  hordat  5  torkának." 
A    kurucköltészetben    a    sérelmeket    szenvedett    rendek 
társadalomszemlélete  bontakozik  ki  teljes  erővel.  Legjellem- 
zőbb   vonásai:    a    sérelmek    hánytorgatása,    a    nemzeti-rendi 
függetlenségre  való  törekvés,  a  vallásszabadság  követelése  és 
az    elkeseredett    németgyűlölet.    (Miütha    Kézai    szavai   csen- 
dülnének meg   ezekben   a   németgyűlölő   versekben.)   II.   Rá- 
kóczi  Ferenc  fölkelését  parasztlázadás   indította   útnak.   De, 
a  bécsi  politika  önkéntelenül  gondoskodott  róla,  hogy  moz- 
galma   ne    maradjon    népi    ügy,    midőn   kitartóan    fokozta    a 
rendek    sérelmeit    s    üldözéseivel    létalapjában    ingatott    meg 
egyre   több   nemest.    Sokasodott   a   „bujdosók"   száma,   kik   a 
kurucságban   országos   politikai   s   katonai   vállalkozásra   szö- 
vetkeztek. A  sérelmes  rendek  II.  Rákóczi  Ferenc  mozgalmá- 
hoz szegődtek  és  a  népi  kezdetből  nemesi-nemzeti  ügy  lett. 
A  kurucság  társadalmi   alkata   felel   arra   a  kérdésre  is, 
hogy  a  kurucköltészetet  népi  terméknek  tekinthetjük-e?  Arany 
János   ezeket   irja   Gyöngyösiről:    „Külön  népiesről   még   szó 
sincs:    ami   nemzeti   az   népi   is:    az   elemet   költőnk   úgy   ol- 
vasztja   magába,   hogy   sehol   meg    nem    látszik    a    forradás." 

Ez  fokozatosan  érvényes  a  kurucságra.  A  kuruc  költészet 
részben  a  vázolt  történelmi  események  tükröződése,  részben 
a  „nemesi-nemzeti  forradalom"  érzésvilágának  lírája.  A  fel- 
szívott népi  elemeket  jóformán  teljesen  áthatotta  a  kuruc- 
mozgalomban  uralkodó  szerepet  játszó  rendi-nemzeti  ihlet. 
A  folyton  föllángoló  harcok  nyomán  megszületik  a  ku- 
ruc-epika,  a  harcokat  és  „veszedelmeket"  elbeszélő  költemé- 
nyek sorozata.  Közvetlen  s  hű  beszámolók  ezek  a  kor  ese- 
ményeiről, de  már  eltérnek  az  előző  korszak  száraz  krónikás 
modorától.  Az  írót  magával  ragadja  az  esemény  s  nem  rideg 
beszámolót  ád,  hanem  az  együttérző  kortárs  lírával  telített 
élményeit  s  tapasztalatait  fejezi  ki.  Általános  formájuk:  a  jaj- 
gatás, panasz,  fohászkodás  s  a  csata,  a  pusztulás  képei: 

„Feketehalomnál   esik   nagy   vérontás, 
A  holott  hallatott  szernyű  nagy  sikoltás, 
Mint  az   sűrű   nyilat   az   puskaropogás, 
Véres  fegyver  előtt   egymásra  borulás." 

(Gyászének  a  holdvilági  és  feketehalmi  harcról.) 

A  késő  kurucversekben  más  költői  magatartást  találunk. 
A  siralmas,  panaszos  hangot  a  vitézi  hang  váltja  fel.  Leg- 
inkább Balassa  Bálint  vitézi  verseihez  hasonlítanak  ezek  az 
énekek: 

„Mikor  Balogh  Ádám  a  kardját  emelte: 
Sándor   László    akkor   dandárt    reávitte. 

Vedd  fel  fiam  bátran  németnek  lövését. 
Ne  mutasd  szivednek  semmi  röttenését,  — 
Ne  mutasd  szivednek  semmi  röttenését!" 

E   sorok   a   „Kölesdi   harcról"   szóló   versből   valók,   melynek 

eredetiségét  többen  tagadják,  s  a  verset  Thalynak  tulajdo- 
nítják. Annyi  biztos,  hogy  úgy  költői  hang,  mint  pedig  lírai 
színvonal  tekintetében  messze  kiválnak  azok  a  költemények, 
melyket  Thalynak,  a  kuruc  korszak  szellemi  rendezőjének 
tulajdonítanak,  s  „kuruc  balladáknak"  neveznek. 

Beszélhetünk-e  egyáltalában  „kuruc  balladákról"?  Any- 
nyit  minden  kétkedéssel  szemben  megállapíthatunk,  hogy  a 
kurucköltészetben  ott  él  a  balladai  hajlam.  Mert  mi  a  balla- 
da lényege?  Nyilván:  sajátságos  elhajlás  az  epikai  mértéktől, 
új  költői  állásfoglalás  az  epikai  anyaggal  szemben.  A  balla- 
dát elsősorban  nem  „tragikuma",  hanem  időmértéke  teszi 
balladává.  A  ballada  lázadás  az  epika  merevebb  időmértéke 
s  valóságérzéke  ellen  egy  szintétikusabb  (átfogóbb)  életérzés 
nevében.  A  ballada  szabadabban  bánik  az  anyaggal,  az  idő- 
vel és  eseményekkel,  s  rákényszeríti  az  eseményre  az  átélő 
ember  sajátságos  lírai-drámai  ritmusát.  Az  epika  ihletét  ezer 
súly  köti,  a  ballada  ihlete:  szabadabb  időmértéket,  sűritet- 
tebb  kifejezést  követel.  Az  epika  magán  hordozza  az  idő 
színének  nyomait.  A  ballada  az  időtlenség  színében  lép  min- 
dig elénk. 

Ha  a  kuruc-élmény  a  népköltészetbe  került,  rendesen 
balladás  szint  kapott.  E  népköltészeti  lecsapódásokat  gyűj- 
tőink több  mint  egy  századdal  a  kurucság  után  jegyezték  fel. 
A  népköltészetben  érte  el  különben  is  legmagasabb  fejlődési 
fokát  a  magyar  ballada.  Erdélyi  gyűjtése  őrizte  meg  e  kuruc 
gyökerű  kis  költeményt: 

„Musztafa,  Karafa 
És  az  akasztófa: 
Mind  ezen  három  fa  — 
Mind  a  három  rossz  fa. 

Körtefa,  körtefa. 
Gyöngyösi  körtefa: 
A  szegény  katona 
Megpihen   alatta.  .  . 

Karddal  szántja  földét. 
Vérrel  boronálja: 
Mégis  5  Felségét 
Igazán  szolgálja/^ 

E  vers  nem  fűződik  időhöz  s  eseményhez,  nem  is  u.  n.  „ka- 
tonaének", több  annál:  sűrített,  szinte  expresszív  modorban  a 
katonasors  örök  folyását  fejezi  ki.  Az  időszerű  lefoszlott 
róla,  de  megmaradt  mindaz,  ami  az  idők  számára  őriz  és 
felmutat  valamit.  Tökéletes  ballada-csíra,  de  ballada-esszen- 
ciának is  nevezhetem.  Ugyancsak  Erdélyi  jegyezte  fel  a  szé- 
kely kurucok  dalát,  mely  igy  végződik: 

„Bukefal  lovát  szorítja. 
Kardját  s  fogát  ácsoritja, 
S  ősi  javát,  szabadságát 
Vérrel  védi  hazáját  — 
A  lófejő! 

Medvebőrös  kurta   kozsók 
S  bogzott  haja   a   vállán   lóg; 
Mellette  lép  szűz  hajadon  — 
Fejér  fátyolos  menyasszony'*  .  .  . 

Ez  az  igazi  balladás  összeütközés  (tragikum),  mikor  a  habom 
komor  képpel  szembeállítja  az  otthon,  a  béke  arcát:  a  fejér- 
ruhás menyasszony  alakjában. 

A  XVII.  s  XVIII.  század  szociális  keserűsége  leginkább 
a  „bujdosók"  énekeiben  összpontosul.  Ennek  az  alaknak  a 
sorsa  példázza  a  társadalmi  elesettséget,  —  hozzá  fűződött 
a  legmélyebb  emberi  szánalom.  A  bujdosó  katona  sorsának 
természetes  társa  és  folytatója  a  népköltészetben  a  betyár. 
A  bujdosó  katona  éneke  és  a  betyárnóta  is  összefonódott 
később. 

A  Thalynak  tulajdonított  „kuruc  balladák"  sokkal  kö- 
zelebb állanak  a  népballadához,  mint  bármelyik  költőnk 
műballadáihoz.  Nem  csoda  tehát,  ha  eredeti  népi  termékeket 
láttak  bennük.  A  kételkedők  azután  alapos  tanulmányokban 
mutattak  rá  arra,  hogy  Arany  János  hatása  is  meglátszik 
helyenkint  rajtuk  s  nyelvükben  itt-ott  a  XlX.-ik  század  sa- 
játságos szinei  fedezhetők  fel.  Mindez  annyit  mindenesetre 
bizonyít,  hogy  Thaly  beléjük  írt,  átjavította,  átfésülte  őket, 
tehát  Thaly  az  utolsó  „átírójuk".  De  képtelenek  vagyunk 
elfogadni  azt  a  feltevést,  hogy  Thaly  írta  ezeket  a  verseket, 
hiszen  akkor  a  teljesen  jelentéktelen  költő  balladáiban  Arany 
János  mellé  emelkedett  volna.  Lélektanilag  érthetetlen,  hogy 
Thaly  mindvégig  sekélyes  költészete  e  néhány  és  sajátjának 
nem  vallott  versben  egészen  rendkívüli  költői  magasságba 
emelkedett  volna.  A  „kételkedők"  szétfoszlattak  egy  látszó- 
lagos csodaelméletet,  de  ugyanakkor  sokkal  csodásabb  cso- 
daelméletet gyártottak.  Azt  is  elismerjük,  hogy  a  Thaly  által 
közölt  kuruc  ballada  sok  esetben  XlX-ik  századbeli  feljegy- 
zése egy  bizonyos  vidéken  szájhagyomány  útján  megmaradt 
ősszövegnek.  Ebben  sem  találunk  különöset,  ha  az  irodalom 
élettanát  ismerjük.  A  mély  rétegek  megőriző  képessége  min- 
dig sokszorosan  erősebb,  mint  a  fejlett  rétegeké.  Bornemisza 
Péter  feljegyzett  egy  érdekes  népmese-töredéket  a  XVI-ik 
században,  mely  a  XlX-ik  században  összegyűjtött  népmese- 
anyagban kerül  ismét  elénk,  szétlombosodva,  de  hűen.  Arany 

János  is  feljegyzett  egy  szájhagyomány  útján  fennmaradt 
kurucéneket. 

Magának  a  Rákóczi-nótának  több  változata  van.  El- 
hisszük, hogy  zenéjét  Bihari  szerezte,  de  ez  még  távolról 
sem  bizonyítja  azt,  hogy  nótája  és  ősszövege  nem  közvetlenül 
a  kuruc  korszakból  nőtt.  Sőt:  gyökerei  még  régebbiek,  hi- 
szen kezdő  motívumát  már  Bónis  Ferenc  énekében  megta- 
láljuk. A  sok  változat  nemcsak  széles,  hanem  hosszú  életről 
is  beszél.  Thaly  különben  a  Rákóczi-nótához  fűzött  jegyzet- 
ben el  is  árulja  módszerét:  „Csak  magam  tizenhét  variánssal 
rendelkezem,  tizenhét  különböző  példány  használatával  és 
egybevetésével  adtam  a  föntebbi  közleményt."  Thaly  képes- 
sége tehát  nem  eredeti  költői  alkotóerő,  de  mindenesetre 
elsőrangú  rendező  képesség  volt.  Őmaga  nem  hozott  termést, 
hanem  a  csirák  továbbérleléséhez  nagyszerűen  értett. 

A  Thalynak  tulajdonított  kuruc  költemények  az  egész 
kuruc  korszak  legmagasabbrendű  költői  megnyilatkozásai. 
Balladás  menetük  kifejezi  a  korszak  életformáját  és  egész 
érzelmi  kultúráját.  Thaly  a  költő  s  Thaly  a  történetíró  is 
képtelen  volt  ilyen  magasrendű  megnyilatkozásra.  De  rende- 
ző ereje  szabályozta  a  kurucköltészet  folyamának  útját. 

Kuruc  tábori  dal. 

^Te  vagy  a  legény  Tyukodi  pajtás! 
Nem  olyan  mint  más,  —  mint  Kuczug  Balázs, 
Teremjen  hát  országunkban  jó  bor  áldomás.  .  . 
Nem  egy  fillér,  —  de  két  tallér  kell  ide  pajtás! 

Szegénylegénynek   olcsó   az  vére: 
Két-három   fillér   egy   napra   bére; 
Azt  sem  tudja  elkölteni  mégis  végtére 
Két  pogány  közt  egy  hazáért  omlik  ki  vére! 

Rajtunk    német    dul,    rajtunk    török    jár, 
Tüz-vassal  pusztul  ország  és  határ; 
Ez  az  istentelen  német  annyi  kárt  tött  már: 
Hozzá  képest  hogy  mit  sem  tött  török,  sem  tatár! 

Az  nagy  uraknak  mézes  szókat  hány, 
S  hozzá  hódúinak*),  mint  bódult  zsákmány.  .  . 
Hej  nagy  urak!  nem  keresztény,  az  pogány: 
Rosszabb  penig  még  ennél  is  labanc,  valahány. 


Mindent  igér,  de  csak  szorultában,  — 
Semmit  be  nem  vált,  ha  szabadjában; 
Az   németnek  —  ebhitünek   fogadásában 
Ne  bizz  többet,  mint  az  ebnek  ugatásában 


Pusztitani  jött,  nem   segítségre,  — 
Hogy  elfoglalja  országunk  végre; 
Álnoksággal  nemzetünknek  esküdt  vesztére: 
De  az  Isten  ráfordítja  még  ő  fejére! 

Csak  azt  nézd  pajtás,  hogy  labanc  hol  van? 
Csak  azt  vágd  pajtás  nagy  búsultodban. 
Mert  e  pogány  kiöl  mindent  édes  hazánkban,  — 
Vágd  tehát  még  az  magyart  is  társaságában! 

Tölts  kupámba  bort,  az  lelkemnek  bort; 
Német  vesztére  üljük  meg  az  tort. 
Ma  egymással  —  bajnoktárssal  együtt  iszunk  bort: 
Virradatra  ugy  üssük  meg  az  német  tábort! 

*)  hódolnak. 

Töltsd  az  kupákat,  töltsd  az  pulhákot. 

Készen  tartsad  jó,  sullyos  szablyádot. 

Ugy  igyál  bort,  hogy  ha  hallod  az  trombitákot  — 

Vért  ihassál,  s  német  testbül  rakj  garmadákot! 

A  XVI-ik  század  erkölcsi  páthoszából  tragikus  nemzeti 
páthosz  lett.  E  páthosz  ettől  fogva  szerves  eleme  a  magyar 
lélek  elemi  megnyilatkozásainak.  (E  kurucverset  Thaly  XIX. 
századbeli  szájhagyományok  alapján  közli.  Feltehető,  hogy 
végső  formáját  jóval  a  kuruc  korszak  után  nyerte.  Gyökerei 
azonban  a  kuruc  korig  nyúlnak.) 

A  balladás  menetű  kuruc  versek  közül  egyik  legtö- 
kéletesebb az 


Ocskai  Lászlóról  való  ének. 

„Kurucok,  kurucok,  hajh  szegény  kurucok 
De  megsötitedett  ti  fényes  napotok! 

Óh  gonosz  szerencse,  óh  keserves  óra!.  .  . 
Trincsíni  mezőnek  vérrel  borítója. 

Sok  ezren  borultak  ott  önnön  vérekben. 
Mások  tántorodtak  régi  hivségekben. 

Labanc   már   Ocskai;   sok  vitéz  hadnagyi 
Átkozva    siratják   az    ő    labancságát: 
Verje  meg  az  Isten  állhatatlanságát! 

Kemény  Beleznai,  seriny  Jávorkával, 
Ama  Bornemisza,  híres  Rácz  Miskával 

EBküsznek  Újvárban  egymásnak  kezére, 
erős  esküvéssel  Ocskai  vesztére: 

Bátor  vérontásom  —  törtínjék  halálom. 
Álnok  árulónak  bosszúját  megállom, 
Álnok  árulónak  bosszúját  megállom!" 

S  nyárnak  hévsigében  —  ősz  sürü  ködében 
Kergetik  Ócskáit  nagy  kegyetlen  télben. 

Beleznai  kétszáz  labancát  levágja  — 
Pilátushoz  küldi  őköt  vacsorára. 

Bornemisza  véle  gyakran  kergetődzik, 

Rácz  Miska  éjjel  is  ott  környül  leskődik  .  . . 

Jávorka  pediglen  paraszti  ruhában  — 
Egynihány  vitézzel  csak  betör  házában, 

„Héj  Ocskai  László!  a  nagy  tobzódástul 
Kelj  föl  immár,  érted  elgyöttünk  Ujvárbul! 

Vérünk  árulója  most  add  meg  magadot!" 
Fölkele  Ocskai,  de  fegyvert  ragadott.  . . 

Kiverik  kezébül  s  ugy  homlokon  vágják  — 
Vér  elboritotta  mint  a  két  orczáját. 

Viszik  már,  viszik  már,  kötve  paripára, 
Nyargalton-nyargalvást  —  viszik  már  Újvárba 

Hogy  vitték  a  kapun,  istrázsa  kiáltott: 
„Itt  hozzák,  itt  hozzák  az  Ocskai  Lászlót!^ 

Hadi  szék  bírái  ott  egybe  gyülének, 
Hitszegő  felett  ők  széket  ülének. 

írjátok  furérok,  irjad  sereg  diák  — 
Vérveres  téntával  a  nagy  szentenciát: 

„Világ  példájára  feje  elütessék, 
Várnak  bástyájára  karóba  tűzessék. 

Hadd  lássák  mindenek:  az  lator  mint  jára. 
Ki  megszegvén  hitit,  támadt  hazájára!" 

Mikor  rézdobokat  megütték  a  vártán, 
Mikoron   a   sipot   megfújták   a   bástyán: 

Akkor  az  piacon  álltak  mind  fegyverben. 
Kihozzák  Ócskáit  vasakkal  terhelten. 

Ott  felzöndülének  vitézek,  hogy  látták: 
„öld  meg  az  árulót!  Hozzá!.  .  ."  azt  kiálták. 

S  ha  fejét  nagy  hamar  hóhér  el  nem  csapja; 
Testét  vitézlő  rend  izekké  szaggatja! 

Föltüzték  az  fejét  a  bástya  fokára, 

A  mely  néz  Nyitrára,  egy  nagy  árbocfára. 

Nagy  fekete  hollók  sürün  szálldosának  — 
S  ott  környül   kerengvén,   ekkép  károgának: 

„Kár,  kár,  kár  vala  Ocskai  Lászlónak, 
Hyen  nagy  vitéznek  lenni  árulónak! 

De  nem  kár,  hazáját,  vérit  eladónak 
Szemeit   kivájni,   fekete  hollónak!" 

Már  Ocskai  László  másoknak  nagy  példa: 
Gonosz  árulónak  így  lészen  halála! 

Lelkeket  világon  szélvészek  kergetik 
Azután  pokloknak  lángjára  vettetik. 

Ezt  szörzék  Újvárban,  ezerhétszáz  tiszben. 
Szegény  magyarokat  segétse  az  Isten." 


Az  erdélyi  emlékirat. 

Az  erdélyi  emlékirat  tulajdonképen  Mindszenthi  Gábor 
naplójával  kezdődik*,  de  igazi  virágkora  a  XVII-ik  század 
második  fele  s  a  XVIII-ik  század  eleje.  Mindszenthi  naplója 
Szapolyai  János  életének  utolsó  napjait  örökíti  meg  a  „hű 
udvari  ember"  hálatelt  s  elfogódott  hangján.  A  későbbi  em- 
lékiratok azonban  már  szélesebb  sodrú  művek:  Kemény  Já- 
nos fejedelem  önéletírása,  Szalárdi  János  krónikája.  Cserei 
Mihály  históriája,  Apor  Péter  s  Bethlen  Miklós  emlékezései. 
S  történelmi  köntösükön  átüt  az  irodalmi  szándék:  egyéni 
vallomás  az  életről,  egyéni  állásfoglalás  a  történelmi  szemé- 
lyekkel és  eseményekkel  szemben.  A  XVII-ik  század  magyar 
életét  minden  más  műfajnál  különbül  tükrözik. 

A  Mátyás  halálával  porba  hullott  magyar  birodalmi  gon- 
dolatot Erdély  emelte  fel  újra.  Mátyás  európai  magyar  poli- 
tikát csinált,  Erdély  keleteurópait.   Az   erdélyi  birodalom   a 


*  1540-ben  jelent  meg. 

Mohács  utáni  Magyarország  erőinek  első  valószerű  mérlege: 
kiegyezésekre  kész  s  a  kiegyezéseken  belül  elszántan  gyara- 
podó, megtartó,  megőriző  okosság  birodalma.  Legnagyobb 
fejedelme  s  igazi  megtestesítője  pedig  Bethlen  Gábor  volt, 
kinek  Szalárdi  szerint,  „sok  volna  előszámlálni  az  építésben 
való  telhetetlenségét." 

Bethlen  Gábor  „épülete"  azonban  méltatlan  utódok 
kezén  csakhamar  veszendőbe  ment,  az  erdélyi  emlékiratok 
szerzői  már  a  pusztulás  éveiből  tekintenek  vissza  Bethlen 
Gábor  birodalmára,  akár  egykor  a  humanisták  Mátyás  király 
roppant  álmaira.  S  igazi  írói  ihlettel  megcsinálják  Bethlen 
Gáborból  az  élet  s  a  magyar  valóságérzék  építő  hősét.  Er- 
délyben fejedelmek  és  fejedelmi  szándékok  nőttek  folyto- 
nosan egymás  mellé,  mintha  a  törzsi  ősemlékezés  még  mindig 
felütné  a  fejét.  S  ennek  megfelelően:  csupa  belső  hadakozás 
az  erdélyi  élet,  pártok  viszálya,  az  emberek  hónuk  alatt  hord- 
ják a  fejüket.  Kitűnt,  hogy  a  rendi  Magyarország  nagy  ural- 
kodó egyéniség  nélkül  mennyire  képtelen  az  államalkotásra. 
Bethlen  le  tudta  vezetni  a  nyugtalan  erőket  s  mi  több:  nagy 
vállalkozásokba  rendezte  őket,  Erdély  egysége  és  ereje  az 
ő  sokrétű  zsenialitásának  eredője  s  eredménye  volt.  A  nagy 
fejedelem  egyúttal  ravasz,  eszközökben  nem  válogató  gazda 
és  kereskedő.  Politikai  arcát  legmélyebben  Kemény  János 
rajzolja  meg.  Nagy  józanság,  magasrendű  politikai  tudat  s 
valami  nagyon  színes  látás  jellemzi  Kemény  Jánost.  Wallen- 
steinről ezeket  írja:  „.  . .  halálban  buburékolva  gyönyörködő 
ember  volt."  Egy  mondatban:  a  zsoldoshordák  egész  arca! 

Szalárdi  János  „Siralmas  Krónikájában"  (1662-ben  je- 
lent meg)  már  kivirágzik  Erdély  fejedelmi  és  emberi  eszmé- 
nye: az  építő  férfiú.  Cserei  Mihály  Históriájában  pedig  az 
erdélyiség,  az  erdélyi  birodalmi  gondolat  már  teljesen  öncé- 
lúvá lesz.  A  „két  pogány",  tehát  a  török  s  a  német  között 

a  teljes  magyar  önállóságot  kalandos  álomnak  tartotta  s  Ke- 
letre adta  le  szavazatát:  a  török  uralom  igen  könnyű  fa  já- 
rom volt  s  kár  volt  a  német  vasjárommal  fölcserélni.  „A  tö- 
rök nemzet  tovább  egy  seculumnál  nagy  boldogságban  s  nyu- 
godalomban tartá  az  erdélyi  fejedelmeket."  Gyűlölte  a  ma- 
gyarországiakat, a  nyughatatlan  forrongás  és  örök  lázadás 
hiveit,  kik  folytonosan  kalandokba  csábítják  Erdélyt  s  ki- 
mozdítják erőtgyüjtő.  békés  vegetációjából:  „Mindenkor  Er- 
dély romlása  pusztulása  Magyarországból  következik,  min- 
denkor az  erdélyi  jó  takarékos  gazdák  javaiból  épültének 
azok  a  here,  gőgös,  nagyravágyó,  semmivel  nem  biró,  haszon- 
talan, tékozló,  magyarországi  állhatatlan,  nyugtalan  emberek." 
Csereinél  a  legszembeötlőbb  az  író  közvetlenebb  líraibb, 
naivabb  életszemlélete  a  történetíró  hűvösebb  elvontságával 
szemben.  S  emellett  a  protestáns  lélek  puritán  keménysége 
jellemzi.  A  végzetet  akarja  megírni: 

„Ezer  hatszáz  hatvanegy   esztendőtől   fogva 
Micsoda    fátnmokon   forgott   Erdély   dolga. 
És  ki  miatt  származott  nagy  nyomorúsága. 
Ez  az  írás  igazán  megmondja.'^ 

Históriája  verses  bevezetőjéből  valók  e  sorok.  S  Teleki  kan- 
cellárból, Apafi  hatalmas  tanácsadójából  igazi  epikai  erővel 
alkotja  meg  a  romlás  hősét,  nagy  Bethlen  Gábor  ellenlába- 
sát. „Bűzbe  keverte  Erdélyt"  ő,  aki  Magyarországból  mind- 
össze „két  lóval  jött  vala  be  Erdélybe."  Telekiben  összpon- 
tosítja tiszta,  naiv  indulattal  korának  minden  bűnét,  vér- 
pocsékoló kalandorságát  s  állhatatlan  politikai  kapkodását. 
Teleki  a  jobbra  is,  balra  is  tárgyaló  és  ígérgető,  minden  építő 
ösztön  hijján  folytonosan  politikai  kalandokat  keverő,  óriá- 
si birtokokat  harácsoló  úrnak  „örök  arca". 

12  Féja,  A  régi  magyarság.  .  __ 


Cserei  Mihály  nem  vágyott  már  a  ,,hadak  útjára''.  Eiité- 
li  Teleki  Mihályt,  hogy  Magyarország  ellen  vezet  hadat,  „ho- 
lott azok  is  magyarok  valának;  s  mi  kárt  tettek  a  németnek, 
ha  magyar  a  magyart  prédikálja  és  pusztitja?"  A  kurucmoz- 
galmakat  is  gyűlölte:  „soha  nem  tudja  a  föld  népe,  a  kuruc- 
tól  féljen  vagy  a  magyar  labanctól,  mert  az  egyik  eb  a  másik 
kutya."  Nem  hitt  már  a  fegyverek  jussában,  az  élet  fegyve- 
reit szerette  volna  a  magyarság  kezébe  adni:  „Isten  nem 
fegyverrel  már,  mint  azelőtt,  hanem  patientiával  s  igazi  meg- 
értéssel akar  minket  felébreszteni  régi  szabadságunk  meg- 
nyerésére." 

Apor  Péter  Erdély  „változásáról"  (Metamorphosis  Tran- 
sylvaniae)  tudósít.  A  régi  erdélyi  életmódot  írja  le  meleg 
8  kedvesen  dohogó  hangon:  a  vendégségeket,  ebédeket,  va- 
csorákat, köntösöket,  nyájasságokat,  utazásokat,  lakodalma- 
kat, táncokat.  Éppenúgy,  mint  társai,  ő  is  az  aranykort  sirat- 
ja.  Mindnyájuk  műveit   az   ősz   aranyos   borongása   szövi  át. 

Az  újkori  ember  jelentkezése: 

Bethlen  Miklós. 

(1642—1716) 

Erdélyi  politikus  és  főember  volt  Apafi  Mihály  korában, 
8  Apafit  is  túlélte,  akár  nagy  ellenfelét  Teleki  Mihályt.  Bánfi 
vesztőhelyének  árnyékában  élt  s  Béldi  futásának  sorsától 
remegett.  Többször  viselt  fogságot,  s  „bujdosva"  mentette 
életét.  A  kor  összes  erdélyi  izgalmai,  tervei,  szándékai  össze- 
futottak benne,  korszakot  viselt  magában.  Éveket  töltött 
nyugaton,  európai  volt  akkor  is,  midőn  a  legjobbak  is  csak 
a  honi  indulatokra  támaszkodtak  és  csupán  az  erdélyi  for- 
tyogás  kifejezői  voltak.  Teleki  Mihály  „franciának"  csúfol- 
ta őt. 

önéletírása  tulajdonképen  Erdély  önvallomása  egy  szá- 
zad életformájáról.  Cserei  Mihály  „fekete  könyvet"  csinált 
korából.  Bethlen  Miklós  szinte  a  maguk  „tisztaságában"  szem- 
lélte s  örökítette  meg  korának  mozdulatait  és  áramlásait, 
önmagát  védve,  de  senkit  se  ítélve,  józan  világossággal  a 
végső  okokig  nyomozva.  Erdély  romlása  történelmi  méretek- 
ben éppen  ezért  nála  bontakozik  ki  igazán:  a  sors  szilárd 
vonalai  már  teljesen  megtörtek,  csak  bujdosások,  tiprások 
és  lázadások  vannak,  céltalan  utak  s  jóvátehetetlen  szaka- 
dékok. 

A  saját  életét  feltáró  vallomás  éppen  olyan  teljes  és 
maradéktalan,  mint  az  „erdélyi  vallomás".  Bethlen  Miklós 
az  első  újkori  magyar,  kit  már  az  élet  teljessége  érdekel,  szép 
és  rút,  a  nyílt  s  a  „titkolni  való"  dolgok:  minden  egyként 
fontos  számára,  ami  emberi.  Az  első  magyar  író,  kinek  em- 
beri szemlélete  újkori  méretekig  szélesedik.  Kz  ember  emész- 
tése, testének  eseményei  éppen  úgy  érdekelték,  mint  lelki 
válságai.  Erkölcsi  intelmeit  a  boldog  házasélet  testi  titkaival 
együtt  hagyta  utódaira. 

Ott  volt  Zrínyi  Miklós  halálánál: 

„Ezalatt  szép  őszi  idő  járván,  majd  mindennap  vadász- 
ni jártunk,  paripát  adatott  mindenkor  alám.  18  novembris 
erdei  disznókra  menénk,  ebéd  után  hintón,  volt  ugyan  pari- 
pa is,  Vitnyédi  az  első,  én  a  hátulsó  ülésben  bal  s  ő  jobb- 
felől  ültünk  csak  hárman;  egy  fabulát  beszéle,  méltónak,  tartom 
leírni,  nem  tudván  ő,  hogy  három  óra  múlva  meghal,  talán 
cygnea  cantiója  helyén  volt.  Az  pedig  ez:  Egyszer  egy  embert 
az  ördögök  visznek  volt;  találkozók  egy  barátja  szemben 
véle,  kérdi:  Hová  mégy  kenyeres?  Nem  megyek,  hanem  visz- 
nek. Kik  s  hova?  Felelék  az  ördögök:  Pokolba.  Mond  emez: 
Jaj  szegény,  ugyan  rosszul  vagy,  kinél  rosszabbul  nem  lehet- 
nél.  Felele:   Rosszul  bizony,   de  mégis  lehetnék  én  ennél  is 

rosszabbul.  Melyre  emez  álmélkodva:  Hogy  lehetnél  rosszab- 
bul, hiszen  a  pokol  mindennél  rosszabb.  Felele:  Ugy  vagyon 
az,  de  mégis  visznek  ők  engemet  noha  pokolba,  de  a  magok 
vállán,  hátán,  hogy  már  nyugszom  addig;  s  hátha  megnyer- 
gelnének, magokat  is  velem  vitetnék,  mégis  úgyis  csak  azon 
pokolba  mennék,  hiszen  rosszabbul  volnék  ugy  ennél  is. 
Applica  Magyarország  s  Erdélyre,  és  a  törökre,  németre. 

No,  elmenénk  vadászni,  ö  maga  levetvén  a  nagy  bő 
csizmát,  melyeket  a  telekes  bocskorra  is  felvonhatott,  pus- 
kával beméne,  és  szokása  szerint  csak  egyedül  búkálván, 
lőve  egy  nagy  erdei  disznót,  a  gyalogok  is  lövének  egyet  a 
szállónál  s  vége  lőn  a  vadászatnak.  Kisereglénk  a  hintóhoz, 
az  ur  is,  hogy  immár  hazamenjünk,  estefelé  is  vala.  Azonban 
odahoza  a  fátum  egy  Páka  nevű  jágert,  ki  monda  horvátul: 
én  egy  kant  sebesítettem,  mentem  a  vérin,  ha  utána  men- 
nénk, elveszthetnők.  Az  nr  mindjárt  monda  nékünk  Zichy- 
vel  ketten,  látván  hogy  el  akarunk  menni  véle:  öcsém  uraim, 
kegyelmetek  csak  maradjon  itt;  Vitnyédinek,  Guzics  kapi- 
tánynak: csak  beszélgessen  itt  kegyelmetek,  öcsém  uraimék- 
kal,  csak  meglátom,  mit  mond  ez  a  bolond  t.  i.  Páka,  mind- 
járt visszajövök.  Csak  bocskorban  lóra  kapa,  stucz  kezében, 
Páka  után  nyargala;  egy  sabaudus,  Majláni  nevű  ifjú  gaval- 
lér, Guzics  öccse  inasa,  még  egy  Angeló  nevű  kedves  olasz 
inasa  és  a  lovász  nyargalának  utána;  mi  ott  a  hintónál  be- 
szélgeténk.  Egyszer  csak  hamar  ihol  nyargal  Guzics,  mondja 
a  bátyjának:  hamar  a  hintót,  oda  az  ur.  Menénk  amint  a 
hintó  nyargalhat  és  osztán  gyalog  a  sűrűbe  befuték  én,  hát 
ott  fekszik,  még  balkezében  ,  amint  tetszett,  a  pulsus  gyen- 
gén vert,  de  szeme  sem  volt  nyitva,  sem  szólott,  csak  meg- 
hala.  Majláni  igy  beszélte:  hogy  amint  Páka  után  bement 
a  disznó  vérin  az  erdőbe,  amig  ők  a  lovakat  kötözték,  csak 
hallják  a  jajszót;  Páka  szava  volt.  Majláni  legelébb  érkezek, 

hát  Páka  egy  horgas  fán,  az  ur  arccal  a  földön,  s  a  kan  a 
hátán;  ő  hozzá  lő,  elfut  a  kan,  érkezik  Guzics  és  Angeló,  az 
ur  felkél  és  mondja:  rútul  bánék  velem  a  disznó,  de  ihol  egy 
fa  (melyeket  csatákon  is  magával  hordott  zsebébe)  állítsá- 
tok a  sebnek  vérét  véle,  de  hijába,  csak  elfolyt  a  vére,  elő- 
ször ülni,  azután  hányat  fekünni,  végre  csak  meg  kellé  halni, 
mert  a  fején  három  seb  vala:  egy  balfelől  a  fülén  feljül  a 
feje  csontján  ment  csak,  és  a  kannak  agyara  a  homloka  felé 
szakasztotta  rútul  a  feje  borit;  más  ugyan  a  bal  fülen  alól  az 
orcáján,  a  szeme  felé,  mt  szakasztás;  de  ez  kettő  semmi, 
hanem  harmadik  jobbfelén  a  fülén  alól  a  nyaka  csigájánál 
ment  hé  s  elé  a  torka  felé  ment,  és  a  nyakra  járó  minden 
inakat  kettészakasztotta;  az  ölte  meg,  a  vére  elmenvén;  volt 
a  kezén  valami  kis  körmöcslés,  de  semmi  sem  volt.  Rettene- 
tes sírás  lőn  az  erdőben,  a  legalábbvaló,  csak  a  gyermek  is 
siratta.  Azt  akarják  vala,  hogy  én  vigyem  a  hirit  a  felesé- 
gének, de  én,  mint  uj  ismeretlen  ember  , elvetem  magamról 
Zichy  Pálra.  Fogók  a  testet,  és  amely  kétfelől  eresztős  hin- 
tóban kimentünk  volt,  abból  az  üléseket  kihányván,  abban 
nyújtóztatok,  és  én  az  ablakban  ülék  és  hazáig  fejét,  mejjét 
tartottam.  Otthon  fejér  bársony  dolmányba  öltöztették  és 
osztán  eresztették  a  feleségét  hozzája,  aki  eszén  sem  volt 
buvában.  így  lőn  vége  Zrínyi  Miklósnak;  csuda,  olyan  vitéz 
sem  lőtt,  sem  vágott  a  kanhoz,  stucz,  spádély  lévén  nála." 

A  XVIII-ik  század. 

A  majtényí  fegyverletétel  után  megindult  a  forradal- 
mak felszámolása.  A  kurucság  végleg  lehanyatlott,  elfonnyad- 
tak az  országalkotásra  törekvő  erők;  akik  a  fölkelések  ter- 
mészetes egységbe  forrott  seregéből  megmaradtak  és  itthon 
maradtak,  egyéni  utakra  tértek.  Letűnt  a  „villám"-emberek 
kora,  a  hadvezérből  gazda  lett,  a  forradalmak  népe  pedig  a 
mindennapi  életbe  kapaszkodott.  A  „bűnbocsánatnak'^  s  a 
szép  királyi  Ígéreteknek  nem  sok  foganatja  volt,  a  lelkek  le- 
szerelését nem  követte  a  lelkek  tartós  és  igazi  megbékélte- 
tése,  de  mégis  béke  volt.  S  a  béke  a  nagy  pazarló  hősi  lendü- 
letek után,  a  lírai  kor,  lírai  lélek  s  lírai  emberek  gyönyörű 
tűzijátékának  végeztével  az  egyszerű  építés  idejét  hirdette.  A 
korszak  irodalma  teljesen  kifejezi  e  történelmi  hangulatot. 
Az  író  immár  nem  államférfi,  katona,  „bujdosó",  kalandor,  s 
vándor  lantos  is  egyúttal.  Nincsenek  országra  szóló  álmai, 
izgató  páthosza  és  regényes  élete.  A  költői  teremtőerő,  a  ma- 
gyar lírai  természet  pompás  tűzijátéka  háttérbe  szorul,  s  elő- 
térbe lép  a  gondolkodó  és  rendszerező  értelem,  a  tudomá- 
nyos irodalom.  így  e  korszakban  a  látszólagos  fáradtság  mel- 
lett mégis  nagy  összefoglaló  művek  és  tervek  születtek. 

Ezek  az  évtizedek  élénken  példázzák  az  élet  és  az  iroda- 
lom, a  társadalom  és  a  műveltség  viszonyát.  A  kurucság  for- 
radalmi közösséget  teremtett,  e  közösség  most  darabjaira 
hullott.  A  nemzeti  önkormányzatért,  vagy  függetlenségért 
életét  s  vagyonát  kockáztató,  s  fejedelmi  tudatot  hordozó 
főnemes  helyébe  a  birtokszerző  oligarha  lépett,  kinek  gróf 
Károlyi  Sándor  a  legjellegzetesebb  alakja.  A  köznemesség 
visszasüppedt  a  magyar  mezei  életbe,  a  parasztság  pedig  a 
néma  fájdalommal  tűrt  robotba.  A  magyar  társadalom  min- 
den rétege  feladta  egyidőre  elsőrangú  igényeit,  s  ezzel  párhu- 

zamosan  a  költészetben,  az  irodalomban  is  hiába  keressük  az 
elsőrangú  teremtő  erőket.  E  hiányt  a  tudományos  elmélkedés 
egészen  rendkívül  előretörése  pótolja. 

Czwittinger  Dávid  megírja  latinnyelvű  magyar  írói  lexi- 
konát,  Bod  Péter  magyar  nyelvű  „Athenása"  pedig  több  mint 
ötszáz  író  életét  és  működését  ismerteti.  Pray  György  jezsui- 
ta megalapítja  a  történelmi  kritika  módszerét  latin  nyelven 
írt  „Annaleseiben."  Bél  Mátyás  pozsonyi  evangélikus  lelkész 
szintén  a  történelmi  kritika  képviselője  s  megalapítja  a  tu- 
dományos földrajzot  is.  Sajnovics  János  jezsuita  „Demon- 
stratiója"  pedig  a  magyar  nyelvtudomány  hősi  könyve.  Álta- 
lános megbotránkozás  közepette  vitatja  összehasonlító  mód- 
szerrel a  magyar  és  a  lapp  nyelv  rokonságát.  Cornides  Dá- 
niel a  magyar  ősvallásról  írt  könyvet. 

Különösen  a  történtírók  szaporodtak  el  ebben  a  kor- 
szakban: Sinai  Miklós,  Batthyány  Ignác,  Benczúr  József,  Ti- 
mon  Sámuel,  Katona  István  és  társaik  hosszú  sora  tanúsko- 
dik erről.  E  nagy  szellemi  kultúra,  ez  az  új  elmélyedés  és 
szellemi  felkészülés  készíti  elő  a  magyar  irodalom  megúj- 
hodását és  európai  értelmű  kiszélesedését. 

A    hívő. 

II.  Rákóczi  Ferenc*  környezetében  többen  is  készítettek 
emlékiratot.  Ezeknek  az  emlékiratoknak  alig  van  közük  a 
magyar  irodalomhoz.  A  kuruc  eseményekről  száraz  időrend- 
ben beszélnek,  s  csak  akkor  élénkül  meg  a  hangjuk,  mikor 
íróik,  mint  bujdosók  külföldre  kerülnek  s  a  látnivalók  özöne 
fut  szemük  elé.  A  szürke  hadseregből  messze  kiemelkedik  II. 
Rákóczi  Ferenc  két  emlékirata.  Egyik  magyarországi  hadjá- 
ratát tárgyalja  s  francia  nyelven  írta,  a  másik  önvallomásait 

*   (1676—1735) 

tartalmazza  latin  nyelven.  Ezeknek  az  emlékiratoknak  vi- 
szont alig  van  közük  a  kurucsághoz,  nem  a  kuruc  írta  őket, 
hanem  a  fejedelem  s  a  távlatokba  költözött,  az  élet  fölé  e- 
melkedett  ember. 

Finom  8  halk  líra  járja  át  Rákóczi  könyveit,  melyek  mind- 
végig töretlen  lélekről  tesznek  tanúságot,  csakis  töretlen  ember 
tudhatta  ennyire  összeforrasztani  a  nehéz  sorsban  megszer- 
zett alázatot  a  méltóság  öröklött  s  kifinomult  érzésével  és 
tudatával.  A  belső  rend  embere,  tekintete  hideg  és  nyugodt, 
ítélete  biztos,  érzelmei  rendezettek,  látóköre  tág.  Lelki  éle- 
tének mélysége  és  finomsága  egy  kicsit  sem  sorvasztotta  el 
gyakorlati  érzékét:  belső  életét  ugyanolyan  határozottsággal 
irányította,  mint  kockán  forgó  birodalmának  sorsát,  míg  az 
emberek  között  élt.  S  mégis  állandó,  sohasem  hűlő  tűz  égett 
benne:  a  végső  igazságba  vetett  hit  érzelmi  tüze.  A  magyar- 
országi hadjáratról  írt  könyvének  előszava:  „Ajánlólevél  a 
végső  igazsághoz^'  s  olyan  mint  az  imádság. 

Emlékirata  egyik  magyar  emlékirathoz  sem  fogható. 
Egyén,  politika,  osztály,  szűkebb  közösség,  táj,  rang,  hajla- 
mok, vonzalmak,  érdekek,  mindaz,  ami  „korszerű*^:  idegen 
dolog  volt  számára.  A  végső  igazságot  akarta,  a  végső  igaz- 
ság mértékével  mérte  önmagát  s  a  magyarságot.  Szigorát  jo- 
gossá és  támadhatatlan  értékké  teszi  önmagával  szemben  al- 
kalmazott szigorúsága.  Szinte  a  katholikus  gyónás  áhítata  nőtt 
benne  irodalmi  formává,  s  mert  született  fejedelem  volt,  gyó- 
násában  nemcsak  a  saját  lelkének,  hanem  országának  belső 
térképét  is  megrajzolta.  Társadalmi  ítéletei  is  végső  ítéletek. 
A  nép  hozta  vissza  Magyarországba,  miután  sikerült  a  bécsúj- 
helyi börtönből  megmenekülnie.  Rákóczi  ezt  sohasem  feled- 
te el  és  hűvös  mondatait  meleg  áramlás  futja  át,  valahány- 
szor a  jobbágyakra  kerül  a  szó.  A  forradalmi  köznemesség 
adta    mozgalmának    a    lendítő    erőt,    s   mindig   meleg   rokon- 

szenv  hangján  beszél  erről  a  rétegről.  Legjobban  a  saját  osz- 
tályát Ítéli  el,  a  főrendeket,  kik  nem  a  mélyben  álló  ember 
felfelé  néző  áhítatával  tekintettek  rá,  eszméire,  terveire, 
lelkületére,  hanem  némileg  az  egyenlőség  fölényével.  A  mé- 
lyebben álló  osztályok  érezték  őt,  saját  osztálya  azonban 
nem  értette  meg,  ezért  volt  eleitől  fogva  magányos  ember  8 
korán  beárnyékozta  a  tragédia.  A  magányos  ember  a  törté- 
nelem mélyére  látott,  s  fölfedte  az  egész  „alkotmányos  küz- 
delem" reménytelenségének  legfőbb  okát  is:  „Minden  eről- 
ködésem dacára  sem  akadályozhattam  azonban  meg  bizonyos 
törvény  hozatalát  —  az  1707-ben  tartott  erdélyi  országgyű- 
lésen —  mely  erdélyi  hadaimat  egészen  tönkre  tette,  hogy 
t.  i.  megegyezése  nélkül  katonává  lett  jobbágyát  minden  föl- 
desúr visszakövetelheti.  Bármily  képtelen  legyen  is  ez  a  tör- 
vény: oly  természetű  háborúban  a  minőt  mi  viseltünk,  mégis 
teljesen  föllázasztotta  volna  a  kedélyeket,  ha  visszavetem; 
mert  meg  lesznek  vala  győződve,  hogy  tagadó  válaszom  csak 
azon  szándékból  ered,  miszerint  saját  jobbágyaik  fegyverei 
által  akarom  magamat  korlátlan  urokká  tenni.  .  .  .  De  ez  a 
választott  fejedelmek  sorsa,  t.  i.  hogy  mindig  gyanakodnak 
rájuk,  s  ha  tulajdon  lelkiismeretük  meg  nem  nyugtatná  őket, 
mindig  szerencsétlenek  volnának.  Pedig  nincs  ábrándszerűbb 
valami,  mint  azt  hinni,  hogy  eskük  és  törvények  által  meg- 
kötheti őket,  ha  tulajdon  lelkiismeretük  meg  nem  köti.  Ne- 
héz volt  az  erdélyieket  kielégítenem,  még  ha  meg  is  tartom 
törvényeiket.  A  nemzet  főerejének  a  székelyekből  kellett 
volna  kikerülni,  akiknek  mindnyájuknak  nemesi  jogokat  kell 
vala  élvezniük.  És  ők  valójában  természetöknél  fogva  ügye- 
sek, őszinték,  bátrak  s  engedelmesek  lévén,  igen  alkalmasak 
a  háborúra.  Azonban  ők  tulajdon  tiszteik  által  vettettek  szol- 
gaságra. Én  azt  tapasztalam,  hogy  ezen  őseim  korában  annyi- 
ra virágzó  és  harcias  nemzet  nagyon  elszegényedett,     nem- 

csak  a  németek  zsarolásai,  hanem  önnön  tiszteinek  gazságai 
miatt  is,  elannyira,  hogy  semmikép  sem  volt  elegendő  az  or- 
szág védelmére.  És,  ha  ezen  okból  magyarországi  hadakat 
küldöttem  Erdélybe:  ezeket  az  erdélyiek  idegenekül  tekintet- 
ték, s  panaszkodtak,  mondván,  hogy  szolgaságba  akarom  őket 
hajtani.  Az  említett  törvény  után  a  földesurak  olymódon 
bántanak  katonáskodó  jobbágyaikkal,  hogy  valójában  meg- 
esett a  szivem.  Nem  is  voltak  ezután  nagyszámúak  erdélyi 
hadaim.'^  Rákóczi  tisztán  látta,  hogy  milyen  őrlő  társadalmi 
erők,  s  micsoda  áthidalhatalan  társadalmi  szakadékok  kö- 
zött senyvedt  el  ügye.  Ilyen  biztos  történelmi  itélőerőt  s  el- 
fogulatlanságot hiába  keresünk  a  magyar  emlékiratok  sorá- 
ban. 

Két  fejedelmi  ág:  a  Rákóczi  s  a  Báthory  benne  ért  csú- 
csára. Az  országszervezés  és  a  nemzetalkotás  terve  benne 
természetes  virág  volt.  A  nemzet  szétszórt,  egymás  ellen 
acsarkodó,  vakon  száguldozó  erőiből  emberi  összhangot  akart 
teremteni  s  ezt  az  összhangot,  mint  a  belső  élet  rendjét:  a  szám- 
űzetés keserű  napjaiban  sem  veszítette  el,  hanem  átmentette 
a  lelki  élet  síkjára.  Éppen  olyan  természetes  méltósággal  s 
lelki  alázattal  viselte  a  számkivetést,  mint  a  fejedelemséget. 
Már  semmi  köze  sem  volt  a  világhoz  s  vallomásaiban  a  vég- 
ső okkal.  Istennel  beszélgetett,  elszámlálta  minden  vétkét, 
hogy  megszabadulhasson  tőlük,  de  még  mindig  volt  haragja  a 
nemtelenség,  az  üzletesség  ellen.  Bűnei  felett  siránkozik,  de 
néhány  sorral  alább  „Károlyit  halálra  itélendőnek"  tartja 
békekötésének  szégyenletes  és  üzletes  módjáért. 

A  „bujdosásnak'\  az  időtlen  magyar  életformának  egész 
lényét  és  szépségét  átérezte.  Mikor  elhagyta  hazáját,  tudta, 
mint  vallomásaiban  írja,  hogy  két  út  között  kell  választania. 
Egyik  a  vitézi  halál,  melyet  bizonyára  Kádár  vitézhez  ha- 
sonló fohászkodással   teljesített  volna.   A  másik  út  a  bujdo- 

sás  volt,  mely  szürkébb  és  csendesebb,  de  Rákóczi  úgy  érez- 
te, hogy  a  bujdosók  sorsa  táplálja  nehéz  és  elfáradt  napok- 
ban a  közösséget.  S  a  bujdosó  kemény  Ítéletet  mondott  a 
„képzelet"  felet.  „Ó  képzelet!"  —  intett  feléje  elhárító  kar- 
ral; a  képzelet  a  való  világ  s  a  lelkében  ringatott  Magyaror- 
szág álmait  jelentette.  De  hiába  mondott  ítéletet,  mert  ez  a 
„képzelet"  mindvégig  megmozdította  szárnyait  benne,  vissza- 
idézte a  régi  napok  ízeit,  holott  5  már  Isten  melegségében 
vigasztalódott. 

Mikes  Kelemen. 
(1690—1762) 

Ha  Zágoni  Mikes  Kelemen  nem  kerül  ifjú  fővel  II.  Rá- 
kóczi Ferenc  udvarába,  valósziníileg  valamelyik  erdélyi  kú- 
riában békés,  boldog  idill  közepette  telik  el  az  élete.  Jó  gaz- 
da lett  volna,  derék  családapa,  barátságnak  s  csevegéseknek 
fűszere  s  a  könyvek  barátja.  De  II.  Rákóczi  Ferenc  lett  a 
végzete,  utóiérte  őt  a  magányos,  szemlélődő  és  merengő  fér- 
fiú sorsa,  ki  ellenállhatatlan  erővel  sodródó  bolygója  lesz  a 
tettekbe  siető  férficsillagnak.  A  száműzetés  keserves  éveiben 
el  is  sóhajtotta,  hogy  ő  nem  a  szabadságért  került  a  Marma- 
ra-tenger partjára,  hanem  egy  szép,  tiszta  ábrándért. 

Mikes  költött  levelekben  írta  meg  a  bujdosók  sorsának 
folyását.  A  legközvetlenebb,  legmelegebb  irodalmi  formát  vá- 
lasztotta, s  egészen  új  lapot  nyitott  az  erdélyi  emlékiratok 
sorában.  Hiába  keressük  nála  az  erdélyi  emlékirat  komor 
történelmi  arculatát  és  méltóságát.  Mikes  az  élet  nyelvén,  a 
mindennapok  nyelvének  vidámságával  s  jóizével  beszélt.  Hu- 
mora egészen  magasrendű,  s  távolról  sem  anekdotákba  fúló 
humor,    mondhatjuk,   hogy   humoros   volt    a   világszemlélete, 

derűt  csöppentett  minden  képére,  minden  sorára.  A  komor 
vonalakat,  a  sötétedő  érzéseket,  panaszokat  eredendő  ösz- 
tönnel játékosra  kanyarította,  vidámító  csengésre  hangolta. 
Olyan  dolog  jelentkezik  nála,  olyan  íz,  melyet  eddig  a  ma- 
gyar prózában  hiába  kerestünk:  az  emberi  beszéd  nyájassága 
és  bája.  Tele  van  meglepetésekkel,  nem  várt  fordulatokkal. 
A  francia  király  haláláról  ír  s  tudósítását  igy  fejezi  be:  „A 
lélek  kiment  belőle,  a  halál  benne  maradott."  Szeret  incsel- 
kedni, pajkoskodni,  huncutszemű  megfigyeléseiről  számol  be. 
S  ez  a  pajkoskodás  a  legnagyobb  emberi  indulata.  Mikor  ve- 
télytársa, Bercsényi  gróf,  már  rátette  kezét  a  vénlegény  Ke- 
lemen utolsó  reménységére,  Kőszegi  Zsuzsikára,  akkor  is 
csak  a  csípős  tréfáig  merészkedik:  „Elég  a,  hogy  a  jövendő- 
béli vőlegényt,  vagy  is  inkább  vőembert  a  köszvény  nem 
háborgatja,  és  Zsuzsiért  gyakrabban  megmosdik;''  .  .  . 

Egészen  lírába  illő  finomságokra  képes:  „A  való,  hogy 
az  elmúlt  holnapnak  minden  résziben  és  ráncában  csak  a  rest- 
ség nem  engedte,  hogy  írjak."  Tudatos  művész  volt  és  naiv 
kedélyű  ember.  A  magyar  próza  erejét,  keménységét,  fér- 
fiasságát, költői  törekvéseit  eddig  is  láttuk,  de  a  „széppró- 
zát", a  tudatos  gyönyörködtetés  nyelvét  Mikes  Kelemen  ala- 
pította meg.  Sajátságos  sorsa,  a  bujdosás,  hajtotta  ki  benne 
a  reménységnek,  az  emberi  vigasznak  ezt  a  virágos,  tarka 
ágát.  Enyhülés  kellett,  kedv,  s  e  hiányérzést  Mikes  a  min- 
dennapok megszépítésével  elégítette  ki.  Mérsékelt,  de  szi- 
nes  és  életteljes  díszítés  jellemzi  Mikes  stílusát,  mint  a  szé- 
kely stílust  általában.  „Vannak  olyanok,  akik  leírják,  amit 
akarnak  mondani,  de  csak  száraz,  sótalan  és  ízetlen:  néme- 
lyek pedig  a  legkisebb  dolgot  is  ugy  fel  tudják  ékesíteni, 
olyan  ízt  adnak  annak,  hogy  tetszik".  Nagyszerűen  jellemzi 
saját  írói  modorát.  Ez  a  pajkos  játékos  szem  olykor  anélkül, 
hogy  eredeti  modorából  kizökkenne,  nagyon  mélyre  lát.  így 

jellemzi  a  török  tunyaságot,  Elő-Ázsiát:  „A  ház  mellett  egy 
tó  lévén  abban  vagy  buszig  való  bialokat  hajtottak,  és  azok- 
kal egészen  felkevertették  a  tót,  és  a  sárból  a  kezekkel  von- 
ták ki  az  emberek  a  sok  halat.  Nem  lehetett  úszni  a  sze- 
gény halaknak  a  sáros  vízben.  Török  halászat."! 

Minden  írása  előbeszéd  és  mentegetőzés  a  hazafelé  szál- 
ló gondolatok  elé.  Néha  szinte  visszateremti  az  erdélyi  le- 
vegő ízét,  máskor  pedig  úgy  tűnik  fel  a  már  soha  vissza  nem 
nyerhető  haza,  mint  az  elérhetetlen  hegyen  rejtezkedő  tün- 
dérkert. A  honi  békeévek  egyszerű  életére  vágyott,  s  leg- 
alább jó  tanácsokat  küldött  hazafelé  a  gazdálkodásról,  a 
gyermekek  neveléséről.  De  mindezeken  túl:  megcsinálta  a 
székely  író  belső  formáját.  Stílusának  bája,  furfangos  ész- 
járása, világot  és  sorsot  bíró  humora  a  székely  népkölté- 
szetet éppenúgy  jellemzi,  mint  a  székely  Tamási  Áront. 

Legmeghatóbb  írása  a  fejedelemmel  való  összekoccaná- 
sát szánja-bánja.  1736-ban  írta,  mikor  Rákóczi  már  halott 
volt:  „Sokszor  jut  eszembe  a  szegény  urunk  jövendölése, 
mert  egyszer  a  többi  között  a  vásárlónál  való  számadást 
hogy  oda  adtam  volna,  —  mert  én  vásároltattam,  ami  kön- 
tösihez  és  a  házbéli  eszközökhöz  kívántatott  — -  a  fizetőmes- 
ter, aki  vásárolta  parancsolatomból,  nekem  számot  adott, 
én  pedig  azt  a  számadást  megmutattam  a  fejedelemnek.  De 
azt  jó  megtudni  előre,  hogy  szegénynek  olyan  természete  volt, 
hogy  a  számadásban  nem  nézte,  hogy  miért  adtának  harminc 
vagy  negyven  tallért:  hanem  ha  tíz  vagy  tizenkét  poltura  érő 
portékát  olcsón  vettek-é  vagy  drágán.  Az  olyan  apró  állapot- 
ban mindenkor  gáncsot  talált.  —  A  számadásban  tehát  egy- 
nehány poltura  érő  portékán  megakad  a  szeme,  és  kezdi 
mondani  mintegy  nehezteléssel,  hogy  drágán  fizették,  nem 
kellett  volna  úgy  venni.  Én  azon  szokásom  ellen  felin- 
dultam, mert   nekem  ugy   tetszett,   mintha   bennem  kételke- 

dett  volna,  és  mondáin  mint  goromba:  ha  bennem  kételke- 
dik,   parancsolja    másnak,    a    ki    vásároltasson.    Erre   szegény 
semmit  nem  felel,  csak  kezembe  adja  számadást,  és  elfordul 
tőlem  érdemem  szerént.  Ezzel  én  is  kimegyek.  Másnap  sem 
mit   sem   szól   hozzám,   én   pedig   csak   várom,  hogy   szóljon 
Még  másnap,  akkor  sem  szól  semmit  is  —  a  már  nekem  ne 
héz  volt,  mert  megüsmértem   ostoba  cselekedetem.   Harmad 
napján  már  nem  tűrhettem,  bemegyek  utána  az  iróházában 
ott  eleiben  borulok  és  könnyes  szemmel  csókoltam  kezét,  és 
kértem  bocsánatát.  Erre  az  a  ritka  és  nagy  ember  megölel 
és  mondja:   „Megbocsátok  —  sokszor   eszedbe  jutok  én  ne 
ked,  ha  meghalok  —  sokszor  megemlegetsz  engemet:  de  ak 
kor  késő   lesz".   Ha   akkor  sírva  hallottam  ezeket   a   szókat 
most  könnyes   szemmel  jutnak   eszemben.  Bé  is   teljesedtek 
—  Isten  így  akarta  —  mindenben  dicsértessék  szent  neve." 
Ez  volt  az  utolsó  tisztelgés  a  nagy     fejedelem     emberi 
nagysága  előtt. 

Faludí  Ferenc. 
(1704—1779) 

A  magyar  költő  mindeddig  szinte  kivétel  nélkül  harcos 
tagja  volt  a  magyar  közéletnek.  Sorsát,  mint  Zrínyi  mondotta, 
„nemcsak  pennájával"  fejezte  ki,  hanem  tudatosan,  vagy 
ösztönösen,  de  a  vátesz  szerepét  is  játszotta.  A  majthényi 
fegyverletétel  után  egyelőre  meghalt  ez  a  szerep,  s  Faludi 
Ferenc  a  legtökéletesebb  irodalmi  kifejezője  ennek  a  fordu- 
latnak: ő  az  első  „sziget",  a  „kivonulás"  az  életből  a  tiszta 
költői  világba,  műtárgyak,  csiszolt,  választékos  múzeumába. 
Eleinte  csak  fordított,  s  a  nyelvét  alakította,  gazdagította, 
edzette.   Gyűjtögető   tehetség   volt,   s   „Jegyzőkönyvében"   tö- 

mérdek  közmondást,  érdekes  jelzőt,  s  megkapó  kifejezést  ta- 
lálunk, melyeket  régi  írókból  s  az  „élet  nyelvéből"  szedege- 
tett össze. 

Tisztában  volt  a  költői  „mű"  fogalmával.  A  mű  öncélúvá 
érett  nála,  s  a  műgond  volt  legfőbb  feladata.  A  súlyos,  vias- 
kodó, robbanó  erejű  magyar  prózából  finom,  szökellő  cso- 
bogást csinált,  megtörte  a  magyar  vers  nehézkességét,  felol- 
dotta páthoszát  és  méltóságát,  színekre  törte  egyhangúságát 
A  nyers  ösztönös  megnyilatkozások  hagyományát  irodalmi 
kultúrával  próbálta  felváltani,  ötvösművész  volt,  de  távol- 
ból sem  merült  ki  a  formai  bravúrban,  mint  például  Amadé 
László.  Faludi  csupa  elegyítés,  nyelve  bárok  zsúfoltság  ro- 
kokó-finomsággal oldva.  Idegen  versszakképleteit  tiszta  ma- 
gyar ritmussal  töltötte  meg.  Tudatos  gonddal,  s  az  európai- 
ságból és  a  magyar  hagyományból  gyúrt  költői  világot.  A 
rokokó  ízlésére  annyira  jellemző  pásztoridilleket  ő  is  írt,  de 
valódi  népi  hangot  is  kevert  ezekbe  a  költeményekbe.  Az  ő 
pásztorai  már  így  társalognak: 

„Ide  felénk  pásztor  avval  a  dudával 

Menalcas  is  itt  lesz,  jó  sipos  társával, 

Uj  csákóm  van  látod,  új  bocskor  lábamon. 

Tejünk,  túrónk,  sajtunk,  van  öreg  gesztenyénk, 

Ómánk,  szilvánk,  körténk,  szép  puha  berkenyénk. 

Répánk,  borsónk,  lencsénk,  csörgés  szalonnával. 

Szeretem  a  lencsét,  csörgés  szalonnával." 

A  költészet  számára  már  zárt  szellemi  feladat  lett.  A 
világ,  melyet  teremtett  kedves,  friss,  üde  művilág,  de  a  tisz- 
ta költői  gond  bája  ragyog  rajta. 

Irodalom:   Horváth   János:   A  magyar  irodalmi  népiesség 
Faluditól  Petőfiig. 

Várkonyi  Amadé  László. 

(1703—1764) 

A  szilaj,  szabadszájú  költő  nagy  formai  változatosságot 
teremtett.  A  régi  magyar  irodalom  leggazdagabb  formamű- 
vészei közé  tartozik.  Máskülönben  nem  lépte  túl  a  kéziratos 
dalköltészet  határait.  A  vers  tovább  fejlődött  benne,  de  a 
líra  nem.  A  finomság  Amadé  verseiben  alaki  játékká  süllyedt. 
ö  írta  első  lírai  regényünket,  de  ez  a  műve  még  mindig  lap- 
pang, vagy  elveszett. 

Legszebb  verse  „Toborzó"-ja.  Nyersanyagát  valószínűleg 
a  népköltészetből  merítette: 

„A  szép  fényes  katonának 
Arany,  gyöngy,  élete 
Csillog  villog  minden  felől 
Jó   vitéz   fegyvere. 
Szép   élet. 
Víg  élet 

Soha  jobb  nem  lehet! 
Hopp  hát  jöjjön  katonának. 
Ilyent  ki  szeret! 

A  zöld  mezőn  megpuskázik 

Nyer  az  ellenségtül, 

A  kvártélyban  mulatozik. 

Nyer  a  menyecskéktül, 

Szép  élet. 

Víg  élet, 

Soha  jobb  nem  lehet! 

Hopp  hát  jöjjön  katonának. 

Ilyent  ki  szeret. 

Szikrát  üt  a  paripája, 
Nagy  városon  nézik. 
Hogy  jó  lovas  és  vitéz  is, 
Mindenütt  dicsérik. 
Szép  élet, 
Vig  élet. 

Soha  jobb  nem  lehet! 
Hopp  hát  jöjjön  katonának. 
Ilyent  ki  szeret. 

Mind  ország,  mind  az  hazája 

Félnek  és  szeretik, 

A  szép  dámák  és  leányok 

Sokszor  ágyát  vetik. 

Szép  élet, 

Vig  élet. 

Soha  jobb  nem  lehet! 

Hopp  hát  jöjjön  katonának, 

Ilyent  ki  szeret." 


Orczy  Lőrinc. 
(1718—1789) 

E  korszaknak  Orczy  volt  a  leghíresebb  lírikusa.  Besse- 
nyeiék  számára  ő  készítette  a  talajt,  s  működése  átnyúlik  a 
magyar  irodalom  megújhodásának  korszakába.  Mégis  igazi 
előkészítő,  korszakok,  mozgalmak  és  irányok  határmegyéjén 
kinőtt  plánta,  nemesített  magyar  falusi  virág. 

Mária  Terézia  híres  tábornoka,  a  vitéz  katona,  mihelyt 
hazatért,  messzire  kanyarodott  a  hadi  zengéstől.  Feltámadt 
benne  a  mezei  úr,  s  vádat  emelt  saját  múltja,  a  háború  ellen: 

^Hallatik  mindenütt   fegyverek  csörgése, 
Százezer  gyilkosnak  mezőn  van  gyűlése, 
Ezeknek  ölésért  vagyon  fizetése, 
Isszonyu  azoknak,  vágása,   lövése/'' 

Európa,  a  véres  Európa  „hagymáza'^  ellen  írt: 

„Lásd  meg  ím  a  mezőn,  mellyen  sok  keresztet, 
Rakott  szántó,  vető,  most  temet  testeket. 
Réten,  kin  takarnak  volt  sűrű  rendeket. 
Most  gödörbe  bánnak  föl  puffadt  dögöket.*^ 

S  a  királyok  ellen  fordul: 

„Földi  bálványokat,   a   fejedelmeket 
Kérdem,  mért  emésztnek  ártatlan  népeket?'' 

A  francia  felvilágosodás  szele  őt  érintette  először  a  magyar 
költészetben.  Boldog  az,  kinek: 

„Szarvas  argumentum  nem  fárasztja  eszét, 
Melly  Theológusnak  lepi  az  elméjét, 
A  harmadik  égnek  nem  tudja  seregét, 
Antipodákról  sem  indítja  beszédét. 

Hány  szárnya  van  a  főbb  mennyei  angyalnak, 
Tollas-e   vagy   nem,  vagy  mikép   szóllanak, 
Az  égi  lakósok,  nemde  gondolkoznak. 
Az  elementumok  mikép  hadakoznak/' 

Voltaire  szatírája  s  Rousseau  nagy  s  szent     Természete 

csírázott  benne.  De  a  felvilágoBodás  merészségét  megkötöt- 
te eredendő  konzervatizmusa  és  a  patriarkális  érzelmi  kul- 
túrája. A  felvilágosodásból,  az  új  latinságból,  s  éppúgy  a 
klasszikusokból,  az  ólatinságból  azt  szívta  fel,  ami  eredeti  s 
legnagyobb  élményének,  a  magyar  mezei  idillnek  megfelelt: 
Az  idill  zengett  benne  mindenek  fölött: 

„Vegyed  észre  sorsodat,  szemlélvén  ügyöket. 
Boldog   csendességben   te   mívelsz  földeket. 
És  danolva  kapálsz  sok  fürtös  töveket. 
Nyájas  mulatsággal,  szedsz  sok  gyümölcsöket." 

Az  idill  merengését,  egyszerű  emberi  bölcsességét  tekintette 
a  legfőbb  jónak: 

„De  a  nyugodalmat,  kit  szül  jó  csendesség. 
Kit  nem  csábit,  nem  ront  elfajult  dicsőség. 
Mivel  tőle  árad  minden  gyönyörűség, 
Dicsérem,  kedvellem,  mert  ez  az  édesség." 

ö  vette  észre  először  az  alföldi  tájat,  s  verset  írt  a  bugaci 
csárdához: 

„ó  csárda!  becsesebb  nálam  te  szegleted. 
Befogadsz,  negyven  is  sokszor  a  vendéged. 
Jobb  szállásom  vagyon  nékem  te  melletted. 
Szükségben  nyugvást  király  is  lel  benned. 

Maradj   tehát  békés   puszta   közelében 
Kecskeméti  kenyér  süljön  kemencédben 
Körösi  bor  bőven  keljen  a  pincédben. 
Sok  ntas  nyugodjon  faladnak  tövében." 

A  parasztsághoz  írt  verse  a  végén  ódába  szépül: 

„Boldog  a  te  sorsod,  nagy  a  dicsőséged, 
Megmarad,   örökös   lesz   te   fényességed, 
Mert  minthogy  a  virtus  adja  a  Nagyságot, 
A  hibák,  a  vétek  az  alacsonyságot: 
A  szelid  jó  ember  király  lesz  igazán, 
így  emeltetik  fel  a  füstös  kacagány." 

Társadalomszemlélete  idillikus  és  romantikus  szemlélet, 
de  őszinte  rokonszenv  és  tiszta  líra  él  benne.  Megteremtette 
a  költői  levelet  is.  Utódjainak,  Bessenyeiéknek,  szellemi  for- 
radalmát nem  jó  szemmel  nézte,  hiszen  a  Tisza  szabályozása 
a  kereskedelem  élénkülése  sem  tetszett  neki.  A  felvilágoso- 
dás lényegében  csak  levegőtisztítás  volt  számára,  orvosszer, 
hogy  az  idill  még  szebben  ragyogjon.  Gyakorlatias  érzékű 
ember  volt.  Költői  leírásai  igen  sikerültek,  valóságábrázolá- 
suk olykor  egészen  feltűnő  és  megkapó.  Szerény  költő,  hatá- 
sa és  híre  dacára  névtelenül  adatta  ki  verseit.  A  korszak 
legösztönösebb  poétája. 

„A  Régi  Magyarság"  önálló  könyv,  összefüggő  korszak 
irodalmi  arcát  nyújtja,  egyúttal  azonban  egy  háromkötetes 
mű  első  könyve.  A  három  kötet  a  magyar  irodalom  egészé- 
nek történetét  öleli  fel  s  a  következő  kötetek  1 — 1  évi  idő- 
közben jelennek  meg. 

Az  „irodalom":  a  felhasznált  irodalmat  jelzi.  Közismert 
adatok  s  filológia-felsorolások  közlése  nem  volt  könyvem 
célja. 

